
I. 

POLITIKAI,  TÁRSADALMI  ÉS  KÖZMŰVELŐDÉSI  ÁLLAPOTOK  A  SZÁZAD  ELEJÉN.  —  A  KÖZÉP- 
OSZTÁLY  ELLENSZENVE  A  MŰVÉSZI  PÁLYA  IRÁNT.  —  AZ  ELSŐ  KÉPÍRÓK.  —  KÍSÉRLETEK 

A  SZORRÁSZAT  TERÉN.  —  KÜLFÖLDI  MŰVÉSZEK  BEVÁNDORLÁSA.  -  A  SAJTÓ  BUZGÓL- 

KODÁSA  A  KÉPZŐMŰVÉSZETEK  ÉRDEKÉBEN.  —  A  PESTI  MÚZEUM.  —  AZ  AKADÉMIA  MEG¬ 
ALAPÍTÁSA  S  AZ  AZT  KÖVETŐ  NEMZETI  FÖLPEZSDÜLÉS.  —  A  MÁTYÁS-EMLÉK  ÉS  FERENCZY 
ISTVÁN.  -  AZ  ELSŐ  MAGYAR  ÖTVÖS.  —  A  HARMINCZAS  ÉVEK  KIVÁLÓBB  KÉPÍRÓI. 

A  XIX.  század  elején  szépművészetekről  beszélni  Magyarorszá¬ 
gon  még  alig  lehetett.  Az  isten  különös  kegyéből  minden  jóval  meg¬ 
áldott  földön  a  szép  kultusza,  legalább  a  nemzet  zömét  képező  közép- 
osztályban,  ismeretlen  volt.  A  magyar  ember  örömest  foglalkozott  a 
politikával;  a  törvények  által  szentesített  jogaihoz  szívósan  ragasz¬ 
kodott,  s  ha  sérelmei  voltak  (pedig  ilyenek  gyakran  fordultak  elő), 
a  megyegyüléseken,  diétákon  nagy  tűzzel  szónokolt  s  előszeretettel 
emlegette  nemzetiségét.  Szívesen  elolvasta  egyik-másik  poétáját  is, 
különösen,  ha  az  a  leviharzott  harczias  idők  történetéből  mondott 
regét  neki  szépen  csengő-bongó  rímekben;  de  ahhoz  már  nem  volt 
meg  az  érzéke,  hogy  a  festészetben  és  szobrászatban  a  nemzeti 
művelődés  tényezőit  keresse,  sőt  kimondhatjuk  minden  habozás  nél¬ 
kül,  nem  is  ismerte  azok  termékeit. 

A  festőművészek  és  szobrászok  alkotásaiban  való  gyönyörködés 
a  század  elején  még  csakis  a  főrangú  osztály  és  a  főpapság  előjoga 
volt.  Három  évtizednek  kellett  lefolynia,  hogy  a  festészet  és  szobrá¬ 
szat  nálunk  némi  fejlődésnek  induljon,  s  a  közönség  érdeklődésében 
olyan  a  milyen  talajra  is  találjon. 

Hogy  ez  így  történt  és  nem  másképen :  annak  oka  igen 
egyszerű. 

Magyarország  politikai  helyzeténél  s  alkotmányánál  fogva  szá¬ 
zadok  óta  sajátságos  pozicziót  foglalt  el  Európa  népei  között.  Nem¬ 
zeti  fejedelmek  s  önálló  magyar  udvartartás  hiányában  sokszor  nél¬ 
külözni  volt  kénytelen  azokat  a  tényezőket,  melyek  a  nemzeti  művelő¬ 
dés,  a  tudományosság,  irodalom  és  művészetek  meghonosítására  és 
felvirágoztatására  befolyással  lehetnek.  Az  osztrák  császár  s  egyúttal 
Magyarország  királya,  fényes  udvarát  Bécsben  tartotta,  s  csak  nagy 
ritkán,  kivételes  alkalmakkor  mutatta  magát  hű  magyarjai  között. 
Annál  inkább  vágyakoztak  ezek,  kiváltképen  pedig  a  gazdagabbak, 
a  birodalmi  fővárosba,  mely  régi  idők  óta  gazdag  tárháza  volt  a 
fényűzéshez  szükséges  mindennemű  czikkeknek.  A  magyar  ariszto- 
kráczia  már  a  xvm.  század  végén  csak  Bécsben  érezte  magát 
otthoniasan,  s  ezt  a  vonzalmát  szükségszerűen  követte  a  rohamos 
elnémetesedés.  Keresztesi  ezért  naplójegyzeteiben  méltán  panaszkodott, 
hogy  » maguk  az  urak  magyarul  szólani  szégyenlettek,  sokan  pedig 
nem  is  tudtak,  kivált  a  nagy  famíliák,  magyarul«. 

Az  arisztokráczia  példaadása  a  jobbmódú  nemesi  családokra 
sem  maradhatott  hatás  nélkül.  Lassankint  azok  is  az  udvar  körébe 
vágyakoztak  s  később  már  csak  az  őrizte  meg  a  nemzeti  jelleget 
és  nyelvet,  a  ki  az  idegen  műveltséggel  egyáltalában  nem  érintke¬ 
zett.  Ezzel  az  előnynyel  pedig  rendesen  a  nyerseség  és  műveletlen- 
ség  járt  karonfogva.  A  köznemesség  életmódja  nálunk  száz  év  előtt 
még  nagyon  egyszerű,  mondhatnám,  prózai  volt.  A  szegényebb  nemes 
rendesen  birtokán  ült,  mely,  ha  biztosította  is  számára  a  gondnélkül 
való  megélhetést,  annyi  jövedelmet  nem  adott,  hogy  abból  a  költsé¬ 
gesebb  kedvtelésekre  is  áldozhatott  volna.  Nem  ismerte  a  művészet 
élvezetét,  a  műveltséggel  járó  fényűzést;  falujában  csaknem  kivétel 
nélkül  vályogból  épített,  szegényes  házikóban  lakott,  melynek  alig 
volt  néhány  szobája,  s  egyedüli  szórakozását,  örömét  az  képezte, 
ha  földjének,  szőlőinek  termését  koronként  megoszthatta  vendégeivel. 
A  magyar  háztartás  nagyon  kevésbe  került.*  Etel,  bor  bőven  volt 


*  Kecskeméten  1800  junius  havában  egy  font  csuka  ára  két  krajczár  volt. 
Magyar  Hírmondó,  1800,  2.  sz. 

minden  házban,  s  a  készpénz  hiányát  nem  érezték,  mert  gazdasági 
beruházásra,  munkások  fizetésére,  adóra  nem  kellett.  A  házi  bútorzat, 
a  ruházat  nem  volt  alávetve  a  divatnak,  s  a  falusi  úr  csak  ritkán, 
égető  szükség  esetében  mozdult  ki  a  saját  fészkéből.  Midőn  egy 
másik  megyébe  vagy  éppen  Pozsonyba,  az  országgyűlésre  ment, 
ha  végrendeletet  nem  csinált  is,  érzékeny  búcsút  vett  övéitől,  any- 
nyira  hosszadalmas,  nehéz  és  veszélyes  volt  akkor  még  az  utazás. 
Az  ekként  háza  falai  közé  zárt  ember  aztán  nem  talált  kört,  ahol 
csiszolódhatott  volna,  s  nem  ismervén  az  élet  finomabb  szokásait, 
boldog  tétlenségben  élte  le  napjait,  nem  is  sejtve  nagy  elmaradott¬ 
ságát,  látkörének  végtelen  korlátoltságát.  A  magyar  nemes  még 
e  század  elején  is  csak  ritka  kivételképen  állt  a  közérdek  szolgála¬ 
tába  ;  a  munkát  nem  tartotta  hivatásának,  sőt  egyenesen  össze- 
egyezhetetlennek  tekintette  azt  a  nemesség  méltóságával.  Ha  koronként 
egyik-másik  a  tudomány  művelésére  vagy  a  művészet  gyakorlására 
adta  magát:  azt  nem  rendes,  állandó  foglalkozásképen,  hanem 
csakis  szórakozásból,  műkedvelésből  cselekedte.  Kazinczy  Ferenczet 
tüneményszerű  kivételnek  tekinthetjük  társai  között,  s  még  ő  sem 
kerülhette  ki  a  rokonok  és  barátok  éles  kritikáját. 

A  nemesség  nálunk  csak  akkor  kezdett  magasabb  műveltségre 
emelkedni,  midőn  a  városokba  vonult,  ott  állandó  otthont  alkotott 
magának  s  a  modern  élet  fényűzésével  lassankint  megismerkedett. 
A  városokban  látott  először  diszesebb  épületeket,  itt  látta  a  festészet 
és  szobrászat  szórványos  alkotásait  s  kapott  kedvet  megszerzésükre, 
vagy,  ha  a  tehetség  szikrája  szunnyadóit  benne :  olyanok  készítésére. 

Ezek  a  városok  azonban  ekkor  még  egészen  németek  valának. 
Budán,  az  ország  fővárosában  is  ritka  volt  a  magyar  szó,  s  az  oda¬ 
telepedett  fiatal  magyar  kézműves  néhány  évtized  múlva  annyira 
elfelejtette  az  anyanyelvét,  mintha  csak  Németországba  költözött 
volna.*  Magyarország  számára  Bécsben  szerkesztettek  hírlapokat 
(úgy  a  Magyar  Hirmondó-X,  mint  a  Magyar  Kurír -X  itten  nyom¬ 
tatták),  s  ezek  a  hírlapok  bőven  szólották  a  különböző  nemzetek 


*  Grünwald  Béla:  Régi  Magyarország,  43.  1. 


4 


SZANA  TAMÁS 


állapotáról  s  a  »hadi  környülállásokról«,  de  arra  vajmi  ritkán  találtak 
alkalmat,  hogy  a  magyar  szellemi  élet  lüktetéséről  is  megemlékezzenek. 
Legfeljebb  a  megyei  tisztújításokról  s  egy-egy  kiválóbb  ember  halálá¬ 
ról  értesítették  nagy  elkésve  az  olvasót*  A  »könyvrostálgatás«, 
a  hazafias  érzés  módnélküli  dédelgetésével,  csak  később  jön  divatba, 
s  még  ekkor  is  nagyon  szerény  helyet  foglal  el  a  »theátromi 
társaság«  működésének  ismertetése  mellett.  —  Képzőművészeti  dolog 
felett  1806-ban  keletkezik  az  első  vita,  midőn  a  minden  szép  és 
nemes  iránt  élénken  érdeklődő  Kazinczy  Ferencz  több  ízben  fölszólal 
Csokonai  síremléke  érdekében  s  éles  polémiába  kénytelen  bocsátkozni 
az  ellenmondást  nem  tűrő  debreczeniekkel.  A  nagyközönséget  azonban 
az  egész  ügy  hidegen  hagyja;  legalább  erre  mutat  az  a  körülmény, 
hogy  Kazinczyn  kívül  senki  sem  vesz  részt  a  hosszabb  ideig  elhúzódó 
vitatkozásban.  A  magyar  intelligenczia  nagyon  keveset  törődik  a  hazai 
kulturális  kérdésekkel ;  a  nemzeti  jellem  külsőségeit,  mint  a  ruházatot, 
felhasználja  ugyan  a  tüntetés  eszközéül,  de  az  irodalom  tengődik 
részvétlensége  miatt,  a  művészet  pedig  még  kevésbbé  tud  zöld  ágra 
vergődni. 

És  ez  annál  feltűnőbb,  mert  a  művészet  meghonosodásának 
egyik  alapföltétele:  a  fényűzési  hajlam,  ekkor  már  ébredezni  kezdett 
a  magyar  nemzetben.  Csak  a  század  elejéről  való  magyar  lapokat 
kell  elővennünk,  s  látni  fogjuk,  mily  fényes  és  költséges  ünnepélyeket 
rendeztek  úgy  a  nemzet,  mint  egyes  főurak,  ha  az  uralkodó  vagy 
az  uralkodó-ház  valamelyik  tagja  koronként  rövid  látogatásával 
szerencséltette  az  országot,  vagy  abban  épen  hosszasabban  is  idő¬ 
zött.  Midőn  József  nádor  és  neje:  Alexandra  Pawlowna  herczegnő 
1800  elején  Budára  jönnek,  egymást  érik  a  »tánczos  társalkodások«, 
melyekben  a  főnemes  úrfiak  és  kisasszonyok  a  régi  nemes  vitézek 
(Ritterek)  módjára  öltözködve  vesznek  részt;  a  fogadtatásra  versek 
készülnek  deák  nyelven  »még  felesebb  számmal«,  s  a  laptudósító 
gyönyörűségét  találja  »a  pompa  legfőbb  környülállásának  oly  pász- 

'  Még  1821-ben  is  I.  Napóleon  halálának  híre  Londonból  kilencz  nap  alatt 
érkezett  Bécsbe  s  onnan  újabb  három  nap  múlva  Pestre. 

tori  együgyűségű  s  könnyen  érthető  versek  által  lett  előadásában «, 
aminőket  például  Grigely  készített. 

A  tánczmulatságok  kellemeit  tánczos  némajátékok  növelték; 
a  főherczegi  pár  az  örömtüzektől  ragyogó  palota  termének  felső 
részében  magas  ülőhelyről  nézte  az  álorczás  öltözetekben  tisztelkedő 
gyülekezetei,  s  egy  ilyen  alkalommal  (febr.  i5.),  miként  a  tudósító 
megjegyzi,  »különös  tiszteletet  tettek  kiváltképen  tizenhat  pár  csinos 
maskarák,  kik  közül  a  Dámák,  vad  népek  módjára,  de  nagy  illendő- 


KISMARTONI  KASTÉLY. 


séggel  voltak  öltözködve  s  kezükben  egy-egy  ágat  tartottaké 
A  tánczvigalmak  egymást  érték,  s  később  a  nádorispán  névnapját 
is  »jeles  vigadozások  közt«  ünnepelték. 

Még  nagyobb  fényt  fejtett  ki  a  dúsgazdag  Esterházy  Miklós 
herczeg,  midőn  1800  decz.  12-én  kismartoni  kastélyában  I.  Ferencz 
császárt  és  királyt,  nejét,  a  toskánai  nagyherczeget,  Antal  főherczeget 
és  kíséretüket  fogadta  vendégeiül.  Esterházy  herczeg  ez  alkalommal 
»a  négytornyos  kastély  minden  harangját  meghúzatta,  ágyúit  több 
ízben  kisütögette,  majd  hitestársával  lement  a  felségek  elibe,  kiket 
a  hintóktól  fölkisért  a  számukra  rendelt  szobákba,  nyolcz  égő  fák¬ 
lyák  közt,  melyeket  ugyanannyi  fényes  öltözetű  komornyikok  vittek 


6 


SZANA  TAMÁS 


kezeikben«.*  Hét  óra  tájban  a  herczegi  zenekar  Haydn  új  sympho- 
niáit  mutatta  be,  kilencz  órakor  pedig  gazdag  vacsora  következett, 
mely  után,  mint  a  lap  el  nem  mulasztja  megjegyezni,  »csakhamar 
közönségesen  lenyugodtak «. 

Az  ilyen  ünnepélyességeknek  csakis  művészien  dekorált,  képekkel 
és  szobrokkal  ékített  termek  szolgálhattak  méltó  keretekül.  És  csak¬ 
ugyan  föl  van  jegyezve  az  egykorú  leírásokban,  hogy  a  kismartoni 
palota  mennyezetét  »kiemelkedni  látszó,  eleven,  históriai  festés«  borí¬ 
totta,  s  az  oldalfalakon,  az  ablakok  közt,  Magyarország  királyai 
valának  lefestve  kő  (lapidar)  színnel,  mely  képek  azonban  még  sem 
lehettek  valami  kiválóbb  művészi  alkotások,  mert  az  ismertető  meg¬ 
jegyzi,  hogy  nagyon  elütöttek  a  díszes  mennyezettől.  » Magok  szégyel¬ 
lenék  magokat  —  írja  —  ha  szégyenlhetnék,  hogy  a  híres  Maulpets 
festésével  jöttének  össze.«  A  palotának  Bécs  felé  álló  részét,  e  leírás 
tanúsága  szerint,  a  magyar  királyok  márványból  faragott  képei 
díszesítették.**  És  nemcsak  Kis-Martonban,  hanem  az  Esterházy-család 
más  birtokain  is  találkozunk  a  művészet  kedvelésének  nyomaival. 
A  fraknói  várnak  1 824-ben  már  mind  folyosói,  mind  szobái  festett 
képekkel  voltak  beaggatva,  s  Eszterházán  is  alabastromból  faragott 
szobrokat  és  kép-galleriát  találunk.  Mindezek  a  gyűjtemények  azonban 
csak  elenyészőleg  csekély  részét  alkották  a  család  műkincseinek; 
mert  Esterházy  Miklós  herczeg  ritka  szépségű  és  gazdagságú  kép- 
gyűjteményét  Bécsben  őrizték,  a  miért  is  egy  lap  már  akkor  a  sze¬ 
mére  vetette  a  herczegnek,  hogy  műtárgyait  olyan  helyen  tartja, 
»a  hol  különben  sincs  semmi  szűke  a  remek  képdarabok  láthatá¬ 
sának  és  a  csinos  mesterség  ebbeli  előmenetelének«.  A  gazdag 
képtár  nélkülözése  annál  fájdalmasabb  érzéseket  keltett  a  jobbak 
szivében,  mert  az  országnak  ekkor  még  nem  volt  nyilvános  képtára, 
s  a  magánosok  gyűjteményeit  is  könnyű  szerrel  össze  lehetett  számí¬ 
tani.  Jelentékenyebb  képgyűjtemény,  a  nehezen  megközelíthető  nagy¬ 
szebeni  Bruckenthal-képtárt  ide  nem  számítva,  jóformán  csakis  kettő 

'  Magyar  Hírmondó,  1800.  II.  félév,  772.  1. 

"  Tud.  Gyűjt.  1824.  III.  k. 

volt  Magyarországon :  a  Fáy  Jánosé  az  egri  lyceumban  s  a  gróf 
Brunszvik-családé  Budán.  Az  elsőben  Kupeczky  két  arczképe  *  s 
Lazarini  Cató- ja ;  az  utóbbiban  Guido  Reni  Mária- ja  s  Leonardo 
da  Vinci  Kleopátra -ja  voltak  a  nevezetesebb  darabok.  A  Brunszvik- 
féle  képtár  már  csak  azért  is  figyelmet  érdemelt,  mert  a  család 
intézkedése  folytán  nyitva  állt  a  képírók  számára  s  ekkép  az  egyedüli 
helyiség  vala,  a  hol  a  fiatal  magyar  művész  valamit  láthatott  s 
magát  képezhette.**  / 

A  két  főrangú  család  példaadása  azonban  e  század  elején  még 
nagyon  kevés  követőre  találhatott.  A  festőművészetet  a  gazdagabb 
nemes  családok  kastélyaiban  is  még  mindig  csak  a  családtagok  arcz- 
képei  képviselik,  a  középosztály  pedig  jóformán  tudomást  sem  akar 
venni  a  művészetek  létezése  felől,  vagy  épen  lenézi  azok  képviselőit. 
Falusi  birtokán  élve  s  a  nagyobb  városokat  csak  ritka  esetekben 
látogatva,  a  művészetekkel  való  foglalkozást  társadalmi  állásával 
össze  nem  illő  keresetmódnak  tekinti,  s  a  családra  nézve  épp  oly 
megszégyenítőnek  tartaná,  ha  fia  képírással  vagy  szobrászattal  fog¬ 
lalkoznék,  mintha  a  színjátszó  társaság  vagy  elterjedt  gúnynéven 
»komédiáscsapat«  tagjává  lenne.  A  Tudományos  Gyűjtemény  ezért 
1 8 1 9-ben  nem  minden  alap  nélkül  panaszolja,  hogy  a  művészek 
»a  közönség  közt  minden  becsület  nélkül  élnek  a  magyar  hazában, 
s  valóságos  mesterembereknek  tartatnak  némelyek  által «. 

És  csakugyan,  magyar  nemes  e  század  elején  még  csak  ritka 
kivételképen  vállalkozik  a  művészetek  gyakorlására.  Azok  a  képírók, 
kikről  a  régi  lapok,  folyóiratok  és  levelezések  a  tizes  és  huszas 
évek  folyamában  megemlékeznek,  csaknem  kivétel  nélkül  német 
neveket  viselnek,  azt  bizonyítva,  hogy  a  városok  zömét  képező 
német  eredetű  polgárságból  vették  származásukat.  így  említve  talál- 


*  Egy  fiatal  ember  reggeli  álma  után,  szép  fordulatban  s  egy  miniatur-képirót 
ábrázoló  nagy  darab. 

**  A  Hazai  és  Külföldi  Tudósítások  i8i4-dik  évi  folyamának  4i-dik  száma 
azt  a  hirt  közli,  hogy:  »Móron  a  földrengés  a  br.  Lusinszkiek  palotáját,  melyet  akkor 
festett  a  képiró,  összeomlasztotta «.  Érdekes  volna  tudni,  vájjon  freskó-képek,  vagy  csak 
egyszerű  szobadiszítések  voltak-e  az  itt  említett  festések  ? 

juk  a  pozsonyi  születésű  Adler  Andrást,  ki  növény-  és  virágfestés¬ 
sel  foglalkozott ;  Lochbichler-í,  ki  1 8o4-ben  Örményi  Anna  meg¬ 
rendelésére  Révai  Miklós  arczképét  készítette;  a  holicsi  származású 
ÜEUTSCHER-t,  kitől  a  többek  közt  gr.  Bethlen  Gergely  kamarás  és 
gubern.  tanácsos  jellemzetes  képe  maradt  ránk;  Perger  Zsigmondot, 
ki  főleg  a  kiváló  mesterek  remekeit  másolta,  melyek  aztán,  rajzai 
után,  réz-  és  aczélmetszetekben  is  megjelentek. 

Mindezek  a  művészek  ma  már  csakis  nevükről  ismeretesek. 
Nyomokat  nem  hagytak  maguk  után;  műveik  elkallódtak,  vagy  jobb 
esetben  egyes  családoknál  lappanganak. 

Kortársai  közül  tehetségének  ereje  s  magasabbra  törő  ambi- 
cziója  által  emelkedik  ki  Hesz  János  Mihály.  Egerben  1768-ban 
születve,  tanulmányait  1794-ben  Bécsben  végezte  el,  még  pedig 
olyan  előmenetellel,  hogy  az  Akadémia  első  diját  neki  Ítélték  oda, 
s  ugyancsak  ott  a  cs.  kir.  mérnökkari  akadémia  rajztanárává  lett. 
Hesz  hazájában  értékesítette  tehetségét  s  főleg  klasszikái  Ízléssel 
készített  biblia-történeti  képei  részesültek  elismerésben.  Pártfogója, 
b.  Fischer  István  egri  érsek  megrendelésére  a  lyceumi  templom  szá¬ 
mára  tizenhét  lábnyi  magasságú  Szent  István- ját  festette,  más  tizenhat 
alak  kíséretében;  Örményi  Miksa  pedig  Szent  Anna- 1  Máriával  és 
Joachimmal  ábrázoló  hat  lábnyi  magas  oltárképet  rendelt  meg  nála 
a  fejérmegyei  Agárd  helység  egyházának.  Ráfael  szent  családját 
szintén  másolta  b.  Fischer  számára,  de  nem  az  eredeti,  hanem 
a  Mechetti  által  készített  rézmetszet  után.  Festett  ezen  nagyobb 
művein  kívül  arczképeket,  s  nevét  mint  rézmetsző  is  ismeretessé 
tette.  Metszetei  közül  Krisztus  születése  Mengs  után  (1812)  és 
A  Megváltó  sírba  tétele ,  saját  festményéről  másolva  (1816),  érde¬ 
melnek  figyelmet. 

Ez  a  művész,  minthogy  jól  tudta  azt,  hogy  »a  képzőművészetek 
az  országnak  nemcsak  díszére,  hanem  nagy  hasznára  is  válnak«, 
nemcsak  maga  dolgozott  ritka  buzgalommal,  hanem  abban  is  lelkesen 
fáradozott,  hogy  hazájában  a  képzőművészeteknek  iskolát  állítson. 
Még  mielőtt  Széchenyi  nagyszerű  adományát  fölajánlotta  volna 
a  Tudományos  Akadémia  alapítására,  Hesz  János  Mihály  1820-ban 

már  elkészítette  tervezetét  a  Magyar  Képzőművészeti  Akadémia  fel¬ 
állítása  iránt.*  Ebben  a  tervezetben  lelkesen  szól  a  művészetek  Ízlést 
nemesítő  hatásáról,  hangsúlyozza  befolyásukat  a  technikai  tudomá¬ 
nyokra,  majd  áttér  az  Akadémia  berendezésének  magyarázására. 
Indítványozza,  hogy  a  nemesek,  mágnások  és  vagyonos  polgárok, 
a  cseh  nemesség  példájára,  alapítványokat  tegyenek,  melyekből  az 
intézet  évi  kiadásait  fedezni  lehessen.  Az  alkalmas  épület  kijelölését 
Budán  vagy  Pesten  az  államra  vagy  a  főnemességre  bízza  s  az 
Akadémia  igazgatására,  bár  neki  »Bécsben  gazdag  jövedelme  van«, 
maga  vállalkozik,  »mert  előbbre  helyezi  azt  a  kitüntető  feladatot, 
hogy  a  művészet  terén  hazájának  szolgáljon «.  Hesz  az  első  iskolában 
a  rajzolás  és  árnyékolás  első  elemeit,  a  másodikban  az  antikok  után 
való  másolást  és  mintázást  óhajtotta  volna  alkalmas  erők  vezetése 
alatt  taníttatni,  mig  a  harmadik,  legfelsőbb  osztály  vezetését,  melyben 
a  növendékek  a  természet  után  való  rajzolásban,  az  arczkép-  és 
történeti  festészet  elemeiben  nyernének  oktatást,  maga  vállalta  volna 
magára.  A  tanulók  serkentésére  arany-  és  ezüstérmekből  álló  pálya¬ 
dijakat  tervezett,  olyaténképen,  hogy  ezek  nyertesei,  maguk  további 
kiművelése  végett,  a  Nemzeti  Akadémia  költségén,  három  évre  a 
bécsi  cs.  kir.  Akadémiába  küldettek,  azután  pedig  hazájuk  akadé¬ 
miájában  nyertek  volna  tanári  alkalmazást.  Hesz  a  tanítást  belföldi 
növendékek  számára  ingyenesnek  tervezte,  s  az  idegen  nemzeti- 
ségűektől  is  csak  a  tanfolyam  kezdetén  követelt  az  Akadémia  alap¬ 
tőkéjéhez  csatolandó  kisebb  összeget. 

A  lelkes  művész  az  egyéni  hiúság  legyezgetésétől  sem  riadt 
vissza,  mert  tiszteleti  tagsággal  s  arczképüknek  a  nádornak,  mint 
az  Akadémia  protektorának  arczképe  mellé  függesztésével  kecsegtette 
az  intézet  alapítását  hathatósabban  támogató  méltóságos  főrendeket. 
Buzgólkodása  azonban,  fájdalom,  kárba  veszett.  A  magyar  képző- 
művészeti  akadémia  terve  csak  a  papíron  maradt  s  a  helytartó- 


*  Hesz  János  Mihály  tervezete  1820-ban  a  Magyar  Képzőművészeti  Akadémia 
iránt.  Ismerteti  Ernszt  Lajos.  Nagy  8-adr.  i4.  1.  Budapest,  1898.  Az  Athenaeum  irod. 
és  nyomdai  r.-t.  bizománya. 

tanács  elé  sem  került,  mert  a  német  nyelvű  eredeti  kéziraton  az 
akkori  helytartó-tanácsnak  sem  hivatalos  pecsétje,  sem  más  jelzése 
nem  látható.  Az  osztrák  székvárosban  élő,  az  osztrák  viszonyok 
után  ítélő  művész  túlbecsülte  hazájának  kulturális  előrehaladottságát; 


KAZINCZY  FERENCZ  ARCZKEPE 
Donát  Jánostól. 

nem  tudta  vagy  nem  akarta  hinni,  hogy  képzőművészeti  akadémia 
létesítésére  akkor  még  nem  érkezett  el  az  idő  Magyarországon. 

Ilr:szszel  egyidőben  vagy  még  valamivel  előbb  kezdte  meg 
művészi  pályáját  korának  másik  kiváló  magyar  képirója:  Donát 
János.  Az  erdélyi  születésű  művész  legörömestebb  arczképfestéssel 
foglalkozott  s  hatvannégy  esztendeig  lankadatlan  buzgalommal  mű¬ 
ködvén,  nemcsak  összes  jelesebb  kortársait  örökítette  meg,  hanem 


SZÁZ  ÉV  A  MAGYAR  MŰVÉSZET  TÖRTÉNETÉBŐL 


I  I 

mondhatnék,  az  egész  Magyarországot  festette.  A  múlt  század  végén 
s  a  jelen  század  két  első  tizedében  alig  volt  e  hazában  jobbmódú 
család,  melynek  egyik  vagy  másik  tagja  Donát  művészetét  igénybe 
ne  vette  volna.  Az  általa  festett  arczképck  nemcsak  élethűség,  hanem 
az  előadás  művészete  által  is  méltán  figyelmet  ébresztettek.  Midőn 
a  művész  i83o  május  i  i-dikén  86  esztendős  korában  elhunyt,  halálát 
mint  pótolhatlan  veszteséget  hirdették  a  lapok,  s  egyik  életirója 
a  következő  sorokban  emlékezett  meg  róla:  »  Jeles  volt  az  ő  ízlése 
a  festésben,  szerencsés  felfogása  az  arezvonások  hív  másolatában 
és  becsesek  maradnak  az  általa  készült  képek  azon  ritka  tulajdonság 
miatt,  hogy  régiségükben  inkább  valamely  bájoló  szépséget  nyernek, 
mintsem  hogy  színeik  eltűnnének.  Donát  nem  egy,  hanem  száz  eszten¬ 
dőkre  festett,  ezt  vallják,  de  ezt  bár  utánoznák  is  ifjú  művészeink. « 
A  nekrológ  Írója  a  művész  számos  becses  hátrahagyott  munkáját  a 
szépművek  kedvelőinek  ajánlja,  miből  azt  lehet  következtetnünk,  hogy 
Donát  nemcsak  arczképfestéssel,  hanem  önálló  kompozicziók  készí¬ 
tésével  is  foglalkozott.  Enemű  alkotásai  közül  —  fájdalom  —  a  nem¬ 
zeti  múzeum  gyűjteményében  mitsem  találunk;  de  néhány  hason¬ 
mását  megőrizte  a  történelmi  arczképcsarnok,  s  ezek  a  képek 
(köztük  gr.  Esterházy  József  főispán,  Kazinczy  Ferencz,  Virág  Benedek 
és  Bihari  czigányzenész  arczképei)  olyan  művészre  vallanak,  ki  nem 
csupán  a  festés  technikájában  jeleskedett,  hanem  a  különböző  jelle¬ 
mek  ábrázolásában  is  feltűnő  érzéket  és  jártasságot  tanúsított. 

A  század  elején  a  magyar  arisztokráczia  is  mutathat  föl  egy 
művészt  Brunszvik  Henrietté  grófnő  személyében,  ki  atyját,  Nógrád- 
megye  főispánját,  életnagyságéi  térdképben  festette  le.  A  sikerült  fest¬ 
mény  Nógrádmegye  termében,  Balassa-Gyarmaton  a  többi  főispánok 
arczképei  sorában  ma  is  látható.  A.  nemes  grófnő  művészi  szenvedélye 
valósággal  följegyzésre  méltó  tünemény  ebben  a  korban,  midőn 
folyóiratokban  vitatták  a  kérdést:  » vájjon  szükséges-e,  hogy  Qgy 
nemzet  (mint  már  p.  o.  a  dicső  magyar  nemzet)  a  képírás  s  rajzola¬ 
tok  előmozdítása  által  pallérozódjon«,  s  midőn  a  Tudományos  Gyűjte¬ 
mény  egyik  Írója  nem  győzi  eléggé  magasztalni  Szathmáry  Király 
Pált,  ki  Borsod  vármegye  Hangács  helységében  » nyugodalmas  szabad 

óráit  (igazi  tehetős  vagyonú  ember  létére)  az  olajjal  vászonra  való 
festés  mulattató  foglalatosságával  töltöttem 

Ugyanebben  az  időben  már  a  hazai  szobrászat  terén  is  mutat¬ 
kozik  némi  mozgalom.  Az  egri  születésű  Anzenhofer  Ignácz  tehet¬ 
ségre  mutató  feszületet  készít,  a 
budai  Azlinq  Károly  pedig  mint 
faszobrász  és  műesztergályos  tün¬ 
teti  ki  magát  s  mint  ilyen  1819-ben 
a  lipcsei  akadémián  nyer  alkalma¬ 
zást. 

Mindkettőjüknél  nagyobb  tevé¬ 
kenységet  fejtett  ki  Dunaiszky 
Lőrincz,  kit  úgy  műveinek  száma, 
mint  értéke  után  méltán  nevezhe¬ 
tünk  e  század  első  számbavehető 
magyar  szobrászának.  Dunaiszky 
Zólyommegyében,  Libetbányán  szü¬ 
letett  s  előbb  Pozsonyban,  azután 
pedig  Pesten  működött.  Ambiczió- 
zusabb  munkái :  egy  Madonna  vörös 
márványból  Atádon;  hat  életnagy¬ 
ságéi  szent  szobor  a  kecskeméti 

kálváriához,  fövénykőből;  egy  oltár 
négy  kép-szoborral  a  hontmegyei 

szobi  templomban;  Krisztus  öt  láb 
magasságú  feszületé  a  pesti  régibb 
szent  Leopold-templomban  s  négy 
szobor  a  budai  krisztinavárosi 

a  budai  krisztinavárosi  templomban. 

templom  két  mellék-oltárán.  Készí¬ 
tett  ezeken  kívül  számos  arczképet  és  síremléket.  Művei  a  mai 

kritika  szigorával  tekintve,  meglehetősen  kezdetleges  és  naiv  alko¬ 

tások;  de  azért  nem  lehet  elvitatnunk  tőle  a  formaérzéket  s  az 
egyes  részletek  kidolgozásában  tanúsított  ügyességet.  Fia:  László, 
később  szintén  a  szobrászatra  adta  magát  s  ő  mintázta  idősb 

Lendvay  Márton  állószobrát,  mely  jelenleg  a  nemzeti  szinház  udva¬ 
rán  látható. 

A  fejlődésnek  indult  magyar  művészet  azonban  e  század  két 
első  tizedében  még  nem  tudott  annyi  bizalmat  kelteni  maga  iránt, 
hogy  a  külföldi  képírók  és  szobrászok  bevándorlását  megakadályoz¬ 
hatta  volna.  Mig  a  bécsi  akadémián  tanult  magyar  festők,  félve 
a  hazai  közönség  ismert  közönyösségétől,  külföldön  igyekeztek  meg¬ 
keresni  kenyerüket :  Németországból,  sőt  még  messzebb  földről  jöttek 
be  az  idegen  művészek,  s  alig  volt  arra  eset,  hogy  nálunk  foglal¬ 
kozást  ne  találtak  volna.  Följegyezték,  hogy  a  váczi  nagytemplom 
díszítésén  olasz  és  német  művészek  dolgoztak,  az  arisztokráczia 
pedig  valóságos  sportot  csinált  abból,  hogy  külföldi  képírókkal  fes¬ 
tesse  és  mintáztassa  magát.  A  szász-meiningeni  Krech  Frigyes  Pesten 
egymásután  festette  b.  Orczy  Lőrincz,  Tihanyi  Tamás,  gróf  Károlyi 
György,  Gyürky  Johanna  és  mások  arczképeit;  ugyancsak  Pesten, 
magas  árakkal  egy  Neugass  nevű  német  festő  is  dolgozik,  a  Kazinczy 
Ferencz  által  Pestre  édesgetett  kopenhágai  dán  festő:  Stunder  pedig, 
miután  Ráday  koronaőr  arczképét  elkészítette,  egy  hét  alatt  félesz¬ 
tendőre  való  munkát  kap,  hamarjában  ezreket  gyűjt  s  elvesz  egy 
lőcsei  vén,  de  gazdag  leányt.* 

Hihetőleg  ez  a  körülmény  indítja  a  Tudományos  Gyűjtemény -X 
arra,  hogy  egyik  füzetében  a  magyar  művészet  ismertetésével  fog¬ 
lalkozzék  s  időről-időre  elősorolja  azokat,  kik  magoknak  a  festészet 
vagy  szobrászat  terén  érdemeket  szereztek.  Az  akkori  viszonyokat 
élesen  jellemző  czikk  bevezetése  következőképen  hangzik:  »Magyar- 
ország  sem  szűkölködik  korcs  művészek  nélkül,  valamint  akármely  más 
tartomány  sem;  de  legyünk  igazságosak:  megszánván  egyfelől  vagy 
megvetvén  a  korcs  művészeket:  másfelől  a  kajánság  örömének  és 
az  ócsárlásnak  melly  a  jót  is  kárhoztatja,  azzal  vegyük  elejét,  hogy 
megismertessük  az  olly  művészt  is,  ki  szemérmesen  rejtődzik  olly 
produktuma  megett,  mely  őneki  és  hazájának  becsületére  válik.  Ezen 
hazai  levelek  időről-időre,  hadd  ismertessék  meg  a  hazai  művészeket 


*  Kazinczy  Ferencz  levele  Szentgyörgyi  Józsefhez,  1 8 1 1  november  6-dikáról. 

és  az  ő  mívészi  termékeiket;  azok  életének  jeles  környülállásait 
ezeknek  tudva  helyes  megitéltetését ;  hadd  épüljön  ez  által  a  honi 
mívészségnek  egy  oltár,  mellyen  a  mívész  hazafi  mívével,  s  a  ki  ért 
hozzá,  tisztelésével  áldozzon,  a  tanítvány  pedig  buzdíttatást  s  a  becs¬ 
mérlő  kajánság  erkölcsi  nyavalyája  ellen  orvoslást  találj on« .* 

A  sajtó  buzgólkodása,  jóllehet  ekkor  még  a  közönség  nagy 
tömegéhez  nem  tudott  utat  törni  magának,  nem  maradhatott  ered¬ 
mény  nélkül.  A  jobbak,  az  ilyen  figyelmeztetések  után,  megtudták, 
hogy  Magyarországnak  is  vannak  pártolásra  érdemes  művészei,  s 
hogy  a  különböző  művészetek  gyakorlása  egyik  föltételét  képezi  az 
általános  művelődésnek.  Különösen  a  fiatalság  kezdte  érezni,  hogy 
az  újabb  kor  szelleme  nemcsak  az  alapos  tudományos  készültséget, 
hanem  egyúttal  a  szépművészetekben  való  jártasságot  is  megköveteli. 
Míg  Horvát  István  1809-ben  arról  panaszkodott,  hogy  Ausztria  fél¬ 
századdal  mindig  hátrább  áll  a  csinosodásban  (művelődésben)  mint 
Európának  egyéb  csinos  népei,  mi  pedig  magyarok  egy  félszázaddal 
legalább  hátrább  lévén  Ausztriánál,  egy  századdal  különbözünk 
Európától:  Kultsár  István  tizenegy  évvel  később  már  a  pesti  egye¬ 
temről  szólva,  örömmel  jegyzi  meg,  hogy  »az  ifjúságban  esztendőről- 
esztendőre  szebb  előmenetelt  tapasztalunk  a  tudományokban,  az 
erkölcsi  csinosodásban  és  a  szép  mesterségek  megkedvelésében.  Az  egye¬ 
temen  —  folytatja  —  alig  van  valami  jótehetségű  ifjú,  a  ki  a  kiszabott 
tudományokon  kívül  két  nyelvet  meg  ne  tanulna,  a  rajzolásban,  lovag¬ 
lásban,  kardoskodásban  előmenetelt  ne  tenne,  az  éneklésben  vagy  más 
muzsika-eszközben  magát  ne  gyakorolná. «** 

A  hazai  művelődés  érdekében  támasztott  mozgalom  kezdett 
mind  nagyobb  és  nagyobb  hullámokat  verni.  A  sajtó  buzgólkodását 
az  irodalom  és  közélet  ismert  tekintélyei  támogatták,  élükön  a  minden 
jóért,  szépért  lelkesedő  Kazinczy  Ferenczczel,  ki  élőszóval  épp  úgy 
mint  leveleiben  mindent  elkövetetett  arra,  hogy  a  hazai  tehetségeknek 
utat  egyengessen.  Sokat  utazva,  sok  emberrel  érintkezve,  a  valamire 

'  Tud.  Gyiíjl.  1 8 1 8.  II.  köt.  i34.  1. 

Hazai  és  Külföldi  Tudósítások.  1820,  5o-ik  szám. 

való  tehetség  nem  maradhatott  előtte  rejtekben.  Figyelmét,  érdek¬ 
lődését  a  fejlődésnek  indult  hazai  művészet  sem  kerülhette  ki,  s  bár 
az  ennek  nyújtott  támogatásban  az  egyéni  hiúságnak  is  számottevő 
része  volt:  azt  el  kell  ismernünk,  hogy  a  magyar  művészet  nem 
egy  úttörőjére  ő  figyelmeztette  először  honfitársait.  És  finom  érzé¬ 
kével  nemcsak  fölfedezte  az  igaz  tehetséget,  hanem  annak  módot  is 
igyekezett  nyújtani,  hogy  erejét  kifejthesse.  Leveleiben  majd  egyik, 
majd  másik  tehetősebb  barátját  buzdítja  az  ilyen  tehetségek  támo¬ 
gatására,  sőt  érdekükben  nem  egyszer  maga  is  hoz  erejét  túlhaladó 
áldozatot.  Pártfogoltjai  közt  mindjárt  eleinte  Balkai  Pál  nevével 
találkozunk,  kinek  gróf  Dessewffy  József  pártfogását  igyekszik 
megszerezni.  »Én  Bécsből  —  írja  neki  —  egy  Balkai  Pál  nevű, 
egri  születésű,  28  esztendős  ifjú  embert  hoztam  le  Magyarországra, 
a  ki  öt  esztendő  óta  tanulja  Bécsben  a  festést  és  oly  sikeresen, 
hogy  az  iskolában  talán  az  elsőnek  tartatik.  Belépvén  hozzá,  elcso¬ 
dálkoztam,  mily  szerencsésen  másolta  le  a  Mengs,  Correggio,  Van 
Dyk,  Rembrandt,  Guido  Rhéni,  Battoni  s  Angelica  Kaufmann  darab¬ 
jait.  Ötét  a  természet  maga  szülte  festőnek.  Fest  ábrázatokat  is. 
Lejött,  hogy  pénzt  gyűjtsön  római  és  párisi  útjára.  Munkát  eleget 
szerzek  neki.  Kérni  foglak  téged  is,  hogy  magadat  festesd,  mert 
az  egyik  kötetéhez  Egyveleg  Irásim-nak  metszetni  óhajtom. «  Hogy 
Balkai  mennyire  felelt  meg  a  tehetségébe  vetett  várakozásoknak: 
nem  tudom.  Nevét  a  művészeti  mozgalmakról  szóló  tudósításokban 
később  csak  kétszer  találom  fölemlítve:  először  1820-ban,  midőn  a 
Békesség  hasznai-t  ábrázoló  allegóriái  festményét,  mint  a  nemzeti 
muzeum  egyik  első  képét  idézik,  s  később  1 84o-ben,  midőn  Egerből 
csöndéletképet  küld  a  pesti  műkiállításba.  Hihetőleg  az  volt  a  vég¬ 
zete,  hogy  vidéki  magányában  ölje  el  tehetségét. 

A  művészet  érdekeinek  szolgálatába  áll  a  bár  lassan,  de  folyvást 
gyarapodó  pesti  muzeum  is.  Ez  az  intézet,  mint  tudjuk,  gr.  Széchenyi 
Ferencz  nagylelkűségének  köszönheti  létesülését,  ki  1802-ben  könyv¬ 
tárát,  kéziratait  s  pénzgyűjteményét  hazájának  ajándékozván,  meg¬ 
vetette  alapját  az  ország  első  nyilvános  gyűjteményének.  A  nemes 
gróf  áldozatkészsége  valóban  ritka  példaadás  volt  ebben  a  közönyös 

korban,  mely  oly  kevés  érzéket  mutatott  a  hazafias  törekvések  iránt, 
hogy  a  nemzet  saját  nyelvét  sem  kívánta  használni  a  közéletben.  Tudjuk 
ugyanis,  hogy  tekintélyes,  régi  magyar  családok  sarjai  is  oly  elkese¬ 
redéssel  harczoltak  a  magyar  nyelv  ellen,  mintha  csak  idegen  nyelv 
lett  volna,  melyet  egy  ellenséges  hatalom  akar  reájok  erőszakolni. 
Az  országgyűlés  már  1807-ben  kimondta,  hogy  gr.  Széchenyi  Ferencz 
adakozása  a  nemzeti  muzeum  első  alapkövének  tekintendő,  s  ez  idő¬ 
től  fogva  a  lelkesebb  hazafiak  valóságos  versenyt  fejtettek  ki  abban, 
hogy  a  nemzet  méltóságához  illő  muzeum  eszméje  mielőbb  meg¬ 
valósuljon.  Herczeg  Grassalkovics  Antal  a  régi  botanikus  kertet, 
a  mostani  embertani  intézet  helyét,  ajándékozta  a  múzeumnak  ház¬ 
helyül;  gr.  Szapáry  Péter  4o,ooo  forintra  becsült  ásványgyűjteményét 
engedte  át;  Pestvárosa  10,000  forintot  szavazott  meg;  Jekelfalussy 
József  kir.  tanácsos  tiszti  fizetésekre  8333  forintot,  Budaváros  tisztek 
fizetésére  3ooo  forintot,  magára  az  épületre  1767  forintot  adományo¬ 
zott.  Ugyanakkor  mások  is  hozzájárultak  a  czél  előmozdításához 
kisebb  és  nagyobb  összegekkel.  Kovachich  Márton  1810-ben  bejárta 
az  egész  országot  s  a  muzeum  számára  a  megyékből  több  eredeti 
régi  diplomát  s  négyezernél  több  másolatot  és  jegyzeteket  hozott. 
A  vidékről  is  érkeztek  ajándékok:  többnyire  római  régiségek  és  családi 
ereklyék,  melyekben  Magyarország  ekkor  még  szerfelett  gazdag  volt. 
Képek  és  szobormű  vek  azonban  csak  elvétve,  ritkán  jöttek,  arról  tanús¬ 
kodva,  hogy  ilyen  tárgyak  akkor  még  vagy  nem  fordultak  meg 
nálunk,  vagy  nem  voltak  hajlandók  azoktól  megválni  tulajdonosaik. 
Es  csakugyan  létesülésének  első  időszakában  a  pesti  muzeum  osztályai 
közt  a  képtár  volt  a  legszegényebb.  Midőn  a  királyi  pár  1820-ban,  pesti 
időzése  alatt,  a  nemzeti  múzeumot  is  meglátogatta,  a  kíséretet  képező 
urak  ez  okból  csakis  a  könyv-  és  okmánygyűjtemény  s  a  régiségek 
tára  felé  igyekeztek  terelni  a  felségek  érdeklődését,  s  a  laptudósító,  ki 
e  látogatás  emlékét  az  utókor  számára  fenntartotta,  csak  mintegy 
odavetve,  mellékesen  jegyzi  meg:  » Vannak  az  intézetnek  némely 
képei  is,  melyek  azon  szerencsés  kezdetnek  biztató  jelei,  hogy  idővel 
a  magyarországi  művészek  munkáiból  egész  kép-galeria  fog  össze¬ 
gyűlni.  A  képek  között  Pázmány  Péter  egész  állású  képe  és  Balkai 

Pál  képirónak  a  Békesség  hasznai-t  előterjesztő  allegóriái  festése 
vonta  a  figyelmet  magára. «  * 

Hogy  azonban  ekkor  már  Pesten  és  Budán  többen  is  foglal¬ 
kozhattak  az  ecset  forgatásával,  nyilván  mutatja  a  Tudományos 
Gyűjtemény  egyik  czikke,  melyben  a  következő  figyelmeztetés  olvas¬ 
ható  a  hazai  művészekhez:  »Mi  is  belső  meggyőződésből  ajánljuk 
hazánk  művészeinek,  hogy  országunk  történeteiről  sohase  felejtkez¬ 
zenek  el,  sőt  inkább  az  által,  hogy  azokat  műveik  tárgyául  veszik, 
újonnan  életbe  hozzák  és  a  hazafiúi  buzgóságot,  mely  a  maga  igaz¬ 
ságos  korlátjai  közé  szoríttatván,  minden  szépnek,  nagynak  és  jónak 
kútfeje,  előmozdítsák  és  terjeszszék.«  Ugyancsak  ez  a  folyóirat, 
a  muzeum  gyűjteményeinek  gazdagításáról  szólván,  azt  ajánlja,  hogy 
»a  mostani  művészeket  meg  kellene  illendő  levelezés  által  szólítani, 
oly  véggel,  hogy  adnának  be  egy-két  darabot  a  muzeum  felsegítése 
és  önnön  személyes  becsületjeik  örökös  feltartása  tekinteteiből«. 

Az  ez  időtájon  szerepelt  képírók  nevei  közül  nehányat  meg¬ 
őrzött  az  egykorú  hírlapirodalom.  Tudjuk,  hogy  a  sopronyi  születésű 
Stark  1819  táján  mint  tájfestő  Bécsben  működött  s  hogy  Rombauer 
János,  ki  később  Fessler  Aurél  arczképével  keltett  feltűnést,  1820-ban 
Oroszországot  is  meglátogatta.  Stein  János  1821-ben  mint  arczkép- 
festő  szerepel  Pesten  s  az  18 1 5-ben  elhunyt  Stettner  Gábort  mint 
híres  virágfestőt  említik.  Ez  utóbbiról,  kinek  szép  virágfest mény- 
gyűjteménye  Londonba  került,  csak  halála  után  vettek  tudomást.  — 
A  műkedvelők  közt  Szapáry  Alojzia  és  Anna  grófnők  keltettek  fel¬ 
tűnést,  finom  kivitelű  miniatűr-képekkel.  Mindezek  a  művészek  azon¬ 
ban  nem  műveik,  hanem  csak  nevök  után  ismeretesek. 

Ugyanekkor  már  egy-két  képíróról  közelebbi  adatokat  is  nyúj¬ 
tanak  a  hírlapok,  néhány  szóval  ismertetvén  életkörülményeiket  s 
alkotásaikat.  így  tudjuk  meg,  hogy  a  huszas  évek  vége  felé  Hofbauer 
János**  Pestet,  Budát  s  a  két  fővárosnak  környékét  a  rákosmezei  néző¬ 
pontról  megfestette,  s  hogy  a  borsodmegyei  származású  Marczinkey 


*  Hazai  és  Külföldi  Tudósítások.  1820,  25-dik  szám. 

**  Született  Győrben. 

Elek  nagyobbméretű  képen  ábrázolta  József  nádort,  a  mint  az  éppen 
alcsuthi  kertjében  áll.  Scháffer  Józsefről  szintén  följegyezték,  hogy 
első  sorban  az  egyházi  festészettel  foglalkozott.  Művei  a  fejérmegyei 
vaáli  templomban  láthatók.  Ilyenek :  a  főoltárkép  Krisztus  a  kereszten, 
alatta  Mária,  a  kesergő  anya;  János  és  a  keresztet  átkaroló  Magdolna; 
s  a  baloldalon  levő  oltárkép,  mely  az  Utolsó  vacsora -t  ábrázolja. 
Mindkettőt  1 824-ben  festette.  Az  udvarhelyi  születésű  Simó  Ferencz, 
mint  arczképfestő  tette  a  nevét  ismeretessé,  de  maradtak  fenn  tőle 
genre-képek  is.  Simó  öt  évig  tanult  festeni  Bécsben  s  Pestre 
Döbrentey  Gábor  édesgette,  kit  le  is  festett  1 824-ben.  Ugyancsak 
ő  készítette  el  1826-ban  Felsőbüki  Nagy  Benedek  és  számos  ismer¬ 
tebb  magyar  iró  hasonmását.  Genreképei  közül  ismeretesek :  egy 
eszményileg  szép  gesztenye-szöghajú  leányka,  félarczára  göndörödött 
fürtökkel  s  kökényszemekkel,  a  mint  azokat  a  kezében  levő  kis 
gerliczéjén  legelteti,  s  egy  másik,  szintén  idealizált  szőke  leány,  ki 
kézitükrének  segélyével  göndör  fürtjeit  rendezi.  SiMÓról  érdekes  adat¬ 
képpen  azt  is  följegyezték  kortársai,  hogy  egy  arczkép  árát  annyi 
forintra  szabta  ezüstben,  a  hány  hüvelyknyi  magassága  volt  a 
képének.*  Ismertebb  arczképei  Berzsenyi  Dánielt,  Virág  Benedeket, 
gr.  Ráday  Gedeont,  gr.  Dessewffy  Józsefet,  Horvát  Endrét,  Kazinczy 
Ferenczet,  Kisfaludy  Sándort,  b.  Mednyánszky  Sándort,  gr.  Teleki 
Józsefet  és  gr.  Majláth  Jánost  ábrázolják.  Simó  i83i-ben,  mint 
rajztanár,  Kolozsvárra  tette  át  a  lakását. 

A  történelmi  festészetnek  szintén  akadt  művelője  Vándza  Mihály¬ 
iban,  ki  Pesten  1828-ban  több  munkáját  mutatta  be  a  közönségnek. 
Ezek  közt  különösen  feltűnt  Mátyás  király  és  Beatrix  herczegnö 
találkozása,  egy  1  1  láb  magasságú,  8  láb  szélességű  kép,  melynek 
közepét  a  nagy  király  foglalja  el,  míg  jobbja  felől  menyegzői  fényes 
öltözetben  az  eljegyzett  herczegnö,  balfelől  Kinizsi  Pál,  Ország  Mihály 
nádor,  Báthory  István  állanak,  az  ismertető  szavai  szerint  »igaz 
nemzeti  ábrázat-vonásokkal«.  A  herczegnőt  két  magyar  és  egy  olasz 
főrangú  hölgy,  György  kalocsai  érsek,  Vitéz  János  nagyváradi  püspök 


’  Tud.  Gyűjtemény,  1827.  6.  füzet. 

s  egy  olasz  apród  kisérik.  A  művész  másik  nagy  képe  I.  Máriá¬ 
nak  Zsigmond  brandenburgi  herczeggel  való  eljegyzését  tünteti  elő, 
a  mint  nekik  Gara  Miklós  nádor,  több  főszemély  jelenlétében,  az 
ország  klenodiumait  bemutatja.  Mind  a  két  képen  a  jó  csoportosí¬ 
tást  s  az  élénk  színezést  dicsérték  a  művész  kis-hid-utczai  műter¬ 
mében  megfordult  műértők.*  Vándza,  mint  a  leírásból  látom,  csönd¬ 
életképek  festésével  is  foglalkozott,  zöldségeket  és  gyümölcsöket 
ábrázolva,  »sok  természethez  való  igazsággal «/ 

A  művészek  eme  kis  csoportjának  azonban  ekkor  még  nagyon 
sokat  kellett  küzdenie  a  közönség,  különösen  pedig  a  főrangúak 
közönyösségével.  A  sajtó  megfelelt  kötelességének,  folyvást  nógatva 
és  sürgetve  az  olvasókat,  hogy  a  hazai  művészet  ügyét,  áldozatok 
árán  is,  előmozdítani  igyekezzenek;  s  a  középosztályból  egyesek, 
különösen  maguk  az  irók,  meg  is  tették,  a  mit  tehettek;  de  a  gazdag 
arisztokráczia  nagyon  kevés  bizalommal  viseltetett  a  hazai  erők 
iránt,  s  ha  képíróra  volt  szüksége,  azt  még  mindig  az  idegenek 
között  kereste.  Pest  ez  időtájon  valóságos  kolóniája  volt  a  bécsi 
festőknek,  kik  jó  pénzért  és  szives  ellátásért  örömest  festették  a 
gavallér  magyar  urakat.  Közülök  egyik-másik,  aránylag  rövid  idő 
alatt,  vagyont  is  szerzett.  S  az  idegenek  dédelgetése  annyira  ment, 
hogy  még  maga  Széchenyi  István  is  1822-ben  egy  német  művész: 
Ender  János  által  festtette  meg  atyja  arczképét,  jóllehet  Donát 
János  ekkor  már  országos  népszerűséget  szerzett  magának,  s  műveit 
a  jobb  bécsi  festők  képei  mellé  bátran  oda  lehetett  volna  állítani. 
Ender  képe,  mely  jelenleg  a  nemzeti  muzeum  könyvtárában  látható, 
életének  utolsó  éveiből  tünteti  föl  gr.  Széchenyi  Ferenczet,  kezét  az 
1 807-dik  évi  24-dik  törvényczikket  tartalmazó  törvénykönyvön 
nyugtatva. 

Ahhoz,  hogy  a  magyar  művészek  sorsában  kedvezőbb  fordulat 
álljon  be,  a  politikai  és  társadalmi  élet  erősebb  fölpezsdülese  volt 
szükséges.  Ezt  az  új  korszakot  művelődéstörténelmünk  írói  általá¬ 
nosan  a  magyar  tudományos  akadémia  megalapításától  számítják. 


*  Hasznos  Mulatságok,  1828.  Il-dik  félév,  258.  1. 

Gr.  Széchenyi  István  hatalmas  példaadása,  melylyel,  úgyszólván,  egy 
szóra  megteremtette  legelső  tudományos  intézetünket,  gondolkozóba 
ejtette  s  egyúttal  tettre  is  indította  a  már-már  tespedésnek  indult 
nemzetet.  Mindenki  érezte,  hogy  elérkezett  a  munkálkodás  ideje,  s 
hogy  az  első  teendő,  mely  reánk  várakozik,  a  nemzetiség  érzetének 
fölébresztése,  a  hazafiasság  folytonos  ápolása,  erősbítése.  Míg  csak 
1826-ban,  a  Zalán  futása  megjelenése  után  is,  vita  tárgya  volt 
Zemplénmegye  közgyűlésén:  vájjon  a  deák  vagy  a  magyar  legyen-e 
a  közélet  nyelve?  —  most  mindenki  azt  hangoztatta,  hogy  a 
magyarosodás  nemzeti  létünk  alapföltétele,  s  ezen  munkálkodni 
minden  jóra  való  honpolgárnak  legszentebb  kötelessége.  Pest  város, 
mely  ekkor  már  a  szellemi  munkások  központja  kezdett  lenni, 
különösen  érezte,  hogy  reá  a  nemzet  újjászületésében  nagy  munka 
vár :  hogy  a  magyarosodást  illetőleg  századok  mulasztását  kell 
rohamosan  helyrepótolnia.  Ez  a  város,  melynek  utczáin  a  század 
elején  még  alig  lehetett  hallani  magyar  szót,  s  melynek  ipara  és 
kereskedése  teljesen  német  volt,  egyszerre  kezébe  ragadta  a  reform 
zászlóját.  A  boltok  fölül  kezdtek  eltűnni  a  német  föliratok  vagy 
legalább  ezek  mellett  mind  sűrűbben  tünedeztek  föl  a  magyarok  is. 
Tomala  Ferdinánd  műkereskedő  volt  az  első,  a  Kristóf-patika  átel- 
lenében,  ki  1 833-ban  csupán  magyar  czímet  Íratott  boltja  fölé,  s 
példaadását  csakhamar  többen  követték.  Egy  lap  nemsokára  öröm¬ 
mel  jegyzi  meg,  hogy  Pesten  most  már  » német  felírás  a  lógós, 
holott  azelőtt  ő  volt  a  rudas«.  S  ez  a  tünemény  annál  örvendete- 
sebb  volt,  mert  a  magyarosodás  útjára  előbb  léptek  a  németes  nevű 
kereskedők,  mint  a  magyarok.  Ezzel  egyidejűleg  a  vendéglők  is 
kezdtek  magyarosodni,  sőt  egyik-másik  közülök  meg  is  előzte  a 
kereskedéseket.*  Jgy  az  ujvilág-utczai  Arany  sas-on  már  1829-ben 
egyedül  magyar  volt  a  felírás  s  i83o  óta  az  étlap  is.  A  Pesten 
megkezdett  újítás  a  csökönyösebbb  Budára  is  áthatolt  s  nemsokára 
egy  hírlap  azt  Írja,  hogy  »clérzékenyülve  olvassuk  agg  falain  most 
már  nemzeti  nyelvünkön  is  az  utczák  neveit«.  A  mozgalom  hatását 

'  Honmíívész.  x  833.  i4.  1. 

később  a  salonokban  és  társaskörökben  is  meg  lehetett  érezni,  a  hol 
azideig  a  társalgási  nyelv  csaknem  kizárólag  a  német  volt.  A  fővá¬ 
rosi  ifjak  lelkesebb  része  ugyanis  elhatározta,  hogy  a  magyar  nyel¬ 
vet  a  hölgyekkel  is  megkedvelteti  s  körükbe  » minden  kigondolható 
móddal  és  játszi  fortélylyal  is  bevinni  igyekszik«.  E  czélból  aláírási 
ivet  nyitottak  —  s  miként  az  akkori  lapokban  olvassuk  —  alig 
egy-két  nap  alatt  már  53  jeles  ifjú  neve  díszlett  az  íven.  Manapság 
már  kissé  furcsának  tűnik  föl  előttünk  ez  a  szövetkezés;  de  szük¬ 
sége  a  harminczas  évek  elején  még  nagyon  érezhető  volt,  s  azok 
az  ifjak  elismerésre  érdemes,  hazafias  munkát  végeztek. 


NEMZETI  MUZEUM. 


Azzal  a  törekvéssel,  hogy  Pest  magyar  várossá  legyen,  együtt 
járt  az  az  óhajtás  is,  hogy  folyvást  nagyobbodjék  és  szépüljön. 
A  lelkesebb  hazafiak  képzelődésükben  már  akkor  kiszínezték  maguk¬ 
nak  az  ország  leendő  fiatal  fővárosát,  a  költséges  főúri  paloták  és 
díszes  középületek  egész  hosszú  sorát  tervezgetve.  Ama  híres  borz- 
utczai  házban,  a  hol  a  lelkes  házigazda:  Fáy  András  körül  a  főváros 
s  a  már-már  hazánkban  vezérszerepet  játszó  Pestmegye  legbuzgóbb 
urai  csoportosultak,  a  nemzeti  színház  és  muzeum  szeretettel  terve¬ 
zett  díszes  épületei  nem  egyszer  képezték  a  megbeszélések  tárgyát. 
Mert  Pestnek  ekkor  még  nagy  átalakításra  volt  szüksége,  hogy  az 
ország  méltóságához  illő  fővárossá  emelkedhessék.  Görbe  utczáin 
dísz-  és  kényelem  nélkül  épített,  legtöbbnyire  csak  egyemeletes  vagy 
éppen  földszintes  házak  sorakoztak  egymás  mellé.  Esős  időben  még 

az  előkelőbb  városrészekben  is  kellemetlen  volt  a  közlekedés,  mert 
sok  helyen  hiányzott,  vagy  boszantóan  rossz  volt  a  kövezet.  A  ki 
a  mostani  viruló,  szép  fiatal  Budapestet  ismeri,  alig  hihetné  el,  hogy 
az  Úri-,  Váczi-,  Kígyó-,  Nagy-híd-,  Dorottya-  és  Sebestyén-utczák 
oldalait  csak  1 833-ban  kezdték  négyszögű  gránit-kövekkel  kirakni,  s 
hogy  a  Kigyó-utcza,  a  belvárosi  élénk  forgalom  egyik  csatornája, 

ekkor  még  hiába  várta  a  kő-ösvényt.*  Ugyan¬ 
akkor  az  utczák  világítása  is  nagyon  szegé¬ 
nyes  lehetett,  mert  még  négy  évvel  később, 
1837.  évi  márczius  havában  is,  rendkívüli 
eseményt  képez  az  Úri-utczában  fekvő 
Libasinszky-ház  légszeszszel  való  világítása. 
A  Rajzolatok  első  hir  gyanánt  említi  ezt  s 
csaknem  áradozva  Írja  le :  mily  tündéri  fény¬ 
ben  ragyogtak  a  házban  levő  boltok,  kávé¬ 
ház  és  a  főhágcsók. 

Az  élénkülni  kezdő  Pesten  nemsokára 
nagyobb  és  fényesebb  épületek  is  emelked¬ 
nek  s  azokat  elvétve  már  szoborművekkel  is 
ékesítik.  Legelőször  1 833-ban  Birli  doktornak 
támad  az  a  gondolata,  hogy  a  Váczi-utcza 
sarkán  fekvő  háza  díszítéséül  Nagy-Kristóf 
négy  ölnyi  magas  alakját  a  budai  születésű 
Bauer  Mihály  által  elkészíttesse.  Ezen  a 
helyen  régebben  kontár  festő  által  mázolt 
kép  éktelenkedett;  a  helyes  arányokban  min¬ 
tázott  óriási  szobor  most  egyik  előkelő  dísze 
lett  a  fővárosnak,  s  azt,  mint  az  akkori  lapok  egyikében  olvassuk, 
mindegyre  bámulta  az  előtte  cgybesereglő  sokaság.  Ugyancsak 
BAUERtől  vannak  a  pesti  régi  városház  felső  párkányán  sorjában 
felállított  szobrok  is,  míg  a  Ferencziek-terén  volt  kút  két  Najádját 
s  a  városi  tanácstermek  külső  és  belső  ékítményeit  már  Uhrl 


NAGY  KRISTÓF  SZOBRA. 

Ferencz  készítette,  kit  öt  évvel  később  a  lapok  a  szobrászat  tanárául 
is  ajánlottak.* 

Ezek  a  tehetséges,  de  még  csak  dekoratív  munkát  végző  szobrászok 
törték  meg  az  utat  Ferenczy  Istvánnak,  kora  legtöbbet  emlegetett 
magyar  művészének. 

Ferenczy  i  792  február  24-én  Rimaszombaton  született,  s  mint¬ 
hogy  már  lakatos-mesterséget  folytatott  atyja  is  örökösen  azt  han¬ 
goztatta  előtte,  hogy  hazánkban  a  művészet  és  kézművesség  igen 
elhanyagolt  állapotban  vannak,  korán  felébredt  benne  a  vágy,  hogy 
tehetségével  és  ambicziójával  a  képző-művészetek  szolgálatába  álljon. 
Először  aczélmetszőnek  készült,  de  ez  a  foglalkozás  csakhamar 
kicsinyesnek  tűnt  föl  előtte,  s  Bécsben  nehány  forintot  összeszerez¬ 
vén,  minden  komolyabb  előismeretek  és  ajánlás  nélkül  Canovához 
ment,  hogy  oldala  mellett  szobrásznak  képezze  magát. 

Míg  atyja  folyvást  az  örök-mozdony  föltalálásán  törte  a  fejét, 
az  ő  vágya,  Kazinczy  Ferencz  tanúskodása  szerint,  az  volt,  hogy 
»szóljon  felőle  a  világ«.  Canovától,  Kaunitz  herczegnő  sürgetésére, 
Thorwaldsen  műtermébe  pártolt  át  s  itt  készítette  minden  előleges 
agyagmintázás  nélkül  azt  a  féldombor-művet,  melyen  Ámor  az  alvó 
Venust  meglepi  és  lepléből  föltakarja. 

Ferenczy  hat  évet  töltött  Rómában  s  ez  alatt  az  idő  alatt  két 
szobrot  készített:  Pásztorleány -ki  és  Csokonai  mellszobrát,  melyet 
jelenleg  a  debreczeni  Csokonai-kör  ereklyetárában  őriznek.  Ez  a  szo¬ 
bor  szerezte  meg  számára  Rudnay  herczegprimás  rokonszenvét,  ki 
aztán  haza  is  hívta  őt,  hogy  vele  az  egri  új  bazilika  számára 
szobrászati  műveket  készíttessen. 

A  fiatal  művészt  nagy  lelkesedéssel  fogadták,  s  eleinte  el  is  lát¬ 
ták  megrendelésekkel.  A  hazaérkezését  követő  tiz  év  alatt,  1 824-től 
1 834-ig,  tizenegy  kisebb-nagyobb  szobrászati  emlékműre  kapott  meg¬ 
rendelést.  Ezek  közt  vannak  olyanok  is,  melyek  több  alakot  mutat¬ 
nak  és  nagyobb  igényűek,  így  például  gróf  Károlyi  Istvánnénak  sir- 


*  A  F'erencziek-terén  volt  kút  két  Najádját  Pasteiner  Gyula  helytelenül  tulajdo¬ 
nítja  Bauernek  a  Magyar  szobrászat-\'ó\  irt  tanulmányában. 

emléke  a  fóthi  templomban;  az  Üdvezült  lélek ,  Ürményi  síremléke  a 
vaáli  templomban,  Szántó  Mártoné  Kecskeméten  s  a  saját  családi 


KÖLCSEY  FERENCZ  SZOBRA 
Ferenczy  Istvántól. 


síremléke;  azonkívül  Suszter  egyetemi  tanár,  Kisfaludy  Károly,  Kölcsey 
Fercncz  és  Virág  Benedek  mellszobra,  megannyi  a  nemzeti  múzeum¬ 
ban.  Ugyancsak  ezalatt  a  tiz  év  alatt  faragta  Nagy  Pál,  Balogh 

János,  Fáy  András,  Kazinczy  Ferencz,  Wesselényi  Ferencz,  Schoaelné, 
Marczibányi  és  Sándor  grófnék  hasonmásait  is. 

Ferenczy  határtalan  becsvágyát  azonban  nem  elégítették  ki  az 
ilyen  megrendelések,  s  már  1 834-ben  elkészítette  végrendeletét,  mely¬ 
ben  elkeseredve  Írja:  »Én  egy  idő  előtt  való  halállal  fogok  meghalni, 
a  gondok,  fáradságok,  emberi  erő  fölött  való  merész  fogások,  szerencse- 
koczkáztatások  véget  vetnek  életemnek.«  Nagyobb,  monumentálisabb 
műveket  kívánt  alkotni,  melyek  nevét  majd  dicsőséggel  koszorúzva 
adják  át  a  késő  nemzedékeknek. 

Mértéktelen  ambicziója  azonban  nem  kerülheté  el  a  katasztrófát. 
A  mitől  hírnevének  tartósságát  remélte,  a  mi  álmaiban  mint  végczél 
lebegett  előtte:  a  merész  vállalkozás  vált  végzetessé  művésze¬ 
tére  nézve. 

Pestnek  a  harminczas  évek  közepén  már  voltak  építészeti  czé- 
lokra  alkalmazott  kisebb  szoborművei,  de  nem  volt  még  monumen¬ 
tális  emlékszobra.  A  folyvást  erősbülő  nemzeti  érzület  csakhamar  ilyet 
is  követelt,  s  mi  sem  természetesebb,  mint  hogy  annak  tárgyául  a 
renaissance  nagy  fejedelmét:  Corvin  Mátyást  választotta.  Az  általá¬ 
nos  fölpezsdülés  eme  korszakában  a  nemzet  jelenét,  szobrászati  mű 
útján,  alig  köthette  volna  jobban  a  múlthoz,  mint  hogy  először  is 
annak  a  királynak  tervezett  szobrot,  a  kinek  uralkodása  utolsó  kor¬ 
szaka  volt  a  művészeteknek  Magyarországon. 

Ferenczy  István  neve  ezzel  a  szoborral  áll  tragikus  kapcsolatban. 

Midőn  nehány  buzgó  hazafi  indítványára  megfogamzott  az  a 
terv,  hogy  Mátyás  király  dicsőségét  érczszobor  hirdesse  a  magyar 
fővárosban:  Ferenczy  István  már  nagyhírű  művész  volt.  Tudták  róla, 
hogy  kora  két  legnagyobb  szobrászának:  Canovának  és  Thorwaldsen- 
nek  volt  tanítványa;  tudták,  hogy  a  pápa  egy  általa  vésett  éremért 
arany  emlékpénzzel  tüntette  ki  s  József  nádor  ajándékából  már  ott 
volt  a  nemzeti  múzeumban  legszebb  munkája,  a  Pásztorleány ,  melyet 
büszkeséggel  vegyes  örömmel  mutogattak,  mint  a  magyar  lángész 
egyik  bizonyítékát.  Debreczenben  ugyanekkor  már  költeményeket 
írtak  hozzá  s  a  lapok  olyan  művésznek  emlegették,  kinek  a 
»külföldön  is  kevés  párja  van«,  elmesélve,  hogy  a  múzeumban  egy 

SZANA  :  SZÁZ  ÉV.  4 


SZANA  TAMÁS 


26 


macedóniai  görög  ifjú  könyezve  térdelt  le  a  Pásztorleány  előtt  s  a 
szobor  homlokát  megcsókolta. 

Fáy  András  és  társai  tehát  a  lelkesedés  élesztősére  a  művész 
népszerűségét  is  fölhasználhatták.  Sőt  e  részben  kissé  messze  is  men¬ 
tek,  mert  a  szoboremelés  vállalatát  úgy  tüntették  föl,  mintha  első¬ 
sorban  a  nagy  művészt  akarták  volna  anyagilag  is  támogatni.  A  fel¬ 
hívás  »a  honi  szobrászat  ügyében«  1839  október  havában  jelent  meg 
s  ugyanekkor  megalakult  az  ideiglenes  bizottság  is,  melyben  Simoncsics 
János  pestmegyei  másodalispán  mint  elnök,  Fáy  András  táblabiró  mint 
pénztárnok  s  Nyáry  Pál  megyei  főjegyző  mint  jegyző  működtek.  Alá¬ 
jegyezték  még  nevöket:  Földváry  Gábor,  Ráday  Gedeon,  Kubinyi 
Ferencz,  Szemere  Pál  és  mások.  Némi  bevezetés  után,  melyben  a 
haladás  szükségét  az  akkori  korban  szokásos  bombasztikus  szavak¬ 
kal  aposztrofálják,  így  szóknak:  »Egyetlen  szobrászunk  a  nagy  Thor- 
waldsen  s  még  nagyobb  Canova  tanítványa,  a  nemzeti  múzeumban 
álló  Pásztorleány ,  az  esztergomi  főtemplomban  levő  István  martyr,  a 
Kisfaludy  Károly  emléke  s  több  jeles  szoborművek  készítője,  a  leg¬ 
szerényebb  ember,  derék  művész,  ki  a  honért  mindent,  mert  életét  a 
honi  művészetnek  szentelő,  de  kiért  a  hon  eddig  semmit  nem  tett, 
Ferenczy  István,  majd  két  év  óta  munka  nélkül;  azon  takarékmennyi¬ 
ségből,  melyet  mint  munkái  bérét  külföldről  hoza  honába,  tetemes 
költséggel  Budán  fölállított  műterme  s  képzőintézete  majdnem  üresen 
s  Columbként  művészi  lelke  sugallata  után  indulva,  leírhatatlan  fárad¬ 
sággal  keresett  s  föltalált  már  vány  bányája  használatlan  hever !  .  .  . 
Hazafiak!  kinek  jutott  eszébe  közöttünk:  mily  kincset  bírunk  e  fér¬ 
fiúban  s  benne  mily  kincset  veszthetnénk?  .  .  .  Mit  kell  tehát  tennünk? 
Adjunk  a  művésznek  művészhez  illő  nagyszerű  munkát.«  Elmondják 
ezután,  hogy  ők,  mint  társaság,  már  föl  is  szólították  FERENCZYt, 
hogy  Mátyás  szobrához  tervet  készítsen  s  most  fölhívják  a  közön¬ 
séget,  hogy  a  hazafias  munkát  adakozásaival  segítse  elő. 

A  nemzet  lelkesedéssel  fogadta  a  Mátyás-emlék  eszméjét  s 
országszerte  megindult  a  közadakozás.  Csak  Széchenyi  István  elle¬ 
nezte  az  időelőtti  tervet,  Kelet  népe  czimű  könyvében  erélyes  sza¬ 
vakkal  figyelmeztetve  a  nemzetet  fontosabb,  égetőbb  közművelődési 

szükségek  kielégítésére.  Az  intés  eredmény  nélkül  hangzott  el;  az 
ország  ragaszkodott  hozzá,  hogy  Mátyás  királynak  szobrot  állít,  s 
midőn  már  közel  húszezer  forint  gyűlt  egybe,  Ferenczy  hozzá  is 
fogott  a  föladat  művészi  megoldásához. 

Mintája  Mátyás  királyt  ágaskodó  ló  hátán,  megkoszorúzva  s 


A  MÁTYÁS-SZOBOR 
Ferenczy  Istvántól. 


római  öltözetben  tünteti  elő.  Lent  a  földön  paizsok,  sisakok  s  egyéb 
hadijelvények  vannak  a  ló  lábai  alatt.  A  talapzat  két  oldalát  dombor¬ 
művek  díszítik,  mindenik  20 — 2  5  alakkal.  Az  egyik  ábrázolja  az 
igazságszolgáltatást  e  fölirattal:  »A  törvények  védőjének«;  a 

másikon  Mátyás  és  Beatrix  tudósok  és  művészek  közt  ülnek  s  rajta 

e  fölirat:  »A  szép  és  jó  tudományok  ápolójának.«  A  talapzat  elején 
ez  áll:  »Mátyás  királynak «  s  hátul:  »A  legjobb  király  emlékezetének 
háládatos  utódai.«  Maga  a  szobor  16  lábra,  talapzatával  együtt  37 
lábra  volt  tervezve.  Jellemző  sajátsága  a  tervnek,  hogy  a  talapzat 
előrészén  ajtó  vezetett  a  földalatti,  de  fölülről  világított  üregbe,  mely 
szentélylyé  alakítva,  Mátyásra  vonatkozó  emlékeket  tartalmazott  volna. 
Az  ajtóval  szemközt  eső  részre  volt  tervezve  Mátyás  természetes 
nagyságú  mellszobra,  e  mögött  nagy  fehér  márványtábla  s  ezen 
a  nagy  király  rövid  életrajza.  Jobbra-balra  két  történeti  kép  már¬ 
ványból,  melyek  közül  az  egyik  Mátyást  atyja  halálos  ágyánál,  a 
másik  Szilágyival  kibékülve  ábrázolta  volna.  A  bejárat  fölött  tervelte 
Saturnust,  mint  őszszakállú  őrállót.  A  munka  elkészítésére  Szent- 
Endre  határából  zöld  bazaltot  ajánlt  s  számítása  szerint  az  egész 
szobormű  előállítása,  a  sanctuáriummal  együtt,  százezer  forintba  került 
volna.  A  bizottság  általában  helyesléssel  fogadta  Ferenczy  tervét,  de 
a  közönség  egy  részének  nem  tetszett,  a  sajtó  pedig  élesen  meg¬ 
bírálta,  a  művész  ily  munkára  való  képességét  is  kétségbevonva. 
Elmondták  a  mintáról,  hogy  abban  csak  a  fölirás  magyar,  a  többi 
oly  határozatlan  valami,  hogy  például  egyik  reliefjét,  melyen  az  igaz¬ 
ságos  királyt  akarja  föltüntetni,  inkább  lehetne  Mucius  Scaevola  ismert 
történetének  tartani.  Ferenczy  nem  hagyta  szó  nélkül  a  támadásokat; 
feleletei  azonban  csak  élesbítették  az  ellenszenvet,  mert  egyéniségét 
tolta  előtérbe,  a  helyett,  hogy  a  tárgyról  szólott  volna.  Dicsekedése 
mértéktelen  volt.  »Nélkülem  —  szól  egyik  válaszában  —  költetlen 
feküdnének  még  most  is  álmaikban  az  öreg  Hunyady  János  és  fia 
László,  ha  én  még  Rómában  emlékpénzekkel  nem  támasztom  vala 
föl ;  nyugodnék  Csokonai  s  a  művészet  kezdete  pásztorleány-alakban, 
nem  tűnt  volna  föl  az  arczát  leplező  Pannónia,  ha  én  napfényre  nem 
hoztam  volna  föl,  a  nélkül,  hogy  valakinek  egy  krajczárjába  kerülne ; 
igyekeztem  tizenkét  év  alatt  külföldön,  idegen  népek  előtt,  a  magyar  nevet 
tiszteletben  tartani,  más  tizenhat  év  alatt  hazámban  elhunyt  virtusokat 
felkölteni.«  Polémiáját  e  szavakkal  végzi:  »Többször  említett  birálgató, 
gúnyolódó  s  tudálékos  uraiméknak  Orestesként  csak  azt  felelem:  a 
csapásokból  fogjátok  megtudni,  vájjon  Atrides  fia  vagyok-e  ?« 

De  ezek  a  »csapások«  nem  voltak  olyan  hatalmasok,  mint  a 
minőknek  azokat  a  művész  gondolta.  Mátyás  szobrán,  a  bizottság 
fölszólítására,  több  Ízben  kellett  változtatnia,  s  a  toldozás-foldozás 
csak  megerősítette  bírálóit  abban  a  vélekedésükben,  hogy  nem  szü¬ 
letett  a  Mátyás-emlékhez  hasonló  művészi  föladat  megoldására.  Csak¬ 
hamar  a  közönség  lelkesedése  is  kezdett  lelohadni,  s  midőn  a  lovas¬ 
szobor  érczbe  öntése  kétszeri  kísérlet  után  sem  sikerült:  Ferenczy 
elcsüggedve  visszavonult  szülővárosába,  elkészítette  márvány  kopor¬ 
sóját,  födelére  Euridike  alakját  faragva;  az  emlékmű  eszméje  pedig  vég¬ 
leg  elmerült  a  feledés  homályában.  A  hazánkban  tartózkodó  olasz 
szobrász:  Casagrande  is  hiába  igyekezett  a  tervet  új  életre  kelteni: 
az  általa  mintázott  görög  emlékszobor  tetszetős  munka  volt,  de 
többé  nem  hódított.  Mátyás  emléke  FERENCZYvel  egyszerre  tűnt  le  a 
látóhatárról. 

Az  úttörő  művész  ambicziójának  esett  áldozatául,  de  nem  igaz¬ 
ságtalanul. 

Manapság,  midőn  már  elfogulatlanul  Ítélhetünk  a  dolgok  felett, 
be  kell  vallanunk,  hogy  Ferenczy  tehetsége  egyáltalában  nem  állott 
arányban  erősen  kifejlett  önérzetével,  s  hogy  ellenfeleinek  igazuk 
volt,  midőn  tőle  a  monumentális  művek  alkotásához  való  képességet 
megtagadták.  Ezt  nemcsak  a  Mátyás-emlék  reánk  maradt  töredékei, 
hanem  a  művész  egyéb  alkotásai  is  bizonyítják.  Ferenczy  naturálista 
volt,  még  pedig  a  szónak  abban  az  értelmében,  mely  egyenesen  kizárja 
az  alapos  tanultságot.  Későn  lépett  a  művészi  pályára,  kellő  művelt¬ 
ség  és  előismeret  nélkül.  Már  Kazinczy  megjegyzé,  hogy  levelei 
» valóságos  lakatosi  levelek «  voltak,  s  midőn  Homér  és  Ovid  művei¬ 
nek  olvasására  sürgette,  mindjárt  hozzá  tette:  »Nem  hiszem,  hogy 
szavam  fogadja.«*  A  rajzban  sohasem  volt  alapos  jártassága,  s  a 
mintázásban  még  kevesebb.  Ezért  nagyon  valószínű,  hogy  Thonvaldsen 
őt,  mint  érem-metszőt,  csakis  kőfaragói  munkára  használta,  s  mint 
ilyen,  nem  a  szó  igazi  értelmében  vett  tanítványa,  hanem  csak  mun¬ 
kása  volt.  Ezt  látszik  igazolni  az  a  panasza  is,  hogy  Thonvaldsen 


*  Levele  gr.  Dessewffy  Józsefhez.  1823  febr.  i3 

» irigységből  és  haszonlesésből «  olyan  munkával  foglalta  el,  a  mely¬ 
ből  mitsem  tanulhatott.  A  Rómában  készített  Pásztorleány  azonban 
még  így  is  messze  túlszárnyalja  minden  későbbi  munkáját,  s  göm- 
bölyded  szép  idomaival  kellemes  hatást  tesz  a  nézőre,  jóllehet 
mozdulata  mesterkélt,  maga  az  arcz  kifejezéstelen.  Későbbi  művei 
kivétel  nélkül  gyöngébbek  s  csakis  reliefjein  tűnnek  föl  a  tehetség 
némi  nyomai.  Szobrain  találunk  egyes  jobb  részleteket,  mint  Kölcsey 
alakján  az  egyik  előrenyujtott  lábat;  de  azok  technikai  tekintetben  is 
annyira  mögötte  maradnak  a  Pásztorleány -nők,  mintha  nem  is  egy  és 
ugyanazon  szobrász  vésője  alól  kerültek  volna  ki.  Mindez  azt  a  gon¬ 
dolatot  kelti  föl  bennünk,  hogy  a  Pásztorleány  nem  kizárólag  a 
Ferenczy  alkotása,  s  mintázásában  része  lehetett  Thorwaldsennek  is, 
ki  Vénus  reliefje  után  nagyobb  bizalommal  viseltetett  a  magyar  ifjú 
tehetsége  iránt,  mint  az  valójában  megérdemelte.  Akármint  álljon 
különben  a  dolog,  annyi  tény,  hogy  Ferenczy  beteges  érzékenykedé¬ 
sének  nem  volt  alapja,  s  a  későbbi  kor  a  művész  szigorú  kritikusai¬ 
nak,  köztük  gr.  Széchenyi  Istvánnak,  szolgáltatott  igazságot. 

FERENCZYről  hálával  kell  elismernie  a  műtörténetirónak,  hogy 
buzgó  úttörő  volt ;  de  ez  nem  azt  teszi,  hogy  egyúttal  a  kellő  képes¬ 
ség  is  megvolt  benne  a  szobrászatnak  a  magyar  talajban  való  meg¬ 
honosítására.  Ehhez  több  hivatottság,  művészibb  természet  s  minde- 
nekfelett  több  és  alaposabb  tanulmány  lett  volna  szükséges. 

Ferenczy  műterme  Rimaszombaton,  bevégzett  és  megkezdett 
szoborműveivel,  a  lassú  pusztulásnak  esett  áldozatául.  Az  úttörő 
emlékén  szeretettel  csüggő  műbarátok  koronkint  hiába  hitták  föl  rá 
a  kormány  és  egyesek  érdeklődését:  a  művész  hagyatékának  meg¬ 
mentésére  senki  sem  gondolt.  A  gipsz-minták  állítólag  még  ma  is  egy 
roskatag,  raktárszerű  helyiségben  porladoznak,  a  hová  csak  nagyritkán 
vetődik  egy-cgy  érdeklődő.  Megmentésük  érdekében  most  folynak 
tárgyalások  a  rokonok  és  a  közoktatásügyi  kormány  között. 

Az  első  magyar  szobrásznak  még  azt  az  örömet  sem  szerezték 
meg  az  égick,  hogy  jeles  növendékeket  lásson  csoportosulni  maga 
körül.  Az  egykorú  lapok  tanítványai  közül  tehetségképpen  csakis 
Nemes  Pált  említik,  kit  a  Nemzeti  Kör  i844  jun.  17-dikén  a  bécsi 

képzőművészeti  akadémiába  küldött  fel.  Hogy  mi  lett  belőle :  annak  föl¬ 
említésével  a  negyvenes  évek  sajtója  adós  marad. 

Ha  a  körülmények  kedveznek  neki,  a  monumentális  szobrászatot 


PÁSZTORLEÁNY 
Ferenczy  Istvántól. 

talán  az  erdélyi  származású  Bernhard  Rudolf  teremti  meg,*  kit  élet- 
körülményei  már  korán  elszakítottak  hazájától  s  arra  kényszerítettek, 


*  Született  Károly várott  i8i4-ben. 

hogy  idegenek  közt,  Bécsben  keressen  működési  tért.  Bernhard  egy 
huszárőrnagy  fia  volt,  szülei  azonban  nagyon  szűkes  anyagi  viszonyok 
közt  élhettek,  mert  egy  lapban*  azt  találom  róla  följegyezve,  hogy 
Bécsben  csak  nagy  nélkülözésekkel  küzdve  folytathatta  megkezdett 
tanulmányait.  Rendkívüli  tehetsége  azonban  csakhamar  útat  tört  magá¬ 
nak.  Első  művét :  a  vízözön  idejéből  készített  nagy  szobrát,  gróf  Pálffy 
vásárolta  meg  s  nyári  lakhelyén  állíttatta  föl  a  hernácsi  palotában. 
Második  munkája,  mely  Bécsben  általános  csodálkozást  keltett,  Ariadne 
és  Bacchus  csoportja  volt  s  azt  a  jelenetet  ábrázolta,  midőn  a  Theseus 
hűtlensége  miatt  kétségbeesett  s  magát  a  tengerbe  vetni  készülő 
Ariadnét  az  iránta  szerelemre  gyuladt  Bacchus  visszatartóztatja. 
Lábaiknál,  a  csoportozat  vonalainak  kiegészítéséül,  tigris  pihent,  a 
nyugodtan  elterülő  tengert  bámulva.  A  kompoziczió  élén,  mint  főalak, 
Ariadne  állt,  kibontott  hajjal,  kinyújtott  karokkal  s  fájdalomtól  föl¬ 
dúlt  arczczal,  a  hullámok  fölé  hajolva.  A  szél  testéről  félre  lebben- 
tette  könnyű  fátyolát  s  látni  engedte  gyönyörű  idomait.  Kissé  hátrább 
Bacchus  alakja  volt  mintázva,  ki  jobb  kezét  magasra  emelve,  baljá¬ 
val  ragadta  meg  a  kétségbeesőt,  hogy  őt  őrült  szándékától  vissza¬ 
tartsa.  A  tudósító  azt  írja,  hogy  emberi  lényt  szebb  alakban  képezve 
nem  látott,  mint  e  két  szoborban;  a  formák  tökélye,  s  az  egyes 
részletek  összhangja  egyaránt  lebilincselték  érdeklődését.  A  kolosszális 
szobor  oly  nagy  feltűnést  keltett,  hogy  nem  volt  talán  egy  előkelő 
úr  sem  Bécsben,  ki  a  fiatal  művészt  (Bernhard  ekkor  még  csak 
húsz  esztendős  volt)  szegényes  műtermében  meg  ne  látogatta  volna. 
Pedig  lámpavilággal  kellett  a  szobrokat  nézni,  mert  a  nyomorúlt  lyuk¬ 
nak,  melyben  készültek,  nem  voltak  ablakai  s  a  csoportozatot  onnan 
csak  az  ajtó  kitörése  után  lehetett  elszállítani.  A  fiatal  magyar  művész 
szobrával  oly  nagy  dicsőséget  aratott,  hogy  nemsokára  ezután  a 
schottenfeldi  hostya  számára  kolosszális  feszületet  rendeltek  meg 
nála,  s  reá  bízták  a  bécsi  országházhoz  szükséges  alakok  elkészíté¬ 
sét  is,  jóllehet  tanárai  a  munka  elnyeréséért  szintén  pályáztak. 

Ez  a  diadal  minden  hihetőség  szerint  elhatározó  volt  jövendő 


'  Társalkodó,  x  835  márcz.  25. 

pályájára  s  Bernhard  ezentúl  az  osztrák  művészet  emelésére  szen¬ 
telte  képességeit.  Az  egykorú  lapokban  legalább  nem  találtam  semmi 
említést  róla,  hogy  valaha  hazájába  visszatért,  vagy  magyar  meg¬ 
rendelők  számára  valamit  dolgozott  volna.  Hihetőleg  elfeledték  vagy 
nem  is  bírtak  tudomással  róla  a  harminczas  évek  vége  felé  támadt 
reform-mozgalmak  intézői.  Pedig,  meglehet,  mai  nap  BERNHARDtól 
számítanák  a  magyar  szobrászatot,  ha  akkori  matadorainknak  eszébe 
jut,  hogy  a  közeli  Bécsben  is  van  egy  magyar  'ifjú,  ki  nyomorban 
tengődve,  nagyszabású  művek  alkotásával  szerzett  hírnevet  magának. 

Ez  a  mellőzés  annál  feltűnőbb,  mert  ez  idő  tájon  a  hazai  tehet¬ 
ségekről  már  gyakrabban  is  megemlékezett  a  Honművész,  mint 
mondja,  azért :  »hogy  legalább  azon  időből,  melyben  élünk,  találjanak 
utódjaink  mostani  művészeti  míveltségünkhez  utasító  nyomokra,  habár 
ilyesmit  a  régibb  hazai  irók  parlagon  hagytak  is.« 

A  műizlés  fejletlen  volta  s  az  érdeklődés  hiánya  felett  panasz¬ 
kodik  korának  híres  ötvöse:  Szentpétery  József  is,*  midőn  azt  látja, 
hogy  évekig  odaadó  gonddal  tervezett  műveit  a  haza  nem  törekszik 
magáévá  tenni  s  azok  utóvégre  is  külföldre  vándorolnak.  Már  első  műve : 
Nagy  Sándor  keresztül  vezeti  seregét  a  Granicuson,  Bécsbe,  a  császári 
kincstárba  került  s  midőn  három  évi  fáradozásának  újabb  gyümölcsét: 
Nagy  Sándor  győzelmét  Dáriuson,  csak  úgy  végezhette  be,  hogy  az 
első  munkájáért  kapott  e5oo  forintot,  utolsó  krajczárig  az  új  műdarabra 
fordította:  csak  az  a  szomorú  vigasztalása  maradt,  hogy  —  mint 
maga  mondá  —  » magyar  hazafi  is  hagy  a  késő  jövendőségnek  egy 
művet,  melyhez  több  század  múlva  is  nehezen  fog  valaki  hasonló 
elszántsággal  fogni. «**  A  harmadfél  láb  hosszú  s  másfél  láb  széles 
mű  Pesten  általános  csodálkozást  keltett,  s  Ney  Ferencz,  ki  több 
buzgalommal,  mint  szakértelemmel  igyekezett  irányt  adni  az  akkori 
közönség  ízlésének,  magasztoló  czikket  közölt  róla  a  Rajzolatok- bán. 
Nagy  Sándor  győzelme  az  arbellai  ütközet  ama  jelenetét  ábrázolta, 
midőn  az  az  eldöntő  pillanathoz  közelít  s  a  két  tábor  katonái  sűrűn 


*  Szül.  Rimaszombatban,  1781  április  12-dikén. 

**  Társalkodó,  1837.  24.  sz. 

egymásba  keverednek.  A  kép  jobb  oldalát  nagy  terebélyes  fa  zárja 
el  s  alatta  a  maczedonok  özöne  hullámzik,  sok  perzsát  öldöklő  körébe 
zárva.  Közepén  egy  délczeg  paripa  a  tömegből  magasan  emeli  ki 
Nagy  Sándort,  kinek  karja  parancsolólag  villogtatja  a  halálos  csapásra 
kész  kardot;  arczán  a  bizonyos  győzelem  érzete  a  fenség  kifejezé¬ 
sével  vegyül.  Mögötte  a  jós  tartja  a  diadalgallyat,  fölötte  a  légben, 
a  királyi  madár,  a  sas  lebeg.  Nem  messze  tőle  Dárius  kocsija  robog; 


PÓRUS  KIRÁLY  ELFOGATÁSA 
Szentpétery  Józseftől. 


arczának  kifejezése  s  testtartása  a  csatavesztés  felett  érzett  kétségbe¬ 
esést  ábrázolja;  a  lovak,  az  általános  zavarban  félre  rúgnak,  a  kor¬ 
mányzó  kar  többé  nem  képes  zabolázni  őket.  A  baloldalt  a  perzsa 
elefántok  rekesztik  be  tornyaikkal,  honnan  az  öldöklő  szerek  sűrűn 
hullanak  az  ellenségre.  A  háttérben  porgomoly  s  abban  egy  küzdő 
alakja.  Az  ötvösmű  nem  csupán  a  rajz  pontosságával,  hanem  a  lelki 
indulatok :  a  nemes  bátorság,  bőszült  düh,  az  ijedtség,  rettegés,  fáj¬ 
dalom  és  kétségbeesés  találó  kifejezéseivel  is  lekötötte  úgy  a  szakértők, 
mint  a  laikusok  érdeklődését.  A  lapok  sajnálkozva  emlegették,  hogy  a 

lángész  e  kitűnő  termékét  a  hazában  senki  sem  igyekezett  meg¬ 
vásárolni.  Ezt  a  közönyt  sejtette  hihetőleg  maga  a  művész  is,  midőn  a 
következő  aláírást  alkalmazta  képére:  »Quod  praesens  aevum  negabat, 
id  mihi  a  sera  posteritate  dari  spero;  ignotusque  notis,  notiorem  spero 


KRISZTUS  A  KÁLVÁRIÁN 
Szentpétery  Józseftől. 


me  főre  ignotis.«  És  csakugyan,  1 852-ben  az  Arbellai  ütközet-e t  is 
külföldre:  Londonba  vitték,  hol  jobban  meg  tudták  érteni  és  fizetni 
a  magyar  ötvös  kiváló  alkotását.  Utolsó  ambicziózusabb  munkája 
Pórus  király  elfogatása  volt.  A  hazai  történetből  vett  művei :  Moriamur 

niS/ÍKAJ?!) 
Szentpétery  Józseftől 


pro  rege  nostro,  mely  a  lelkes  mű¬ 
baráthoz,  Fáy  Alajoshoz  került,  s 
Buda  ostromlása  a  törökök  attak 
melyet  a  pesti  nemzeti  kaszinó  vál¬ 
tott  magához.  Készített  ezeken  kívül 
templomi  ékszereket  s  díszedényeket, 
melyek  külföldön  olyan  feltűnést  kel¬ 
tettek,  hogy  a  bécsi  ezüstműves  czéh 
őt  1837-ben  művészi  oklevéllel  tisz¬ 
telte  meg,  a  párisi  művészeti  akadémia 
pedig  tagjává  választotta. 

Szentpétery, elkedvetlenedve, később 
egészen  letett  művészetének  gyakor¬ 
lásáról  s  magas  életkort  érve,  halt  meg 
Pesten  1862-ben.  Élete  hanyatló  kor¬ 
szakában  egy  ötven  ivre  terjedő  val¬ 
lásos  iraton  dolgozott,  melyet  maga 
ültetett  át  német  nyelvre,  s  kevéssel 
halála  előtt  kalapácsát  s  megtisztelő 
okiratait  a  pesti  ezüstművesek  czéhé- 
nek  ajándékozta. 

Szentpétery  már  látta  a  jobb  idők 
virradását,  de  munkásságának  kor¬ 
szaka  még  arra  az  időszakra  esett, 
midőn  a  magyar  művészt  nem  tudták 
megbecsülni  a  saját  hazájában.  A  har- 
minczas  évek  közepén  és  vége  felé 
még  sem  egyesek,  sem  testületek  nem 
érezték  szükségét  és  nem  tekintették 
hazafiui  kötelességüknek,  hogy  a  jele¬ 
sebb  hazai  erőket  foglalkoztassák. 
Láttuk,  hogy  gróf  Széchenyi  István 
osztrák  művész  által  festtette  atyjának 
a  nemzeti  múzeumba  szánt  arczképét, 

s  hogy  az  arisztokráczia,  sőt  a  tehetősebb  polgári  osztály  is  idegen 
képírókat  foglalkoztatott.  Ezzel  a  tüneménynyel  találkozunk  a  monu¬ 
mentális  építkezések  művészi  díszítésénél  is.  A  debreczeni  sz.-Anna- 
utczai  templom  oltárképéül  a  bécsi  Rabi  Károly  festi  meg  a  növendék 
Mária  oktatását,  s  az  egri  székesegyház  dekorálásán  is  olasz  és 
osztrák  művészek  dolgoznak.  így  a  kereszt-boltozat  két  oldaloltárát 
a  velenczei  Malatesti  és  Schiavoni,  a  parochialis  oltár  képét  Grego- 
letti,  a  főoltárt  pedig  a  bécsi  Danhauser  festi ;  a  sánctuarium  reliefjeit, 
valamint  a  főpárkányzat  szobrait  Casagrande  velenczei  szobrász  min¬ 
tázza.  Ugyanez  a  művész  készíti  sz.  János  prédikálását  a  pusztában 
ábrázoló  ama  faragványokat  is,  melyek  az  Ízléses  kúpot  s  a  jobb 
oldalboltozatban  levő  Mária-kápolnát  díszítik.  S  hogy  a  hazai  művé¬ 
szek  iránt  tanúsított  közönyt  a  szakirodalom  is  szentesítse:  eme  kor 
legalaposabb  műbírája,  a  sokat  utazott  és  látott  Kovák  Dániel, 
művészek  életrajzait  tartalmazó  könyvet  *  ad  ki,  s  ennek  előszavában 
minden  habozás  nélkül  kimondja,  hogy  Magyarországon  a  képző¬ 
művészet  mezején  nem  találhatni  csak  egyet  is,  kiről  könyvében  jog¬ 
gal  említést  tehetne,  s  kit  a  felhozott  jeles  külföldi  férfiakkal  csak 
messziről  is  összehasonlíthatna.  Pedig  a  régiebbek  közül  Kupeczky 
és  MÁNYOKI  művészetét  ekkor  már  az  egész  művelt  külföld  elismerte, 
s  az  élő  képírók  közt  is  találhatott  volna  olyanokra,  a  kiknek  egy 
kis  előszeretet  mellett  helyet  adhat  ama  külföldi  jelesek  csarnokában. 

A  magyar  természet  sokszor  megtagadott  szívósságára  mutat, 
hogy  művészeink  ilyen  mellőztetések  daczára  sem  veszítették  el 
munkakedvüket,  s  a  jövőbe  vetett  erős  bizodalmukat.  Akadtak  ugyan 
olyanok  is,  kiket  mindjárt  pályájok  kezdetén  külföldre  űzött  az  érdek¬ 
lődés  hiánya  s  a  kik  aztán  onnan  többé  vissza  sem  tértek,  mint 
az  előbb  Párisban  és  Londonban,  utóbb  (1837)  Prágában,  végre 
pedig  Pétervárott  működött  jeles  kőedző  és  festő  Leibe;  de  a  nagy 
rész  szembeszállt  a  közönség  részvétlenségével,  s  habár  erős  küzdel¬ 
mek  árán,  itthon  igyekezett  utat  törni  tehetségének. 


*  Hajdan-,  közép-  és  újkori  híresebb  képírók,  szobrászok  és  rézmetszők  életrajza. 
Buda,  1 835. 

A  reánk  maradt  adatok  még  mindig  annyira  hézagosak,  hogy 
e  korszak  legtöbb  művészéről  nevén  kívül  egyebet  alig  tud  föl¬ 
jegyezni  a  műtörténetiró. 

Nagy  részük  még  mindig  arczképfestéssel  foglalkozik,  mintegy 
annak  bizonyítékául,  hogy  az  egyéni  hiúság  mindenkor  fő-fő  indító 


LENDVAY  MARTON  ARCZKÉPE 
Hóra  Alajostól. 


oka  volt  a  művészet  fölkarolásának.  Közülök  nagy  szorgalma  által 
válik  ki  a  székely-udvarhelyi  születésű  Ágotha  János.  Egyik  kiváló 
műve  V.  Ferdinánd  király  1 836-ban  életnagyságban  festett  arczképe, 
mely  a  marosvásárhelyi  kaszinó  tulajdona  lett.  Finom  ecsetkezeléseért, 
élénk  színeiért  s  ábrázolása  hűségéért  dicsérik  Hóra  Alajost,  ki 
Bécsben  Amerling  legügyesebb  tanítványainak  egyike  volt  s  i83y-ben 

Pesten  nyitott  műtermet.  Művei  közül  kiemelik  Lendvay  Márton  térd¬ 
képét  Zampa  jelmezében,  mely  jelenleg  a  történelmi  arczképcsarnok- 
ban  látható.  Ug}^ancsak  ő  genre-képek  festésével  is  foglalkozott  s  egy 
nagyobb  kompozicziójáról :  az  öreg  koldusról  s  a  helyette  kolduló  kis 
gyermekről,  mint  jellemzetes  festményről  emlékeznek  meg  az  egykorú 
lapok.  Hóra  később  pár  évig  Párisban  is  időzött,  de  a  negyvenes  évek 
elején  már  újra  Pesten  találjuk.  A  történeti  festészetre  képezte  magát 
Felső-Pulai  Kozina  Sándor.*  Tanult  Peschky  József  pesti  festőnél, 
aztán  Bécsben  Krafft-nál,  s  nyolcz  évet  töltött  Olaszországban,  a  festé¬ 
szet  nagy  mestereit  tanulmányozva.  Visszatérve  hazájába,  fájdalmasan 
kellett  meggyőződnie,  hogy  a  magyarországi  művészeti  viszonyok 
épenséggel  nem  alkalmasak  arra,  hogy  belőlük  az  ambicziózus  művész 
nagyobbszabású  művek  alkotására  buzdítást  meríthessen.  0  is  az 
arczképfestésre  adta  magát,  s  Pestről  csakhamar  Felső-Magyarországba 
utazott,  a  hol  leginkább  a  jobbmódú  nemes  családok  vették  igénybe 
ügyes  ecsetjét.  A  debreczeni  születésű  Dosnyay  Károlyról  annyit 
találok  följegyezve,  hogy  a  város  a  harminczas  évek  közepén  ezer 
forintot  adott  neki  V.  Ferdinánd  király  életnagyságú  arczképeért. 
Dosnyay  mint  szobrász  is  szerepelt:  i84o-ben  Liszt  Ferencz  arczképét 
mintázta  életnagyságban. 

A  történeti  festészetre  készült  a  pesti  születésű  Schoefft 
Ágoston  (1809 — 1888).  Művészetét,  mint  az  egykorú  lapokból  látom, 
először  egy  allegorikus  képben  mutatta  be  a  pesti  közönségnek. 
A  festmény  a  Nemtő  által  fölébresztett  és  munkásságra,  előhaladásra 
serkentett  Pannóniát  ábrázolja.  Pannónia  nyughelyéül  a  képiró 
egy  magas  kőszikla  alját  választotta.  A  Szorgalom,  nő  alakjában, 
oroszlánon  ül  előtte  s  tenyerét  feddőleg  tartja  homloka  felé.  Minerva 
a  fellegekre  mutatva  s  Apolló  hangszerét  pengetve,  Ígérnek  Pan¬ 
nóniának  segédkezet.  Az  Álom  boszankodva  távozik  s  az  Apolló 
lábainál  heverő  kis  Zephyr  koszorúval  kínálja  az  előhaladásra  kész 
hazát.  A  baloldal  távolában  a  kelő  nap  látható,  mely  azonban  a 
hazának  nem  adhat  elég  világosságot  a  magas  sziklafal  miatt.  A  körös- 


*  .Született  Sopronmegye  Ságh  helységében,  1808-ban. 

körül  alkalmazott  apróbb  allegorikus  rajzok  szintén  az  ébredező 
hazára  vonatkoztak.  A  kép  tárgya  tagadhatatlanúl  alkalomszerű  volt; 
hogy  művészi  kidolgozása  arányban  állott-e  a  tervezéssel :  arról  nem 
nyújtanak  kellő  tájékoztatást  a  leírások. 

SCHOEFFT  Ágostonnak  nagyon  mozgalmas  élete  volt.  Atyját,  ki 
maga  is  foglalkozott  a  festő-művészettel  s  a  többek  közt  BORSOS 
Józsefet  is  tanította,  korán  elhagyta  s  beutazta  csaknem  az  egész 
világot.  Velenczében  pompás  palotája  volt,  Kelet-Indiában  sokáig  élt 
Rundschit-Singh  Maharadzsa  udvaránál,  s  itt  Körösi  Csorna  Sándorral 
is  találkozott.  Indiából  a  negyvenes  évek  elején  tért  vissza  hazájába, 
s  Pulszky  Ferencz  tanúskodása  szerint,  igen  szép  akvarelleket  hozott 
magával.  Mindezeket  az  adatokat  K.  Lippich  Eleknek  köszönhetjük, 
ki  SCHOEFFT  nővérének:  Landau  pesti  rajztanár  feleségének  eladásra 
került  ingóságai  közt,  lim-lom  rajzok  és  könyvek  közé  keverve, 
okmányok  és  levelek  alakjában,  a  kalandos  életű  művész  élettörté¬ 
netének  több  adatát  megtalálta,  közöttük  a  művész  érdekes  útlevelét 
s  egy  nyomtatott  katalógust,*  mely  azt  mutatja,  hogy  SCHOEFFTnek 
Londonban  régi  festményekből  igen  érdekes  gyűjteménye  volt. 
A  művész  nem  sokáig  maradt  Magyarországon;  újra  útnak  indúlt 
és  a  K.  Lippichnél  levő  útlevelének  tanúsága  szerint  bejárta  Franczia-, 
Olasz-,  Német-,  Angol-,  Török-  és  Oroszországot,  sőt  még  Amerikában 
is  megfordult.  Leghosszasabb  ideig  Angolországban  élt,  a  fénykorában 
szerzett  szép  vagyont  azonban  később  elköltötte  s  nyomorba  jutva, 
tébolyodottan  halt  meg  1 888-ban. 

Schoefft  Ágostonnak  a  történelmi  képcsarnokban  két  műve  van: 
mind  a  kettő  saját  arczképe,  az  egyik  olajfestmény,  a  másik  akvarell. 
Az  elsőt  1 888-ban  vette  a  magyar  kormány  Londonban  R.  Bache- 
liertől,  a  másikat  pedig  K.  Lippich  Elek  ajándékozta  a  képcsarnoknak. 


'  A  katalógus,  melynek  teljes  czíme:  Mr.  Aug.  Schoefft' s  priváté  Gallery  of 
Paintings  selected  from  kis  own  Works;  and  tliose  of  Celebrated  Old  Masters  arról 
tanúskodik,  hogy  a  művész  magánképtárában  Paolo  Veronesetől,  Tiziantól,  Tintorettótól, 
Vclasqueztől,  Piombótól,  Palma  Vecchiótól,  Pordenonetól,  Kranachtól  és  más  jeles  meste¬ 
rektől  voltak  festmények.  Schoefft  pénzzavarában  mindezeket  elzálogosította  és  i863-ban 
az  egész  gyűjtemény  eladásra  került. 

Londonban  látható  képei  török,  olasz,  indiai  és  mexikói  tárgynak. 
Katalógusának  tanúsága  szerint  festette  gr.  Széchenyi  Istvánt  is 
1 835-ben. 

Nemesebb  ambiczió  sarkalta  a  lőcsei  születésű  Csauszik  Józsefet 
is,  ki  a  vallásos  festészet  terén  működött.  Legkiválóbb  festménye 
sz.  Borbála  képe,  a  rozsnyói  székesegyház  egyik  oltára  fölött* 
Zimányi  János  hasonló  minőségben  Kassán  dolgozott  s  följegyezték 
róla,  hogy  a  rozsnyói  székesegyház  főoltárképét  kitünőleg  restaurálta. 

A  harminczas  évek  képírói  közt,  nagy  ritkaságképpen,  egy 
tájfestőt  is  találunk.  Nagy  Károly  volt  ez,  s  azt  jegyzi  meg  róla 
a  Homnűvész  (1837),  hogy  különösen  a  levegő  színezésében  jeles¬ 
kedett.  Warságh  Jakab  18  34-ben,  mint  állatfestő  tette  a  nevét 
ismeretessé.  Különösen  dicsérték  azt  a  nagy  képét,  melyet  Aken  állat¬ 
sereglete  számára  készített. 

Sokoldalúsága  s  bámulatos  termékenysége  által  válik  ki  az  ekkor 
még  fiatal  Kiss  Bálint,  ki  később  lényeges  tényezője  lesz  művészeti 
mozgalmainknak  s  egész  kis  képtárt  fest  össze  közel  négy  évtizedre 
terjedő  pályája  alatt.  Kiss  Bálint  1802-ben  Szentesen  született, 
1826 — i83o-ig  a  bécsi  képzőművészeti  akadémia  növendéke  volt, 
majd  Svájczot,  Német-  és  Olaszországot  beutazva,  Pestet  választotta 
állandó  lakhelyéül.  Mint  a  bécsi  mesterek  hű  tanítványa,  a  rajz 
pontossága  s  a  kompoziczió  szabályossága  által  tűnt  ki  első  sorban. 
Festett  bár  táj-  vagy  genre-képet,  történeti  festményt,  vallásos  képet 
vagy  hasonmást,  művei  mindig  olyan  festőre  mutattak,  ki  a  tradiczió- 
kat  s  az  iskola  szabályait  nagy  tiszteletben  tartotta.  Ezért  művei,  ha 
konvenczionálisoknak  s  itt-ott  mesterkélteknek  tűnnek  is  föl  előttünk, 
kivétel  nélkül  a  szeretettel  tervezett,  gondos  alkotások  hatását  gya¬ 
korolják  reánk. 

Kiss  Bálint,  szintúgy  mint  társai,  aczképek  festésével  kezdte 
pályáját;  de  később  a  rege  és  történelem  köréből  merített  tárgyak 
is  gyakran  foglalkoztatták.  így  mindjárt  első  műveinek  egyike  Hunyady 
János  halála  volt  s  a  harminczas  évek  végén  készített  képei  közt 

*  Tud.  Gyűjt.  i83o.  III.  k.,  95.  1. 

ott  találjuk  Dobó- 1  és  II.  Rákóczy  Ferencz-et  épp  úgy,  mint  Ossián- 1 
s  a  Fejér  lovag- ot,  melyet  sokszor  emlegetnek  s  »különösen  érdekes 
látványnak «  neveznek  az  akkori  lapok.  Ezekkel  egyidejűleg  festette 
Schodelné  arczképét  s  a  Tisza-családot  ábrázoló  nagy  csoportozatot. 
Sokat  dolgozott  s  műveit  azért  dicsérték,  mert  rajtok  »jeles  hibátlan 
kompoziczió,  meglepő  szinezés  és  a  karakterek  ámulatos  kifejezése 
látszik«. 

Nem  válhatok  meg  a  század  harmadik  tizedének  magyar  művé¬ 
szeitől  a  nélkül,  hogy  Markó  Károly  és  Barabás  Miklós  neveit  is 
ne  említsem.  Róluk  azonban  a  negyvenes  évek  képírói  között  szólok 
bővebben,  mert  jelentékenyebb  műveiket  később  alkották,  s  az  első 
a  klasszikái  tökély  fokára  emelkedett  eszményi  tájképeivel,  az  utóbbi 
kortársainak  hasonmásaival  s  a  magyar  genrefestészet  megteremté¬ 
sével  ekkor  irta  be  a  nevét  maradandóan  a  magyar  képzőművészet 
történetébe. 


II. 


A  NEGYVENES  ÉVEK  KULTUR-TÖREKVÉSET.  —  TREFORT  MEGPENDÍTI  A  MŰEGYESÜLET 

ESZMÉJÉT.  AZ  EGYLET  MEGALAKUL  i83q  VÉGÉN,  S  l84o  JUNIUS  HAVÁBAN 

MEGNYITJÁK  AZ  ELSŐ  MŰKIÁLLÍTÁST.  —  A  MŰEGYLET  PROGRAMMJA.  —  AZ  ELSŐ 
ÉRDEKLŐDÉS  CSAKHAMAR  LOHADNI  KEZD.  —  A  SAJTÓ  FÖLJAJDULÁSA.  —  A  SZOBOR- 
CSARNOK-EGYLET.  —  MARASTONI  FESTÉSZETI  AKADÉMIÁJA.  —  A  PYRKER-FÉLE  KÉPTÁR 
FÖLÁLLÍTÁSA.  — -  A  MŰEGYLET  VONZALMA  A  KÜLFÖLDI  MŰVÉSZEK  IRÁNT  S  AZ  E  MIATT 

TÁMADT  FÖLIIÁBORODÁS.  -  A  MŰVÉSZEK  SZAPORODÁSA.  — -  KISS  BÁLINT.  -  MARKÓ 

KÁROLY.  —  BARABÁS  MIKLÓS.  —  ZICHY  MIHÁLY.  —  ÚJABB  SZOBRÁSZOK  :  DUNAISZKY 
LÁSZLÓ,  ALEXY  KÁROLY  ÉS  ZÜLLICÍI  RUDOLF. 

A  század  negyedik  tizede  fokozatos  emelkedésben  és  csinoso- 
dásban  találta  a  magyar  fővárost.  Az  1 8 38-diki  nagy  árvíz  rombo¬ 
lásának  nyomai  gyorsan  eltűntek ;  a  ledőlt  apró  házak  helyére 
díszesebb,  a  modern  kényelem  kellékeivel  ellátott  épületeket  emeltek. 
A  nemzetnek  már  volt  tudományos  akadémiája,  állandó  magyar  színháza, 
s  épült  a  múzeuma  is,  melynek  gyűjteményei,  egyes  lelkesebb  hazafiak 
adományai  folytán,  mindinkább  gazdagodtak.  Gróf  Széchenyi  István 
reform-eszméi  nem  hullottak  terméketlen  talajba;  a  közművelődési, 
jótékonysági  egyesületek  gyors  egymásutánban  keletkeztek,  s  a  köz¬ 
lekedési  eszközök  tökélyesbülése  után  hozzánk  is  mindkönnyebben 
és  könnyebben  utat  törhettek  a  nyugoti  kultur-államok  újabb  vív¬ 
mányai.  A  nemzet  érezte,  hogy  hosszú  évtizedek  mulasztásait  kell 
helyrehoznia,  s  a  tettre  kész  hazafias  érzület  olyan  erővel  lobogott 
fel  a  nemzet  minden  rétegében,  aminőről  csak  néhány  év  előtt  még 
álmodozni  sem  mertek  volna.  A  társadalom  a  közművelődés  fontos 
kérdéseivel  behatóbban  kezdett  foglalkozni,  s  a  jobbak  által  meg¬ 
pendített  eszmék  és  tervek  többé  nem  maradtak  visszhang  nélkül. 

Az  újraébredés  eme  korszakában  a  művészet  ügye  sem  lehetett 

közönyös  valami  a  közhangulat  vezetői  előtt.  Mindinkább  érezhetővé 
vált  a  szüksége  annak,  hogy  a  fiatal  magyar  művészet  számára 
az  ország  szivében  otthont  teremtsenek,  hogy  a  nagyközönségnek 
a  művészet  termékei  iránt  való  érdeklődését  fölébreszszék.  Novák 
Dániel  állítását,  hogy  ^mindaddig,  mig  a  Hon  képzőművészeti  aka¬ 
démiát  kebelébe  nem  fogad,  a  szépművészet  még  század  lefolyása 
után  is  parlag  mező  maradand«,  a  gyakorlat  már  ekkor  megczáfolta; 
az  újabb  és  újabb  magyar  művészek,  köztük  számottevő  tehetségek 
is,  egymásután  támadtak.  De  mindannyij oknak  a  kenyérszerzés  keserű 
gondjaival  kellett  küzdeniük.  Az  arczképfestők  még  megélhettek  úgy, 
ahogy;  de  akit  már  erősebb  művészi  ambiczió  hevített  s  önálló  alkotá¬ 
sokra  törekedett:  minduntalan  érezni  volt  kénytelen,  hogy  Magyar- 
ország  nem  a  művészetek  hazája. 

Ezen  a  bajon  kellett  mielőbb  segíteni.  A  kezdeményezést  a  fiatal 
Trefort  Ágoston  ragadta  magához.  A  pesti  műegyesület  eszméje 
tőle  származott.  Trefort  már  1 838-ban  fölszólalt  a  fővárosban  ala¬ 
pítandó  képzőművészeti  társulat  érdekében,  s  lelkes  czikkében  a  követ¬ 
kező  sorok  is  előfordultak:  »Teljes  reménynyel  várhatni  ezen  intézet 
üdvös  eredményeit.  Az  alap  a  képzőművészetek  templomához  ezáltal 
le  volna  téve,  s  a  vállalat,  gyenge  kezdeményeivel  is,  a  magyar 
nemzet  díszére  fogna  válni.  A  műkiállítás  a  vagyonosabbakban 
kedvet  fogna  ébreszteni,  hogy  szalonjaikat  remekművekkel  diszesít- 
sék,  s  a  magyar  művészeknek,  kilátásuk  lévén  foglalkozásra  s  mű¬ 
szüleményeik  méltánylására,  kedvük  lenne  a  hazában  megmaradni. 
A  még  szunnyadó  talentumok  lassúdan  ébredeznének,  s  mód  ajánl¬ 
koznék  önkiképzésükre.«  Az  odadobott  eszme  általános  érdeklődéssel 
találkozott,  s  i83p  november  io.,  ii.és  12-dikén  már  meg  is  alakult 
az  egyesület,  elnökévé  Trefort  Ágostont,  titkárává  Szalay  Lászlót, 
pénztárnokká  Grimm  Vinczét  választva.  A  kezdeményezés  lehetőleg 
szerény  volt.  A  tagok  évi  diját  5  forintban,  a  kiállítások  belépti  diját 
10  krajczárban  állapították  meg  s  elhatározták,  hogy  a  kiállítások 
minden  évben  tavaszszal,  közvetlen  a  bécsi  kiállítás  után  tartatnak/ 


’  Társalkodó,  1839,  96.  sz. 

És  csakugyan,  1 84o  junius  7-dikén,  a  városi  redout-termekben,  meg 
is  nyitották  az  első  szépművészeti  kiállítást.  Az  épület  első  emeletének 
nagy-hid-utcza  felé  eső  helyiségei  e  napon  szokatlanul  élénk  és  vál¬ 
tozatos  képet  nyújtottak.  A  csarnokot  és  az  éttermeket  műtárgyak 
lepték  el,  melyek  szemlélésével  nem  tudott  betelni  a  fővárosi  érdek¬ 
lődő  közönség.  A  lapok  hosszas  tudósításokat  hoztak  a  megnyitásról, 
s  a  Honművész  *  kulturális  érdekeink  egyik  előharczosa  az  akkori 
sajtóban,  örömmel  jegyzi  meg,  hogy  a  műbarát  »aggódása  csak¬ 
hamar  mondhatlan  kéjjé  s  édes  ámulássá  változik,  midőn  a  csarnokba 
lépve,  első  tekintetre  is  oly  tárgyakba  ütközik  szeme,  melyek  előtt 
a  legfinnyásabb  követeléseknek  is  lohadni,  s  ha  magasztalásokra  nem 
is,  de  elismerésre  mégis  fakadniok  kell«.  Ebben  az  elragadtatásban, 
minden  hihetőség  szerint,  nagy  része  lehetett  a  hazafiúi  önzésnek  is, 
mert  tény  az,  hogy  kiválóbb  művészeink  egy  része  elmaradt  a  kiállí¬ 
tásról,  s  a  külföldet  alig  egy-két  festmény  képviselte.  Ezek  is  csak¬ 
nem  kivétel  nélkül  bécsi  képírók :  Waldmüller,  Danhauser,  Alt  Jakab 
és  Rudolf  művei  voltak,  s  az  egyetlen  olasz  festő:  Schiavoni  Natale, 
ki  rólunk  megemlékezett,  ez  idő  tájon  szintén  Bécsben  tartózkodott. 
A  szigorúbb  kritika  nem  is  osztályozott  a  Honművész  elragadtatásában, 
s  az  általam  már  többször  említett  Novák  őszintén  megvallja,  hogy 
»a  beküldött  műdolgozatok  között  oly  silányak  voltak,  hogy  a  bécsi 
akadémia  tanítványainak  leggyengébbje  is  azt  magáénak  vallani 
irtózott  volna«.  Mindenesetre  jellemző,  hogy  a  kiállítási  tárgyak  közt 
a  krétarajzok,  aczélmetszetek,  üvegfestmények  nagyban  szerepelnek, 
sőt  állítottak  ki  daguerrotypeket  is,  melyek,  mint  új  találmány,  ezúttal 
szerepeltek  először  a  magyar  fővárosban.  A  kiállítás  jegyzéke  azonban 
aránylag  eléggé  gazdag  volt;  3i  aquarellben  és  278  olajfestményben 
gyönyörködhettek  a  tárlat  látogatói.**  A  kiállítás  magyar  képei  közül 
különösen  kitűnt  a  Bécsben  letelepedett  Schmidt  József  történeti 
festménye:  Hunyadi  Mátyás  lovaggá  emeltetése  atyja  által,  Belgrád 
bevétele  után.  Ezenkívül  Alconiére  (Kohn)  Hermán  lóháton  ábrázolt 

*  i84o,  53.  sz. 

**  Nürnbergben  ugyanebben  az  évben  3o5,  Bécsben  71 3  volt  a  kiállított  műtárgyak 
száma,  az  utóbbi  helyen  582  olajfestmény.  (Honmüvész,  i84o,  Go.  sz.) 

Napóleonját,  Roth  Emánuel  arczképét,  Nákó  János,  Láng  Rudolf, 
Szálé  János,  Treu,  Boutibonne  és  Gaal  Gusztáv  tájképeit  emelték 
ki  a  lapokban  megjelent  ismertetések. 

Az  egyesület  jó  auspicziumok  közt  zárta  le  első  esztendei  szám¬ 
adását.  Tagjainak  száma  i2g3-ra  emelkedett,  s  képek  vásárlására 
(35  képet  vettek)  4007  forintot  fordíthatott.  Magánosok  2757  forinton 
vettek  műtárgyakat,  s  az  első  évi  kiállításnak  8976  látogatója  volt. 
A  közönség  fölbuzdulása  azonban  csak  előlegezés  lehetett  a  jövőre, 
mert  a  kiállítás  szigorúbb  kritikusai,  mint  láttuk,  inkább  a  buzgó 
igyekezetnek,  mint  az  elért  eredményeknek  adóztak  elismerésükkel. 
Bevallja  ezt  hallgatag  a  Honművész  szemleirója  is,  midőn  czikkében 
a  többek  közt  így  nyilatkozik:  »Magyar  iskolát  se  keressünk  itt, 
mert  azon  néhány  művészünk,  ki  köztünk  lézeng,  tengődhetése  végett 
inkább  van  az  arczrajz-festésre  szorítva,  mintsem  hogy  egy  saját 
iskolának  életbehozásáról  gondolkozhatnék;  de  hiszünk  és  remélünk 
égben,  hogy  idővel  ez  is  mind  megleend.« 

A  fiatal  egyesület  már  a  következő  esztendőben  új  átalakuláson 
ment  keresztül.  Elnökévé  ekkor  Fáy  Andrást,  választmányi  elnökké 
Wagner  Sándort,  alelnökké  Kossuth  Lajost,  titkárrá  Szekrényessy 
Dánielt  választotta. 

Ugyanekkor  czélját  is  közelebbről  körülírta,  kimondván,  hogy 
a  művészetek  szeretetének  terjesztését  s  az  izlés  nemesbítését  éven- 
kint  való  kiállítás  rendezése,  a  részvényesek  közt  kijátszandó  jó  fest¬ 
mények  vétele  s  a  tagok  közt  kiosztandó  műlap  kiadása  által  kívánja 
előmozdítani.  Elhatározták,  hogy  az  évi  kiállításba  csak  élő  művészek 
jelesebb  dolgozatai  vétetnek  föl,  jelesül  pedig  olaj-  és  aquarell- 
festmények,  réz-,  aczél-  és  kőmetszetek  és  szobormű  vek,  ha  az 
utóbbiak  nem  nagyon  törékenyek.  Másolatokat  és  olyan  műtárgyakat, 
melyeknek  művészeti  becsük  nincs,  vagy  melyek  nem  a  szépművé¬ 
szetek  körébe  tartoznak,  valamint  olyan  képeket,  melyek  Pesten  és 
Budán  már  nyilvánosan  ki  voltak  állítva,  s  végtére  réz-,  kő-  vagy 
aczélmetszeteket,  melyek  eladás  végett  már  kereskedésekben  kitétettek, 
nem  fogadott  el  az  egyesület. 

A  kiállítások  színvonalának  emelkedése  azonban  éppenséggel  nem 

vonta  maga  után  a  közönség  érdeklődésének  fokozódását.  Sőt  ellen¬ 
kezőleg:  azt  lehetett  tapasztalni,  hogy  a  gyors  föllángolás  csak 
szalmatűz  volt,  s  a  közönség  érdeklődése  évről  évre  lanyhább  lett. 
Az  1 843-diki  kiállításon  maga  az  egyesület  kisorsolásra  3 1  5  9  forinton 
vett  műveket,  de  a  magánosok  ekkor  már  csak  3 1 1  forintért  vásá¬ 
roltak,  s  a  tisztviselők  díjazására  csak  36o  forintot  lehetett  fordítani. 
A  pártoló  tagok  száma  sem  szaporodott;  ellenkezőleg  attól  kellett 
tartani,  hogy  lassankint  a  régiek  is  elszállingóának.  Az  egyesület 
nem  gondolhatott  eredeti  művek  kiadására;  műlapjait  a  Goupil  és 
Yibert  párisi  ez  ég  által  küldött  metszetek  közül  választotta. 
E  miatt  azután  több  Ízben  fel  is  szólaltak  a  társulat  tagjai  és 
a  művészek,  de  eredmény  nélkül. 

Az  évi  kiállításokat  a  rendes  időben  pontosan  megnyitották;  a 
hazai  művészek  sorsa  azonban  nem  fordult  jobbra,  mert  a  közön¬ 
ség  körében  nem  tudott  divattá  válni  a  műtárgyak :  a  képek  és  szob¬ 
rok  vásárlása.  Voltak  ugyan  egyes  lelkes  műbarátok,  mert  föl  van 
jegyezve,  hogy  Bohusné,  Csáky  grófnő  és  Marich  bárónő  a  tehetsé¬ 
ges  fiatal  szobrászt,  Hallgass  Mátyást,  saját  költségükön  külföldre 
utaztatták  s  Sztrokay  Luiza  a  Kisfaludy  Sándor  emlékére  egymaga 
3 1 4  pengő  forintot  gyűjtött:*  de  mindezek  csak  kivételes  esetek. 
Magától  a  nagy  közönségtől  akár  éhen  halhattak  volna  művészeink. 

Hogy  ilyen  viszonyok  közt  nem  nyert  tápot  a  művészi  ambi- 
czió:  igen  természetes.  Képíróink,  szobrászaink  nem  követhették  neme¬ 
sebb  sugallataikat,  hanem  csak,  mesteremberek  módjára,  megren¬ 
delésre  dolgoztak.  A  sajtót,  mely  ekkor  még  előszeretettel  foglalko¬ 
zott  a  művészet  kérdéseivel,  több  Ízben  fölszólalásra  késztette  ez  az 
állapot.  Ney  Ferencz  az  akkori  viszonyokat  jellemzően  írja  az  Élet¬ 
képek **  egyik  számában :  ».  .  .  az  ihletett,  szellemes  művészek  száma 
igen  csekély,  kik  abban  lelik  gyönyörüket,  ha  egy  művet  teremthet¬ 
nek,  melybe  leikök  lángját,  kedélyök  mélységét,  képzelmök  fényét  bele¬ 
lehelhetik,  hogy  azután  hatása  varázsival  a  mű  a  szemlélőben  viszont 


*  Pesti  Divatlap,  i846.  33y.  1. 

lelki  lángot  gerjeszszen,  kedélyt  illessen,  képzelmi  fénysugárokat  költ¬ 
sön.  Igen,  ezek  száma  igen  csekély;  s  kik  vannak  is,  többször  apró¬ 
ságokra  kénytelenek  vesztegetni  erejöket.  Az  élet  életet  hajhász;  a 
művészek  közt  is  vannak,  kik  kénytelenek  arra  szánni  éltöket,  hogy 
megélhessenek;  ritkán  marad  idejök,  mit  szellemibb  mű  alkotására 
szentelhetnének;  s  így  elhagyatva,  parlagon  marad  az  ihlettermények 
mezeje,  mely  kellőleg  műveltetve,  isteni  gyümölcsöket  érlelhetne;  rit¬ 
kán  mentnek  csak  a  lelkesedés  égi  forrásából,  melynek  csodaereje 
egyedül  emeli  fel  a  teremtő  lelket  és  szentesíti  az  alkotottat.  Mert 
ki  áldozza  erejét,  idejét,  kedvét,  buzgalmát  olyasmire,  mit  senki  nem 
pártol,  s  mi  mellett  az  éhenhalás  is  beköszönthetne  a  művész  küszö¬ 
bén?  Ám  viszont,  ki  pártoljon,  gyámolítson  olyasmit,  mit  csak  igen 
ritka  művel,  minek  körében  nem  létesül  oly  mű,  mely  a  részvétet 
mennyei  bájaival  ellenállhatlanul  hódítólag  igénylené?  Ez  azon  szo¬ 
morú  körforgás,  melyben  eddigelé  teng  hazai  művészetünk,  ha  mégis 
hazainak  mondható,  a  mennyiben  hazánk  határain  belül  létezik;  mert 
a  hazai  jellem  és  életerő  vagy  nem  küzdötte  még  fel  magát  a  maga¬ 
sabb  művészet  szent  helyéig,  vagy  a  magasabb  körű  művészet  nem 
győzi  még  meg  önhittségét  oly  szerencsésen,  hogy  alkalmas  s  elég 
széles  kaput  nyitna  a  valódi  hazai  elemnek  illő  mértékbeni  befoga¬ 
dására.  « 

A  Pesti  Hirlap-ban  még  keserűbb  hangon  nyilatkozik  Burián 
Imre,  elmondva,  hogy  Pest  »tárháza  mindennek,  mi  honi  és  nem  honi; 
menedékhelye  minden  csőcseléknek,  gazembernek  s  tolvajnak,  bár  a 
világ  végéről  jőne  is.  A  hasznosnak  s  szépnek  méltánylata-  s  párt¬ 
fogásában  —  szól  —  nagy  állhatatlanságot  mutat;  nem  egy  hasznos 
dolgot  csirájában  hagy  elhervadni  — ;  ez  főhiba  egy  haladó  nemzetre. « 

Ilyen  viszonyok  közt  Vahot  Imre  a  nőnemhez  fordul,  a  művé¬ 
szetek  ápolására  és  pártolására  buzdítván  őket.  Lelkes  czikkében  a 
többek  közt  ezeket  mondja:  »Ha  a  magyar  hölgy  ecsetet  vesz  kezébe, 
megkívánjuk  tőle,  hogy  honleányi  hivatásának  e  tekintetben  is  kellően 
megfeleljen;  azaz  művészi  ecsetével  nemzeti  irányban  működjék,  ha 
mindjárt  csupán  maga  számára  dolgozik  is.«  Nem  elég  rajzolni,  fes¬ 
teni  akárminemű  idegen  tárgyat,  »a  jobbérzésű  magyar  hölgy  lég- 

szívesebben  s  legnagyobb  gyönyörrel  rajzol  és  fest  hazai  tárgyakat, 
melyeket  mind  érdekes  történetünkből,  mind  a  hazánkat  díszítő  nagy¬ 
szerű  és  szép  természetből  nagy  változatosságban  lehet  meríteni.  És 
egy  jelesen  kidolgozott  hazai  tárgyú  kép  nemcsak  magát  az  alkotót, 
de  a  nézőt  is  kétszeresen  lelkesíti;  mig  a  külföldi  idegen  tárgyú 
művek  iránt  alig  gyúladhat  magasabb  rokonérzetre,  ha  ugyan  keblé¬ 
ben  a  nemzetiség  és  honszeretet  géniusza  él.«  Ezután  buzdítja  a 
magyar  nőket,  hogy  magyar  művészekkel  dolgoztassanak,  magyar 
művészek  kiképeztetésére  áldozzanak.  Jeles  dolognak  mondja,  hogy 
a  kis  Hallgass  Mátyást  nehány  lelkes  magyar  honleány  pártfogása 
alá  vevén,  a  szobrászatban  képezteti.  Mily  jó  volna,  ha  a  nagytehet¬ 
ségű  FARAGÓval  is  ezt  tennék,  mindenekfelett  pedig,  ha  Ferenczy- 
vel  termeik  számára  szoborműveket  készíttetnének. 

Nem  tudom :  a  sajtó  erélyes  fölszólalásai  vagy  más  okok  követ¬ 
keztében  történt-e,  de  annyi  bizonyos,  hogy  nehány  buzgó  hazafi 
1 846-ban  újra  érdeklődni  kezdett  a  képzőművészet  iránt,  s  nem 
törődve  a  Mátyás-emlék  még  nagyon  is  élénk  emlékezetben  élő  kudar- 
czával,  ismét  a  szobor-állítás  édes  ábrándjainak  adta  át  magát.  Ezút¬ 
tal  azonban  már  nem  egy  monumentális  emléket,  hanem  egész  szobor¬ 
csarnokot  tervezett  a  gyorsan  hevülő  magyar  képzelődés.  És  csak¬ 
hamar  össze  is  verődött  a  szoborcsarnok-egylet,  mely  a  haza  nagy 
fiainak  emlékszobrokban  való  dicsőítését  tűzte  ki  föladatául.  Első 
szobornak  Hunyady  János  szobrát  tervezték  s  egyelőre  az  i65o-ig 
terjedő  korszakból  kívántak  kiváló  magyarokat  kiszemelni:  Dobó  Ist¬ 
vánt,  Zrínyi  Miklóst,  Janus  Pannoniust.  Egy  szoborra,  karrarai  már¬ 
ványból,  600  aranyat  szántak,  s  ezt  az  összeget  az  egylet  tagjai 
közt  aláírás  útján  akarták  biztosítani,  hogy  az  aláírás  öt  évre  tör¬ 
ténjék  évenkinti  egy  vagy  két  pengő  forinttal;  a  ki  akarja:  az  öt 
vagy  tiz  forintot  egyszerre  is  lefizethesse.  A  szobrok  számát  a  begyű¬ 
lendő  pénz  mennyiségéhez  képest  szándékoztak  megállapítani.  A  közön¬ 
séghez  intézett  felhívást  Döbrentey  Gábor,  Frankenburg  Adolf,  Hoicsy 
Sándor  s  mint  szoborműegyleti  titkár:  Ney  Ferencz  Írták  alá;  a  tár¬ 
saság  gr.  Keglevich  Gábor  tárnokmestert,  gr.  Teleki  József  erdély- 
országi  kormányzót,  Ürményi  Ferencz  koronaőrt,  Szerencsy  István 

királyi  személynököt,  gr.  Nádasdy  Lipótot,  gr.  Batthyány  Kázmért 
nyerte  meg  pártfogókul,  s  úgy  látszott,  hogy  a  terv  sikert  arat,  mert 
még  Bécsből  is  érkeztek  aláírási  iveket  kérő  levelek.  E  biztató  kez¬ 
det  után  Hunyady  János  szobrát  meg  is  rendelték  a  Rómában  tanuló 
Züllich  Rudolfnál  (Ferenczy  ekkor  már  elvesztette  volt  népszerű¬ 
ségét  !)  s  a  fiatal  szobrász  csakhamar  mintát  küldött  az  iránta  nagy 
érdeklődést  mutató  Döbrenteynek.  Az  egylet  elaludt,  mielőtt  a  szobrá¬ 
szat  érdekében  nagyobb  szolgálatokat  tehetett  volna. 

A  szoborcsarnok  tervezésével  egyidejűleg  mások  képzőművészeti 
akadémia  alapításán  fáradoztak.  E  terv  megvalósítása  azonban  nem 
társaság,  hanem  egy  ember:  a  Velenczéből  közénk  telepedett  festő¬ 
művész:  Marastoni  Jakab  érdeme.  Marastoni,  látván  a  magyar  fia¬ 
talságban  szunnyadó  tehetséget  s  a  bár  lassan,  de  mégis  fejlődő 
érdeklődést  a  művészet  alkotásai  iránt,  nemcsak  szép  tettnek,  de  egy¬ 
úttal  talán  jövedelmező  vállalatnak  is  tekintette  egy  olyan  intézet 
alapítását,  melyben  a  művészetek  iránt  hajlamot  mutató  fiatalság 
alaposabb  oktatást  találhat.  A  nagyhid-utcza  egyik  díszesebb  épüle¬ 
tében:  Weisz  B.  házában  szemelt  ki  helyiséget  magának,  s  annak 
harmadik  emeletén  csakhamar  meg  is  nyitotta  nagy  gonddal  és 
költséggel  felszerelt  festő-akadémiáját.  Az  iskola  kilencz  termében 
a  művészeti  oktatás  segédeszközei:  kitűnő  mintarajzok  s  a  festészet 
remekeinek  másolatai  voltak  elhelyezve,  míg  a  felülről  világított  nagy 
termet  építészeti  minták,  szobrok  és  domborművek  gipszöntvényei 
tették  valóságos  kis  múzeummá.  Mindezeket  nagy  gonddal  és  körül¬ 
tekintéssel  Olaszországban  szerezte  össze  Marastoni.  Beszélték,  hogy 
akadémiájának  berendezése  tízezer  forintba  került,  a  mi  abban  az 
időben,  különösen  művészeti  czélokra  fordítva,  nagyon  jelentékeny 
összegnek  nevezhető. 

A  pesti  közönség  valóságos  ünnepélylyé  avatta  az  akadémia 
megnyitását,  Pest  városa  pedig  tiszteletbeli  polgárává  választotta  a 
művészt,  ki  iskolájában  a  szegénysorsú  fiúknak  ingyen  Ígért  oktatást. 
Ezzel  azonban  vége  is  szakadt  az  érdeklődésnek.  Marastoni  39  tanít¬ 
ványa  közül  mindjárt  az  első  időkben  csak  tiz  fizetett  tandíjat,  s  a 
vállalkozó  művésznek  csakhamar  be  kellett  látnia,  hogy  Pesten  még 

nem  érkezett  el  az  ideje  a  festész-akadémia  alapításának.  Iskoláját 
csak  áldozatok  árán  tudta  fentartani,  s  utoljára  is  lelkes  ügybará¬ 
toknak  kellett  összeállani  a  vérmes  reményekkel  alapított  akadémia 
gyámolítására.  Ez  a  társulat,  melynek  megalakítása  körül  leginkább 
Schedius  Lajos  és  Kubinyi  Ágost  buzgólkodtak,  aztán  kiállításokat 


GÖRÖG  NŐ 
Marastoni  Jakabtól. 


is  rendezett,  1852-ben  pedig  állandó  tárlat  létesítését  határozta  el 
kizárólag  hazai  művészek  festményeiből  s  egyéb  szépművészeti 
termeléséből.  Az  egyesület  tevékenysége  Marastoni  halálával  ért  véget. 

A  festő-akadémia  megnyitásával  csaknem  egy  időre,  i846  elejére, 
esik  a  nemzeti  múzeumi  képtár  fölállítása  a  tíz  évi  munka  után 
végre  fölépült  nemzeti  múzeumi  épületben.  Mikor  gróf  Széchenyi 

Ferencz  1802-ben  nagybecsű  könyvtárával  megvetette  alapját  a 
nemzeti  múzeumnak,  ezzel  a  könyvtárral  nehány  olajfestményt  is  aján¬ 
dékozott.  A  nemzeti  muzeum  képei  azonban  oly  lassan  szaporodtak, 
hogy  a  képgyűjtemény  még  tizennégy  év  múlva  is  csak  1 6  arczképből 
állott.  Az  első,  jelentősebb  képvásárlás  1 82 5-ben  történt,  midőn  Svetics 
Jakabnak,  a  kőszegi  kerületi  tábla  elnökének  buzgólkodása  folytán, 
aláírások  útján  egy  Zrínyi  Miklós  kirohanásán,  ábrázoló  nagyméretű 
festményt  rendeltek  meg  Krafft  Péter  bécsi  festőnél.  Ez  a  kép  s 
I.  Ferencz  császárnak  magyar  királylyá  koronázása  szintén  Krafft 
Pétertől,  szolgált  okul  arra,  hogy  midőn  a  karok  és  rendek  a  Nemzeti 
Muzeum  czéljaira  fél  millió  forintot  ajánlottak  fel,  a  jelenlegi  múzeumi 
épület  tervezésekor  képtári  helyiségről  is  gondoskodtak.  Komolyabb 
értelemben  vett  képgyűjteményről  azonban  szó  sem  lehet  1 836-ig, 
midőn  végre  Pyrker  János  László  egri  érsek  nemzetének  ajándékozta 
190  darabból  álló  képtárát,  melyet  velenczei  patriarcha  korában 
gyűjtött  össze.  Ezzel  megalakult  az  első  nyilvános  képtár,  de  meg¬ 
nyitása  csak  a  múzeumi  épület  elkészülte  után,  i846  márczius  19-én, 
a  nádor  nevenapján  történt.  Minthogy  a  képcsarnokot  minden  kedden 
és  szombaton  megnyitották  a  látogatók  számára,  a  közönségnek 
módjában  állt  volna  Ízlését  a  jobb  művek  szemlélése  által  fino¬ 
mítani  s  a  képírás  nehány  nagy  mesterével  megismerkedni.  A  gyűj¬ 
teménynek  azonban  csakis  a  fiatal  képírók  vették  hasznát;  a  nagy- 
közönség  legfölebb  kíváncsian  végig  futott  rajta,  s  látásából  nagyon 
kevés  ösztönzést  merített  a  művészetek  támogatására.  Az  ered¬ 
mény  legalább  azt  mutatta,  hogy  a  műegyesület  kiállításain  évről 
évre  kevesbedtek  a  vásárlások.  Ezért  aztán  a  festők  utóbb  csak 
vonakodva  mutatták  be  nálunk  újabb  műveiket.*  így  Markó  Károly¬ 
ról,  a  híres  tájképfestőről  is  följegyezték,  hogy  maga  jószántából  nem 
küldött  képet  a  pesti  kiállításra,  s  hozzánk  került  festményei  vagy 
magánosok,  vagy  a  műárusok  tulajdonát  képezték. 

A  közönség  hidegségén  kívül  más  oka  is  volt  annak,  hogy  a 
művészek  ne  nagyon  lelkesedjenek  a  műegyesület  tevékenysége  iránt. 


■  Az  i846-diki  kiállításon  25g  műtárgy  közt  csak  83  volt  a  hazai. 

A  társulat  igazgatósága  feltűnő  előszeretettel,  mondhatni  elfogultsággal 
pártolta  az  idegen  művészeket,  s  nemcsak  a  vásárlásoknál  tüntette 
ki  őket,  hanem  az  évi  műlapokat  is  rendesen  tőlük  szerezte.  E  miatt 
aztán  egymást  érték  a  felszólalások.  Ez  az  elkeseredés  indította  az 
egyesületet  1 845-ben  arra  az  elhatározásra,  hogy  i846-ra  olyan 
műlapot  adjon  ki,  a  melynek  tárgya,  festése,  metszése,  sőt  papírja  is 
magyar  legyen.  —  Az  Életképek  azonban  már  októberben  az  egész 
hazában  legmagyartalanabb  egyesületnek  nevezi'  a  pesti  műegyesüle¬ 
tet,  mert  1 846-ra  műlapul  Lipparini  Bozzari  Márk  halála  czimű 
festményét  választotta,  s  azt  kőre  rajzoltatás  végett  Drezdába  küldte. 
A  következő  évben  elővigyázóbb  volt  a  választmány,  mert  hazai 
tárgyú  festményt  szemelt  ki;  de  ekkor  meg  azt  vetették  a  szemére, 
hogy  pártoskodás  vezette  választásában.  Az  új  műlap:  Heinrich  Ede 
Hunyady  Mátyás-a.  ugyanis  olyan  gyönge  volt,  hogy  javítás  végett 
vissza  kellett  adni  a  művésznek  s  Geiger  még  a  kijavítás  után  is 
azt  mondta  róla,  hogy  az  arczok  nem  Hunyady-arczok,  az  öltözetek 
kort  nem  jelölnek,  s  a  csoportozat  rajzában  is  tetemes  hibák  vannak. 
És  végre  is  a  képet  Geigernek  egészen  át  kellett  dolgoznia  az  egye¬ 
sület  megbízásából. 

Az  elégületlenség  másik  okát,  mint  mondám,  a  vásárlások  szül¬ 
ték.  Hazai  festőt  kivételesen  ért  az  a  szerencse,  hogy  képe  a  műegye¬ 
sület  buzgólkodása  folytán,  a  muzeum  gyűjteményébe  juthatott,  s  a 
mellőzöttek  közt  volt  Barabás  is,  a  kit  ekkor  már  mind  sűrűbben 
emlegettek  a  lapok,  mint  olyan  művészt,  ki  »kétségtelenül  a  leg- 
magasbra  vitte  eddig  a  hazában  lakó  festészek  közt«.  Érdekében  fel 
is  szólalt  az  Életképek  kritikusa,  e  korszak  irályát  jellemzőleg,  azt 
mondván,  hogy  »a  művészistennők  fénycsarnokában  aligha  Barabás- 
nak  nem  nyújtanának  előbb  ambróziát  és  nektárt,  mint  némely  őt 
fitymáló  műegyleti  tagnak«. 

Az  ilyen  nyilatkozatok  következménye  volt,  hogy  a  műegylet 
1846  február  havában  zajos  gyűlést  tartott  s  ez  alkalommal  a  nemzeti 
irány  mellett  buzgólkodó  párt  végre  is  győzedelmeskedett.  A  gyűlés,  töb¬ 
bek  ellenzése  daczára  is,  elhatározta,  hogy  jövőre  a  képekre  szánt  pénz¬ 
összeg  negyedrészén  magyar  festőművészek  műveit  kell  megvásárolni. 

Az  egylet  határozata  azonban,  a  közönség  tevékenyebb  részvéte 
nélkül,  csak  keveset  lendíthetett  a  művészet  ügyén,  mert  képíróink  a 
negyvenes  évek  alatt  már  aránylag  nagyon  fölszaporodtak,  s  minden 
egyes  kiállításon  merültek  fel  újabb  és  újabb  tehetségek.  Ezek  érdeké¬ 
ben,  de  azért  is,  mert  a  nemzeti  muzeumi  képtár  majdnem  kivétel  nélkül 

idegen  művekből  állott,  társadalmi  mozgalom  indúlt  meg  a  gyűjte¬ 
ménynek  nemzeti  irányban  való  fejlesztésére.  József  főherczeg,  nádor¬ 
ságának  5o-ik  évfordulójához  közeledvén,  ezt  az  országos  ünnepélyt 
a  Nemzeti  Múzeumban  is  emlékezetessé  akarták  tenni,  s  Kubinyi 
Ágoston,  akkori  igazgató,  indítványára  bizottság  alakúit  oly  czélból, 
hogy  aláírások  útján,  hazai  képzőművészeti  alkotásokból,  nemzeti 

képcsarnok- ot  rendezzen  be.  A  bizottság  elnökévé  gróf  Teleki  Sámuelt, 
helyettes  elnökké  Kubinyi  Ágostont  és  Fáy  Andrást,  titkárrá  pedig 
Mátray  Gábort  választották.  Összesen  1 2.000  pengő  forint  gyűlt  össze, 
mely  összegből  magyar  művészektől,  beleszámítva  nehány  képado¬ 
mányt  is,  52  olajfestményt  szereztek  a  nemzeti  múzeumban  alakított 
Nemzeti  Képcsarnok  részére.  Az  52  kép  között  az  akkor  már  nagy 
hírnek  örvendett  id.  Markó  Károly  5  festményével  szerepelt.  Volt 
tehát  végre  Pestnek  olyan  gyűjteménye  is,  mely  a  jelesebb  magyar 
képzőművészeti  alkotások  megszerzését  tekintette  föladatának.  A  kép- 


MAGYAR  KONYHA 
Sterio  Károlytól. 


irók  ambicziózusabb  alkotásokra  is  gondolhattak.  A  legtöbben  azonban 
még  mindig  az  arczképfestéssel  foglalkoztak.  Az  egykorú  lapok  ezért 
egész  hosszú  névsorát  őrizték  meg  a  fővárosban  és  vidéken  élt  arczkép- 
festőknek.  A  már  ismert  Donát  és  a  népszerűségben  folyvást  emelkedő 
Barabás  mellett  Hóra  Alajos,  Borsos  József,  Latkóczy  Lajos, 
Alconiére,  Vandrák,  Canzi  Ágoston,  Ferdinand  Simon,  Ivanovits 
Katalin,  Kárgling  Henrietté  és  a  férfias  ecsetkezeléseért  dicsért 
Rupprecht  Etelka  készítették  a  legjobb  képmásokat. 

A  genre-festők  száma  szintén  szaporodott,  s  közülök  egyik¬ 
másik  már  a  folyvást  élénkülő  nemzeti  szellem  hatása  alatt,  a  nép 
életéből  merítette  tárgyait.  A  tanulmányfők,  s  általános  emberi  érzel- 

meket  ábrázoló  alakok  mellett  mind  nagyobb  és  nagyobb  számban 
tűntek  föl  a  specziális  népélet  rajzai.  A  negyvenes  évek  műkritikája 
dicsérte  Aumeyer  Kiváncsi  fiu-yoX ,  Raab  György  Zongorán  ábrándo¬ 
zását,  a  kezdő  Molnár  József  fazékkötő  Drótos  tót- ját,  a  selmecz- 


TÖRTÉNETI  RÉGISÉGEK 
Scháffer  Bélától. 


bányai  Treu  Zálogbavétel-é, t,  WEiDE-nek  életteljesség  és  jó  csoporto¬ 
sítás  által  kitűnt  falusi  jeleneteit,  Heinrich  Ede  Régiségbuvár-íxt  *  s 
Lavos  József  művét:  az  Imádkozó  iiorvátok- at.  Az  erdélyi  születésű 


'  A  nemzeti  muzeum  gyűjteményében. 

Sterio  Károly  is  feltűnt  vizfestményeivel,  melyek  a  magyar  nép 
jellemzetes  alakjait  s  festői  viseletét  csakhamar  a  külföld  előtt  is 
ismeretesekké  tették.  Scháffer  Béla,  kiről  egyik  ismertetője  azt  jegyzi 
meg,  hogy  művei  annyira  külömböznek  egymástól,  mintha  csak  nem 


GYERMEKÉT  TÁPLÁLÓ  ANYA 
Tikos  Alberttól. 


is  egy  kéz  ecsetelte  volna  azokat,  először  Albániái  haramiá-]kv&\ 
keltett  figyelmet.  Aztán  Kóborlók  a  korcsmában  czímű  életképét 
dicsérték  torzképi  modoráért  és  czélzatáért,  mely  a  magyarországi 
»deutsches  Element «-et  elmésen  ostorozta.  A  művész  később  kizáró¬ 
lag  csöndéletképek  festésére  szentelte  tehetségét  s  az  ötvenes  évek 


SZANA  :  SZÁZ  ÉV. 

elején  mint  a  detail-festés  mestere  szerzett  nevet  magának.  Történeti 
régiségek  Mátyás  király  korából  czímű  képe  a  nemzeti  muzeum  gyűj¬ 
teményében  látható. 

Kiemelték  Lacza  Endre  Kalocsai  pómő- jét,  melyen  nemcsak  a 
tárgy  volt  érdekes,  hanem  a  kivitel  is  megfelelt  az  akkori  kritika 
igényeinek,  és  minden  alkalommal  meleg  hangon  nyilatkoztak  a  deb- 
reczeni  születésű  Tikos  Albertról,  ki  Ammerling  modorára  emlékez¬ 
tető  Keleti  nő- jével,  főleg  pedig  Nyulárus-kv al  nem  közönséges  tehet¬ 
ségnek  adta  jeleit.  Erről  az  utóbbi  képről  azt  Írja  az  egykorú  kri¬ 
tika,  hogy  »a  nyúl  természethivebben  nem  is  rajzolható;  az  árus 
pedig  oly  rábeszélő  arczczal  ajánlja  áruját,  hogy  a  néző  késznek 
mutatkozik  megvásárlására «.  Tikostól  a  nemzeti  múzeumnak  is  van 
egy  képe:  a  Gyermekét  tápláló  anya.  Kovács  Mihály,  kinek  tartal¬ 
masabb  működése  az  ötvenes  évekre  esik,  1 846-ban  a  Férjére  váró 
olasz  nő-ve  1  keltett  figyelmet. 

A  már  régebben  is  említett  Balkai  Pál  mint  » derék  virágfestő « 
szerepel.  Ezen  a  téren  működött  Szentgyörgyi  János  is,  ki  a  nem¬ 
zeti  muzeum  gyűjteményében  őrzött,  gyümölcsöt  és  virágokat  ábrá¬ 
zoló  festménye  után  ítélve,  nagy  könnyedséggel  kezelhette  az  ecse¬ 
tet.  Jelesebb  tájképfestő  hírében  állott  Jankovich,  ki  Párisból  küldte 
hozzánk  képeit.  Romok  Nápoly  környékén  czímű  festményét  a  pesti 
műegyesület  vásárolta  meg. 

Az  egyházi  festészetnek  újabb  művelője  akadt  Wagner  József¬ 
ben,  ki  1 845-ben  fiával,  Ferdinánddal,  a  vaáli  templom  freskóit  készí¬ 
tette,  és  Kolbay  Tivadarban,  ki  szintén  ez  időtájon  a  rozsnyói  székes- 
egyház  Sz.-Neit-kápolnájának  díszítését  végezte. 

A  kor  szellemének  megfelelőleg  élénkebb  tevékenység  mutatko¬ 
zik  a  történelmi  festészet  terén.  A  Rómában  tanult  fiatal  Vidra  Fer- 
dinánd  Pannónia  czímű  képén  olyan  komoly  felfogásnak  s  annyi 
készültségnek  adta  jeleit,  hogy  művének  a  muzeum  számára  való 
megvételét  sürgették.  Elismeréssel  szóltak  a  süket-néma  Balassa 
Eerencz  Corvin  Mátyás  halálá- 1  ábrázoló  festményéről  s  nagy  fel¬ 
tűnést  keltett  a  győri  születésű  Sriró  Ede  képe  is:  A  szent  korona 
átadása  II.  Sylveszter  pápa  által  a  magyar  követeknek.  A  festményt 

úgy  csoportosítását,  mint  alakjai  jellemzését  illetőleg,  kiváló  műnek 
mondják  az  egykori  bírálatok.  Mint  történelmi  és  arczképfestő,  nagy 
tevékenységet  fejtett  ki  a  pesti  születésű  Weber  Henrik  (1818 — 1867). 
Tanult  Bécsben,  Münchenben  s  beutazván  Olaszországot,  Pesten 
arczképek  festésével  kezdte  meg  művészi  pályáját.  Becsvágya  azonban 


GYÜMÖLCSÖK  ÉS  VIRÁGOK 
Szentgyörgyi  Jánostól. 


nemsokára  magasabbra  sarkalta  s  elkészítette  Hunyady  János 
halála  czímű  nagyobb  méretű  képét,  mely  a  hőst  a  szent  vacsora 
elfogadása  után  Kapisztrán  karjai  között,  végső  pillanataiban  ábrá¬ 
zolja.  A  képen  érezhető  volt  a  történeti  felfogás  hiánya;  Hunyady 
arcza  —  haldokolva  bár  —  alig  volt  a  Hunyadyénak  ismerhető,  de 
Kapisztrán  jellemzése  szépen  sikerült  s  az  egész  kompoziczió,  mint 

komolyabb  tanulmány  gyümölcse,  nem  közönséges  feltűnést  keltett 
az  arczképek  és  kisebb  igényű  genreképek  között.  Weber  a  magyar 
történetből  később  is  gyakran  merített  tárgyat  s  legjobb  műveinek 
egyike:  V.  Ferdinánd  a  pozsonyi  koronázási  dombon,  a  történelmi 
arczképcsarnokban  látható.  Salamon  király  fogsága  czímű  képe,  mely 


JABLONCZAI  PETES  JÁNOS  BÚCSÚZA S A 
Kiss  Bálinttól. 


az  1896.  évi  (millenniumi)  kiállításon  szerepelt,  üzv.  Fuchs  Rudolfné 
tulajdona. 

Sokoldalúsága  által  válik  ki  Kiss  Bálint  is  (1826 — 1868),  kiről 
röviden  már  az  előző  tized  művészei  között  szólottám.  Mindjárt  a 
műegyesület  első  kiállításán  Falusi  vacsorá-yixYQ.\  adta  jelét  a  népélet 
iránti  vonzódásának.  A  csongrádmegyei  parasztság  életéből  merített 

jelenetnek  az  alakok  hű  ábrázolása  s  a  csoportosítás  természetes 
volta  kölcsönzött  érdeket.  Különösen  dicsérték  a  bográcsot  fogó  öreg 
paraszt  alakját.  Egy  másik  genre-képe  a  Szegény  özvegy  volt.  Készí¬ 
tett  allegorikus  festményt  is  a  Halhatatlanság  reménye  czímmel,  s 
ezen  a  művész  számos,  külömböző  nemzetiségű  alakban  azt  igyekezett 
érzékíteni,  hogy  az  egyes  népek  miként  fejezik  ki  hitüket  és  bizal¬ 
mukat  a  halhatatlanság  iránt.  Képéről  azt  jegyezte  meg  az  egykorú 
bírálat,  hogy  kidolgozása  nem  állt  arányban  a  tárgy  benső  minősé¬ 
gével. 

Több  sikert  arattak  a  József  nádor  tiszteletére  rendezett  jász- 
kun  ünnepélyek  rajzai,  melyek  ama  napok  emlékeiül  kőmetsze¬ 
tekben  is  megjelentek.  Ezek  mint  könnyedén  és  gyorsan  dolgozó 
illusztrátort  tüntetik  föl  Kiss  Bálintot.  Nevét  azonban,  minden  más 
művénél  jobban,  egy  kisebb  történeti  festménye:  a  leányától  búcsúzó 
öreg  fogoly  képe  tartotta  fenn,  melynek  eredeti  czíme:  Jablonczai  Petes 
János  leányától  búcsúzik  a  leopoldvári  tömlöcz  ablakánál  lóy^-ben. 
Tárgya  igen  egyszerű.  Az  ablak  vasrácsain  keresztül  hosszú  szakállú, 
könyező  aggastyánt  látunk;  előtte  bájos  fiatal  leány  áll,  arczát  tenye¬ 
rébe  rejtve.  Kiss  Bálint  képe  1 846-ban  készült;  de  tárgyánál  fogva 
a  szabadságharcz  után  annyira  aktuálissá  vált,  hogy  a  megtört 
aggastyán  alakjában  mindenki  a  függetlenségért  vívott  küzdelmek 
mártírját  kereste,  s  a  művésznek  több  Ízben  kellett  másolnia  a  szívhez 
szóló  kompozicziót.  Eredetije  a  nemzeti  muzeum  képtárában  látható. 
Másolatai,  olajfestésben  és  kőnyomatban,  országszerte  elterjedtek. 

Kiss  Bálint  egyik  legbuzgóbb  úttörője  volt  a  fiatal  magyar 
művészetnek;  de  az  a  dicsőség,  hogy  a  magyar  nevet  a  haza  hatá¬ 
rain  túl  is  jóhangzásúvá  tegye:  egy  tájképfestő,  a  Firenzében  lakó 
Markó  Károly  számára  volt  fentartva.  Markó,  egy  számos  tagból 
álló  művész-család  alapítója,  1790-ben  Lőcsén  született.  Először 
Bécsben  tanult  s  képei  az  osztrák  mesterek  befolyását  mutatták,  a 
mint  azonban  1 835-ben  Rómába  költözött,  művészi  egyénisége  is 
gyors  és  meglepő  átalakuláson  ment  keresztül.  Olaszország  mosolygó 
ege,  buja  tenyészete  s  a  klasszikus  ó-kor  emlékeiben  gazdag  tájai 
elbűvölték  a  magyar  képírót. 

A  természetet  igazán  az  olasz  napfény  ragyogó  világításában 
látta  először.  A  sötét,  komor  színek  hamarosan  eltűntek  festéktáb¬ 
lájáról,  most  már  csak  a  természet  fölvidító  örök  mosolyához,  a 
boldogságot  sugárzó,  derűs  hangulatokhoz  kereste  a  megfelelő  meleg 
tónusokat.  És  a  művész  hosszabb  életre  érdemes  alkotásai  csak¬ 
ugyan  Olaszország  derűs  egét,  az  istenek  által  sok  kincsesei  megáldott 
földjét  varázsolják  elénk  mythosainak  örökké  élő  és  képzelődésünket 
folyvást  izgató  alakjaival.  Markó  ecsetje,  mindjárt  római  tartózko¬ 
dásának  első  esztendejében,  annyi  bájjal,  igazsággal  és  közvetlenség¬ 
gel  varázsolta  a  néző  elé  Itália  vidékeit,  hogy  nemcsak  az  örök 
városban  tartózkodó  idegenek,  de  még  maguk  az  olaszok  is  csodál¬ 
kozva  és  elragadtatva  álltak  meg  vásznai  előtt,  őt  egészen  a 
magukénak  tekintették  s  arra  méltatták,  hogy  arczképét  a  szép¬ 
művészetek  mestereinek  firenzei  pantheonjában  a  legújabb  mesterek 
hasonmásai  közé  függeszszék. 

És  Markó  nem  is  magyar  táj  festő  a  szónak  szorosabb  értelmében. 
Vásznai,  művészetének  delelő  pontján,  nem  örökítettek  meg  magyar 
vidékeket  s  neki  magának  is,  úgyszólván  semmi  része  sem  volt  a 
megszülemlő  magyar  művészet  küzdelmeiben,  jóllehet  mindig  magyar¬ 
nak  vallotta  magát  és  élete  utolsó  esztendeiben  gyakran  foglalko¬ 
zott  azzal  a  gondolattal,  hogy  utolsó  tartózkodási  helyét,  Apeggit 
elhagyva,  visszaköltözzék  hazájába.  A  negyvenes  évek  lapjai  gyakran 
szemére  vetették,  hogy  képet  nem  küld  kiállításainkra,  de  azért 
folyvást  a  » magyar  Claude  Lorrain«-nak  nevezték  s  nem  ismertek 
mértéket  magasztalásában.  Egyik  lapunk*  az  1 846-ik  évi  tárlaton 
kiállított  képeiről  a  többek  közt  így  nyilatkozik:  »01y  örömmel 
emlékezünk  e  gyönyörű  s  felséges  festményekről,  a  mily  örömmel 
mulattak  szemeink  azok  szemlélésében.  Markó  ecsete  nemcsak  híven 
adja  a  természetből  vett  tárgyakat,  hanem  költőiséget  is  ruház 
azokra;  keze  által  tündérekké  varázslódnak  az  emberi  lények,  túl- 
világi  tájakká,  mennyországgá  földünk  vidékei.  Oly  jellemzetesek  az 
ő  teremtményei  s  mégis  annyi  fenség  és  finomság  van  rajtuk, 

miként  ha  más  világba  költözve,  új  életre  támadtak  volna  fel.  Az 
angyali  arczok  oly  tökéletesek,  hogy  csaknem  megszólalnak;  átlátszó 
finom  mez  fedi  az  idomzatos  testet;  a  tájak  zöld  fái  és  levegője 
illatot  lehelnek;  s  a  nap  melegét  a  szemlélő  is  szinte  érezi,  kedvet 
nyervén  a  kristály  habokban  fürdésre,  melyek  rózsák  és  nefelejtsek 
között  hömpölyögnek.  Markó  művei  magánálló  művek;  az  egész 
műkiállításban  nem  találunk  azokhoz  hasonlókat;  neki  saját  oskolája 
van,  s  ezen  oskola  jeles,  nagyszerű  és  fönséges.«  A  sokkal  szigo¬ 
rúbb  Henszlmann  azonban  hibájául  rójja  föl,  hogy  festményein  nem 
kínálkozik  » igazi  hűsítő  árny«  s  a  gyakran  használt  okker-szin  » éppen 
nem  süt  szemünkbe «.  Ugyancsak  ő  egy  zivatart  ábrázoló  képnél 
megjegyzi,  hogy  a  legkülönfélébb  tárgyakat,  mint  fatörzseket,  lom¬ 
bokat,  szirtdarabokat,  majdnem  egyazon  festékkel  színez,  s  vele  szembe 
Artois-t,  a  németalföldi  festőt  állítja,  mint  olyan  művészt,  ki  min¬ 
denkor  igazságra,  természetességre  törekszik. 

Bármiként  gondolkozott  is  Henszlmann,  s  a  realisztikus  irány 
diadalra  jutásának  korszakában,  bármiként  gondolkozzunk  mi  is  Markó 
eszményített  tájképeiről:  annyi  bizonyos,  hogy  századunkban  ő  volt 
az  első  magyar  képiró,  kinek  művei  európai  színvonalra  emelkedtek. 
MarkÓí,  mint  már  említettem,  Olaszország  tette  művészszé,  minden 
idők  egyik  nagy  művészévé.  Az  önmagával  már-már  meghason- 
lott  ember  Itáliában  megifjodott  s  újra  hinni  és  szeretni  kezdett. 
A  természet  magasztos  nyugalmát,  élvezésre  szólító  derültségét 
dicsőítő  képei  már  az  egyensúlyát  visszanyert  kedélynek  tanúbizony¬ 
ságai.  Műveinek  jellemző  sajátossága  a  békés,  derűs,  ünnepi  alap¬ 
hangulat;  az  a  körülmény  pedig,  hogy  ez  a  hangulat  kifogyhatat¬ 
lanul  bő  változatban  fordul  elő  nála,  nem  tehetségének  egyoldalú¬ 
ságáról,  hanem  subjekti vitásának  ritka  erejéről  tesz  tanúságot,  a  mi 
a  tájfestőnél  épp  úgy,  mint  a  lírai  költőnél,  nem  csekély  érdem. 
Ezeket  a  szelíd,  derűs  tájképeket  a  mi  mesterünk  rendszerint 
az  ó-görög  és  keresztény  hitrege  alakjaival  népesíti  be.  Homer 
félistenei  és  hősei  épp  oly  gyakoriak  nála,  mint  a  szent  irás 
alakjai.  Bájosabb,  költőibb  kompozicziót  már  alig  képzelhetnénk,  mint 
tánczoló  nymphái  vagy  a  bibliából  vett  patriarchalis  jelenetek. 

A  mesék,  a  regék  világa  ez;  valami  csodás,  bűbájos  világ.  Tudjuk, 
hogy  létezési  jogát  csak  a  művész  fantáziájának  köszönheti,  s 
szemlélésébe  mégis  örömest  elmerülünk,  mert  a  képeiben  megnyi¬ 
latkozó  erő  és  közvetlenség  édes  csalódásba  ringat.  Megszabadulva 
a  föld  porától,  a  művészszel  együtt  egy  idegen  világban  kalando¬ 
zunk,  hol  a  mindennapi  élet  apró  bajait,  csalódásait  és  szenvedéseit 


KRISZTUS  EMAUSBA  MENETELE 
Markó  Károlytól. 


elfeledjük.  Hogy  folyvást  álomképeit  festette,  hogy  csak  a  derűs, 
napfényes  természet  számára  voltak  színei:  csak  azok  szemében 
lehet  hiány,  a  kik  nem  tudják  vagy  elfeledik,  hogy  a  tájképfestés  a 
festőművészet  lírája  és  minden  tájfestő  tulajdonképen  egy-egy  lírikus, 
tehát  csak  a  saját  kedélyvilágának  lehet  igaz  tolmácsa. 

MARKÓ  művészetének  legszebb  termékeit  a '  magyar  nemzeti 
múzeum  képtára  őrzi.  Itt  van  Krisztus  megkereszteltetése  a  Jordán 
vizében;  a  fény  és  árnyak  csodás  beosztását  mutató  Fürdő  nymphák; 

a  szélesebb  ecsetkezeléssel  ható  Krisztus  Emausba  menetele ;  a  bájos 
Aratási  jelenet,  melyet  V.  Ferdinánd  király  ajándékozott  a  nemzetnek; 
Eurydice  halála,  Paris  Ítélete  és  még  számos  kiváló  darab.  De  vannak 
MARKÓnak  művei  Európa  minden  jelentékenyebb  nyilvános  képtárában 
és  nagyobb  magángyűjteményeiben,  melyeknek  tulajdonosai  a  magyar 
képiró  egy-egy  festményéért  annak  idején  nagyon  számottevő  árakat 
fizettek. 


ARATÁSI  JELENET 
Markó  Károlytól. 


Markó  egész  iskolát  teremtett.  Irányának  legelébb  is  fiaiban 
támadtak  többé-kevésbbé  szerencsés  követői.  Az  ábrázolás  gondos¬ 
ságát  és  a  színezés  elevenségét  tekintve,  legidősebb  fia:  Károly 
áll  hozzá  legközelebb;  de  már  ő  sem  ismeri  azokat  a  rendkívüli 
finomságokat,  melyek  az  öreg  képein  valósággal  elbűvölik  az  ama- 
teuröket.  Képein  gyakoriak  a  kevéssé  gondozott,  üresebb  helyek, 
melyeket  minden  bizonynyal  érdekesekké  tudott  volna  tenni  az  apa 
kifogyhatatlan  türelme.  Markó  András,  atyjához  hasonlólag,  rajong 

a  szép  olasz  természetért,  s  az  ő  festéktábláján  is  vannak  ragyogó 
színek;  a  regék  világa  azonban  őt  már  nem  vonzza,  s  a  kék  ég 
alá,  a  mezők  buja  füvére,  a  mithosz  és  biblia  alakjai  helyett 
kecskéket  és  teheneket  őrző  olasz  pásztorokat  telepít.  A  legfiatalabb 
fiú,  Ferencz,  úgyszólván  csak  pályája  kezdetén  áll  atyja  hatása 
alatt.  Amint  hazájába  visszatér,  a  magyar  népéletet  kezdi  festeni  s 
igen  sokszor  igazság  és  erő  nyilatkozik  meg  műveiben;  de  hiányzik 
nála  művészetének  odaadó  szeretető  s  különösen  élete  utolsó  éveiben 
talán  a  kenyérkereset  gondjaitól  kényszerítve  —  sebtében  és 
hanyagul  dolgozik. 

A  mester  leányai  szintén  szeretettel  forgatják  az  ecsetet.  Katalin 
egészen  az  apja  modorában,  nagyobb  tájképeket  fest,  Barberina 
pedig  kisebb  deszkákat  népesít  be  apró  alakokkal.  Mikor  az  öreg 
Markó  szemei  már  nagyon  elgyengülnek:  Barberina  rajzolja  és  festi 
reájok  a  staffage-alakokat. 

A  MARKÓ-tanítványok  közül  azonban  csak  Szilassy  Géza  és 
Ligeti  Antal  emelkedik  nagyobb  jelentőségre.  Az  első  szerencsétlen 
véget  ért,  mielőtt  szép  tehetségét  teljesen  értékesíthette  volna;  az 
utóbbi  sok  ideig  a  firenzei  mester  modorában  fest,  s  előszeretettel 
keresi  a  bibliai  tárgyakat,  míg  végre  a  magyarországi  tájak  tanul¬ 
mányozása  őt  önálló  megfigyelésre  szoktatja,  az  utánzásból  kibonta¬ 
kozik  s  kiváló  magyar  tájképfestővé  lesz. 

A  másik  képiró,  ki  szintén  magasan  kiemelkedett  kortársai 
közül,  Barabás  Miklós  (1810 — 1898)  volt.  Nélkülözésekkel  küzdve 
kezdte  meg  pályafutását,  olyan  korban,  midőn  úgyszólván  csak  ten¬ 
gődött  a  magyar  művészet;  önfentartása  végett  a  szobafestő  mester¬ 
séggel  is  foglalkozott  s  spanyolfalakat  készített,  de  nem  tudott  soha 
csüggedni  s  mert  nem  csüggedett,  czélját  is  érte.  Az  első  arczképet,  mely 
nemben  később  oly  nagyra  vitte,  tizennégy  éves  korában  rajzolta  taní¬ 
tója,  Császár  Zsigmond  számára,  ki  bátorította  és  gyámolította  törek¬ 
véseiben.  Ez  még  teljesen  a  dilettáns  munkája  volt.  Amikor  azonban 
Szcbenben  Neuhauser  Ferencznél  a  rajzolás  elemeivel  megismerkedett, 
majd  később  Kolozsvárt  Gentiluomot  is  festeni  látta:  már  némi  gyakor¬ 
lottságra  tett  szert  az  arczképfestésben,  s  apró,  de  sűrűbb  megren- 

delésekből  oly  csinos  összeget  takarított  meg,  hogy  továbbképezte- 
tése  czéljából  Bécsbe  utazhatott.  Az  akadémián  két  év  alatt  rendkívüli 
haladást  tett  és  i83i-ben  már  mint  kész  művész  tért  haza  Kolozs¬ 
várra,  hogy  Ferencz  magyar  király  életnagyságéi  képét  a  lyceum 
számára  megfesse.  A  mű  annyira  megnyerte  pártfogói  tetszését, 


VÁSÁRRA  INDULÓ  ERDÉLYI  OLÁHOK 
Barabás  Miklóstól. 


hogy  a  kialkudott  száz  forint  helyett  nyolczszáz  forintot  adtak  neki. 
A  következő  évben  Bukarestbe  hítták,  hol  csakhamar  egész  sorát 
kapta  a  megrendeléseknek.  Művei  ekkor  már  jelentékeny  becscsel 
bírtak.  Különösen  aquarelljei  és  kréta-rajzai  a  felfogás  helyes¬ 
ségéről  és  a  jellemzés  finomságáról  tanúskodtak.  Útja  Bukarest¬ 
ből  Olaszországba  vitte,  s  itt  a  nagymesterek  tanulmányozásával, 

jellemzési  erejét  gyarapította.  1 835-ben  már  ismét  Pesten  találjuk,  hol 
az  első  arczképeket  gróf  Rádaynénak  és  Vörösmartynak  festi.  Ezek 
a  művek  újabb  és  újabb  megrendeléseket  vonnak  maguk  után  és 
Barabás  rövid  idő  múlva  azt  látja,  hogy  a  politikai,  társadalmi, 
irodalmi  és  művészeti  élet  jeleseit  mind  neki  kell  megörökítenie  az 
utókor  számára.  Wesselényi  Miklóst  épp  úgy  lefestette,  mint  Czuczor 
Gergelyt,  Liszt  Ferenczet  vagy  a  nemzeti  színház  akkori  kitűnő 
művészeit,  kiknek  jelmezképeit  az  ő  rajzai  után  közölték  a  divat¬ 
lapok.  Elmondhatjuk,  hogy  Barabás  rövid  idő  alatt  egész  galleriát 
festett  össze  Magyarország  kitűnőségeiből  s  még  arra  is  maradt 
ideje,  hogy  a  lipcsei  és  pesti  almanachok  részére  a  magyar  nép  éle¬ 
téből  apróbb  rajzokat  készítsen* 

Ezek  voltak  az  előtanulmányok  nagyobbszabású  műveihez, 
melyekkel  a  negyvenes  évek  elején  korszakos  hatást  idézett  elő,  s 
mintegy  megteremtette  az  azóta  kedvelt  műfajjá  lett  magyar  élet¬ 
képet.  Az  idylli  hatású  Galambpostá- 1  i84i-ben  a  Czigány család , 
majd  1 843-ban  a  Vásárra  induló  erdélyi  bérezi  oláhok  követték, 
mintegy  előfutárául  a  Nász  megérkezésé- nek,  melyet  méltán  nevezhe¬ 
tünk  az  első  jelentékenyebb  magyar  genre-képnek.  Igaz  ugyan,  hogy 
mindezeken  a  kompozicziókon  ünnepi  díszben,  idealizálva  mutatja  be 
a  népéletet :  azért  mégis  az  ő  alakjai  az  első  igazán  magyar  alakok 
festőművészetünkben,  s  az  élet,  melyet  ábrázol,  nem  fikezió,  hanem 
a  valóság  visszatükrözése.  Utolsó  műve  a  genrefestészet  terén  a 
Székely  aratók  volt,  melyet  1872-ben  állított  ki  a  Képzőművészeti 
Társulat  tárlatán.  Később  csak  egyes  alakokkal  szerepel,  mint  az 
Eprészleány  és  az  Ibolyaáruló  1 880-ban  s  a  Gyöngyvirágárus  leányka 
1 883-ban. 

Barabás  Miklós  művei  több  hazai  intézetben  és  középületben 
láthatók.  Az  akadémia  dísztermét  gróf  Dessewffy  Emil,  gróf  Teleki 
József,  br.  Wesselényi  Miklós,  Czuczor  Gergely,  Berzsenyi  Dániel,  gróf 
Dessewffy  Aurél  és  Deák  Ferencz  egészalakú  vagy  mellképei  éke- 


"  Érdekes  adatképpen  idejegyezzük,  hogy  Barabásnak  a  festészetből  1 846-ban 
5  6000  pengő  forint  jövedelme  volt. 

sítik.  Ez  utóbbi  a  »haza  bölcsé«-nek  legelső  arczképe  s  még  1 842-ben 
készült.  A  nemzeti  muzeum  számára  készített  arczképek  közül 
nevezetesebbek  I.  Ferencz  József  király,  Albrecht  főherczeg  és  József 
nádor  életnagyságú  képei.  Tőle  bírjuk  Petőfi  leghívebb  hasonmását 
is:  azt  a  képet,  mely  a  költőt  ég  felé  emelt  tekintettel  s  háta 


A  NÁSZ  MEGÉRKEZÉSE 
Barabás  Miklóstól. 


mögött  összekulcsolt  kezekkel  ábrázolja.  Hevesmegye  számára  gróf 
Keglevich  Miklóst  és  József  nádort  festette,  a  Köztelken  a  gazda¬ 
sági  egyesületnek  pedig  József  főherczeget  és  Festetich  grófot. 

Arczképei  közt  kell  megemlítenünk  azt  a  nagy  quart  lapot,  melyet 
Erzsébet  királyné  számára  készített.  A  felséges  asszonyt  1 854-ben 
nagy  csapás  érte.  Elsőszülött  leánya :  Zsófia  főherczegnő  meghalt 
Budán.  A  mélyen  megszomorodott  királyasszony  bírni  akarta  elhunyt 

gyermeke  arczképét  s  lefestésére  meghítta  Barabás  Miklóst,  a  nagy¬ 
nevű  aquarellistát.  Minthogy  az  elhunyt  főherczegnőt  még  aznap  este 
Bécsbe  szállították,  Barabás  nagy  technikai  ügyességgel  néhány  óra 
alatt  készítette  el  a  képet,  mely  a  kis  halottat  kosárban  ábrázolja, 
mintha  aludnék.  A  festmény  rendkívül  sikerült  és  mindvégig  szomorú 
díszéül  szolgált  a  királyasszony  hálószobájának. 

A  vallásos  festészet  szintén  művelői  közé  számítja  Barabás 
Miklóst.  Oltárképei  közül  nevezetesebbek :  két  szent  képe  Zentán, 
Szent  István -ja  Boros-Jenőn,  Sz.  Hildegárd -ja  Albrecht  főherczeg 
baranyai  birtokán  és  Sz.  Nepomnk  gróf  Zichy  János  tulajdonában, 
Sopronmegyében. 

Barabás  élete  és  működése  szorosan  összefügg  mindazokkal  a 
törekvésekkel,  melyeket  a  magyar  művészet  több  mint  félszázadra 
terjedő  története  felmutat.  Föllépése  amaz  örömtelen  korszakba 
esett,  a  mikor  a  művészet  meghonosodása  nálunk  a  jámbor  óhajtá¬ 
sok  körébe  is  alig  tartozott,  s  mikor  munkában  és  sikerekben  egy¬ 
aránt  gazdag  hosszú  pályafutás  után  örök  álomra  hunyta  szemeit, 
már  azzal  az  édes  meggyőződéssel  távozhatott,  hogy  a  művészetnek 
nálunk  otthona  van  és  képviselői  közt  európai  hírnévnek  örvendő 
kitűnőségek  is  akadnak.  Mint  művésznek  az  a  jelentősége,  hogy  első 
nálunk,  a  ki  arczképeibe  életet  öntött.  Rendkívüli  tevékenysége  ugyan 
olykor  meggátolta  abban,  hogy  művészeti  bevégzettséget  érjen  el 
s  az  egyénítés  munkáját  teljes  erővel  végezhessse;  de  azért  nem  egy 
műve  maradt  hátra,  melynek  nemcsak  az  ábrázolt  hires  egyén,  hanem 
az  ábrázolás  módja  is  értéket  kölcsönöz.  Főleg  mint  aquarellista 
annyi  jellemzési  bravourt,  annyi  könnyed  finomságot  és  technikai 
bevégzettséget  árul  el,  hogy  ezen  a  téren  korának  legjobb  angol 
mesterei  mellett  foglalhat  helyet. 

A  negyvenes  évek  művészeti  mozgalmairól  nyújtott  kép  nem 
volna  teljes,  ha  Zichy  Mihály  nevét  is  már  itt  nem  említeném.  Az 
eszmegazdag  képiró  a  Koporsóbezárás  czímű  művével  az  1 846-diki 
tárlaton  tűnt  fel  először.  Ekkor  még  a  bécsi  művészeti  akadémia 
fiatal  növendéke  volt,  de  már  nagy  reményeket  fűztek  pályájához, 
s  képe  sikerét  megjósolták  a  német  lapok.  A  Koporsóbezárás  a  család 

gyászát  mutatja  a  legfiatalabb  gyermek  halála  fölött.  A  kis  halott  ott 
fekszik  mosolygó  arczczal  mozdulatlanul;  az  anya  megkövesülve  áll 
a  koporsónál,  míg  az  idősebb  leánytestvér  arczárói  éles  vonásokban 
tükröződik  vissza  a  játszótárs  korai  elvesztésének  fájdalma.  A  jele¬ 
netnek  csak  egy  közönyös  tanúja  van:  a  koporsót  bezáró  csuklyás 
barát.  A  képen  látszik,  hogy  akadémikus  munka,  mert  a  rajz  bátor- 


KOPORSÓBEZÁRÁS 
Zichy  Mihálytól. 


tálán  s  a  csoportozat  beosztása  keresett,  de  az  érzelmek  vissza- 
tükrözésében  annyi  erő  és  közvetlenség  nyilatkozik,  hogy  az  élesebben 
látó  kritika  már  akkor  megjósolhatta  a  jövendő  idők  nagy  képíróját. 
Ugyanebből  a  korból  származik  Zichy  Mihály  vallásos  tárgyú  képe 
is,  mely  Krisztusnak  a  keresztről  való  levételé- 1  ábrázolja  a  gyászoló 
asszonyok  csoportjával.* 


*  A  magyar  nemzeti  múzeumban. 

Míg  a  képírás  ekként,  az  elszomorító  viszonyok  daczára  is, 
mind  nagyobb  lendületet  vett,  a  szobrászat  még  mindig  nem  tudta 
hivatott  képviselőit  megtalálni.  Mintha  csak  a  gyakorlat  is  igazat 
akart  volna  adni  gróf  Széchenyi  István  szomorú  jóslatának,  a  szob¬ 
rászat  terén  nem  mutatkozott  erősebb  tehetség;  vagy  ha  eleinte 
ilyennek  kürtölték  is  ki  egyiket  vagy  másikat,  csakhamar  megmutatta 
a  következés,  hogy  az  előlegezésnek  nem  volt  alapja.  A  negyvenes 
évek  tárlatai  ezért  rendkívül  szegények  szoborművekben  s  nem  ritkán 
művészi  alkotásokképpen  olyan  műveket  mutatnak  föl,  a  melyek  mai 
napság  már  csak  szánakozó  mosolyt  csalnának  ajkainkra. 

A  műegyesület  első  kiállításán  a  sokszor  emlegetett  Hallgass 
Mátyás  egy  Canova  után  készített  másolat  másolatát  állította  ki, 
Faragó  József  pedig  Armeniának  tajtékra  vésett  alakjával  keltett 
érdeklődést  tehetsége  iránt.  Ugyanekkor  nagy  dicsérettel  emlegették 
a  lapok,  hogy  Libóy  Sámuel  Zólyomban,  három  évi  fáradságos 
munka  után  ezüst  filigrán  sodronyműből  elkészítette  I.  Ferencz 
király  mellszobrát  s  hogy  a  szobor  súlya  csak  i  3  márka  ezüst  volt, 
mivel  annyira  finom  ezüstből  készült,  hogy  az  egész  mű  átlyukasz¬ 
tott  brüsszeli  csipkéhez  hasonlított. 

Dunaiszky  László  és  a  műtermében  tiz  munkással  dolgozó 
Alexy  Károly  már  a  komolyabb  kritikát  is  foglalkoztatják.  Az  első 
Hermina  főherczegnő  mellszobrát  készítette  el,  az  utóbbi  pedig 
Mária  Terézia  hasonmásán  kívül  Mátyás  király  álló  alakját  min¬ 
tázta,  fején  koszorúval,  jobbjával  könyvre  támaszkodva,  balját 
csípőjén  nyugtatva.  A  lapok  Alexy  műveit  ismertetik  különös  elő¬ 
szeretettel.  A  szobrok  nemcsak  tiszta  és  mesteri  öntésűek,  hanem 
egyszersmind  jellemzők  is,  —  mondja  az  egyik  bíráló.  Mária  Terézia 
arczán  kiemelik  a  női  szelídségnek  királynői  méltósággal  vegyes 
kifejezését,  Mátyás  király  emlékéről  pedig  1 844-ben  a  komoly 
1  lenszlmann  Imre  hosszabb  czikket  ir  az  Életképek-nek,  a  közönséges, 
kifejezéstelen  és  arányaiban  is  elhibázott'  szobrot  nagyon  figyelemre¬ 
méltó  alkotásképpen  tüntetve  föl. 

Aránylag  legtöbb  tehetséget  árulnak  el  ebben  a  korszakban  a 
magyarosítás  hevében  egyideig  Czélkuti  név  alatt  is  szerepelt  Züllich 

Rudolf  első  művei.  ZÜLLICH,  ki  Rómában  két  akadémiai  pályadíjat 
nyert,  előbb  gróf  Károlyi  István,  aztán  pedig  báró  Lützow  osztrák 


JUNO 

Züllich  Rudolftól. 


követ  pártfogása  mellett  folytatta  tanulmányait.  Dolgozott  a  híres 
Tenerani  műtermében,  s  hihetőleg  innen  küldte  meg  Döbrentey 
Gábornak  azt  a  márványból  faragott  Madonna- mellszobrot,  melyet 

később  közadakozás  útján  vásároltak  meg  a  nemzeti  muzeum 
számára.  A  szobor  igénytelen  mű,  technikája  azonban  elég  gyakor¬ 
lottságra  mutat.  Rómában  készült,  gr.  Gyulai  Lajos  számára,  de 
jelenleg  szintén  a  nemzeti  muzeum  tulajdona:  Juno  háromnegyed 
életnagyságú  márványszobra  is,  mely  gazdag  redőzetű  ruhában, 
gyors  lépést  sejtető  magatartásban  ábrázolja  az  istennőt.  Ennek 
sem  a  művészi  felfogás,  hanem  a  kidolgozás  csínja  és  szabatos¬ 
sága  kölcsönöz  némi  értéket.  És  mégis  határozottan  állíthatjuk, 
hogy  ez  a  két  szobor  képezi  a  javarészét  Züllich  művészi  termelé¬ 
sének.  A  mit  ezután  alkotott:  csak  szánakozásunkat  keltheti  föl 
rohamos  hanyatlása  felett.  Már  Berzsenyi  mellszobrán  föltűnik  a 
formák  nyersesége;  Katona  József  és  Kisfaludy  Sándor  emlékei  pedig 
(az  egyik  a  nemzeti  színház  előtt,  a  másik  Balaton-Füreden)  felfogás 
és  kivitel  tekintetében  egyaránt  annyira  gyarlók  valának,  hogy  a 
közóhajtásnak  megfelelőleg,  rövid  idő  alatt  mind  a  kettőt  el  kellett  a 
helyéről  távolítani. 

A  nemzet  még  mindig  várakozott  szobrászára.  És  sokáig  kellett 
várnia,  mert  olyan  idők  következtek,  a  melyek  ha  pusztulással  nem  is, 
de  hosszas  tespedéssel  fenyegették  a  magyar  művészetet. 


III. 

A  FORRADALOM  ELŐSZELE.  —  A  FESTŐK  BEZÁRJÁK  MŰTERMEIKET.  -  AZ  ÖTVENES  ÉVEK 

ELEJÉN  BEKÖVETKEZETT  NAGY  PANGÁS.  —  AZ  ELSŐ  FECSKÉK.  —  MARKÓ  LÁTOGATÁSA.  — 

A  TÖRTÉNETI  FESTÉSZET.  —  ORLAI  SOMA.  -  TIIAN  MÓR.  —  SZÉKELY  BERTALAN.  - 

MADARÁSZ  VIKTOR. - PALINAY  GYÖRGY.  —  A  MAGYAR  GENRE-KÉP.  —  ÚJABB  TÁJFESTŐK.  — 

LIGETI  ANTAL.  -  SZOBORMŰVEK. 

A  forradalom  viharát  lázas  izgatottság  előzte  meg  az  egész 
országban,  kiváltképen  pedig  a  fővárosban.  A  nagyközönség,  vér- 
mérsékletéhez  és  aspiráczióihoz  képest,  bizalommal  vagy  sivár  kétségbe¬ 
eséssel  nézett  a  jövő  elé,  melynek  képeit  akkor  még  sűrű  fátyol 
födte  el.  Bizonytalanság,  habozás  vett  erőt  a  kedélyeken,  s  mi  sem 
természetesebb,  mint  hogy  ez  az  örökös  hánykódás  nem  kedvezett 
a  zavartalan  nyugalmat  követelő  művészi  termelésnek.  Ilyen  időkben 
még  alkothat  hatásos  műveket  a  napi  izgalmakból  táplálkozó  lírai 
költészet;  de  tétlenségre  vannak  kárhoztatva  a  nagyobb  elmélyedést 
követelő  művészetek.  A  képírók  nálunk  is  egymás  után  tették  le 
ecsetjüket,  hogy  bevegyüljenek  az  utczák  hullámzó  tömegébe,  a  kávé¬ 
házak,  körhelyiségek  és  tanácstermek  csoportjaiba,  később  pedig 
a  szabadságharcz  zivatarába. 

A  bécsi  mozgalmak  hire  oly  nagy  hatással  volt  a  pesti  közön¬ 
ségre,  hogy  az  általános  izgalmak  közepette  a  műegylet  1 848-diki 
rendes  kiállításának  megnyitására  már  gondolni  sem  lehetett.  A  kül¬ 
földi  művészek  közül,  gondolták,  kinek  volna  bizalma  elküldeni 
műveit  egy  forradalom  küszöbén  álló  városba,  és  ha  véletlenül 
érkeznének  is  ilyen  művek:  ki  gyönyörködnék  azokban,  midőn  az 
utczák,  a  nyilvános  terek  minden  kiállításnál  mozgalmasabb  képet 
nyújtanak?  Mig  1 847-ben  még  a  lapokban  hasábos  viták  folytak 

Heinrich  Ede  Hunyady-képe  felől,  1 848-ban  már  a  művészetek 
iránti  összes  érdeklődést  csak  Pap  Gábornak  az  Életképek- ben  közzé¬ 
tett  felszólalása  *  mutatja,  mely  azt  veti  a  tehetősebbek  szemére, 
hogy  eddig  »vadász-  és  ölebeiket  többre  becsülték  minden  szellemi 
élvezetnél;  hiúságból  ezreket  költöttek,  de  a  nemzeti  jólét  oltárára 
fillérjük  sem  volt«.  A  jószándékú,  de  nagyon  kevés  praktikus  eszmét 
tartalmazó  czikk  elmondja  azután,  hogy  az  érdemet  csak  halál  után 
szoktuk  elismerni ;  kiváló  művészeinkkel  életükben  semmit  sem  törő¬ 
dünk,  s  megengedjük,  hogy  azok,  mint  Markó  Károly  és  Zichy 
Mihály  tette,  a  közönyösség  elől  külföldre  vándoroljanak.  A  czikkiró 
erősen  kikel  a  kiállítás  elmaradása  miatt  is;  de,  úgy  látszik,  csak 
azért,  mert  pártfogolnának :  Orlai  Petrics  Somának,  ki  ez  időtájon 
tűnt  fel  Bécsben,  eképpen  nem  nyílt  alkalma  arra,  hogy  egy  törté¬ 
neti  képét :  Szent  István  ébredésé- 1  kiállíthassa.  Végül  a  nemzeti 
muzeum  ellen  fordul  s  minden  habozás  nélkül  kimondja,  hogy  az 
intézet  » bitorlója  lesz  nevének  s  rendeltetésével  ellentétbe  jön«, 
ha  Orlai  képét  meg  nem  szerzi.  Manapság  már,  midőn  tisztában 
vagyunk  Orlai  művészi  értéke  felől,  legfölebb  csak  mosolyt  csalhat 
ajkainkra  ez  a  mérges  fölszólalás.  De  nem  keltett  visszhangot  meg¬ 
jelenése  idején  sem,  bár  az  iró  váltig  bizonyítgatta,  hogy  Orlai 
» teremtő  lelkének  kiapadhatatlansága,  magas  fantáziája,  szivet,  lelket 
megragadó  költészete  s  az  ezekkel  párosult  nagyszerű  kivitel,  mit 
Waldmtiller  világhírű  iskolájában  egy  év  alatt  sajátjává  tett,  élő 
tanúi  annak,  hogy  Olaszhon  nagy  művészeit,  ha  felül  nem  haladja  is, 
de  mellettük  bizonyosan  szégyen  nélkül  fog  megállhatni«.  A  kedélyek 
és  elmék  más  irányban  voltak  elfoglalva,  hogysem  egy  fiatal  művész 
alkotására  gondolhattak  volna. 

A  főváros  arczulata  nagyon  megváltozott.  Mindenki  az  utczákon, 
klubokban  élt;  még  a  színházi  előadásokat  sem  látogatták.  »Most, 
midőn  az  egész  világ  színpad  gyanánt  tűnik  föl,  mikép  is  járnának 
bele  az  emberek  ?«  —  mondja  mentség  gyanánt  egy  akkori  lap. 

A  festők  is  bezárták  műtermeiket;  egyik-másik  közülök  külföldre 


'  Néhány  szó  hazai  festészetünk  megalapítása  tárgyában.  i848  jul. 

vonult.  Ezek  közt  volt  a  nagytehetségű  Brocky  Károly  is,  ki 
Angliában  talált  működési  tért  s  később  mint  híres  művész  tűnt  ki 
a  velenczei  nagy  mesterekre  emlékeztető  tartalmas  és  ragyogó  szí¬ 
neivel.  Pesten  csakis  az  egy  Barabás  Miklós  dolgozott  még  szor¬ 
galmasan,  kőre  rajzolva  a  csatatéren  magukat  kitüntetett  hősök 
arczképeit.  Műtermében  egymás  után  készültek  el  Görgey,  a  két 
Földváry,  Klapka,  Guyon,  Nagy  Sándor  és  Lenkei  hasonmásai 
s  e  rajzokról  örömmel  jegyzi  meg  a  sajtó,  hogy  »azoknak,  kiket 
a  nemzet  annyira  szeret,  de  kiknek  életük  egy  hajszálon  áll,  hű 
arczképeit  birandja  a  nemzet«. 

Körülbelül  ennyi  volt  a  szabadságharcz  alatt  művészetünk  összes 
mozgolódása,  s  a  nagy  napok  leviharzása  után  talán  még  kevesebb 
kilátás  mutatkozott  arra,  hogy  egyhamarjában  csak  valamelyes  művé¬ 
szeti  élet  is  támadjon  a  magyar  fővárosban.  A  forradalom  forgószele 
szerteszórta  és  bújdokolni  kényszerítette  a  művészeket,  kiknek  nagy¬ 
része  szintén  szerepet  játszott  a  szabadságért  folytatott  küzdelmekben. 
Sokan,  különösen  a  fiatalabbak,  külföldre  menekültek ;  mások  a  vidéken 
húzódtak  meg,  a  mozgalomban  erősen  nem  kompromittált  jóbarátoknál. 
A  főváros  csakhamar  épp  oly  szegény  lett  művészekben,  mint  volt 
a  század  első  tizedeiben,  s  az  az  egy-két  képiró,  ki  mindjárt  az 
ötvenes  évek  elején  elég  bátor  volt  Pestre  jönni,  boldognak  érezte 
magát,  ha  egy-egy  arczkép-megrendelést  kaphatott.  De  az  ilyen 
megbízatások  is  nagyon  ritkák  voltak,  »mert  az  emberek  —  mint 
a  minden  áron  élczeskedni  akaró  Hölgyfutár  akkor  megjegyezte  — 
nem  akarják  látni  arczképeiket,  mintha  attól  félnének,  hogy  szemre¬ 
hányást  pillantanak  meg  tulajdon  vonásaikon«.  Egy-egy  újabb  fest¬ 
mény  valóságos  ritkasággá  vált  a  magyar  fővárosban.  Vidra  János, 
ki  ekkor  érkezett  vissza  Rómából,  a  szent-ferencziek  templomában 
állította  ki  egy  vidéki  templom  számára  készített  Mária-képét, 
Kaergling  Henrietté  virágfestményeinek  pedig  Hartleben  váczi-utczai 
boltkirakata  adott  menhelyet.  A  lapok  mindkét  művészre  nagy  elő¬ 
zékenységgel  figyelmeztetik  a  közönséget,  s  ugyanekkor  említést 
tesznek  Schönn  képirónak  a  bécsi  tárlaton  kiállított  Magyar  család 
hazatérte  a  harcz  után  czimű  festményéről  is,  mely  »sok  nézőt 

könyekre  fakasztott «,  s  különös  hatást  idézett  elő  a  kis  unokáját 
nyergében  maga  előtt  tartó  ősz  huszár  alakjával. 

Pesten  az  első  életjel  Marastoni  akadémiájában  mutatkozott, 
ki,  a  kedvezőtlen  körülmények  daczára  is,  újra  maga  köré  kezdte 
gyűjteni  a  fiatal  erőket,  s  műveikből  i85o  szeptember  közepén  már 
kisebb  műkiállítást  is  rendezett.  Az  Örményi  Ferencz  védnöksége 
alatt  álló  akadémiának  ez  időtájon  Mezei  József,  Lotz  Károly, 
Grimm  Rudolf,  Grosz  Béla  és  Szemlér  Mihály  voltak  a  legtehet¬ 
ségesebb  növendékei,  kik  aztán  nemsokára  a  műegylet  kiállításain  is 
szerepelni  kezdettek. 

A  műegylet  mozgolódásának  első  hírét  i85o-ben  azzal  a  meg¬ 
jegyzéssel  közli  a  Hölgyfutár ,  hogy  az  egyletnek  »öt  ezüstforintért 

t 

mindenki  tagja  lehet  és  beszélhet  gyűléseiben,  ami  maga  is  megér 
öt  forintot « ;  mindennek  daczára  csak  a  következő  évben  kezdte  meg 
működését  s  nyitotta  meg  —  három  esztendei  szünetelés  után  — 
első  kiállítását.  A  magyar  művészek  ez  idő  alatt  többnyire  kül¬ 
földön,  szétszórva  éltek,  s  csak  akkor  érkezett  hir  felőlük,  ha  egy-egy 
nagyobb  külföldi  kiállításra  küldtek  valamit.  így  tudjuk,  hogy  Engel 
József  Rómában  az  ötvenes  évek  elején  Albert  herczeg  megbízásából 
egy  márvány  képcsoportot  készített,  mely  az  argonauták  harczát 
az  amazonokkal  ábrázolta,  s  hogy  Kis  Miklós  Küzdő  amazon -ja  az 
1 8  5  i  -diki  londoni  iparmű-kiállításon  nem  közönséges  sikert  aratott. 
Ugyanezen  a  kiállításon  a  magyar  festészetet  Brocky  Károly  és 
Kozina  Sándor  művei  képviselték  igen  előnyösen. 

Brocky  Károly  (1807 — 1 85 5)  különösen  oly  nagy  hírnévre 
tett  szert,  hogy  vele  a  külföldön,  honfitársai  közül  elismerés  tekin¬ 
tetében  csakis  AiARKÓ  Károly  versenyezhetett.  Amit  róla  tudunk, 
azt  halála  előtt  kevéssel  maga  mondta  el  egyik  bizalmas  barátjának: 
Norman  Wilkinsonnak,  ki  aztán  az  elmondottak  alapján  ki  is  adta 
a  művész  életrajzát.*  E  füzet  szerint  Brocky  serdülő  kora  nagyon 
viharos  volt.  Kóborolt  vándorszínészekkel,  dolgozott  fodrász-műhely- 


'  Sketch  of  the  lift:  of  Charles  Brocky  the  artist  by  Norman  Wilkinson, 
London,  1870. 

ben,  s  csak  miután  papírból  kivagdalt  ember-  és  állat-alakjai  bizo¬ 
nyos  feltűnést  keltettek,  kapott  kedvet  a  festészettel  való  foglal¬ 
kozásra.  A  bécsi  akadémián  egyik  rokona  támogatásával  kezdte  meg 
tanulmányait,  s  oly  nagy  haladást  tett,  hogy  Enda  és  Taffinger 


TANULMÁNYFŐ 
Brocky  Károlytól. 


tanárok  közbenjárására,  csakhamar  megrendelői  is  akadtak,  kiknek 
számára  aztán  illuminált  kréta-képeket  és  olajfestményeket  készített. 
Az  így  szerzett  pénzzel  utazott  Párisba,  s  a  Louvreban  Paolo 
Veronese  egyik  művének  másolása  közben  ismerkedett  meg  a  gazdag 
angollal:  Munro  of  Novarral,  ki  a  fiatal  művészt  Angliába  vitte 
magával.  Brocky  Londonban  lett  hírneves  művészszé,  főleg  pedig 

keresett  arczképfestővé.  Először  Colnaghi  műárus  nejét  festette,  majd 
szintén  e  műárus  összeköttetései  folytán,  Viktória  királynő  egyik 
udvarhölgye:  miss  Liddell  hasonmásának  elkészítésére  kapott  meg¬ 
bízást.  A  kitünően  sikerült  arczkép  megfordult  az  udvarnál  is ; 
a  királynő  magához  hivatta  BROCKYt  s  kinevezte  udvari  festőjévé. 
Itt  aztán  egész  sorát  festette  Anglia  nevezetességeinek,  köztük  magát 
a  királynőt  is  több  Ízben. 

A  magyar  képiró  azonban  nem  sokáig  élvezte  nagy  szerencséjét. 
Őszinte  modorával,  mely  olykor  a  durvaság,  határait  érintette,  Viktória 
királynő  neheztelését  vonta  magára,  az  udvarnál  kegyvesztett  lett 
s  attól  fogva  az  angol  arisztokráczia  sem  kereste  föl  megrendeléseivel. 
Ekkor  aztán  az  önálló  kompozicziók  terére  lépett :  mithologiai  képeket, 
aktokat  kezdett  festeni.  A  szigorú  erkölcsű  Angliában  nem  szívesen 
látták  ezt  a  fordulatot :  a  frivolnak  keresztelt  képeket  nem  vette 
senki.  A  művész  megtakarított  pénze  napról  napra  fogyott,  s  érezte, 
hogy  anyagilag  pusztulás  fenyegeti.  A  nyomortól  való  félelem  aztán 
csakhamar  ágyba  döntötte,  s  meghalt  férfikorának  delén,  külföldön, 
anélkül,  hogy  hazája  művészetének  fejlesztésében  tevékenyebb  sze¬ 
repe  lett  volna. 

Brocky  Angliában  főleg  illuminált  krétarajzaival  keltett  feltűnést. 
Két-három  színnel  bámulatos  hatást  tudott  előidézni,  s  kortársai 
különösen  jellemző  képességét  emelik  ki.  Mondják,  hogy  szemeket, 
tekintetet  úgy  festeni,  mint  Brocky,  senki  nem  tudott.  A  Nemzeti 
Muzeum  képtárában  két  nagyobb  olajfestésű  műve  van:  Psyche 
s  az  ezzel  fölfogás  és  előadás  tekintetében  teljesen  rokon  Psyche 
és  Ámor.  A  művész  ezeken  a  képeken  a  nagy  olasz  koloristák 
hatása  alatt  áll.  Tiszta  idealizmusukhoz  azonban  nem  tud  fölemelkedni : 
Psyche-je  nem  istennő,  csak  bájos,  csábító  asszony.  Krétarajzai 
közül  egész  kis  sorozatot,  az  ezredéves  kiállítás  alkalmával,  idegen 
gyűjtőktől  vásárolt  vissza  a  magyar  állam  a  létesítendő  szépművé¬ 
szeti  muzeum  részére,  később  pedig  a  Colnaghi  műkereskedő  czégtől 
kaptunk  rajzokat  és  rendkívül  érdekes  akvarelleket.  Hazai  vonat¬ 
kozású  arczképe  egy  van  Budapesten :  Ivmetty  honvédtábornok 
hasonmása  a  Történeti  Arczképcsarnokban. 

A  külföldön  élő  magyar  művészek  sikereiről  örömmel  vett  tudo¬ 
mást  a  nemzet;  de  ahhoz  nem  volt  sok  reménye,  hogy  velük  egy- 
hamarjában  itthon  találkozhassék.  A  talaj  most  kedvezőtlenebbnek 
mutatkozott  a  művészetekre,  mint  máskor  bármikor.  Általános 
elkedvetlenedés,  pangás  mutatkozott  mindenütt,  különösen  pedig 


PSYCHE  ÉS  ÁMOR 
Brocky  Károlytól. 


a  szobrászatban.  Ezért  Írja  gúnyosan  i85i-ben  a  Pesti  Napló  egyik 
tárczája:  »Tetemes  előhaladást  tőn  közöttünk  az  újabb  időkben 
a  szobrászat.  Ezt  mutatja  azon  körülmény  is,  hogy  Ferenczy  már 
régen  Rimaszombattal  cserélte  fel  Budapestet.  »A  fölhajított  kő 
visszaesik  a  földre,  honnan  fölhajíták !«  E  jelmondat  olvasható 

műtermeink  homlokán.  Művészeti  haladásunk  tanúbizonyságai  továbbá 

a  híres  Mátyás-emlék  s  más  emlékek,  melyeket  már  rég  fölépítettünk 
—  papiroson,  nem  is  említve  azokat,  melyeket  szivünkben  építettünk. 
Ezután  még  kedvezőbb  kilátásaink  vannak  a  kőfaragás  mester¬ 
ségére. « 

A  műegylet  azonban,  a  kedvezőtlen  kilátások  daczára  is,  meg¬ 
kezdte  működését,  s  a  mit  még  a  vérmesebb  reményűek  sem 
mertek  volna  hinni,  tárlata  úgy  a  hazai,  mint  a  külföldi  művészek 
részéről  nagy  érdeklődéssel  találkozott.  A  választmány  a  beküldött 
művekből  i56o  forintért  vásárolt,  s  az  egyletnek  1 388  forint  tiszta 
jövedelme  maradt  a  kiállításból.  A  következő  évben  már  a  Nemzeti 
Muzeum  termei  szolgáltak  kiállítási  helyiségül,  1 853-ban  pedig  az 
Új-téren  levő  Ürményi-palotában  900  forinton  öt  nagy  teremből  álló 
lakást  bérelt  az  egyesület,  s  ugyanekkor  azt  is  elhatározta,  hogy 
ezentúl  állandóvá  teszi  műtárlatát,  legalább  is  minden  két  hónapban 
újakkal  cserélvén  föl  a  régibb  képeket.  Ez  a  változtatás  annyiban 
tagadhatatlanúl  előnyére  volt  az  egyesületnek,  hogy  a  külföldi  kiállí¬ 
tásokból  folyvást  lehetett  hozatni  újabb  műveket,  s  a  hazai  művészek 
is  bemutathatták,  ha  időközben  valamit  készítettek. 

Az  egylet  első  kiállításai  némi  élénkséget  hoztak  Pest  művészeti 
életébe.  Az  állandó  tárlatot  sok  külföldi  festő  fölkereste,  köztük  olyanok 
is,  kiknek  akkor  már  európai  hírnevük  volt,  vagy  erre  igényt  tart¬ 
hattak.  Alig  volt  olyan  kiállítás,  a  melyiken  Pettenkoffen,  a  velünk 
mindig  rokonszenvező  osztrák  művész  meg  ne  jelent  volna  egy 
vagy  két  kisebb  művével.  Ez  a  finom  művész  azonban  ekkor  még 
nagyon  kevés  dédelgetésben  részesült  nálunk,  s  képeinek  valami 
különösebb  művészi  becset  nem  igen  tulajdonítottak  a  magyar  lapok. 
» Olyan  képek,  mint  a  Pettenkoffenéi,  számtalanok  vannak  a  művészek 
műtermeiben,  s  nem  egyebek  vázlatnál«  —  irta  volt  a  Pesti  Napló 
kritikusa.*  Ekkor  34o  forintot  horribilis  árnak  tartottak  a  mester 
képéért,  s  még  később,  1 856-ban  is,  egy  szép  aquarelljét  száz 

'  A  Délibáb  ( 1 856)  még  tovább  megy  és  szóról  szóra  így  nyilatkozik :  »Petten- 
koffen,  kinek  mellékneve  csupa  szokásból  zseniális,  oly  haszontalanságot  adott,  miképp 
csak  azzal  mutatta  ki  ezúttal  zsenialitását,  hogy  a  pesti  műkiállításra  ily  csekélységet 
mer  küldeni,  ily  borzasztó  árért. « 

forintért  kínálja  a  katalógus.  Ezeket  az  árakat  ide  jegyeztem,  mert 
jellemzik  a  kort  s  az  akkori  művészeti  viszonyokat. 

Ugyanekkor  kétszeres  és  háromszoros  árakon  vásárolták  meg 
kisorsolásra  ama  német  képírók  műveit,  kik  ma  már  névről  is  alig 
ismeretesek  s  kiknek  képei  a  magángyűjteményekben  és  nyilvános 
képtárakban  csak  legyőzhetetlen  unalmat  keltenek  bennünk.  Az  idegen 
művészek  pártolását  —  a  hazai  erők  rovására  —  lassanként 
annyira  vitte  a  műegyesület,  hogy  utoljára  is  a  lapoknak  kellett 
erélyesen  kikelni  a  vásárlások  ellen,  melyeket  rendesen  az  egylet 
laikus  tagjai  végeztek.  A  Pesti  Napló  1 8 54  aug.  22-diki  számában 
már  méltó  fölháborodással  Írja:  »Ha  a  választmányi  tagok  kép¬ 
kiszemelés  végett  összejönnek,  a  valódi  művészek  helytelen  szerény¬ 
ségből  odébb  állanak,  mert  az  úgynevezett  műkedvelők  és  műértők, 
kiknek  száma  a  világon  nagyobb  a  sáskákénál,  előre  tolakodnak 
s  avatlan  ítéletük  után  meghatározzák,  mely  képet  kelljen  megvenni 
vagy  nem.  Ily  alkalommal  a  szerénységnek  nincs  helye,  hanem  elő 
kell  lépni  s  azt  mondani:  »Uraim!  Önök  ezt  nem  értik,  mi  nem 
erősíthetjük  meg  még  a  külföldet  azon  rossz  véleményben,  melylyel 
irántunk  úgy  is  van,  sőt  ellenkezőleg,  mutassuk  meg,  hogy  meg 
tudjuk  becsülni  a  jót  s  magasztalni  a  kitünőt.«  A  fölszólalók  szám¬ 
adatokkal  is  szolgáltak,  kimutatva,  hogy  az  egyesület  i84o-től 
1 85 3-ig,  tehát  a  szünetelést  leszámítva,  tizenegy  év  alatt  37,224 
forintért  vásárolt  képeket,  s  ebből  az  összegből  benmaradt  a  hazában 
7260  forint,  kiment  pedig  29,964  forint.  Az  1 8 54-diki  év  eredménye 
sem  volt  kedvezőbb  a  megelőzőkénél.  Ekkor  a  magyar  festők 
r  1  5o  forinton  osztoztak  összesen,  mig  a  külföld  3eoo  forintot  nyelt 
el,  s  a  külföldi  művészek  abban  az  előnyben  is  részesültek,  hogy 
az  egylet  a  saját  költségén  hozatta  el  és  szállíttatta  vissza  műveiket. 

Az  elkeseredés  ilyen  viszonyok  közt  fokról  fokra  nőtt,  s  teljesen 
igaza  volt  a  Pesti  Napló  kritikusának,  midőn  az  év  eredményére 
visszatekintve,*  a  következőket  irta:  »Azt  nem  akarjuk,  hogy  minden 
rossz  magyar  művet,  azért,  mert  magyar,  meg  kell  vásárolni,  de 

*  Pesti  Napló,  1 854  decz.  29. 

annyit  mégis  csak  igényelhetünk,  hogy,  ha  a  magyar  művész  fest¬ 
ménye  éppen  olyan  jó,  mint  a  másé,  de  sokkal  olcsóbb,  ne  bánjunk 
oly  pazarul  azzal  a  pénzzel,  melyet  a  magyar  közönség  rakott 
össze  a  részvények  útján ;  hanem  tegyünk  eleget  a  műegylet  czéljának 
azzal,  hogy  a  magyar  művészetet  elősegítjük. «  A  felszólalást  bizo¬ 
nyára  sokan  elolvasták  és  sokan  be  is  látták  jogosultságát,  de 
a  viszonyokban  azért  nem  történt  semmi  változás.  Az  egyesület 
közel  ötezer  tagja*  hagyta  folyni  a  dolgokat  a  maguk  megásott, 
kényelmes  medrében,  sőt  a  laikusokból  álló  nagy  többség  hihetőleg 
nem  is  vette  jó  néven  a  sajtó  atyáskodását.  így  történt  aztán,  hogy 
1 85  5-ben  a  képvásárlásra  megszavazott  771 5  forintból  a  magyar 
művészeknek  már  csak  1280  forint  jutott,  1 858-ban  pedig  a  választ¬ 
mányból  a  szakértőket  (Danielik,  Greguss  Ágost,  Hunfalvy  János) 
kihagyták,  s  helyettük  laikusokat  választottak.  Ezek  —  hitték  nem 
minden  alap  nélkül  —  békességes  emberek  lesznek;  nem  csinálnak 
semmi  galibát. 

A  magyar  művészek  szívós  természetére  és  hazafiasságára 
mutat,  hogy  a  közönség  részvétlensége  s  a  műegylet  oktalan  gazdál¬ 
kodása  daczára  sem  veszítették  el  kedvüket,  sőt  számban  és  erőben 
folyvást  gyarapodtak.  Majd  mindegyik  év  egy-egy  újabb  művészt 
vagy  valamely  jelentékenyebb  művet  hozott  felszínre.  Midőn  Markó 
Károly  1 853-ban  hazája  látogatására  Firenzéből  Pestre  jött,  meg¬ 
lepetve  a  nála  tisztelgő  művészek  tekintélyes  száma  által,  méltán 
kérdezhette,  hogy  miként  élhetnek  meg  most  oly  számosán  itthon, 
ahonnan  pár  évtized  előtt  neki,  ki  egymaga  volt,  a  teljes  részvétlenség 
miatt  külföldre  kellett  távoznia.  S  az  igazat  megvallva,  e  művész- 
csoport  sorsa  nem  is  volt  irigylésre  méltó  a  magyar  fővárosban. 
A  művelt  középosztálynak  nem  volt  pénze  a  vásárlásra,  a  tehető¬ 
sebbek  pedig  éppenséggel  nem  érdeklődtek  a  művészetek  iránt.** 
Pedig  a  sajtó  megtette  a  maga  kötelességét,  mert  minden  alkalmat 
megragadott,  hogy  a  magyar  képzőművészetek  ügyét  a  jobbak 

'  1 856-ban  46 1 9  volt  a  műegylet  részvényeseinek  száma. 

”  Az  1 85 5  október  havában  megnyílt  képtárlaton  két 
génre  kép  kelt  el  LoTZ  Károlytól. 


hét  alatt  csak  egy 

és  tehetősebbek  támogatásába  ajánlja.  Midőn  egy  kritikus  arról 
panaszkodik,  hogy  kiállításainkon  nincsenek  elegendő  számmal  tör¬ 
téneti  képek,  mindjárt  hozzáteszi:  » Azonban  történeti  festészetünk 
elhanyagolásáért  vád  nem  egyedül  művészeinket  éri,  hanem  azokra 
száll  egy  része,  kik  a  sors  anyagi  áldását  élvezik,  s  kiknek  mód¬ 
jukban  lenne  megrendelések  által  a  művészetnek  ily  irányt  adhatni, 
mert  a  ki  ismeri  az  áldozatokat,  melyek  egy  történeti  mű  előállításával 
járnak,  művészeinket  nem  fogja  oly  szigorúan  megítélni  azért,  hogy 
oly  kevés  remény  mellett  nem  fáradnak  történeti  emlékeink  fel¬ 
dolgozásában.  —  Itt  az  idő,  hogy  művészetünk,  a  nemzeti  élet  többi 
ágaival  versenyt  tartva,  hazai  érdekbeni  fejlődésre  buzdíttassék, 
s  hiszszük  is,  hogy  a  késlekedő  kegyelet  szent  emlékeink  iránt 
nem  fog  soká  kimaradni,  s  így  tápláljuk  a  reményt,  hogy  talán 
a  sajnos  nélkülözést  a  jövő  műtárlati  év  már  nem  fogja  velünk 
az  eddigiekhez  hasonló  mértékben  éreztetnie* 

A  magyar  művészek  nem  csüggedtek,  hanem  lelkesülve  mondták : 
»Ha  nincs  is  még  hazánkban  elegendő  terünk,  de  majd  lesz,  majd 
nyitunk  mi  magunknak «.  És  csakugyan,  ők  voltak  azok,  kik  e  hazá¬ 
ban  a  művészetnek  hazát  szereztek.  Ezek  a  képírók  épp  olyan  úttörők 
a  művészetben,  mint  pár  évtizeddel  előbb  Kazinczy  és  a  Kisfaludyak 
voltak  az  irodalomban.  Képeikkel,  szobraikkal,  melyeket  műtermeknek 
gúnyolt  szegényes  szobáikban  készítettek,  hűségesen  megjelentek  a 
kiállításokon,  s  kedvüket  még  az  sem  vette  el,  ha  látták,  hogy  az 
idegen  verseny  előtt  saját  hazájukban  szerényen  félre  kell  huzódniok. 

Az  önkény-uralom  első  éveiben  rendezett  kiállítások  nagyrészt 
még  a  régi  gárda  tagjaiból  toborzották  össze  művészeiket,  kik, 
az  idők  lecsöndesülésével,  szép  lassan  visszatelepedtek  a  fővárosba. 
Barabás  Miklós  mindjárt  az  első  tárlaton  megjelent  a  Játszó  gyer- 
mekek- kel,  s  azután  is  minden  évben  állított  ki  valamit,  ha  mást 
nem:  arczképeket.  Mellette  az  előző  korszakból  már  ismert  Kiss 
Bálint  fejtett  ki  nagy  tevékenységet.  Genre-képek,  állatképek  (Túzokok 
a  pusztában),  hasonmások,  sőt  elvétve  tájképek  is  kerültek  elő  festő- 


*  Hölgyfutár,  1 856  április  21. 

állványáról.  Később  csaknem  kizárólag  a  történeti  festészet  művelé¬ 
sére  adta  magát,  s  e  téren  egyik-másik  képe  nagyobb  sikert  is 
aratott.  így  korrekt  rajzáért  s  az  indulatok  erőteljes  kifejezéséért 
dicsérték  Hunyady  János  két  rabló  által  való  megtámadtatását 
a  rigómezei  harcz  után;  Izabella  királyné-X,  ki  figyermekét  az  örö¬ 
kösben  kétkedő  török  császár  követe  előtt  Budán,  a  királyi  palotában 
megszoptatja  s  Nagy  Lajos-kX,  kit  abban  a  pillanatban  ábrázolt, 


ÁKPÁD  FEJEDELEMMÉ  EMELTETÉSE 
Kovács  Mihálytól. 


midőn  1357-ben  jádrai  táborában  a  békességet  esedező  velenczei 
követséget  fogadja.  Ugyancsak  ő  1 858-ban  Karácsonyi  László  szá¬ 
mára  tizenegy  képet  festett  a  magyar  történelemből.  —  KOVÁCS 
Mihály  i85i-ben,  a  régi  olasz  mesterek  hatása  alatt,  azt  a  jelenetet 
festette  meg,  midőn  Alexandriában,  828  évvel  Krisztus  után,  sz.  Márk 
evangélista  testét  átadják  a  velenczeieknek.  A  képnek  sok  előnyös 
tulajdonsága  volt,  de  tárgya  miatt  hidegen  hagyta  a  pesti  közön¬ 
séget.  Csak  később,  1 854-ben  aratta  első  igazi  sikerét  Árpád  feje- 


SZÁZ  ÉV  A  MAGYAR  MŰVÉSZET  TÖRTÉNETÉBŐL 


8? 

delemmé  emeltetése  czimű  képével,  mely  csakhamar  kőnyomatokban  is 
nagyon  elterjedt.  Ismeretesebb  művei  még:  Tinódi  Sebestyén  és 
a  Mohácsi  temetés.  Erősebb  ambiczió  azonban  nem  volt  benne,  mert 
mind  ritkább  és  ritkább  vendég  lett  a  kiállításokon.  Utolsó  művei  a  nyil¬ 
vánosság  előtt  Ipolyi  Avnold  arczképe  (1874)  s  a  Fürdő  nők  (1879) 
voltak.  —  Weber  Henrik  ez  időtájon  leginkább  állat-  és  genre-képeken 
dolgozik.  Tetszetős  kompozicziója:  Dávid  János  magyar  huszár,  ki 
1 845-ben  a  bécsi  hadgyakorlat  alkalmával  lelki  jelenléte  által  egy 
gyermek  életét  megmenti.  Későbbi  képei  Salamon  király  a  börtönben, 


NYUGVÓ  OROSZLÁNOK 
Weber  Henriktől. 


V.  Ferdinánd  császár  megkoronáztatása  Pozsonyban,  Corvin  Mátyás 
bevonulása  Budára ,  Rebeka  a  kútnál  ( 1 854),  a  vidám  jellegéért 
dicsért  Aratási  menet  ( 1 8 5 6)  s  végre  Judith  és  Holofernes  (1866), 
melyen  a  gondos  kidolgozás  keltett  figyelmet.  Kisebb  történeti  kom- 
pozicziókat  és  életképeket  készítettek  még:  Heinrich  Ede,  a  később 
Olaszországba  telepedett  Haan  Antal,  Pecz  Henrik,  Révész  György 
és  Benkert  Imre,  ki  korai  halálával  (csak  harmincz  évet  élt)  valóságos 
vesztesége  a  magyar  művészetnek.  Ez  utóbbi  Köd  czimű  festményé¬ 
ben,  mely  ködös  reggelen  elázott  fővel  hazafelé  ballagó  alakot 
ábrázol,  főként  a  humoros  ábrázolásra  mutatott  tehetséget.  Ez  a  kép 
a  császári  ház  bécsi  gyűjteményében  látható. 

Molnár  József  sokáig  nem  tudott  tisztába  jönni  tehetségének 
irányával,  s  majd  minden  genre-ban  tett  kísérletet  kisebb  és  nagyobb 
szerencsével.  Itatás  czimű  képével  az  ötvenes  évek  elején  tehetséges 
állatfestőnek  mutatta  magát,  s  ekkor  azt  írták  róla  a  lapok,  hogy 
»a  festészet  ezen  ágában  nem  haladja  őt  felül  művészeink  közül 


GYERTYÁNÁL  OLVASÓ  FÉRFI 
Haan  Antaltól. 


senki « ;  később  Abrahám  költözködéséit  a  vallásos  festészet  felé 
fordult,  s  ugyanakkor  génre-  és  csendélet-képeket  is  készített.  Később, 
a  kor  irányának  megfelelően,  történeti  képei  jöttek:  Dezső  magyar 
köznemes  megmenti  királyát  az  oláhok  dühe  elől  ( 1 8 5  5) ;  Budavár 
visszavétele  a  törököktől  1 686-ban,  majd  Kemény  Simon  halála, 
melyekben  voltak  elismerésre  méltó  tulajdonságok,  anélkül  azonban, 

hogy  azok  a  históriai  ábrázolás  kellő  magaslatára  emelkedhettek  volna. 
A  művész  újabb  időkben  kizárólag  a  tájfestészetre  adta  magát, 
s  mint  a  régi  irány  kitartó  hive,  a  kidolgozás  aprólékosságaival 
igyekezett  feledtetni  a  természetbe  való  mélyebb  elmerülés  hiányát. 
Kortársa,  Brodszky  Sándor  működésében  több  az  egyöntetűség. 
Őt  sokkal  erősebben  megragadták  Markó  sikerei,  hogysem  első 
szerelméhez:  a  tájfestészethez  valaha  hűtelenné  válhatott  volna. 
Markó  volt  a  mestere,  s  nem  egyszer  jogosan  érte  az  a  vád,  hogy 


ÁBRAHÁM  KÖLTÖZKÖDÉSE 
Molnár  Józseftől. 


inkább  a  firenzei  mestert  utánozza,  mint  a  természetet.  Voltak 
azonban  mindjárt  pályája  kezdetén  képei,  melyeken  a  táj  hangulatát 
igazsággal  és  erővel  tudta  visszatükröztetni.  Ilyenek :  A  Bala¬ 
ton  zivataros  időben  ( 1 8  5  i )  s  a  Lomniczi  csúcs  ( 1 8  5  8),  melyek  még 
ma  is  jobb  tájképeink  közé  tartoznak.  Műveit  tetszetős,  könnyed 
kezelés  jellemzi.  Újabb  munkái  azt  mutatják,  hogy  a  tájfestészet 
realisztikus  iránya  sem  haladt  el  fölötte  minden  nyom  nélkül: 
vásznain  itt-ott  erőteljesebb  részletekre  és  szélesebb  ecsetkezelésre 
is  találunk. 

Művei  közül  a  Kilátás  a  Balatonra,  Esztergom  és  vidéke,  Sár- 
kővár  a  Garam  folyó  mellett  láthatók  a  Nemzeti  Muzeum  képgyűj¬ 
teményében. 

Sokoldalúsága  és  nagy  tevékenysége  által  válik  ki  társai  közül 
Klimkovics  Ferencz  (f  1890).  Arczképfestéssel  kezdi,  majd  később 
a  nép  életéből  veszi  tárgyait  s  megfesti  Tiszaháti  falusi  kiró- ját, 
melyet  a  parasztos  kifejezés  netovábbjaképpen  emlegetnek.  Nem- 


KILÁTÁS  A  BALATONRA 
Brodszky  Sándortól. 


sokára  azonban  hűtelenné  lesz  a  genre-képekhez,  s  mint  tájfestő 
keresi  babérjait,  de  csak  azért,  hogy  újra  irányt  változtasson,  s  nagyobb 
történeti  kompozicziókkal  lépjen  a  közönség  elé.  Enemű  munkái  közül 
főleg  Szent  László  és  Salamon  kibékülése  Sz.  István  sirján  emelkedik 
ki  ügyes  csoportosításával  és  tartalmas  színeivel.  A  képet  dicsérik, 
de  sikere  nem  biztosít  nyugodt  megélhetést  a  művésznek.  Klimkovics 
egy  ideig  még  arczképeket  fest  (többek  közt  gr.  Széchenyi  Istvánét 
a  debreczeni  városház  számára),  azután  pedig  a  rajztanári  pályára 

adja  magát  s  évtizedekre  terjedő  buzgó  tevékenységével  tekintélyes 
állást  foglal  el  a  főváros  művészi  életében.  Társai,  kevéssel  halála 
előtt,  hálás  ovácziók  kíséretében  ülik  meg  ötvenéves  művész-jubileumát. 
A  kiállítások  gyakoribb  vendégei  még:  Jakobey  Károly,  ki 


ÁLARCZOS  TÁNCZVIGALOM  UTÁN 
Borsos  Józseftől. 


többféle  kísérlet  után  utoljára  oltárképek  festésére  adja  magát,  Borsos 
József,  kinek  Alarczos  tánczvigalom  utáni  reggel- o.  a  Nemzeti  Muzeum 
képtárában  a  rajz  pontossága  s  a  csoportosítás  csínja  által  kelt  érdeket 
s  kinek  hasonmásai,  köztük  az  Eszterházy-portrait  a  Történelmi 
Képcsarnokban,  a  kor  jobb  arczképei  közé  tartoznak.  A  kiállító  mű¬ 
vészek  közül  megemlítendők  továbbá  a  görög  eredetű  Lacataris, 

Landauer  Alajos,  Szakál  Albert,  Komlóssy  Ferencz  és  Libay  Lajos, 
kik  főleg  mint  tájképfestők  szerepelnek.  Az  utolsótól  egész  sorozat 
rajzot  őriz  az  Országos  Képtár  kézrajz-gyűjteménye.  Ez  időtájt  lép 
föl  Újházi  Ferencz  is  tetszetős  csöndéletképeivel  s  dolgozik  évtizede¬ 
ken  át  lankadatlan  buzgalommal,  később  kisebb  magyar  genre-képeket 
is  festve,  a  németalföldi  mesterek  modorában. 

A  magyar  művészet  úttörői  közt  alig  van  egy  is,  ki  oly  nagy 

mértékben  érezte  volna  a 
sors  változandóságát,  mint 
Orlai  Petrics  Soma 
(1822 — 1880).  Mint  Wald- 
müller  tanítványa,  még 
Bécsben  feltűnést  keltett 
Szent  István  ébredése  czimű 
kompozicziójával,  s  midőn 
i85i-ben  megjelent  a  mű¬ 
egylet  kiállításán:  a  közön¬ 
ség  és  sajtó  egyaránt  tün¬ 
tető  szívélyességgel  fogadta, 
már  csak  azért  is,  mert 
mindenki  tudta,  hogy  Petőfi 
és  Jókai  méltatták  bizalmas 
barátságukra.  Orlai  vász¬ 
nain  a  magyar  történet  leg¬ 
emlékezetesebb  mozzanatait 
igyekezett  megörökíteni. 

Mindenik  kiállítás  hozott  tőle  egy  nagyobb  képet,  s  magánosok 
részére  is  sokat  dolgozott.  Szorgalmasabb  képiró  alig  képzelhető; 
lapokat  kellene  megtöltenem,  ha  képeit  mind  elő  akarnám  sorolni. 
Szent  István  ébredésé- 1  követték:  II.  Lajos  király  holttestének  meg¬ 
találása  a  Csele  patakban  ( 1 8 5  1 ) ;  Bncsú  a  csata  előtt  ( i853)\  Hagy¬ 
játok  hozzám  jönni  a  kisdedeket,  oltárkép  a  m.-berényi  ágost.  vallású 
egyház  számára  ( 1 8 5 4) ;  a  Szerelmi  dalnok  ( 1 8  5  5) ;  Milton  az  elveszett 
paradicsomot  tollba  mondja  (1862),  mely  műve  Munkácsy!  később 

világhírű  Miltonoknak  megfestésére  buzdította;  Salamon  királyt  anyja 
megátkozza  (1 855) ;  Kazinczy  Fér encz  és  Kisfaludy  Károly  első  talál¬ 
kozása  (1859);  Zách  Feliczián  (1860);  Vak  Béla  ( 1 8 6 4) ;  Attila  és 
Virgil  (186 4) ;  Attila  halála  (1867)  s  végül  utolsó  nagyobb  műve: 
Erzsébet  és  Mária  királynők  a  novigrádi  fogságban  (1879).  Ezeken 
kívül  festett  számos  arczképet  s  megfestette  Petőfi  Debreczenben  czimű 


ZÁCH  FELICZIÁN 
Orlai  Petrics  Somától. 


képét,  mely  a  nyomor  és  nélkülözések  napjaiban,  fűtetlen  szobában, 
verseit  rongyos  szalmaszéken  írva,  mutatja  be  a  nagy  magyar  költőt. 

Orlai  jóhangzású  nevet  szerzett  az  ötvenes  évek  alatt,  kom- 
poziczióival  azonban  mélyebben  meghatni  soha  sem  tudta  sem 
a  műértőket,  sem  a  nagy  közönséget.  Mindig  szerette  az  eszményibb 
vagy  tartalmasabb  tárgyakat ;  de  Attila  halálá-n  kívül  nem  készített 
olyan  művet,  mely  magasabb  történeti  felfogásról,  jellemzési  erőről 
s  a  kidolgozás  fejlettebb  művészetéről  tett  volna  tanúságot.  Képein 
a  megoldás  soha  sem  állott  arányban  a  jól  választott  thémával. 

Nemcsak  a  berendezés,  a  csoportosítás  volt  színpadias ;  nemcsak 
az  alakok  rajzában  mutatkoztak  szembeszökő  fogyatkozások:  kolorit- 
jából  is  csaknem  mindig  hiányzott  az  élet  melege  és  lüktetése. 
Képei  egyhangúakká,  unalmasakká  váltak  a  hideg  és  nyers  tónusok 
használása  miatt.  A  művésznek  a  hatvanas  évek  vége  felé  már 
látnia  kellett  népszerűsége  hanyatlását  s  egyszersmind  mellette  egy 
újabb  nemzedék  emelkedését,  melylyel  sem  felfogás,  sem  kidolgozás 
tekintetében  nem  versenyezhetett.  Orlai  azzal  a  szomorú  tudattal 
szállt  sírjába,  hogy  művészete  túlélte  magát. 

Szerencsésebb  volt  kortársa  Than  Mór  (1828 — 1899),  ki  szintén 
a  régibb  iskola  híve  ugyan,  de  a  ki  időről  időre  mindig  tudott  föl¬ 
venni  művészetébe  olyan  elemeket,  a  melyek  annak  újabb  erőt 
és  változatosságot  kölcsönöztek.  Az  ötvenes  évek  elején,  Apáti  név 
alatt,  mint  genre-festő  kezdte  meg  pályáját,  s  Búslakodó  paraszt¬ 
leány  á-\.  (i852)  mint  kellemes  hatású,  jellemzetes  képet  emlegették 
a  lapok.  Egy  év  múlva  már  családi  neve  alatt  állította  ki  Nyáry 
Lőrincz  és  Pekri  Lajos  elfogatásá-X,  s  ugyanekkor  Egy  est  a  Dunán 
czimmel  újabb  genre-képet  is  festett,  mely  eleven  rajzban  és  színe¬ 
zésben  mutatja  be  a  hajó  elejét,  a  lobogó  tűz  körül  csoportosult 
hajóscsaláddal.  A  fiatal  képírót  sikerei  később  magasabb  műfajok 
művelésére  csábították.  Szivét,  képzelődését  a  bibliai  és  politikai 
történet  nagy  eseményei  kezdték  foglalkoztatni,  s  a  mint  mindjobban 
belemerült  ezek  tanulmányozásába,  művészete  is  folyvást  nyert 
tartalmasság  dolgában.  Mohácsi  csata- járói  (1857)  még  azt  jegyezték 
meg,  hogy  rajza,  színezése  modoros,  kevés  benne  az  akczió  s  kom- 
pozicziójából  hiányzik  az  egységet  adó  eszme;  Martinuzzi  György-e 
már  örvendetes  haladást  mutatott  s  csakis  azt  kifogásolták  rajta,  hogy 
a  művész  nem  helyezte  eléggé  háttérbe  Zápolya  holttestét,  melynek 
nincsen  domináló  szerepe  a  kompoziczióban.  Ezt  a  történeti  képet 
megelőzőleg,  a  vallásos  festészet  terén  is  voltak  sikerei.  Mária 
mennybemenetele  (az  ó-becsei  templom  oltárképe)  és  Jézus  születése 
elismerésben  részesültek.  A  hatvanas  években  egymásután  alkotta 
ambicziózusabb  műveit.  Az  ember  tragédiájá-X  ( 1 864)  megvásárolták 
a  bécsi  Belvedere  gyűjteménye  számára;  Medor  és  Angelica  a  nemzeti 

muzeum  képtárába  került,  s  Zápolya  János  halálá-i  (i864)  mint 
magyar  lélekkel  és  érzülettel  festett  szép  történelmi  művet  magasz¬ 
talták  a  bírálatok.  Az  Ónodi  országgyűlés ,  Imre  király  és  Kun  László, 
melyek  a  hazai  történetnek  mindmegannyi  emlékezetes  mozzanatait 
ábrázolják,  szintén  komoly  alkotások  voltak. 

Ezek  a  művek  már  sejteni  engedték,  hogy  Than  Mór,  mint 


ATTILA  LAKOMÁJA 
Than  Mórtól. 


freskó-festő  is  maradandó  becsű  művekkel  fogja  gazdagítani  a  magyar 
fővárost.  És  csakugyan,  midőn  1 863-ban  a  fővárosi  vigadó  művészi 
díszítése  került  szóba:  a  szép  feladat  kivitelét  Lotz  Károlyra, 
Székely  Bertalanra  és  Than  Mórra  bízta  a  főváros.  A  díszes  lépcső¬ 
ház  s  a  fényes  nagyterem  a  bizonyságai  annak,  hogy  a  művészek 
föladatuk  magaslatán  állottak  s  Budapest  egyik  nevezetességévé 
tudták  tenni  az  arányaiban  impozáns  épületet.  A  vigadó  freskói  közt 

Attila  lakomája  Than  Mórtól,  nagyon  számbavehető  kompoziczió. 
Színezete  erélyes,  a  kezelés  rajta  széles  és  bátor.  Fogyatkozása,  hogy 
felfogás  és  előadás  dolgában  kevés  benne  az  eredetiség.  A  kompo¬ 
ziczió  csaknem  pontról  pontra  követi  Priscus  Rhetor  leírását,  mintha 
csak  azt  tűzték  volna  ki  föladatul  a  művész  elé,  hogy  a  festészet 
nyelvére  teljes  hűséggel  fordítsa  le  a  krónikák  elbeszélését.  Ebbe 
a  nagy  munkájába  a  saját  egyéniségéből,  poéziséből  és  lelkesedéséből 
alig  adott  valamit.  Inkább  történetiró,  mint  poéta  a  múzeumi  fal¬ 
festményeken  is,  melyeket  a  kormány  megbízásából  Lotz  Károly 
társaságában  készített.  A  magyar  nemzet  művelődését  előtüntető 
képsorozat  határkövei  nagy  távlatot  nyitnak  meg  előttünk.  A  lépcső¬ 
ház  három  falán  a  Volga  partjától  a  budapesti  Lánczhidig,  Attilától 
kezdve  gr.  Széchenyi  Istvánig  vonulnak  el  szemeink  előtt  a  múltak 
változatos  képei.  Than  itt  az  újabb  idők  eseményeit  igyekezett  meg- 
érzékíteni;  de  kompozicziói  csak  rideg  illusztrácziói  Magyarország 
művelődéstörténeti  és  politikai  momentumainak.  A  művész  utolsó 
nagyobb  munkája  Izabella  királynő  lemondása  volt  1869-ben.  Ennek 
készítésekor  már  érezte,  hogy  a  művészetben  gyorsan  hódító  realiz¬ 
mussal  éles  ellentétben  áll,  s  hogy  az  új  irány  ellen  folytatott  küzdelem 
hiábavaló.  Elkedvetlenedve  vonult  vissza  a  renaissance  nagy  mesterei¬ 
nek  hazájába:  Itáliába  s  bár  néhány  év  múlva  visszatért  hozzánk, 
hogy  a  nemzeti  muzeutn  képtárőri  állását  elfoglalja,  soha  sem  tudott 
megbarátkozni  az  újabb  művészeti  mozgalmakkal,  elzárkózva  élt 
hivatalában  s  önmagával  megbasonolva,  betegen,  utoljára  is  idegen 
földre  ment  meghalni. 

Than  Mór  nevét  históriai  tárgyú  festményei  tartják  fenn  a  magyar 
művészet  történetében.  Hajlama  és  tanulmányai  egyaránt  ennek 
a  térnek  a  művelésére  buzdították.  Örömmel  buvárolta  a  magyar 
történelmet,  tudott  lelkesedni  annak  fényes  epizódjain  s  voltak  is 
szaktanulmányai;  de  daczára  nagy  routinjának,  nem  mindenkor  sikerült 
eltakarnia  a  tartalom  sekélyes  voltát  s  munkái  közt  kevés  akad,  mely 
több  volna,  mint  a  mondái  vagy  történeti  esemény  illusztrácziója. 
A  tárgyban  való  elmélyedés  tekintetében  még  legsikerültebb  műve 
I\un  László  találkozása  Habsburg i  Rudolffal ',  mely  több  más  művével 


Székelj'  Bertalantól. 

együtt  a  nemzeti  muzeum  képtárában  látható.  Itt  szakít  a  régi 
chablonokkal,  szabadabban  komponál  s  közeledik  az  egészséges  realiz¬ 
mushoz,  mely  ekkor  már  nagy  hódításokat  tesz  egész  Európában. 

Az  ötvenes  évek  végén  erős  lendületet  vett  történeti  festészet 
kiváló  képviselőjeképpen  lépett  fel  Székely  Bertalan.  Első  nagyobb 
képét,  II.  Lajos  holttestének  föltalálását  a  mohácsi  csatatéren  1861-ben 
Münchenből  küldte  a  pesti  műkiállításra.  Ugyanekkor  készült  el 
Dobozi -ja  is,  melyet  befejezvén,  haza  jött  Pestre.  1 864-ben  ismét 
Münchenben  találjuk,  de  ekkor  már  egy  nagy  megtiszteltetés  révén: 
fölszólították  ugyanis,  hogy  az  ottani  National  Museum  számára 
freskóban  fesse  meg  VII.  Károly  bucsújá-t.  Ezt  a  művét  befejezvén, 
Párisba  ment,  majd  mielőtt  visszatért  volna  hazájába,  beutazta  Hollan¬ 
diát.  Tapasztalatokkal  gazdagon,  végre  itthon  telepedett  le,  s  1 865-ben 
a  modor-városi  evangélikus  templomba  megfestette  az  Üdvözítőt, 
Péter  apostollal  a  tengeren,  majd  1 866-ban  a  nagyon  népszerűvé 
lett  Mohácsi  csatá-t,  melyet  megrendelője  (Fuchs  Gusztáv)  a  Nemzeti 
Múzeumnak  ajándékozott.  Ez  a  képe  a  párisi  Salonban  is  feltűnést 
keltett.  Későbbi  művei:  az  Egri  nők  (1867),  V.  László  és  Ciliéi, 
(1871),  Thököli  Árva  várában,  mind  a  három  II.  Lajos- sál  és  Dobozi-v al 
együtt  a  Nemzeti  Muzeum  képtárában.  A  históriai  érzék  komolyabb 
megnyilvánulásával  válik  ki  közülök  V.  László  és  Ciliéi,  melynek 
pompás  vázlatát,  a  művész  szélesen  kezelt  s  kitünően  jellemzett 
fiatalkori  arczképével  együtt  (mindkettő  Ernst  Lajos  tulajdona)  a 
Nemzeti  Salonban  1900  telén  rendezett  SzÉKELY-kiállításban  láthattuk. 

A  magyar  műtörténet  alig  mutathat  föl  olyan  művelt  képírót, 
mint  Székely  Bertalan.  Behatóan  tanulmányozta  a  régi  olaszokat, 
az  újabb  francziákat,  s  műveikből  mindig  vont  le  magának  valami 
tanulságot.  Elméleti  ismereteinek  bősége  és  gazdagsága  azonban  béní- 
tólag  hatott  tevékenységére,  művészetének  harmonikus  kialakulására. 
Bizonytalansága,  habozása  főleg  technikájában  mutatkozott,  mely 
csaknem  minden  újabb  művében  más  és  más  volt.  Fölfogásban, 
érzésben,  kompoziczióban  azonban  folyvást  erős  maradt,  a  mint  ezt 
azokkal  a  freskóképekkel  is  beigazolta,  melyeket  már  előrehaladt  élet¬ 
korában  a  pesti  bazilikába  és  a  budavári  Mátyás-templomba  festett. 

Genreképei :  Az  anyai  őrszem  és  az  Özvegy  hatásos  művek 
voltak  ugyan,  de  véleményem  szerint,  e  nembeli  alkotásai  közt  csak 
kettő  számíthat  maradandóságra :  a  gondozására  bízott  gyermeket 
résztvevő  szemekkel  néző  Apácza,  s  talán  még  inkább  az  ezzel  egy- 
időben  készített  Árva.  Ezen  az  utóbbin  egy  hamupipőkét  látunk,  ki  a 
ház  padlásán,  ruhaszárítás  közben  rábukkan  rég  elhalt  édes  anyjának 
lomok  közé  temetett  arczképére  s  könyeivel  lemossa,  csókjaival 


SZENT  MARGIT  ZÁRDÁBA  LÉP 
Székely  Bertalantól. 


letörli  a  rátapadt  porréteget.  Székely  kedélyének  mélyéről  halászta 
föl  ezt  a  tárgyat,  s  a  gyöngéd  gondolatnak,  valamint  az  Apáczá- n, 
úgy  itt  is  erőteljes  alakításban  adott  kifejezést. 

A  magyar  történeti  festészetnek  kiváló  művelője  lehetett  volna 
Palinay  György  (1829 — 1 866),  ha  kedvezőtlen  művészeti  viszonyaink 
idő  előtt  el  nem  kedvetlenítik  s  önmagával  való  meghasonlását, 
azután  pedig  korai  halálát  elő  nem  idézik.  Bécsben  Waldmüller 
tanítványa  volt,  de  művei  inkább  az  újabb  franczia  mesterek  hatását 
mutatták.  Festményei,  színezés  és  ecsetkezelés  tekintetében,  Madarász 

Viktor  állítása  szerint,  olyanok  voltak,  mint  Munkácsy  képei  művészi 
pályájának  első  korszakában.  Csak  két  történeti  képe  ismeretes : 
Hunyady  János  halála  (még  akadémikus  korából)  és  V.  Károly, 
Obrenovics  herczeg  nejének  birtokában.  Nagy  kompozicziója :  Álba 
herczeg,  melyen  ambiczióval  és  szeretettel  dolgozott,  befejezetlen 
maradt.  Később,  midőn  szerelmi  csalódása  s  a  pesti  festő-akadémiai 
tanszék  elnyeréséért  folytatott  küzdelmek  hiábavalósága  elkedvetlení¬ 
tették,  magányba  vonult,  csak  vallásos  képeket  festett  s  munkáit 
barátai,  ismerősei  között  szétosztotta.  Képei  az  Orczy-család  birtokában, 
továbbá  Gyöngyösön,  Ó-Gyallán  és  Bécsben  láthatók,  de  vannak 
tanulmányai  a  dévai  reáliskola  rajzgyűjteményében  is.*  Az  egykorú 
kritika  Palinay  naturalisztikus  ábrázolási  módját  nem  tudta  megérteni, 
s  egyik  bírálója  1862-ben  kiállított  tanulmányfejeiről  azt  Írja,  hogy 
azok  »sok  kívánni  valót  hagynak  hátra«. 

A  magyar  művészek  alig  tiz-tizenöt  év  lefolyása  alatt  egész 
gallérját  festettek  össze  történeti  képekből.  Olyan  fiatal  művészetben, 
mint  a  mienk,  a  politikai  viszonyok  ismerete  nélkül,  érthetetlen  volna 
ez  a  tünemény.  Nem  lehetne  megmagyarázni :  miként  történt  az,  hogy 
mig  másutt  mindenütt  a  történeti  festészet  aratta  utoljára  diadalait, 
nálunk  úgy  a  tájfestészetet,  mint  a  mindennapi  élet  eseményeinek 
ábrázolását  megelőzte  a  történetírásból  vett  anyag  földolgozása. 
Ne  feledjük  azonban,  hogy  hazánkban  a  politikai  helyzet  nem  csak 
az  irodalmi,  hanem  a  művészeti  viszonyokban  is  sajátságos  alakulást 
idézett  elő.  A  szabadságharcz  elnyomatását  követő  szomorú  korszak¬ 
ban,  midőn  a  nemzet  kezéből  csaknem  összes  ügyeinek  intézését 
kivette  a  zsarnokoskodó  hatalom,  s  tevékenységünk  úgyszólván 
csakis  a  passzív  ellenállásban  nyilatkozott,  sivár  jelenünkért  a  verő- 
fényesebb  múlt  emlékeinek  visszaidézésében  kerestünk  legörömestebb 
kárpótlást.  A  költészet  egymásután  szólította  új  életre  a  régi  idők 
kimagasló  nagy  alakjait,  s  hosszú  sora  támadt  a  történeti  balladáknak, 
melyek  mind  dicsőségünket:  a  magyar  fegyverek  egykori  diadalait 
hangoztatták.  A  versek  nagy  részében  édes-kevés  a  költészet ;  de  az  az 


*  A  művész  unokaöcscsének :  Palinay  Leventének  közlése. 

érdemük  clvitázhatatlan,  hogy  a  már-már  csüggedésnek  indult  nemzetet 
fölvillanyozták,  s  benne  egy  talán  nem  sokára  bekövetkezendő  szebb 
jövő  iránt  vágyakozást  és  reményt  keltettek.  Ez  volt  missiójuk  a  törté¬ 
neti  festményeknek  is,  melyek  akkor  másolatok  útján,  a  közönség  minden 
rétegében  elterjedtek  és  szokatlanul  nagy  elismerésben  részesültek.  Ha 
a  nemzeti  muzeum  képgyűjteményét  manapság  végignézzük :  nem  egy¬ 
szer  hidegen  haladunk  el  ezek  előtt  a  történeti  festmények  előtt.  Ha 
figyelmünket  leköti  is  a  tárgy  egy-két  pillanatra :  annak  előadása  lelkünk 
húrjait  csak  alig  érinti.  Ezek  a  művészek  megállapodtak  az  általok  ábrá¬ 
zolt  alakok  és  események  külsőségeinél,  de  az  azok  lényegébe  való  elmé¬ 
lyedést,  az  indulatok  és  szenvedélyek  élethű  visszatükrözését,  a  törté¬ 
nelem  filozófiájának  tolmácsolását  nem  tekintették  föladatuknak,  vagy 
ha  annak  tekintették  is:  a  föladat  nagyságával  nem  állt  kellő  arányban 
az  erejük.  Régibb  történeti  festményeink  alig  egyebek,  mint  többé- 
kevésbbé  sikerült  illusztrácziói  a  történelemből  vagy  éposz-irodalomból 
merített  tárgyaknak.  Azt  hitték,  hogy  a  képirónak  is  azt  a  munkát 
kell  végeznie  ecsetjével,  a  mit  a  történetiró  végez  a  tollával.  Már  pedig 
mesterük:  a  bécsi  Rahl  megmondta,  hogy  alig  képzelhetni  valami 
visszásabbat,  mint  a  festő  és  a  történetiró  együvé  állítását.  A  törté¬ 
nelem  a  festőre  nézve  alig  egyéb,  mint  a  mi  a  tragédia-költőre  nézve, 
ki  a  történelmi  anyagot  a  maga  eredeti  eszméjének  visszatükrözteté- 
sére  használja  föl.  És  ha  valamely  művész  nemzete  történelmét 
akarja  festeni,  nem  szabad  azt  olyanképpen  fölfognia,  mint  ahogy 
a  történetiró  teszi,  hanem  a  költő  szellemében,  a  költő  fantáziájával 
kell  azt  kezelnie.  Az  a  historikus,  aki  a  költő  módjára  ir,  megbízha¬ 
tatlan  ;  az  a  művész,  aki  mint  történetiró  fest,  béna,  hideg  és  élvezhe¬ 
tetlen.  Mivel  a  történet  föladata  tanítani,  a  művészé  és  költőé  pedig 
melegíteni  és  lelkesíteni:  ezért  a  történetírásban  a  művészi  előadás 
csak  eszköz  a  czélra,  míg  a  művészetben  az  előadás  maga  a  czél 
és  az  előadandó  tárgy  csak  eszköz  nagy,  általános  emberi  eszmék 
megérzékiesítésére«. 

A  magyar  történetírás  forrásművei:  a  naplójegyzetek,  emlékiratok 
azonban  ekkor  még  kiadatlanul  rejtőztek  a  nyilvános  és  családi  levél¬ 
tárakban.  Hozzájuk  férkőzni  a  legtöbb  esetben  a  lehetetlenséggel  volt 

határos.  A  művész  rendelkezésére  csakis  egy-két  történeti  mű  állott, 
s  ezek  szerzői  vajmi  kevés  gondot  fordítottak  arra,  hogy  a  korjellemző 
apróbb  vonások  fölhasználásával,  a  szereplő  személyek  elhatározását 
nem  egyszer  vezető  művelődéstörténeti  háttér  alkalmazásával  kezére 
járjanak  az  elbeszélőnek  és  képirónak.  Ez  a  körülmény  aztán  nem 
kis  befolyással  volt  arra,  hogy  művészeink  a  legtöbb  esetben  felületes 
munkát  végeztek.  Még  a  korhű  jelmezek  fölkutatásának  munkája 
is  a  festőművészekre  várakozott,  s  ebben  az  irányban  nem  kis 
buzgalmat  fejtett  ki  Vizkelety  Béla  (i8e5 — 1 864),  ki  a  Napkelet-ben 
a  magyar  fegyverzetről  rajzokkal  kisért  hosszabb  tanulmányt  bocsátott 
közre,  a  Vasárnapi  Újság- bán  pedig  a  régi  magyar  női  öltözékeket 
ismertette.  Ugyancsak  ő  a  régi  magyar  építészetet  is  előszeretettel 
tanulmányozta,  amint  ezt  a  mappájában  hátrahagyott  rajzok  mutatják. 
Vizkelety  sokat  dolgozott.  Megfestette  Kinizsi  kenyérmezei  diadal-át, 
a  Huny ady -ház  diadaliinnepé-i ,  Mátyás,  az  igazságosA ,  Báthori 
István  Krakóba  bevonulásá-t,  Bornemisza  Anna  egy  órai  uralmá-t, 
a  Dalidót  Abafi  fejedelem  udvarában,  művei  azonban,  mélyebb  történeti 
felfogás  hiányában,  nagyobb  jelentőségre  nem  emelkednek.  Egyedüli 
érdemük  az,  hogy  a  közhangulat  ébren  tartására,  feltűnésük  idején, 
primitív  eszközeik  daczára  is,  jótékony  befolyást  gyakoroltak. 

Az  első  képiró,  ki  a  magyar  történeti  festészetben  egyszerre 
európai  magaslatra  emelkedett,  Madarász  Viktor  volt.  Erős  történeti 
érzék,  élénk  fantázia,  eredetiség  a  felfogásban  s  a  virtuozitás  fokára 
emelkedő  technika  alkotják  előnyös  sajátságait.  Már  első  képén:  a 
Bujdosó  álmá-n  ( 1 8  5 6)  észre  lehetett  venni,  hogy  eszmei  tartalomra 
törekszik;  későbbi  művei  pedig  azt  mutatták,  hogy  nem  csak  szán¬ 
dékával  van  tisztában,  hanem  annak  kiviteléhez  eszközökkel  is  ren¬ 
delkezik.  Zách  Felicziánjec  és  Báthory  Erzsébetje  annyi  közvetlen¬ 
séggel  és  erővel  tükrözték  vissza  a  kiszemelt  mozzanatot,  hogy  a 
história  egy  élő  darabját  láttuk  magunk  előtt,  s  az  ábrázolt  alakok¬ 
kal  együtt  ama  kor  szelleme  is  feltámadott.  Különösen  mély  hatása 
volt  a  Báthory  Erzsébet  czimű  képnek,  mely  abban  a  pillanatban 
vezeti  elénk  a  szomorú  nevezetességű  nőt,  midőn  lelkifurdalásoktól 
gyötörve,  a  vallás  szavaiban  keres  vigasztalást.  Az  előtte  levő  barát 

azonban  hiába  olvas  föl  neki  a  szentirásból ;  kidülledt  szeme  az 
űrben  mereng,  s  balkezét  a  rémület  kifejezésével  kapja  halántékához. 
Lelke  előtt  az  utolsó  áldozat  áll,  fehér  mezben,  behunyt  szemmel, 
keblén  összekulcsolt  kézzel,  számon  kérve  életét,  melyet  tőle  elrabolt, 
hogy  vérében  megifjodva,  ezzel  együtt  annak  fiatalos  bájait  is  elra¬ 
bolja.  A  képnek  már  tárgyánál  fogva  erős  drámai  hatása  van,  s  ezt 


HUNYADI  LÁSZLÓ 
Madarász  Viktortól. 


a  hatást  még  inkább  emeli  a  kidolgozás  ritka  bravourja.  Madarász, 
ki  elsőrangú  mesterek  oldalán,  Párisban  képezte  magát,  kinek  oda- 
künn  Bonnat,  Róbert  Fleury  voltak  versenytársai,  technika  tekinteté¬ 
ben  valamennyi  kortársát  messze  túlszárnyalta.  A  hatás  titkait,  úgy 
miként  ő,  magyar  képiró  még  nem  ismerte.  Nagy  sikerrel  használta 
különösen  az  ellentéteket.  Báthory  Erzsébet-en  is  az  előtérben  levő 
kandalló  vakító  tűzfénye,  s  a  sötét  háttérben  átkékelő  holdsugarak 
képeznek  rendkívül  hatásos  ellentétet. 

Az  indulatok  erőteljes  kifejezése  köti  le  érdeklődésünket  Zrínyi 
és  Frangepán  czimű  képén  ( 1 863).  A  magyar  történet  két  kiváló 
hősét  mutatja  a  kompoziczió,  a  mint  Bécs-Ujhelyen  1671  márczius 
3 1  -én,  kivégeztetésük  előtt  egymástól  búcsút  vesznek.  A  szabadság 
mártírjai  asztal  mellett  ülnek.  A  fiatalabb  Frangepán  révedezve  tekint 
maga  elé,  mig  Zrínyi  nyugodtan,  csaknem  daczosan  emeli  fel  szép 
fejét,  hogy  társát  bátorítsa.  A  háttérben  csoportot  képezve,  közönyös, 
rideg  arczczal  osztrák  tisztek  állanak.  A  halálra  készülők  fölött  az 
ablakon  betoluló  erős  napfény  képez  glóriát.  A  kép  felfogásában  sok 
poézis  nyilatkozik  meg;  a  főalakok  a  kép  hátteréből  tökéletes  plasz¬ 
tikával  emelkednek  ki,  s  a  festő  még  ott  is  erőt  mutat,  ahol 
látszólag  hanyagabban  kezeli  az  ecsetet.  Mig  Zrínyi  I/ond-han  inkább 
külső  hatásra  törekszik:  Hunyadi  László -ja  példányképe  az  egy¬ 
szerűen  nemes  ábrázolásnak.  Egy  holttest,  letakarva  fehér  lepellel 
s  mellette  két  térdeplő  nő-alak,  elegendő  MADARÁsznak  arra,  hogy 
belőlök  a  legszebb  magyar  történeti  festmények  egyikét  megteremtse. 
Itt  minden  súly  az  indulatok  ábrázolására  van  fektetve.  A  két  nő 
arczán  végtelen  fájdalom  tükröződik  vissza,  s  kommentár  nélkül  is 
könnyen  kitalálhatjuk,  hogy  egyik  a  fiát,  másik  a  vőlegényét  veszí¬ 
tette  el  a  halottban.  A  szomorú  jelenethez  a  csak  néhány  viasz¬ 
gyertya  által  világított  sötét  sírbolt  szolgál  hangulatteljes  hátterül. 

Madarász  festményei  előhirnökei  voltak  nálunk  a  franczia  festé¬ 
szet  újabb  irányának.  A  művész  azonban,  szerencsétlenségére,  nem 
talált  előkészített  talajt  Magyarországon.  A  német  festészeti  iskola 
kimérten  szabályos  és  száraz  alkotásaihoz  szoktatott  magyar  kritika 
nem  értette  meg  Madarász  Viktort,  ki  az  élet  melegségének  és  igaz¬ 
ságának  akart  polgárjogot  szerezni  a  művészetben.  A  képírót,  ki 
honfitársai  közül  először  részesült  abban  a  megtiszteltetésben,  hogy 
a  párisi  Sálon  éremmel  tüntette  ki,  s  kinél  Eugénia  császárné  képet 
rendelt  meg  a  Trinité-egyház  részére,  hazájában  eléggé  vakul,  azzal 
vádolták,  hogy  mellőzi  a  művészet  megállapított  törvényeit  s  inkább 
a  szemre,  mint  a  lélekre  kíván  hatni.  Madarász  hatást  akar;  minden 
áron  csak  hatást,  —  mondták  bírálói;  de  arról  megfeledkeztek,  hogy 
az  ilyen  hatásnak  jogosultsága  van,  mert  a  természetesség  kiakná- 

zásában  gyökerezik.  Ugyanezek  a  bírálók  nem  tudtak  megbarátkozni 
széles  ecsetkezelésével ;  egyszerűségét  felületességre  magyarázták, 
korrekt  és  komoly  rajzát  pedig  észre  sem  vették. 

A  művészt  annyira  elkedvetlenítette  ez  a  bánásmód,  hogy 
amidőn  Izabella  királynő  czimű  nagyméretű  történeti  képe*  a  nyakán 

’  Izabella  királynő-t  később,  az  1 896-diki  millenniumi  kiállítás  alkalmával 
vásárolta  meg  az  állam  s  helyezte  cl  letétképpen  a  szegedi  múzeumban. 

maradt:  végkép  búcsút  vett  a  művészettől  s  potom  árakon  adott 
túl  vázlatain.  Elhatározása  tagadhatatlanul  keserű  és  éles  kritika 
művészeti  viszonyainkra.  Madarász  Viktor  minden  kétségen  kívül  a 
legizmosabb  és  erőteljesebb  tehetsége  volt  a  fejlődésnek  indult  magyar 
művészetnek.  Tartalmasság  és  monumentális  felfogás  tekintetében 
vele  újabb  képíróink  közül  egy  sem  mérkőzhetett,  a  mi  pedig  kolorit- 
jának  erejét  illeti :  méltó  versenytársa  csak  később,  Munkácsy 
Mihályban  támadt.  Művei  a  nemzeti  muzeum  képcsarnokában  egy 
fényes  tehetség  korszakot  jelző  alkotásai. 

A  genre-festészetnek  nálunk  sokáig  nem  akadt  hivatott  művelője. 
Képíróink  nem  mertek  belemarkolni  a  mindennapi  életbe,  mert  az 
akkori  fölfogás  szerint  még  nagyon  közönségesnek  és  prózainak  tar¬ 
tották  ezt  az  életet.  Az  ötvenes  évek  első  genre-képei  csaknem 
kivétel  nélkül  sentimentális  ábrázolások  voltak  s  nélkülözték  a  spe¬ 
cifikus  magyar  vonásokat.  A  nép  a  magyar  képzőművészetben  csak 
akkor  kezd  igazán  szerepelni,  amidőn  a  dalos  színművek  megnyitják 
számára  a  színpad  sorompóit.  Grimm  Rudolf  még  csak  Pihenő 
parasztnő-i  fest,  s  mások  is  megelégesznek  azzal,  hogy  egyes  tet¬ 
szetősebb  alakokat,  minden  akczió  nélkül,  ábrázoljanak.  Az  ötvenes 
évek  közepén  azonban  egyszerre  két  képiró  fordul  a  magyar  népélet 
felé,  hogy  annak  költői  és  festői  nyilvánulásait  kiaknázza.  Jankó 
János  és  Lotz  Károly  csaknem  egy  időben  lépnek  föl,  mint  a  magyar 
pusztai  és  falusi  élet  szerencsés  ábrázolói. 

Jankó  János  ( 1 833 — 1896)  először  A  menyasszony  felköszöntése 
czimű  képével  vonja  magára  a  figyelmet  s  jóllehet  ekkor  még  egé¬ 
szen  dilettáns,  a  bírálók  máris  hogarthi  élczet  és  velős  színeket 
találnak  a  képében.  Későbbi  művei:  a  Nógrádmegyei  dudás ,  a  Bor¬ 
dal  és  a  Vén  czigány  és  tanítványai  csak  növelik  népszerűségét, 
mert  helyes  érzékkel  tudja  ellesni  a  jellemző  vonásokat,  s  az  élet, 
melyet  vásznára  vet,  igazi  magyar  élet.  A  bírálók  nagy  genrefestőt 
várnak  belőle,  s  amikor  Csokonai  a  csikóbőrös  kulacscsal  czimű,  több 
alakból  álló  vidám  kompoziczióját  elkészíti :  hangosan  sürgetik,  hogy 
a  nagytehetségű  fiatal  művészt,  további  kiképeztetés  czéljából,  kül¬ 
földre  kellene  küldeni.  El  is  utazik  Bécsbe  (1862),  de  a  nemzeti 

i4 


SZANA  :  SZÁZ  ÉV. 


ioö 


SZANA  TAMÁS 


újraébredés  mozgalmai  csakhamar  hazaszólítják,  hogy  mint  az  élez- 
lapok  illusztrátora  szerezzen  nevének  népszerűséget. 

Jankó  mint  ilyen  pár  év  alatt  csakugyan  speczialitássá  nőtte  ki 
magát,  s  egész  hosszú  sorát  teremtette  meg  a  vidám,  jóízű  rajzoknak. 
Irodalmunkban  csaknem  minden  újabb  humorisztikus  lapnak  ő  volt  a 
keresztapja,  a  legszorgalmasabb  munkatársa.  Tehetsége  a  legellentéte¬ 
sebb  irányú  vállalatokat  szolgálta.  A  kormánypárti  Borsszem  Jankó 


Jankó  Jánostól. 


épp  úgy  igénybe  vette  munkásságát,  mint  az  ellenzéki  eszmék  mel¬ 
lett  küzdő  Bolond  Istók.  S  ez  volt  az  oka,  hogy  egyénisége  a  karrika- 
turákban  csak  ritkán  nyilatkozhatott  meg  pregnánsabban.  Nem  volt  és 
nem  is  lehetett  meg  benne  az  igazi  szatirikusnak  sem  meggyőződése, 
sem  bátorsága.  Karrikaturáit,  mondhatnám,  diktandó  rajzolta,  s  ilyen 
munkában  nem  érvényesülhet  a  művész  egyénisége.  Jankó  akkor  volt 
elemében,  ha  humoros  thémákat  kapott  és  ezekbe  a  maga  pezsgő, 
piros  véréből  is  cseppenthetett  valamit.  Ilyenkor  a  legegyszerűbb 
eszközökkel  teremtett  vidám  életet.  És  csakugyan  a  külföldi  vállala- 

tok  művészei  felülmúlták  őt  a  szatírában  és  frivolitásban ;  de  a  kedé¬ 
lyes  tréfa  és  derűs  humor  terén  vele  kevés  kortársa  versenyezhetett. 

Mint  a  magyar  népélet  humoros  ábrázolója  páratlan.  Nincs 
művészünk,  ki  a  magyar  néppel,  a  magyar  középosztálylyal  annyit 
s  annyi  előszeretettel  foglalkozott  volna,  mint  Jankó  János.  Arra 

azonban  nem  volt  sem  ideje,  sem  nyugalma,  hogy  hosszabb  elmé¬ 
lyedést  követelő,  nagyobb  kompozicziókat  is  alkothasson.  De  úgy  a 
Lakodalmi  dráma,  mint  a  Lókupecz  azt  mutatják,  hogy  belőle 
kitűnő  genrefestő  válhatott  volna,  ha  az  élet  gondjai  ki  nem  csavar¬ 
ják  kezéből  az  ecsetet,  s  rajzónt  nem  nyomnak  bele.  Véleményem 
szerint  még  e  két  nagyobb  kompoziczió  közül  is  csak  a  Lókupecz- 
ben  nyilatkozik  meg  egész  teljességében  a  művész  tehetsége.  A  Lako¬ 
dalmi  dráma  szomorú  thémája  —  ahűtelen  leányt  esküvője  alkalmával 
öngyilkossá  lett  első  kedvesének  holtteste  mellett  viszi  el  az  útja  — 
már  erős  dió  volt  az  ő  örökké  mosolygó,  vidám  talentumának.  Föl- 


PERZEKUTOROK  I 
Jankó  Jánostól. 

dolgozásánál  színpadi  hatásokat  keresett  s  pathetikussá  vált  az 
őszinteség  és  igazság  rovására.  A  régi  szeretőjének  holttestét  meg¬ 
pillantó  menyasszony  egy  vidéki  színésznő  hatásvadászásával  kap  a 
fejéhez,  s  igyekszik  kibontakozni  férjének  karjai  közül,  s  még  feles¬ 
legesebb  a  megriadás  túlozása  a  nászkiséret  tagjainál.  A  kép  alakjai 
közt  legjellemzetesebb,  legigazabb  az  öreg  kocsis,  ki  a  nagy  zavar¬ 
ban  sem  veszíti  el  lélekjelenlétét,  s  izmos  kezének  egyetlen  rándítá- 
sával  állítja  meg  a  nekivadult  lovakat.  A  Lókupecz- ben  már  saját 
derűsebb  légkörében  marad  s  közelébb  férkőzik  érdeklődésünkhez. 
A  falusi  vásárok  ismert  alakjai  köznapi  pongyolában  jelennek  meg 

előttünk ;  a  pózolásnak  semmi  nyoma,  természetesség,  igazság 
sugárzik  felénk  a  kép  minden  zugából. 

Nagy  vesztesége  a  magyar  művészetnek,  hogy  Jankó  János  a 
népélet  vidám  mozzanatait  nem  aknázhatta  ki  annyira,  amennyire 
azt  tenni  hajlandósága  és  kedve  lett  voln^.  Enyelgésre,  tréfálkozásra 
hajló  kedélye  egész  hosszú  sorát  örökíthette  volna  meg  azoknak  a 
humoros  jeleneteknek,  melyek  bámulatos  alkotásokat  sugalltak  a 


PERZEKUTOROK  II. 
Jankó  Jánostól. 


németalföldi  mestereknek,  de  amelyek  mellett  még  ma  is  közönyö¬ 
sen  haladnak  el  a  mi  képíróink.  Jankó  apró  tollrajzai  megannyi  csirái 
az  eleven,  beszédes  kompoziczióknak ;  s  ezek  a  könnyedén  odadobott 
vázlatok  sokszor  biztosabban  magyarázzák  a  magyar  népet,  mint 
némely  ethnográfiai  munkák  oldalakra  terjedő  leírásai.  Az  általa 
papírra  vetett  humoros  jelenetek  megannyi  dokumentumok,  melyekből 
sokat  olvashat  a  magyar  nép  lelkületének  bu várlója. 

Nagy  átalakulást  mutat  a  Lotz  Károly  pályája  is,  ki  viszont 
genre-képek  festésével  kezdi,  s  később  mint  freskó-festő  aratja  leg¬ 
szebb  diadalait.  Mint  fiatal  ember  a  híres  Rahl  oldala  mellett  képezte 

magát  s  tőle  tanult  lelkesülni  a  nagyszabású  művészetért.  Atyja: 
a  hessen-homburgi  mérnök  halála  után  magyar  születésű  anyjával 
hazánkba  jött,  s  az  itteni  élet  annyira  megnyerte  rokonszenvét,  hogy 
nemcsak  nyelvünket  sajátította  el  teljesen,  hanem  érzület-  és  gondol¬ 
kozásmód  tekintetében  is  lelkes  magyarrá  lett.  A  festői  vonások¬ 
ban  gazdag  magyar  népélet,  az  Alföld  messze  terjedő  pusztái  híres 
méneseikkel,  délczeg  csikósaikkal,  a  nádfedelű  korcsmák  betyár- 


MÉNES  A  ZIVATARBAN 
Lotz  Károlytól. 


romantikájukkal  varázserővel  hatottak  a  fiatal  képíróra,  s  mindjárt 
első  művén  a  Magyar  tájkép-e, n,  mely  vihar  elől  menekülő  mezei 
munkásokat  ábrázol,  Petőfi  előadási  hűségét  vélték  fölfedezhetni 
bírálói.  Egyik  genre-kép  a  másik  után  hagyta  el  festő-állványát, 
megfestette  a  Lóvásár- 1,  az  Alföldi  puszta  fiá- 1,  a  Szerelmes  betyár-t 
s  róla  csakhamar  úgy  kezdtek  beszélni,  mint  a  magyar  népélet  egyik 
legszerencsésebb  ábrázolójáról.  Pályájának  ezt  a  korszakát  a  Nemzeti 
Muzeum  képtárában  a  Ménes  a  zivatarban  és  a  Gulyaitatás  a 
Tiszánál  szépen  képviseli. 

Mindez  a  hatvanas  évek  elején  történt,  s  ha  az  ekkor  megjelent 
képes  lapokat  forgatjuk,  érdekes  tájékoztatást  nyerünk  tevékenysége 
felől.  Nagyobbára  a  pusztai  élet  jeleneteit  festi,  de  már  kisérletet 
tesz  a  magyar  költők  illusztrálásával  is,  érdekes  rajzokat  készítve 
Petőfi  János  vitéz-ó, hez.  Később,  amint  mindinkább  itthon  érzi 
magát  nálunk,  megismerkedik  hazai  történelmünkkel  s  annak  neve¬ 
zetesebb  mozzanataiból  merít  inspirácziót.  Választott  tárgyainak  egy 


GULYAITATÁS  A  TISZÁNÁL 
Lotz  Károlytól. 


részéről,  inkább  csak  tanulmányozás,  mint  értékesítés  czéljából,  kar¬ 
tonokat  készít  s  ezek  a  kartonok  arra  bírják  az  illetékes  köröket, 
hogy  Lotz  Károly  nagyobbmérvű  foglalkoztatásáról  is  gondoskod¬ 
janak.  így  támadnak  a  városi  vigadó,  azután  a  nemzeti  muzeum 
lépcsőházának  s  a  tudományos  akadémia  nagytermének  freskói, 
majd  művészi  hírnevének  betetőzéséül  az  operaház  páratlanul  díszes 
mennyezete,  az  Olympus  örökszép  költészetével. 

Ezekben  a  freskókban  Lotz  eleinte  mesterének :  Rabinak  befolyása 
alatt  áll:  alakjai  úgy  a  vigadót  díszítő  Tündér  Ilona- bán,  mint  a 

nemzeti  muzeum  lépcsőházának  allegorikus  ábrázolásaiban  nem  ritkán 
merevek  és  feszesek,  elannyira,  hogy  itt-ott  plasztikus  művek  máso¬ 
latának  látszanak;  szintén  a  bécsi  mester  modorára  emlékeztetnek 
az  Akadémia  disztermében  látható  freskók  is,  melyek  a  magyar  iro¬ 
dalom  és  művelődés  középkori  történetéből  vett  mozzanatokat  tün¬ 
tetnek  elénk;  később  azonban  Tiepolo  remekei  ragadják  meg  kép¬ 
zelődését,  s  a  velenczei  mester  arra  bátorítja,  hogy  szárnyait  ő  is 
kibontsa  s  merészebben  törjön  az  önállóságra.  Műveiben  mindinkább 
előtérbe  nyomulnak  az  egyéni  vonások  s  nemcsak  fölhasználja  a 
különböző  iskolák  tanulságait,  hanem  azokból  önálló  irányt  is  alkot 
magának. 

Ecsetje  1 884-ben  már  valóságos  diadalt  ül  az  operaház  meny- 
nyezetének  díszítésénél,  s  olyan  művet  teremt,  melyet  hazai  képírá¬ 
sunk  történetében  méltán  nevezhetünk  korszakalkotónak.  Ez  a  kom- 
poziczió  az  Olympust  tünteti  elénk,  mély  jelentőségű  költészetével, 
hat  különböző,  de  egymással  mégis  szerves  összefüggésben  álló 
csoportozatban. 

Első  helyen  ékeskedik  az  Apolló  csoportja,  melyen  Lotz  a  köl¬ 
tészet  és  zene  diadalát  ábrázolja.  Mindkettőnek  isteni  képviselője 
maga  Apolló,  ki  lyrát  tart  a  kezében  s  ihletében  elragadtatva  tekint 
környezetére.  Balra  tőle  Venust  látjuk,  a  mosolygó  Amorettek  egész 
csoportja  által  környezve;  de  ott  vannak  mögötte  a  grácziák,  vala¬ 
mint  a  legszebb  régi  regék  hősei  is.  Mosolygó,  örökké  derűs,  bűbájos 
világ.  Más  hangulatot  mutat  a  vizi  isten  birodalma,  melyet  Neptun 
csoportja  képvisel.  A  vizek  istene  körül  nayádok,  tritonok  csoporto¬ 
sulnak,  csodás  alakú  csigáikba  fújva,  s  a  hullámok  hátán  pajzán- 
kodva.  Maga  Neptun  komoran  nézi  dévajkodó  alattvalóit.  A  csapongó 
jókedv  és  féktelen  dévajság  nyer  kifejezést  a  következő  csoportozat¬ 
ban.  Bacchus,  a  mámor  istene  áll  előttünk,  kezében  a  virágbokrétás 
pálczával.  Környezetében  satyrok,  faunok  játszanak  és  ingerkednek 
egymással.  A  sötét  Plútó  csoportja  a  tragikum  allegóriáját  kép¬ 
viseli.  Maga  a  főalak  épp  most  rabolja  el  Proserpinát,  s  látjuk  a 
három  Párkát,  amint  az  élet  fonalát  sodorják  s  egyúttal  el  is 
vágják.  Közelükben  az  Erynniák  űzik  szörnyű  kedvtelésüket. 

Az  utolsó  kép:  Jupiter  csoportja  éppen  melléje  kerül  Apollónak  a  kör¬ 
alakú  kompoziczióban.  Ez  a  fenségest  mutatja  be  gyönyörű  allegó¬ 
riában.  Az  istenek  feje  felhők  által  környezett  trónon  ül  s  balkezében 
rendíthetetlen  nyugalommal  jogarát  tartja.  Juno  istenasszony  hűség¬ 
gel  és  gyöngédséggel  simul  férjéhez.  Mindketten  az  átelleni  Apollóra 
figyelnek,  s  csoportjukból  egy  kis  géniusz  virágkoszorúval  a  költé¬ 
szet  istenéhez  lebeg,  hogy  Jupiter  üdvözlését  átadja.  A  trón  körül 
az  Olympus  istenségei  állanak  szolgálatkészen. 

Egy  tekintélyes  műbiró  annak  idején  megtámadta  az  operaház 
allegorikus  díszítését  s  helyette  a  magyar  zene-  és  a  magyar  műve¬ 
lődéstörténetből  kívánt  jeleneteket.  Ennek  a  fölszólalásnak  nem  volt 
jogosultsága.  A  dalműszinház,  mint  mindenütt,  úgy  nálunk  is  — 
sőt  nálunk  jobban,  mint  bárhol  —  kozmopolita.  Mint  ilyennek  nem 
lehetett  rendeltetése,  hogy  a  művészeti  chauvinizmusnak  szolgáljon 
s  ezt  a  kozmopolitikus  jellegű  díszítésben  is  elő  kellett  tüntetnie. 
Erre  a  czélra  legjobb  eszköznek  az  allegória  kínálkozott,  s  hogy  az 
intéző  körök  jól  választottak:  azt  Lotz  Károly  mennyezetképe  fénye¬ 
sen  igazolta. 

A  művész  valóságos  bravourral  végezte  a  reá  bízott  szép  föl¬ 
adatot.  Nagy  mennyezetképe,  mely  a  különféle  zenei  hangulatokat  a 
maestosótól  az  allegróig  jellemzi  a  görög  mythologia  személyeivel, 
világos,  átlátszó  s  emellett  annyira  könnyed,  hogy  egyetlen  részlete 
sem  látszik  erőltetettnek,  sőt  ellenkezőleg,  a  természetesség  csodás 
bájával  hat  reánk.  A  rajz  és  kompoziczió  rendkívüli  biztossága  volt 
szükséges  e  probléma  megoldásához.  És  Lotz  Károly  csakugyan 
virtuóznak  mutatta  magát  úgy  a  tervezésben,  mint  a  kivitelben. 
Fölfogásában  meg  tudott  szabadulni  a  minduntalan  eléje  tolakodó 
reminiszczencziáktól,  a  kidolgozásban  pedig  mintaszerű  példáit  adja  a 
csoportosításnak,  az  alakok  rövidítésének  s  a  távlati  nehézségek 
könnyű  szerrel  való  legyőzésének. 

Hasonló  bravourt  fejtett  ki  később  az  új  parlament  s  a  magyar 
kir.  Kúria  épületének  díszítésénél.  Az  előbbi  helyen  két  mennyezetképe 
van,  s  ezek  közül  Magyarország  apotheosisa  kimondhatatlan  édes- 
ségű,  májusi  reggelre  emlékeztető  világításával  egyike  a  legmeg- 

ragadóbb  plafond-képeknek.  Méretek  tekintetében  legnagyobb  alkotá¬ 
sát  a  Kúria  épületében  csodálhatjuk.  Ezen  Justitia  fenkölt  alakja 
uralkodik  monumentális  hatással.  Csoportozatai,  ritka  világossággal, 
az  Igazságszolgáltatás  feladatait  magyarázzák. 

Lotz  Károly  a  vallásos  festészet  terén  is  szerzett  érdemeket. 
Sok  tudásról  s  a  föladatban  való  elmélyedésről  tanúskodó  művei  a 


MENNYEZET-KÉP  RÉSZLETE  A  M.  KIR.  OPERAHÁZBÓL 
Lolz  Károlytól. 


pécsi  székesegyházban,  a  budai  Mátyás-templomban,  a  lipótvárosi 
bazilikában  s  a  ferenczvárosi  templomban  láthatók. 

Mig  művészünk  a  nyilvános  épületek  és  templomok  díszítésére 
szánt  freskó-képek  festésénél  első  sorban  a  monumentális  jelleg  vissza¬ 
adására  törekszik,  a  fővárosi  magánpaloták  dekorálásánál  a  könnyed¬ 
séget  és  tetszetősséget  tartja  szem  előtt.  Legörömestebb  a  földi  élet 


MENNYEZET-KÉP  GR.  KÁROLYI  ISTVÁN  PALOTÁJÁBÓL 
Lotz  Kúrolytól. 

érzéki  bájait,  a  vigal¬ 
mak  gyönyöreit  és  má¬ 
morát  bűvöli  elénk.  Gr. 
Károlyi  Sándor  palo¬ 
tájának  lépcsőházában 
Aurora  allegóriáját  fes¬ 
tette  meg  az  ébredező 
hajnal  egész  varázsá¬ 
val,  gr.  Károlyi  István 
rokoko  táncztermének 
mennyezetén  pedig  ra¬ 
gyogó  fényben  s  meleg 
levegőben  elbájoló  ala¬ 
kokat  mutat  be  mez¬ 
telen  szépségük  s  érzéki 
vidámságuk  teljességé¬ 
ben,  a  festészet  eszkö¬ 
zeivel  nemesítvén  meg 
az  élvezeteket. 

Mindezek  az  alkotá¬ 
sok  Lotz  Károly  tehet¬ 
ségének  sokoldalúságá¬ 
ról  tesznek  tanúságot, 
s  a  magyar  főváros  mű¬ 
vészeti  kincseinek  nagy 
gazdagodását  képezik. 

Mesterünk  az  arcz- 
képfestéssel  is  nagy 
szeretettel  foglalkozik. 
E  nemben  kiválóan  si¬ 
került  munkája  saját 
leányának  a  képmása, 
melyet  az  1899.  évi 
téli  tárlaton  állított  ki. 


NŐI  ARCZKEP 
Lotz  Károlytól. 

A  tájfestészetet,  mint  már  említettem,  éveken  át  a  fényes  tehet¬ 
ségű  Markó  Károly  képviselte  kiállításainkon.  Művészete  a  fiatalabb 
nemzedékre  nagy  hatást  gyakorolt,  s  az  ötvenes  évek  képírói  való¬ 
ságos  versenyt  fejtettek  ki  abban,  hogy  ragyogó  színeit  s  finom  ecset¬ 
kezelését  elsajátítsák.  Fiai  el  is  lesték  a  külsőségeket,  s  nem  egyszer 
meglepő  szerencsével  utánozták  őt  a  részletek  pontos  rajzában;  de 
a  firenzei  mester  derűs  hangulatát  s  festési  modorának  csaknem 
légies  könnyedségét  csak  Szilassy  Géza  és  Ligeti  (Heckler)  Antal 
(1825  — 1890)  voltak  képesek  vásznaikra  átvarázsolni. 

Szilassy  Géza  művein  a  fölfogás  költőisége,  a  rajz  nagy  finom¬ 
sága  s  a  világító  színek  változatos  skálája  mindenkit  meglep.  Dryoppe 
és  Apollo  a  nemzeti  muzeum  képtárában  méltán  kétkedővé  teheti  a 
nézőt:  nem  tévedésből  ajándékozták-e  oda  neki  a  képet,  melyen 
id.  Markó  Károly  neve  is  méltán  szerepelhetne.  Szilassy  az  ötvenes 
évek  végén  fiatalon  halt  meg  Firenzében. 

Ligeti  közel  negyven  évre  terjedő  művészi  pályája  alatt  egész 
képtárt  festett  össze,  melyben  hazai  és  keleti  tájak  poetikus  részletei 
vonulnak  el  szemeink  előtt.  Szándékosan  használtam  a  poetikus  szót, 
mert  művészünk  mindvégig  ellensége  volt  a  köznapinak,  s  mindig 
arra  törekedett,  hogy  megszépítve,  úgyszólván,  vasárnapi  díszben 
adja  a  természetet.  Tetszését  csak  a  nap  teljes  fényében  pompázó 
romantikus  tájak  bírták.  Azokról  a  közönséges  motívumokról,  melye¬ 
ket  manapság  a  realizmus  és  impresszionizmus  hívei  előszeretettel 
keresnek,  mindig  idegenkedett.  Ezek  megörökítését  valamint  Markó 
Károly,  úgy  ő  sem  tekintette  a  művészet  feladatának.  Tájképei  több¬ 
nyire  olyanok  voltak,  hogy  azok  keretében  a  dryadák,  oreadák  és 
oceanidák  is  örömest  tartózkodhattak  volna. 

A  választékosság  kedvelése  ekképp  annyira  vérévé  vált,  hogy 
értté  az  igazságot  is  feláldozta,  vagy  legalább  csorbát  ejtett 
rajta.  Pedig,  hogy  volt  érzéke  az  erőteljes,  naturalisztikus  ábrázolás 
iránt,  azt  halála  után  kiállított  vázlatai  és  mesteri  rajzai  mutatták. 
A  vázlatok  közt  pompásan  festett  egével  s  a  terrain  kitűnő  távlatával 
vált  ki  a  Velenczei  tó.  Sok  igazság  nyilatkozott  meg  az  Isaszegi 
csatatér  vázlatában  is,  melyre  Munkácsy  Mihály  festette  volt  az  ala- 

kokat.  Tanulmányai,  rajzai  azt  mutatják,  hogy  erősebb  realizmussal 
is  tudta  volna  másolni  a  természetet,  de  mesterének  példaadása  olyan 
súlylyal  nehezedett  tehetségére,  hogy  miatta  nem  egyszer  föláldozta 
önállóságát.  Modorából  oly  hibákat  vett  át,  melyek  alól  magát  vég¬ 
kép  emanczipálnia  soha  nem  sikerült.  Ilyen  hibák  a  közép-  és  háttér 
túlterheltsége,  a  légtávlat  s  olykor  a  kellő  világosság  hiánya.  A  nagy 
közönség  csak  a  gondos  kidolgozást  keresvén  műveiben,  nem  vette 


A  SZENT  CSALÁD  FUTÁSA  EGYPTOMBA 
Ligeti  Antaltól. 


észre  a  fogyatkozásokat;  a  kritika  azonban  később  nem  egyszer 
hangoztatta  azokat,  s  miattuk  a  művész  nagy  előnyeiről  is  meg¬ 
feledkezett.  Szemére  vetették,  hogy  modoros,  hogy  gyakran  ismétli 
magát;  azt  azonban  elfeledték,  hogy  a  részletekben  mindig  nyújtott 
új  vonásokat.  Ligeti  utazásai  alatt  annyira  teleszítta  magát  a  keleti 
égbolt  vibráló  fényével  s  növényzetének  szinpompájával,  hogy  az 
élénk,  tündöklő  szinek  úgyszólván  festéktáblájára  tapadtak  s  nem 
egyszer  alkalom  híján  is  fölhasználta  azokat.  Ezért  találkozunk 

magyarországi  tájképein  is  nem  egyszer  keleti  éggel  s  buja,  keleti 
növényzettel.  Tájképei  sokszor  nélkülözik  a  hazai  jelleget,  de  arra 
nincs  eset,  hogy  azok  a  rajz  határozottsága,  s  a  színezés  összhangja 
ellen  vétsenek.  A  művész  legszebb  festményeit  a  gróf  Károlyi-család 
gyűjteménye  s  a  nemzeti  muzeum  képtára  őrzik.  Ez  utóbbi  helyen 
Betlehem  kilátással  a  pásztorok  völgyére;  Palermo  az  »al  Jesu« 
kolostorról  fölvéve  s  a  Szent  család  futása  Egyptomba  a  derült  han¬ 
gulatú,  fényes  levegőjű  tájképek  igazi  mesteréül  tüntetik  elénk 
LiGETlt.  Hazai  tárgyú  képei  közül  Dévényvár  romjai,  Visegrád,  a 
Fertő  tava  s  a  Nemzeti  Múzeumban  levő  Vajda- Huny  ad ,  melyre 
Wagner  Sándor  festette  az  alakokat,  érdemelnek  külön  felemlítést. 
Vannak  művei  ezeken  kívül  a  m.  tud.  Akadémia  kisebb  felolvasó- 
termében  s  nagy  számmal,  az  országban  szétszórva,  magánosoknál. 

Ligeti  Antal  régebben  az  irói  tollat  is  elég  szerencsével  forgatta: 
szingazdag  leírásokat  bocsátott  közre  keleti  utazásairól,  s  érdekes 
jegyzeteket  csinált  a  magyar  festészet  régibb  történetéből.  Ezeket  a 
följegyzéseket,  valamint  a  művész  egyéb  kéziratait  is  Ligeti  özvegye, 
halála  előtt  pár  nappal  (1896)  elégette.  Az  autodafé-nak  estek  áldo¬ 
zatául  a  Markó  Károly  érdekes  levelei  is. 

Az  ötvenes  években  feltűnt  képíróktól  nem  válhatok  meg  anél¬ 
kül,  hogy  közülök  még  nehánynak  legalább  a  nevét  ide  ne  jegyez¬ 
zem.  Szálé  István  Zrínyi  a  költö-voX,  Fraenkel  Gyula  Vak  Béla 
király- lyal  keltett  figyelmet,  Schmidt  József  pedig  Szapáry  a  török 
fogságban  czimmel  festett  hatásos  történeti  képet.  Mindannyian  letűntek 
a  nyilvánosság  teréről,  mielőtt  erősebb  nyomokat  hagyhattak  volna 
maguk  után.  Az  arczképfestők  közül  ez  időtájon  Barabás  mellett 
Latkóczy,  Grimm  Rudolf,  Giergl  Alajos,  Heller  Lajos,  Adler  Mór, 
Canzi  Ákos,  Hóra  Alajos,  Grosz  Béla,  Pecz  Henrik,  s  az  élethű 
jellemzésért  dicsért  Kern  Ármin  részesültek  a  közönség  elismerésében. 

A  szobrászat  terén  Ferenczy  óta  alig  merül  föl  újabb  tehetség. 
A  fővárosban  csakis  egy  régi  kőfaragó-család  szobrászszá  nevelkedett 
tagja :  Dunaiszky  László  fejt  ki  nagyobb  tevékenységet.  Megmintázza 
eléggé  sikerültén  Erkel  Ferencz,  Markó  Károly  és  Szentpétery  mell¬ 
szobrait,  majd  elkészíti  a  nemzeti  színház  elé  a  nagyhírű  Lendvay 

Márton  álló  alakját.  A  hős  szinész  e  szoborban  egyszerű,  sőt  igény¬ 
telen  magatartással  jelenik  meg,  jobbját  szivére  téve.  Mozdulatában 
nincs  sem  erély,  sem  kifejezés;  az  arcz  fővonásaiban  élethű,  de  nem 
jellemzetes;  a  ruházat  tétovázón  mintázó  kezekre  vall.  Sokkal  többet 
ér  ennél  a  Halászleány  szobra,  mely  a  Hal-téren  elég  jól  díszíti  a 
halász-czéh  által  épített  kutat.  Az  alak  életteljes,  körvonalai  szabá¬ 
lyosak.  Dunaiszky  emlékszerű  művekkel  is  tett 
kísérletet,  de  nem  aratván  nagyobb  sikereket,  később 
visszatért  a  kevesebb  igényű  szobrok  mintázásához. 

Enemű  művei  közé  tartoznak  az  Ártatlanság  (i856), 

Sámson  és  Delila  ( 1 864)  és  két  évvel  később  a 
Madonna ,  melyet  márványban  is  elkészített.  Ezekről 
elismeréssel  szólanak  az  egykorú  bírálatok. 

MARSALKÓnak  is  kiemelik  egy  szoborművét,  az 
1857-ben  kiállított  Sz.  Erzsébet-e t.  Ez  a  méltóság  és 
egyszerűség  szerencsés  vegyülékével  keltett  érdek¬ 
lődést  mintázója  iránt.  Ugyancsak  ő  mintázta  a 
lánczhid  szép  kőoroszlánjait  is,  melyekről  sokáig  az 
a  mende-monda  volt  elterjedve,  hogy  készítőjük 
még  a  fölavatás  napján  a  Dunába  ölte  magát,  mert 
elfeledett  nyelvet  faragni  nekik.  Marsalkóí  nagyon 
bántotta,  hogy  mindig  évődtek  vele  az  oroszlán¬ 
nyelvek  miatt,  melyek  nem  hiányzanak;  de  még  sem 
lett  öngyilkossá,  hanem  az  aggok  szép,  csöndes 
halálával  múlt  ki  1 883-ban. 

Sokszor  emlegetik  Engel  Józsefet,  ki  kora 
fiatalságában  külföldre  kerülvén,  Londonban  Ester¬ 
házy  Pál  herczeg,  akkori  nagykövet  pártfogását  megnyerte  s  úgy 
itt,  mint  később  Rómában,  számos  jelét  adta  művészi  hivatottságá- 
nak.  Engel  a  klasszikus  példányképek  tanulmányozásával  képezte 
tehetségét  s  ez  az  irány  meg  is  látszik  jobb  alkotásain.  Évá- ja  bár¬ 
mely  múzeumnak  becsületére  válnék.  Ezen  a  kecses  szobron  a  meg¬ 
született  gyönyörű  »oldalborda«  még  félti  s  jobbjával  védi  világos¬ 
sághoz  nem  szokott  szemeit;  de  keze  alól  már  kíváncsian  tekint 

16* 


LENDVAY  SZOBRA 
Dunaiszky  L.-tól. 


SZANA  TAMÁS 


I  24 

előre  a  világba  s  a  lábainál  tekergőző  kigyó  azonnal  nyújtja  feléje 
a  bűnre  vezető  kíváncsiság  almáját.  Az  ártatlanság  egy  gyermek 


ÉVA 

Engel  Józseftől. 


szobra,  ki  elmerengve  nézi  az  ölében  játszó  galambokat.  Úgy  ez, 
mint  a  gr.  Nádasdyné  Forray  Júlia  megrendelésére  készített  Ámor- 

szobor  szabályos  formáival  köti  le  érdeklődésünket,  mig  a  Vadászat 
előtt  és  a  Vadászat  után  azt  mutatják,  hogy  a  művész  a  pajzánabb 
gondolatoknak  is  tudott  adni  találó  kifejezést. 

Kevésbbé  szerencsés  a  monumentális  szobrászat  terén.  A  magyar 
tudományos  akadémia  előtti  parkban  álló  Széchenyi- je,  melynek 
mintázása  végett  költözött  vissza  a  hatvanas  években  hazájába, 
a  leggyöngébb  kifejezéssel  élve  is,  elhibázott  alkotás.  Szikáran 
fölnyuló  vörös  gránit-talapzaton  áll  Széchenyi  István  kolosszális 


ÁMOR 

Engel  Józseftől. 


alakja  magyar  díszruhába  öltözve,  oldalán  kard,  jobbjában  papír¬ 
tekercs.  A  szobrot  merev  állás,  hibás  arányok  s  megoldatlan 
formák  jellemzik.  Ha  lehetséges:  még  rosszabbak  a  talapzat  lép¬ 
csőin  ülő  kiéheztetett  mythicus  alakok:  Neptun,  Minerva,  Vulkán  és 
Demeter.  Kettő  közülök  mezítelen,  kettő  chitonba  van  öltözve,  de 
abban  mindannyian  megegyeznek,  hogy  helytelen  arányaikkal,  kicsa¬ 
vart  idomaikkal  s  kifejezésnélküli,  bamba  arczukkal  csak  szánalmat 
keltenek  a  szemlélőben. 

A  Széchenyi-szobor  sokat  ártott  a  művész  hírnevének  s  elvette 
kedvét  attól,  hogy  később  a  nyilvánosság  előtt  gyakrabban  meg- 


12 6  SZANA  TAMÁS:  SZÁZ  ÉV  A  MAGYAR  MŰVÉSZET  TÖRTÉNETÉBŐL 

jelenjen.  Pedig  az  előbb  említett  szoborművek  s  a  nemzeti  múzeum¬ 
ban  Mátyás  király,  Pázmány  Péter  és  Mária  Terézia  arczképei,  ha 
nem  nyilatkoznak  is  meg  bennök  nagyobb  művészi  tulajdonságok,  elég 
formaérzékről  és  tudásról  tesznek  tanúságot.  Engel  tartósabb  sikert 
vívhatott  volna  ki,  ha  szerényebb  körben  marad  s  nem  hagyja 
elragadtatni  magát  az  által  az  ambiczió  által,  hogy  neve  egy  monu¬ 
mentálisabb  szobrászati  műhöz  tapadjon. 


IV. 


AZ  ALKOTMÁNY  VISSZAÁLLÍTÁSÁNAK  HATÁSA  A  MŰVÉSZETEKRE.  -  ÚJABB  SZOBOR¬ 

TERVEK.  —  MARKÓ  HÁTRAHAGYOTT  KÉPEI.  —  A  KÉPZŐMŰVÉSZETI  TÁRSULAT  MEG¬ 
ALAKÍTÁSA.  —  A  MŰEGYLET  FELBOMLÁSA.  - —  ÚJABB  KIVÁLÓ  MAGYAR  MŰVÉSZEK.  — 

LIEZENMAYER  SÁNDOR.  —  WAGNER  SÁNDOR.  —  BÖHM  PÁL.  -  MUNKÁCSY  MIHÁLY.  — 

BENCZÚR  GYULA.  —  HOROVITZ  LIPÓT.  — ■  VASTAGH  GYÖRGY.  —  PAÁL  LÁSZLÓ.  - 

MÉSZÖLY  GÉZA.  —  ÚJABB  SZOBRÁSZOK  I  IZSÓ  MIKLÓS,  HUSZÁR  ADOLF,  BOEHM  JÓZSEF, 

KLEIN  MIKSA  ÉS  TILGNER  VICTOR. 

A  nemzeti  szellem  újból  való  fölpezsdülése,  a  lelkesedés,  melyet 
az  alkotmány  visszaállításának  első  jelei  az  ötvenes  évek  végén  elő¬ 
idéztek,  hatással  voltak  a  szellemi  tevékenység  minden  ágára  s  a 
képzőművészetek  felett  sem  vonulhattak  el  nyom  nélkül.  A  képírók, 
mint  láttuk,  lelkesedéssel  dolgozták  föl  a  hazai  történet  emlékezete¬ 
sebb  mozzanatait,  a  szobrászok  pedig,  ha  nem  nyílt  is  alkalmuk 
monumentális  művek  alkotására,  legalább  szerényebb  mellszobrok 
mintázásában  mutatták  ki  hódolatukat  a  múltak  egy-egy  kimagasló 
alakja  iránt.  A  magyar  művészet,  legalább  tárgyainak  megválasztá¬ 
sában,  soha  nemzetiesebb  irányt  nem  követett,  mint  a  század  ötödik 
tizedének  vége  felé  s  a  hatodik  tized  első  éveiben. 

Ez  a  hazafias  áramlat  lassankint  még  a  külföldieskedő  műegyletet 
is  magával  ragadta  s  arra  indította,  hogy  a  közszellem  nyomása 
alatt,  irányán  változtasson.  A  fordulat  első  jele  1859-ben  az  volt, 
hogy  történelmi  kompozicziókra  hirdetett  pályázatot  s  kijelentette, 
hogy  műlapját  a  következő  évre  a  pályázó  művek  közül  fogja 
megválasztani.  A  pályázatnak,  jóllehet  a  festők  egy  része  ekkor  már 
elidegenedett  az  egyesülettől,  meglepő  eredménye  volt.  A  beérkezett 
művek  a  következők  voltak:  Gebhard  püspök  megtagadja  a  koroná- 

zást  Aba  Sámueltől  Csanádon  io4i-ben,  Lotz  Károlytól;  Szent 
László  és  Salamon  kibékülése  Szent  István  sírján  Klimkovics 
Ferencztől;  Zách  Feliczián  Orlai  Petrics  Somától;  a  Frangepánok 
megmentik  Bélát  a  tatárüldözés  elöl  Molnár  Józseftől  és  Hunyady 
László  Madarász  Viktortól.  A  pályaművek  közül  a  Párisban  tanuló 
Klimkovics  és  Madarász  képei  magaslottak  ki;  meg  is  vásárolták 
mindkettőt:  az  elsőt  kisorsolásra,  a  másodikat  a  nemzeti  múzeumba. 


SZENT  LÁSZLÓ  ÉS  SALAMON  KIBÉKÜLÉSE 
Klimkovics  Ferencztől. 


Rendes  vásárlásaiban  szintén  hazafiasabb  irányt  kezdett  követni  az 
egyesület,  midőn  1 860-ban  új  átalakításon  menvén  át,  Lukács  Mórt 
választotta  meg  elnökéül.  A  kisorsolásra  vett  képek,  egynek  kivételével, 
mind  magyar  művészek  művei  valának  s  életbeléptették  azt  az  újítást 
is,  hogy  1 860  második  felében  már  csakis  magyar  nyelven  nyomtat¬ 
ták  ki  a  bemutatott  művek  tárgysorozatát.  Ugyanekkor  elhatározta 
az  egylet  választmánya,  az  isten  tudja,  most  már  hányadikszor,  hogy 
az  évi  műlapot  jövőre  nem  Párisban,  hanem  Pesten  fogja  nyomatni. 

Mindez  világosan  mutatta,  hogy  az  alkotmányosság  előszele  már 
a  műegyesület  tanácstermébe  is  utat  tört  magának,  s  kezdte  meg¬ 
tisztítani  az  oda  beszorult  dohos  levegőt.  Valóban  ideje  is  volt. 

A  társadalom  ugyanekkor  még  nagyobb  tevékenységet  fejtett 
ki  a  művészetek  érdekében,  mint  maga  a  műegyesület.  Nem  egy 
példa  mutatja,  hogy  a  politikai  események  által  fölvillanyozott  köz¬ 
szellem  rendszerint  az  emlékszoborban  szokta  föltalálni  azt  az  esz¬ 
közt,  melynek  útján  a  művészetek  terén  nyilatkozhatik.  így  történt 
ez  a  hatvanas  évek  elején  nálunk  is.  Az  alkotmányos  aera  egymás¬ 
után  sodorta  felszínre  az  újabb  és  újabb  szoborállítási  terveket. 
Mintha  csak  nagy  és  régi  mulasztásait  akarta  volna  jóvá  tenni 
a  nemzet:  lázas  buzgalommal  igyekezett  a  feledékenységből  kiemelni 
ama  nagyjait,  kik  a  politikai  élet  vagy  a  közművelődés  terén  maguk¬ 
nak  maradandó  érdemeket  szereztek.  Debreczen  az  első  igazán  népies 
magyar  költő:  Csokonai  Mihály  emlékét  kívánta  szoborban  megörö¬ 
kíteni;  Kecskemét  nagy  fiának,  Katona  Józsefnek  tervezett  emlék¬ 
szobrot,  Székesfehérvárott  pedig  gr.  Zichy  Jenő  a  Szózat  költőjének: 
Vörösmartynak  szobrára  nyitott  aláírást,  s  1 3, 000  forintot  szedett 
össze  alig  nehány  perez  alatt.  Kevéssel  később  a  külföldről  haza¬ 
érkezett  Reményi  Ede  diadalmenethez  hasonló  kirándulásokat  tesz 
a  vidékre  s  hangversenyeinek  jövedelmét  arra  szenteli,  hogy  szobrot 
emeljenek  Petőfinek,  ki  csak  imént  hangoztatta  a  Talpra  magyar-t 
s  azután,  annyi  társával  együtt,  maga  is  eltűnt  nyomtalanul  a  nagy 
események  zivatarában.  S  hogy  az  irodalom  kitűnőségei  mellett  a 
nagy  politikai  küzdelmek  vezérférfiai  se  maradjanak  emlék  nélkül: 
az  akadémia  maga  indít  gyűjtést,  hogy  szobort  emelhessen  a  » leg¬ 
nagyobb  magyarnak «,  ki  a  meghasonlás  egy  sötét  pillanatában  kevéssel 
azelőtt  röpített  golyót  az  agyába. 

De  nemcsak  a  szobor-állítás  körül,  más  téren  is  megnyilatkozik 
a  hazafias  fölbuzdulás.  Markó  Károly  1860-ban  meghal  egy  Firenze 
mellett  fekvő  villában,  s  halála  hire  alig  érkezik  hozzánk,  már  bizottság 
alakul,  hogy  hátrahagyott  huszonegy  művét  megszerezzék  a  nemzeti 
muzeum  számára,  s  ott  a  mester  képeivel  külön  MARKÓ-szobát  léte¬ 
sítsenek.  Barabás  és  művésztársai  ugyanekkor  az  élő  művészek 

érdekében  kezdenek  buzgólkodni  s  1861  április  havában  meg  is  ala¬ 
kítják  a  Képzőművészeti  Társít lat-ot,  mely  első  sorban  a  képzőművé¬ 
szetek  ápolását  tűzi  ki  ugyan  feladatául,  de  a  munkás  és  tehetséges 
művészeket  anyagilag  is  akarja  segélyezni.  Pártfogónőül  gr.  Batthyány 
Arthurnét  szemeli  ki,  elnökévé  gr.  Keglevich  Bélát  választja,  igaz¬ 
gató-tagokul  pedig  olyan  férfiakat  nyer  meg,  mint  Barabás  Miklós, 
Dunaiszky  László,  Henszlmann  Imre,  Harsányi  Pál,  Ligeti  Antal, 
Orlai  Soma,  Rosti  Pál,  Telepy  Károly,  Than  Mór  és  Skalniczky. 
Az  új  társulat  az  elaggott  műegyesülettel  akart  versenyre  kelni  s 
föladatául  tűzte  ki,  hogy  szigorúan  nemzeti  irányban  működik.  Ezért 
már  alapszabályaiban  kimondta,  hogy  csak  hazai  festők  és  szobrá¬ 
szok  műveit  állítja  ki;  a  befogadott  művek  megvételére  kötelezi 
magát;  évkönyveket,  műlapokat  bocsát  közre  s  félévenkint  kisorso¬ 
lással  összekötött  tárlatot  rendez  a  beérkező  újabb  művekből. 
A  titkári  teendők  végezését  Plachy  Ferencz  vállalta  magára, 
ki  az  irodalom  terén  is  működött  s  fennen  hangoztatta:  »Feladatunk 
nemcsak  teremteni  művet,  de  teremteni  egyszersmind  közönséget  is, 
mely  a  művet  megkedvelje,  megértse  és  megszerezzem  A  társulat 
azonban  minden  buzgólkodása  daczára  is  csak  két  év  múlva  kezd¬ 
hette  meg  működését,  a  mikor  az  elnöki  tisztet  gr.  Andrássy  Gyulára 
ruházta  s  Telepi  Károlyt  választotta  meg  titkárául.  Első  kiállítását 
1 86 3  június  havában  nyitotta  meg  a  Nagyhid-utcza  8.  számú 
házában.  Hogy  az  új  egyesület  létesítése  régóta  érzett  szükség 
kifolyása  volt:  azt  mindjárt  az  első  év  sikere  megmutatta.  A  társu¬ 
lat,  daczára  annak,  hogy  a  művészek  egy  része  még  a  régibb 
egyesületnél  volt  lekötve,  jelentékeny  erőket  toborzott  össze,  s  mind¬ 
járt  az  első  esztendőben  9 1 68  forintot  fordított  magyar  képek 
vásárlására. 

A  műegylet  ugyanezen  idő  alatt  3 243  forintért  vásárolt  s  ennek 
az  összegnek  is  egy  részét  idegen  művészek  vitték  el. 

Ezek  a  számok  eléggé  érthetőleg  beszéltek,  s  a  sajtó  nem  is 
mulasztotta  el,  hogy  a  két  egyesület  működése  közt  párhuzamot 
vonjon.  Elmondta,  hogy  a  régi  műegyesület  még  virágzásának  kor¬ 
szakában,  midőn  tagjainak  száma  ötezerre  emelkedett,  sem  fordított 

gondot  a  hazai  képzőművészet  emelésére;  hogy  mindig  kedvesebbek 
voltak  előtte  a  külföld  festői,  mint  a  hazai  művészek. 

Az  ilyen  leczkéztetés  nem  maradhatott  eredmény  nélkül  és  a 
műegylet  tárlatai  csakhamar  rossz  hírbe  jöttek.  A  kiállítási  termek 
a  Diana-fürdőben  napokig  nem  láttak  közönséget,  a  képeket  csak  nagy 


A  KÁRPÁTOKBÓL 
Telepy  Károlytól. 


ritkán  cserélték  föl  újakkal,  s  rendesen  azok  a  tárgyak  maradtak  ott 
leghosszasabban,  a  melyek  éppen  a  legérdektelenebbek  voltak.  Majd 
jött  az  1866.  esztendő,  rendkívüli  izgalmaival,  országos  ínségével 
s  anyagi  nyomorúságaival.  A  műegylet,  minden  utánjárás  daczára 
sem  juthatott  külföldi  képekhez,  a  hazai  művészek  pedig  ekkor  már 

csaknem  mindnyájan  átpártoltak  az  új  egyesülethez.  Ily  nyomás  alatt 
aztán  a  műegyletnek  már  a  következő  évben  azt  kellett  elhatároz¬ 
nia,  hogy  a  gyönge  havi  tárlatok  helyett  évenkint  csak  egy,  két- 
három  hóra  terjedő  kiállítást  rendez  s  ugyanekkor  lépéseket  tesz 
aziránt  is,  hogy  Kubinyi  Ágoston,  a  nemzeti  muzeum  igazgatója, 
a  muzeum  csarnokát  ingyen  engedje  át  kiállításai  számára. 

Mindez  már  a  vég  rohamos  közeledését  jelentette.  Majd  az 
utolsó  csapás  is  bekövetkezett.  A  képzőművészeti  társulat  ugyanis 
látván,  hogy  a  műegyletnél  uralkodó  üzérszellem  utóbbi  időkben  még 
a  külföldi  művészeket  is  visszariasztotta:  1869-ben  elhatározta,  hogy 
jövőre  vegyes  kiállításokat  rendez,  vagyis  a  hazai  művek  mellett 
külföldieket  is  fölvesz  tárlataiba.  Ez  a  határozat  fölöslegessé  tette 
a  műegyesület  további  fennmaradását.  Még  abban  az  esztendőben 
föl  is  bomlott  az,  nemes  czélok,  buzgó  törekvések,  de  egyúttal 
veszedelmes  tévedések  emlékét  hagyván  maga  után.  A  lapok  siettek 
megjegyezni,  hogy  »az  egylet  kimúlása  nem  aggkórságból  származó 
természetes  halál,  hanem  botrányos  öngyilkosság  volt«. 

Hogy  a  műegylet  történetéről  egyhuzamban  beszélhessek,  kissé 
előre  kellett  haladnom  a  korrajzi  háttér  kiszinezésében.  Itt  az  ideje,' 
hogy  kiindulási  pontomhoz  visszatérjek.  Említettem  a  szobor-állítási 
mozgalmakat,  s  elmondtam,  hogy  más  irányban  is  buzgólkodtak 
a  képzőművészet  érdekében.  De  mindezek  a  törekvések  azt  mutatták, 
hogy  nálunk  ekkor  még  nagyon  kevesen  foglalkoztak  alaposabban 
a  képzőművészettel.  A  lapok  közöltek  ugyan  ismertetéseket  a  tárla¬ 
tokról,  de  vajmi  ritkán  találták  fején  a  szeget,  s  különösen  az  újabb 
tehetségek  megítélésénél  csaknem  mindenkor  hamis  prófétáknak  bizo¬ 
nyultak.  Ma  már  nem  tudjuk:  nevessünk-e  vagy  bosszankodjunk, 
ha  például  a  Széchenyi-szobor  tervezésekor  fölmerült  indítványokat 
s  az  azokra  adott  válaszokat  olvassuk.  így  valaki  a  Pesti  Napló-ban 
egész  komolyan  azt  javasolta,  hogy  Széchenyi  emléke  a  lánczhíd 
oszlopára  állíttassák  s  Janus-arczczal  legyen  ellátva,  hogy  előre  és 
hátra  nézzen  egyszersmind.  Maga  Ormós  Zsigmond  is,  a  ki  pedig 
sokat  látott  és  olvasott,  abban  a  plasztikai  ábrázolásra  nem  éppen 
alkalmas  pillanatban  kívánta  megörökíteni  a  nagy  hazafit,  midőn 

mint  huszárszázados  egy  évi  jövedelmét  az  akadémia  alapítására 
fölajánlja;  s  P.  Szathmáry  Károlynak  kellett  fölszólalnia,  hogy 
Széchenyit  nem  nyilvános  pályája  kezdetén,  hanem  élete  delén  kell 
ábrázolni,  a  mint  nagy  alkotásain  (a  lánczhidon  stb.)  végigtekint. 

A  művészetekkel  szakszertileg  ez  időtájon  még  senki  sem  fog¬ 
lalkozott,  s  jóllehet  Hunfalvy  János  és  Plachy  Ferencz  már  1857-ben 
sürgették  egy,  a  művészeteknek  szakközlönyül  szolgálandó  lap  meg- 


A  SZÁMŰZÖTT  PARKJA 
Keleti  Gusztávtól. 


indítását :  még  odáig  sem  tudtunk  eljutni,  hogy  legalább  a  napilapok 
közöljenek  alaposabb  és  behatóbb  ismertetéseket.  A  bírálatok  alig 
egyebek  magasztaló  frázisoknál  vagy  megokolatlan  gáncsolásoknál, 
s  csakis  a  hatvanas  évek  közepe  táján  találkozunk  először  Keleti 
Gusztáv  czikkeivel,  melyek  magasabb  nézőpontról,  jól  tájékoztatják 
az  olvasót.  A  nagyközönség  hosszú  ideig  a  saját  jó  belátására  van 
utalva,  s  ha  a  művészet  forog  szóban,  nem  az  ízlés  fejlesztésének  szük¬ 
séges  voltára,  hanem  a  társadalom  hazafias  érzelmeire  apellálnak.  Ezért 

aztán  a  mint  a  nemzet  tevékenysége  több  irányban  is  megnyilatkozik, 
s  előtte  végre  a  politika  küzdőterének  sorompói  is  megnyílnak ;  a  művé¬ 
szetek  iránt  fölkeltett  érdeklődés  újra  lohadni  kezd,  s  végre  hideg 


fölsemvevéssé  változik.  Arany  János  lapja,  a  'Koszorú  már  1 863-ban 
arról  panaszkodik,  hogy  » művészeink,  önfeláldozó  szorgalmuk  mellett 
is,  a  nagy  részvétlenségtől  nyomatva,  csak  néha  képesek  oly  műveket 
kiállítani,  melyek  tehetségeiknek  megfelelnek,  s  így  az  ítészeinek  is 

méltóbb  tárgyai  lehetnek^.  És  a  közönyösség  csakugyan  annyira 
erőt  vesz  a  közönségen,  hogy  a  jeles  tollrajzoló:  Országh  Antal, 
valamint  az  arczképfestők  közül  Barabás,  Borsos  és  Doktor  leteszik 
az  ecsetet,  s  fényképek  készítésében  versenyeznek.  Egyelőre  úgy 
látszik,  hogy  a  fényiró-gép  megölte  nálunk  a  művészeteket. 

Szerencsére  azonban  a  régibb  művészek  mellett  egy  erőteljes 
fiatal  nemzedék  támad,  mely  bizalommal,  lelkesedéssel  néz  a  jövőbe. 
Ennek  a  fiatal  nemzedéknek  a  tagjai  a  külföldi  akadémiákat  látogatják, 
s  nem  egy  pályázaton  adják  fényes  bizonyságait  művészi  hivatottsá- 
guknak.  Sikereik  hire  hozzánk  is  eljut  s  eljutnak  később  műveik  is, 
hogy  az  itthon  élő  művészek  alkotásaival  versenyezzenek  és  ezeket 
a  művészeket  újabb  munkásságra  ösztönözzék. 

Közülök,  már  a  hatvanas  évek  elején,  nagy  érdeklődést  kelt 
maga  iránt  a  győri  születésű  Liezen-Mayer  Sándor  ( 1 8  3 9 — -1898). 
Életpályája  éppenséggel  nem  változatos.  Nem  ismerte  azokat  az  aka¬ 
dályokat,  melyek  a  művész  életét  bizonyos  romantikus  színezetben 
tüntetik  föl  a  kalandok  iránt  érdeklődő  közönség  előtt.  Szülői  korán 
fölismerték  művészi  hajlamait,  s  1 855-ben  Bécsbe  küldték  őt,  hogy 
az  ottani  művészeti  akadémián,  C.  Meier  és  Blaas  vezetése  alatt, 
festővé  képezze  magát.  Liezen-Mayer  azonban  inkább  Geigert  láto¬ 
gatta,  kinek  a  magyar  nemzet  történetéből  merített  rajzai  aztán  nagy 
hatással  voltak  fejlődésére.  A  császárvárosban  csak  pár  évig  időzött  s 
onnan  Münchenbe  ment,  hol  Piloty  és  iskolája  épp  ez  időtájon  szállt 
síkra  az  akadémiai  czopf  és  konvenczionalismus  uralma  ellen.  Liezen- 
Mayer,  bár  eleinte  Hiltensperger,  majd  Anschütz  tanítványa  volt,  fiatal 
lelkesedéssel  csüggött  az  új  irányon  s  amint  1862-ben  végre  Piloty 
iskolájába  beléphetett,  egyikévé  lett  a  mester  leghívebb  tanítvá¬ 
nyainak. 

Már  a  nyilvánosságnak  szánt  első  nagyobb  műve:  Mária  és 
Erzsébet  királynők  Nagy  Lajos  sírjánál*  elárulta,  mily  kiváló  erőt 
nyert  benne  a  természet  szeretetteljes  tanulmányozását  követelő  új 
iskola.  A  kép  erős  hazafias  érzésről  s  a  nagy  kompozicziók  lénye- 


*  Megvásárolta  gr.  Károlyi  György. 

gének  nem  közönséges  ismeretéről  tesz  tanúságot.  Ázt  a  meg¬ 
rázó  pillanatot  tükrözi  vissza,  melyben  a  szerencsétlen  király¬ 
nők  a  koronázási  ünnepély  zajából  menekülve,  lenn  a  sírboltban  Nagy 
Lajos  nyugvóhelyét  keresik  föl,  hogy  érzelmeik  nyilvánulásának  sza- 


TANULMÁNY 
Liezen-Mayer  Sándortól. 


had  folyást  engedjenek.  Mély  fájdalmuk  látása,  a  hagyomány  szerint, 
oly  nagy  hatással  volt  a  főurakra,  hogy  az  Anjou-házhoz  hűtlenekké 
lettek  s  később  Mária  férjét:  Zsigmondot  emelték  az  ország  trón¬ 
jára.  Ez  a  kép  irányadó  volt  Liezen-Mayer  egész  pályájára,  mert 
hosszasabban  később  is  két  dolog  kötötte  le  érdeklődését:  hazájának 

festői  tárgyat  bőven  szolgáltató,  dicsőségteljes  története  s  a  szép  és 
nemes  nő-alakok  ábrázolása  az  élet  külömböző  viszonyai  között,  a 
szelíd  érzések  és  megrázó  szenvedélyek  különféle  megnyilatkozásaiban. 
A  festmény,  ellentétben  a  régi  komponáló  modorral,  a  tisztán  festői 
felfogást  juttatta  érvényre  s  az  előadásban  oly  biztosságot  mutatott, 
a  minőt  csakis  a  természet  gondos  tanulmányozása  után  lehet 
elsajátítani. 

A  müncheni  akadémia  1 865-ben  két  vázlatra  hirdetett  pályáza¬ 
tot.  Liezen-Mayer  részt  vett  a  pályázatokban,  még  pedig  olyan  siker¬ 
rel,  hogy  mindkettőnél  az  első  díjat  nyerte  el,  sőt  az  egyik  vázlat¬ 
nak:  Thüringi  Erzsébet  szentté  avatásá-nak  elkészítésére  megbízást  is 
kapott  az  akadémiától.  A  tárgynak  lelkesítnie  kellett  őt,  mert  Erzsé¬ 
bet,  a  magyar  királyleány,  épp  úgy  nemzeti  szentje  hazájának,  mint 
Thüringiának,  nem  is  szólva  arról,  hogy  más  helyek  is,  mint  Andechs 
Felső-Bajorországban,  dicsekesznek  azzal  a  szerencsével,  hogy  Erzsé¬ 
betnek  tartózkodási  helyéül  szolgáltak.  Erzsébet  tagadhatatlanul  egyik 
legköltőibb  alakja  a  középkornak  s  megérdemli  az  iránta  tanúsított 
nagy  tiszteletet.  A  művészet  is  többször  dicsőítette  őt  alkotásaiban, 
de  szebben  és  méltóbban  aligha,  mint  Liezen-Mayer  képei,  melyek 
közül  a  Szentté  avatás  leginkább  megfelel  a  történeti  festmény  kívánal¬ 
mainak.  A  Szentté  avatás- 1  1867-ben  festette  s  ezzel  csaknem  egyszerre 
befejezett  egy  másik  festményt  is,  mely  hivatva  volt  arra,  hogy 
Liezen-Mayerí  a  legelőbbkelő  festők  sorába  emelje.  Mária  Teréziá-ja 
szabad  ég  alatt  mutatja  be  a  bájos  fiatal  királyasszonyt,  amint  éppen 
egy  szegény  beteg  nő  gyermekét  megszoptatja.  A  művész  ritka  erő¬ 
vel  tudta  kizsákmányolni  a  viruló  szép  fejedelmi  nő  s  a  szegény 
nyomorult  beteg  közti  ellentétet,  a  nélkül,  hogy  ez  utóbbinak  ábrá¬ 
zolásánál  a  legújabb  idők  nyomort  festő  képíróinak  túlzásaiba  esett 
volna.  Jóllehet  a  köznapi  életből  vett  jelenetet  dolgozott  föl,  a  genre- 
szerün  felülemelkedő  felfogást  tanúsított  s  a  történeti  festmény  magas¬ 
latára  tudta  emelni  kompoziczióját.  A  képen  ritka  melegség  ömlött 
el,  s  Liezen-Mayer  nemcsak  a  rajzzal  és  előadással,  hanem  a  kolorit 
erejével  is  meglepte  a  műértőket.  A  festmény  számos  megrendelést 
szerzett  neki;  a  müncheni  gártner-téri  színház  függönye,  s  a  Stieglitz 

bárónő  pétervári  palotájában  látható  Vadászati  jelenet ,  melyet  Wagner 
Sándor  társaságában  festett,  a  Mária  Terézia  sikere  után  készültek. 
E  nagyobb  alkotások  közben  arra  is  talált  időt,  hogy  arczképeket 
készítsen.  Már  előbb  befejezte  anyjának,  Wagner  Sándornak  és 
Simor  herczegprimásnak  hű  képmásait,  1870-ben  pedig  az  a 
kitüntetés  érte,  hogy  Bécsbe  hívták  meg  I.  Ferencz  József  király 
arczképének  megfestésére.  S  ez  a  képmás  annyira  tetszett,  hogy 
az  osztrák  fővárosban  csakhamar  valóságos  divattá  vált,  hogy  az 
előkelő  világ  LiEZEN-MAYERrel  festesse  magát.  A  művésznek  két  év 
után  csaknem  szökve  kellett  eltávoznia  Bécsből,  hogy  Münchenben 
újra  nagyobb  kompozicziók  alkotására  szentelje  tehetségét.  És  a  het¬ 
venes  évek  kezdetén  csakugyan  ismét  egy  olyan  művet  alkot, 
melyet  benső  érték  és  külső  siker  tekintetében  egyaránt  Mária  Teré¬ 
ziája.  mellé  állíthatunk.  Ez  a  festmény:  Erzsébet  királynő  aláirja 
Stuart  Mária  halálos  Ítéletét.  A  művész  itt  a  halálos  Ítélet  alá¬ 
írását  megelőző  habozást  örökíti  meg  ritka  szerencsével.  A  királyné 
éppen  fölragadja  a  tollat  s  arczárói  a  felindulás  és  a  rettentő  elhatá¬ 
rozás  küzdelme  olvasható  le.  Tagadhatatlan,  hogy  erre  a  kompozi- 
czióra  is,  mint  általában  az  Erzsébet  királynőt  ábrázoló  képekre, 
nagy  befolyással  volt  Schiller  jellemzése,  mely  a  királynő  valódi  nagy¬ 
sága  mellett  az  asszony  gyöngeségét  is  hangsúlyozza.  A  festői  föl¬ 
dolgozás,  a  kivitel  azonban  már  a  Piloty-féle  irány  nagytehetségű 
képviselőjét  mutatja,  teljesen  egyéni  tulajdonságokkal.  A  festmény  a 
kölni  nemzeti  képtárba  került.  E  korszak  szebb  alkotásai  közé  tarto¬ 
zik  továbbá  a  Magyarországi  Szent  Erzsébet  czimű  festmény,  melyet 
a  magyar  Képzőművészeti  Társulat  rendelt  meg  a  nemzeti  múzeumi 
képtár  számára.  A  magyar  történelem  bájos  alakja  Liezen-Mayer  képén 
mint  a  szegények  jóttevője  szerepel.  Szent  Erzsébet  arczán,  alakján  s  a 
gyöngéd  mozdulaton,  melylyel  köpenyét  a  fagyban  didergő,  s  félig 
megdermedt  gyermekét  ölében  tartó  koldus  asszony  fölé  teríti,  az  az 
eszményi  báj  ömlik  el,  melynek  ábrázolásában  Liezen-Mayer  csaknem 
páratlanul  áll  művészeink  közt.  Nem  kevésbbé  megható  a  nyomor  és 
nélkülözés  következtében  lábainál  összeesett  szegény  nő,  ki  hálásan 
pillant  a  királyleány  jóságos  arczára. 

Művészünk  már  pályája  kezdetén  foglalkozott  illusztrácziók  készí¬ 
tésével,  a  hetvenes  évek  végétől  kezdve  pedig,  úgyszólván,  egész 
tevékenységét  kiváló  költők  és  irók  magyarázására  szentelte.  Főmunkája 
ezen  a  téren  Göthe  Faust-]ának  illusztrált  kiadása  (1876),  mely  hosszú 
ideig  foglalkoztatta,  s  minthogy  nagyon  elterjedt,  nevének  népszerűvé 
tételére  is  nagy  befolyással  volt.  Cornelius  és  Kreling  Faust-illusztrá- 
cziói  után  nem  kis  föladatra 
vállalkozott ;  de  határozott 
érdeme,  hogy  előzőinél  ért¬ 
hetőbb,  erőteljesebb  nyelven 
szólt  a  közönséghez,  s  alak¬ 
jait  közelebb  tudta  hozni 
érdeklődésünkhez.  A  művé¬ 
szet  történetének  érdekes 
tünete,  hogy  Göthe  illusz¬ 
trálásánál  a  legnagyobb 
sikerrel  nem  német,  hanem 
magyar  művész  dicseked¬ 
hetik.  Hasonló  szerencsével 
magyarázza  Scheffel  Ekke- 
hard-]kt,  majd  ( 1 878)  Schiller 
Harang-iát  is,  ez  utóbbinál 
bebizonyítva,  hogy  nemcsak 
a  német  stilt  ismeri  alapo¬ 
san,  hanem  a  rokokóban  is 
egész  könnyedséggel  tud 
mozogni  és  fantáziája  kime¬ 
ríthetetlen  forrása  úgy  a 
drámai,  mint  a  naiv  motívumoknak.  Nagy  szeretettel  foglalkozott 
Liezen-Mayer  a  tiroli  szép  Welser  Philippina  történetével  is.  Ily  tárgyú 
festményének  egy  erőteljes  szép  tanulmányát  1900-ban  vásárolta  meg 
a  magyar  állam  a  művész  hagyatékából. 

Nagy  tévedés  volna  azt  hinnünk,  hogy  Liezen-Mayerí  a  törté¬ 
nelmi  témákkal  való  örökös  foglalkozás  egyhangú  festővé  tette.  Erős 


MARGIT  ÉS  MÁRTA 
Liezen-Mayer  Sándortól. 

tehetsége  több  irányban  is  megnyilatkozott.  így  Magyarország  her- 
czegprimása  számára  Menekülés  Egyiptomba  czimmel  (1878)  mélyen 
átérzett  vallásos  képet  festett ;  elkészítette  bájos  kompoziczióját :  a 
Tavasz-t,  melyben  szeretett  leányának,  Gorának,  emelt  emléket,  aztán 


ROMEO  ÉS  JÚLIA 
Liezen-Mayer  Sándortól. 


Az  első  szerelem  aranykorán,  mely  virágzó  fák  alatt  fiatal  szerelmes 
párt  ábrázol  a  XVIII.  század  második  felének  festői  jelmezében. 

Utolsó  nagyobb  alkotásában:  Hunyady  Mátyás,  kinek  magyar 
királylyá  történt  megválasztását  hírül  adják,  újra  visszatér  első  sze¬ 
relméhez.  A  nagyméretű  képet  az  1896-diki  millenniumi  kiállításon 

mutatta  be  Liezen-Mayer.  A  fiatal  Hunyady  Mátyás  a  cseh  király 
udvarában  éppen  tanulás  közben  értesül  arról,  hogy  hazája  királylyá 
választotta.  A  délczeg,  szép  ifjú  arczán  örvendetes  meglepetés,  de 
egyúttal  a  reá  várakozó  nagy  föladat  érzése  tükröződik  vissza. 
A  magyar  követség  váratlan  megjelenésének  erős  hatása  érezhető  a 
tanítón  is,  ki  fölemelkedik  székéről,  hogy  a  királylyá  lett  tanítványt 
üdvözölje.  A  kompoziczió,  mint  Liezen-Mayer  minden  műve,  nagy 
formaérzékről  tanúskodik;  beosztása,  csoportosítása  gyakorlott  mes¬ 
ter  kezére  vall;  de  jellemzésében  már  nincs  meg  az  a  tartalmasság 
és  erő,  melylyel  régibb  alkotásain  találkozunk,  valamint  színeiből  is 
hiányzik  a  kellő  energia.  Ezt  a  festményt  is  a  magyar  állam  vette 
meg  a  szépművészeti  muzeum  számára. 

Liezen-Mayer  mint  a  müncheni  akadémia  hírneves  tanára  végezte 
be  pályafutását.  Nagy  vesztesége  művészetünknek,  hogy  ez  az  erős 
tehetség  nem  magyar  ég  alatt  fejlődött,  izmosodott  s  keresett  inspi- 
rácziót.  így  folyvást  idegen  művelődés  befolyása  alatt  állt;  legérté¬ 
kesebb  kompoziczióiban  a  német  szellem  festői  tolmácsa  gyanánt 
mutatta  be  magát  s  ha  hazája  történetéből  merített  lelkesülést,  mű¬ 
vészi  ereje  sokszor  csak  az  általános  emberi  visszatükrözésére  szo¬ 
rítkozott.  Liezen-Mayerí  csak  első  sikerei  kötik  hozzánk;  későbbi 
műveiben  már  világpolgár,  ki  mint  ilyen,  a  magyar  szellem  hajlé¬ 
konyságáról  tesz  tanúságot. 

Hozzánk  tartozását  tárgyban  és  szellemben  sokkal  erősebben 
igazolja  a  még  mindig  Münchenben  élő  és  tanárkodé  Wagner  Sándor, 
ki  LlEZEN-MAYERrel  egyidejűleg  vagy  talán  valamivel  előbb  jelent 
meg  először  kiállításainkon.  Első  képe,  melyet  még  mint  a  Piloty-iskola 
növendéke  küldött  hozzánk  Münchenből,  Dugovics  Tituszt,  a  nándor¬ 
fehérvári  hőst  ábrázolta,  ki  a  törököt,  midőn  éppen  a  félholdat 
akarja  a  vár  falára  kitűzni,  megragadja,  hogy  lesújtsa,  de  mert  nem  bir 
vele,  magával  rántja  a  mélységbe.  A  kép  nemes  pathosza  és  bevég- 
zett  technikája  hamarosan  megállapította  a  művész  hírnevét.  Nem¬ 
sokára  ezután  a  müncheni  National  Museum  két  nagy  falképének 
elkészítésére  nyert  megbízatást,  s  ekkor  a  freskó-festésben  oly 
könnyedséget  tanúsított,  hogy  Kaulbach  a  legnagyobb  dicséretekkel 

halmozta  el  s  kieszközölte,  hogy  művészünket  1 866-ban  a  müncheni 
képzőművészeti  akadémiához  előbb  helyettes,  1869-ben  pedig  rendes 
tanárnak  nevezték  ki  a  technikai  osztályba.  Mint  ilyen  később  az  úgy¬ 
nevezett  Componir-Schule-ba  ment  át,  hol  a  már  önállóan  dolgozó 
tanítványok  leginkább  történeti  tárgyak  festésében  gyakorolják  magu¬ 
kat.  Wagner  a  müncheni  muzeum  falfestményein  három  esztendeig 


DUGOVICS  TITUSZ 
Wagner  Sándortól. 


(1861  —  1 864)  dolgozott,  s  mint  kitűnő  freskó-festő  tette  magát  isme¬ 
retessé.  A  következő  évben  a  budapesti  vigadóban  festette  a  Mátyás 
diadala  a  cseh  Holubáron  czimű  jelenetet ;  majd  Stieglitz,  szentpéter¬ 
vári  bankár  étterme  számára  készített  Liezen-Mayer  társaságában 
egy  németalföldi  vadászjelenetet  szintén  freskó-modorban. 

Wagner  egyike  a  legtermékenyebb  művészeknek.  Szenvedélye 
lévén  az  utazás,  bejárta  Olaszországot,  Törökországot,  meglátogatta 

Párist,  s  1877-ben  hosszasabban  időzött  Spanyolországban.  Mindezen 
utazásainak  emlékét  maradandó  becsű  festményekben,  nagyérdekű  raj¬ 
zokban  és  vázlatokban  örökítette  meg.  Hazai  impressziók  terméke 
A  debreczeni  csikósok  versenye,  a  mester  egyik  legelevenebb  és  leg¬ 
hatásosabb  képe;  s  ezen  kívül  egy  csomó  kisebb  genre,  mint:  a 


TANULMÁNY 
Wagner  Sándortól. 


Nádudvari  istállók,  a  Nemzeti  Múzeumban  levő  Debreczeni  ménes,  a 
Csikós  lóháton ,  s  a  Három  gráczia  (három  szép  delelő  ló)  stb.  Az  olasz 
útnak  gyümölcsei :  nagyméretű  képei  a  Római  bikaviadal  és  a  Római 
circus.  A  spanyol  út  benyomásaiból  keletkeztek  a  Spanyol  postakocsi, 
az  Alhambra,  melyet  újabban  a  magyar  állam  vett  meg  a  Nemzeti 
Muzeum  részére,  a  király  által  megvásárolt  Toledói  vásár  s  a  Piccador 
(spanyol  bikaviador).  Ezen  úti  emlékeken  kivül  ismertebb  művei  még 

Az  1 848-diki  előőrsök ,  Zápolya  Izabella,  a  mint  hazájából  kivonulni 
kénytelen  s  a  határszélen  még  egyszer  visszapillant,  hogy  búcsút 
vegyen  az  országtól,  melynek  királynéja  volt ;  Szent  István  megkeresz- 
telése  (oltárkép)  Hiúján,  Bezerédj  István  özvegyénél;  azután  a  Nőrab¬ 
lás,  mely  Amerikába  ment,  a  Huszár-bravour ,  mely  Párisba  került  s 
végül  Erzsébet  királyné  arczképe,  a  történeti  képcsarnokban.  S  ez 
a  gazdag  termékenység  még  nem  meríti  ki  Wagner  munkásságát. 

Mint  illusztrátor  is  európai 
hírnevet  szerzett  magának. 
Petőfi  régibb  és  újabb  illusz¬ 
trált  kiadásában  nem  egy  jel¬ 
lemző  rajza  látható;  a  régi 
római  élet  számos  jelenetét 
festette  egy  berlini  vállalat 
számára  s  egy  egész  kötetet 
tölt  be  Spanyolországnak  s  a 
spanyol  népéletnek  illusztrá¬ 
lása.  Egyik  nagyobbméretű 
képe  Mazeppa.  Ezen  a  Byron 
által  megénekelt  fiatal  hős  ritka 
bravourral  festett  alakját  sokan 
megcsodálták  az  1882-ik  évi 
bécsi  nemzetközi  képzőművé¬ 
szeti  kiállítás  alkalmával. 

Újabb  művei:  Sevillai  út 
négyes  spanyol  öszvér-fogattal 
(a  bukaresti  királyi  képtárban),  Villa  d’Este,  s  Részlet  a  velenczei  doge- 
palotából  (mindkettő  magántulajdon  Nürnbergben),  Konstantinápoly, 
Budapesti  vásár  az  al-Dunasoron  (magántulajdon),  Arabs  foglyok  az 
Alhambra  udvarában,  Cordoba,  Magyar  lóvásár  (Luitpold  bajor  regens 
herczeg  tulajdona),  Aratás  Veszprém  vidékén,  Magyar  menyegző, 
A  madridi  aréna.  Festett  ezeken  kívül  (1886 — 88)  Bühlmann  Józseí 
építész  közreműködésével,  egy  panoráma-képet  is,  mely  Constantin 
császár  bevonulásá-t  ábrázolja  Rómába,  a  Maxentiuson  aratott  diadal 

után.  Az  óriási  festmény  az  architekturális  részletek  nagy  szabatossá¬ 
gával,  a  csoportozatok  ritka  élénkségével,  s  a  plein  air  hatásos  alkal¬ 
mazásával  európai  kőrútjában  mindenütt  elragadta  a  nézőket. 


SPANYOL  TANULMÁNY 
Wagner  Sándortól. 


Mint  tanár  egyik  dísze  a  müncheni  képzőművészeti  akadé¬ 
miának.  A  német  művészek  közül  Gysis,  Herterich,  Seitz  Ottó  és 
Hackl,  a  magyarok  közül  Szinnyei  Merse  Pál,  Munkácsy  Mihály, 
VÁGÓ  Pál  és  mások  tanultak  mesteriskolájában. 

Wagner  művészetét  az  jellemzi,  hogy  az  előszeretet  bizonyos 

nemével  keresi  az  élettől  lüktető,  mozgalmas  jeleneteket.  Ha  a  deb- 
reczeni  ménes  lovait  akarja  bemutatni,  futtatási  jelenetet  választ; 


CASA  DEL  GARBÓN 
Wagner  Sándortól. 


Sevillában  a  czirkuszt  nem  képzelheti  el  kocsiverseny,  Rómában  az 
arénát  bikaviadal  nélkül.  Bárhová  tekintünk,  élénk,  izgalmas  kép  tárul 

elénk;  műveinek  hatása  azonban  még  sem  zavaros,  mert  a  nagy 
mesterek  iskolájában  nevekedett  művész  mindenkor  teljes  nyugalom¬ 
mal  uralkodik  tárgyai  felett.  Wagner  Sán¬ 
dor  évenkint  fölkeresi  a  magyar  Alföldet, 
heteket  tölt  a  magyar  népélet  ezer  erede¬ 
tiségét  mutató  pusztákon  s  rendesen  váz¬ 
latokkal  megrakodva  utazik  vissza  Mün¬ 
chenbe,  hogy  ottan  képekké  dolgozza  föl 
szebbnél  szebb  tanulmányait.  A  Horto- 
bágynak,  Petőfit  kivéve,  nem  volt  olyan 
mesteri  tolmácsa  mint  Wagner,  ki  folyvást 
újabb  és  újabb  thémákat  talál  a  puszták 
fiainak  életében,  s  a  megszólalásig  hiven 
tudja  ábrázolni  a  délczeg  csikósokat, 
tekintélyes  megjelenésű  számadó  gazdákat, 
szóval  azt  a  népséget,  melynek  különleges 
jellemét  még  nem  rontották  meg  a  nagyobb 
városok  mindent  nivelláló  erkölcsei  és  szo¬ 
kásai. 

Mindjárt  pályája  kezdetén  a  magyar 
népélet  ábrázolójaképpen  lépett  föl  Böhm 
Pál  is,  a  müncheni  magyar  művész-kolonia 
egyik  érdemes  tagja.  Nevét  a  Hazatérő 
aratók  czimű  képe  tette  jóhangzásuvá. 

A  jól  választott  tárgyak,  a  jellemzetes 
alakok  s  a  kidolgozásra  fordított  műgond 
fiatal  korában  mintegy  a  salonok  művé¬ 
szévé  predestinálták  ezt  a  képírót.  Művei 
még  olyan  helyeken  is  figyelmet  ébresz¬ 
tettek  a  viseletében  és  megjelenésében  egy¬ 
aránt  festői  magyar  faj  iránt, 
a  hol  azt  addig  névből  is  alig 
ismerték.  A  magyar  népéletnek 

alig  van  olyan  mozzanata,  mely  tanulmány. 

figyelmét  meg  ne  ragadta  volna.  A  mezei  élet  képei,  a  kukoricza- 
törés,  a  dinnyeszüret  tarka  jelenetei,  a  halászat  romantikája  s  a  kóbor 
czigányok  vándorlásának  komikus  epizódjai  egyaránt  jellemző  és 
életteljes  alkotásokat  sugalltak  ecsetének.  A  kútnál,  az  idyili  vonások¬ 
ban  gazdag  Csősz  családja,  a  humoros  érre  mutató  Nagyapó  szóra¬ 
kozása,  egytől  egyig  olyan  alkotások,  melyek  meghamisítatlan  való¬ 
ságában  és  egyúttal  költőiségében  mutatják  be  a  magyar  parasztot. 

A  művész  minden  képében  kerek,  szabatos  és  gondosan  kidol¬ 
gozott  kompozicziót  állít  elénk.  Szerinte  a  természetben  mi  sem  jelen¬ 
téktelen;  megfigyel  minden  jelenséget  s  a  mezők  növényzete,  a  viz 
hullámjátéka,  a  felhők  szeszélyes  alakulása  épp  úgy  bírják  szeretetét, 
érdeklődését,  mint  a  gonddal,  odaadással  rajzolt  csoportozat,  melyet 
tájképeinek  keretében  elhelyez.  A  részletek  iránt  mutatott  vonzalom 
azonban,  mint  ezt  a  Nemzeti  Múzeum  részére  pár  év  előtt  meg¬ 
vásárolt  képe:  a  Tiszapartján  is  mutatja,  olykor-olykor  az  aprólékos¬ 
ságok  fölösleges  beczézésére  csábítja. 

Hasonló  tulajdonságok  jellemzik  a  Böhm  Pálnál  pár  évvel  fiatalabb 
Valentiny  János  műveit  is,  kit  már  megszoktunk  a  czigányfaj  pár 
excellence  festőjének  tekinteni.  Képíróink  közt  nincs  egy  sem,  kinek 
több  alkalma  volt  volna  e  megjelenésében  festői,  szokásaiban  eredeti 
népfaj  tanulmányozására.  Vidéken  növekedett,  s  mint  neves  művész 
ma  is  a  vidéken  él,  hol  kompoziczióihoz  a  szellős  sátrak  örökké 
vidám  lakói  folyvást  érdekes  mintákat  szolgáltatnak.  S  nincs  a  kóbor 
népség  életének  olyan  mozzanata,  a  melyet  ki  ne  tudna  aknázni  czél- 
jaira.  Bemutatja  a  czigányt  rozzant  szekerén,  a  félig  meztelen  pur- 
dék  karavánjával  faluról  falura  vándorolva;  de  elvezet  a  Haldokló 
czigány-hoz  is,  ki  üvegesedő  szemmel  hallgatja  a  fiatal  prímást  s 
nyugodtan  válik  meg  az  élettől,  mert  látja,  hogy  méltó  utódot  hagy 
maga  után.  Ecsetjét  a  vidám  és  érzelmes  motívumok  egyaránt  fog¬ 
lalkoztatják.  Czigányait  nem  a  sötét  arczbőr  teszi  czigányokká; 
Valentiny  mélyebben  jellemez:  külsejükön  elrejtett  lelki  tulajdonsá¬ 
gaikat  igyekszik  visszatükröztetni.  Egyik  ismertebb  képén  A  jövő 
primásá-n  kuczkón  ülő  czigánygyereket  ábrázol,  kezében  hegedűvel. 
A  tárgy  egyszerű,  mondhatnám,  konvenczionális;  de  a  művész  jelen- 

íőssé  tudta  tenni,  mert  a  gyerek  nagy  fekete  szemeiből  a  génié  szik¬ 
rája  csillog  felénk,  s  érezzük,  hogy  belőle  egykoron  szivünk  felett 
uralkodó  művész  válik.  Nagyobb  kompozicziói  közt  előkelő  helyet 
foglal  el  a  Zeneiskola.  A  banda  tagjai  egy  faluvégi  vityilló  lomos 
szobájában  gyűltek  össze,  hogy  a  legújabb  nótát  betanulják.  Apraja, 
nagyja  mesterségének  gyakorlásába  van  elmerülve,  s  a  tanító  éppen 
egy  fiatal  művészt  dirigál,  a  ki,  úgy  látszik,  nem  sok  érzéket  tanúsít 
a  harmónia  iránt.  Az  oktatás  nagyon  gyakorlati,  mert  a  tanár  ur,  egy 
erős  markolással  éppen  a  vétkes  fülét  igyekszik  útbaigazítani,  a  mi 
aztán  vidám  hangulatot  kelt  a  purdék  közt.  Komolyságát  csak  egy 
serdülő  ifjú  őrzi  meg,  ki  kezében  hegedűjét  tartva,  mereng  a  hangok 
világában.  Ez  a  jövő  művésze,  a  zeneiskola  leendő  büszkesége. 

Valentiny,  mint  tájképfestő,  képeihez  legörömestebb  a  költők  által 
annyiszor  megénekelt  Balaton  vidékén  keres  motívumokat.  Festményei 
azonban  nem  a  nap  aranysugaraiban  fürdő,  felhőtelen  kék  eget  reflektáló 
tavat  mutatják;  Valentiny  szilaj  háborgásában,  hátán  egymást  kergető 
hullámokkal  kedveli  a  Balatont;  akkor,  midőn  föléje  sötét,  sűrű  felhők 
nehezednek  s  a  hullámok  zajába  a  sirálymadarak  visongása  vegyül. 
Ilyen  képe  a  Háborgó  Balaton,  mely  erőteljes,  kifejező  színeivel  és 
széles  ecsetkezelésével  kötötte  le  a  műértők  érdeklődését. 

A  Képzőművészeti  Társulatnak  nagy  érdeme  és  dicsősége,  hogy 
a  hatvanas  évek  elején  egy,  a  vidékről  szerencsét  próbálni  Pestre  jött 
naturalistában  olyan  művészt  fedezett  föl,  kinek  hírneve  pár  év  múlva 
az  egész  világot  bejárta,  s  ki  tényleg  egyike  lett  századunk  leg¬ 
nagyobb  mestereinek.  Talán  mondanom  sem  kell,  hogy  ez  a  művész 
a  csabai  asztaloslegény  —  Mlinkácsy  Mihály  ( 1 844 —  1 900)  volt. 

A  bátortalanságig  szerény,  szegletes  modorú  ifjú  1 863-ban  kopog¬ 
tatott  be  tanítójának:  SzAMOSSYnak  ajánlólevelével  a  Képzőművészeti 
Társulat  igazgatójához:  Harsányi  Pálhoz,  hogy  nála  támogatást 
keressen.  Harsányi,  ki  örömest  buzgólkodott  a  fiatal  tehetségek  érde¬ 
kében,  szívélyesen  fogadta  s  kérte,  hogy,  ha  van  kész  műve,  vigye 
el;  ha  nincs,  fessen  egyet.  Tárgyat  választhat  tetszés  szerint,  de  jó 
volna,  ha  azt  a  magyar  életből  merítené.  A  fiatal  ember  meg¬ 
köszönte  a  jóakaratot  s  pár  nap  múlva  elvitte  hozzá  első  kísérletét. 

Czime  volt:  A  hazatérő  s  elbeszélő  honvéd.  A  kép  egészben  véve  a 
dilettáns  munkája  volt,  de  egyes  részletei  nagy  megfigyelő  képessé¬ 
get  s  nem  közönséges  jellemzési  erőt  mutattak.  Harsányinak  tehát 
nem  került  sok  fáradságába  kieszközölni,  hogy  az  ifjú  havonkint 
tiz-tizenöt  forint  segélyt  kapjon,  a  képcsarnokba  szabadon  járhasson  s 
ha  akar:  ottan  dolgozhassák. 

Munkácsy,  mondhatni  egy  csapással,  eképpen  lett  festővé.  Amint 
aztán  a  társulat  első  képét  kisorsolásra  megvásárolta  nyolczvan 
forintért,  gyorsan  követték  egymást  újabb  és  újabb  művei.  A  Kuko- 
riczapattogtatás,  a  magyar  népélet  vidám  ábrázolásával,  már  a  sajtó 
figyelmét  is  magára  vonta  s  egyik  tekintélyes  lapnak  bírálója*  ezt 
irta  róla:  » Kitűnő  talentuméi  ifjéi  ember  műve,  kit  a  magyar  Képző- 
művészeti  Társulat  vett  pártfogása  alá,  és  méltán,  mert  ha  tanulmá¬ 
nyait  erős  elhatározással  és  a  művészet  iránti  kedvvel  folytatja,  szép 
jövőt  biztosíthat  magának  a  művészet  terén.  Jelen,  valóban  jó  karri- 
katurai  erőt  feltüntető  képén  látszik  ugyan  a  kezdő  kéz  némi  bizony¬ 
talansága  s  elmosódottsága,  de  szinérzéke,  a  világosság  és  árny 
helyes  felosztása  és  alkalmazása  azt  bizonyítják,  hogy  jó  mester 
útmutatásai  mellett  és  szorgalmas  tanulmány  által  hamar  túllesz  a 
nehézségeken. «  Munkácsy  i3o  forintot  kért  a  képért,  a  mi,  ha  tekin¬ 
tetbe  veszszük  a  mai  fiatal  művész-generáczió  árait,  nagyon  is  sze¬ 
rény  kívánság  volt.  Ugyanekkor  már  sok  mindent  összerajzolt,  s  iró- 
barátai  mind  jobban  és  jobban  kezdték  hangoztatni,  hogy  ezt  az 
isten  különös  kegyelméből  való  tehetséget  országos  segítséggel  is  támo¬ 
gatni  kell.  Két  évvel  később  azonban  még  nem  ösztöndíjjal,  hanem 
eladott  első  képeinek  árán  utazott  Bécsbe,  hogy  a  magyarokkal  min¬ 
dig  rokonszenvező  Rahl  Károly  oldalán  képezze  tehetségét.  Szeren¬ 
csétlenségére  Bécsbe  érkezése  után  alig  hat  hónapra  ( 1 86 5  jul.  g.) 
meghalt  Rahl,  többi  tanárai  pedig  nem  bírtak  azzal  az  adomány¬ 
nyal,  hogy  megértsék  az  ő  sajátságos  művészi  egyéniségét.  MUNKÁCSY 
aztán  nem  is  sokat  gondolt  velők,  hanem  szorgalmasan  látogatta  a 
képtárakat,  követte  saját  géniuszának  sugallatát  s  festett  tovább  is  úgy, 


'  Fővárosi  Lapok,  i864  okt.  8. 

a  mint  jónak  látta.  így  fejezte  be  a  Felolvasás  czimű  festményét 
s  kevéssel  később  a  Húsvéti  locsolás- 1,  ezt  a  derült  kompozicziót, 
melynek  alakjai  már  szerencsésen  jellemzett  magyarok.  Mindez  1866 

első  felében  történt.  Ugyanebben  az  időben  a  Szokoly  Viktor  által 
szerkesztett  Hazánk  és  Külföld  számára  is  szorgalmasan  rajzolgat. 
Egymás  után  jelennek  meg  tőle  a  Húsvéti  locsolás,  a  Kukoriczapat- 
togtatás,  a  Borivó  és  Sörivó  különböző  stádiumokban,  a  Betyár  a 

csárdában,  melyek  mind  tehetségének  egy -egy  újabb  markáns  voná¬ 
sát  mutatják. 

A  sok  munka  azonban  csakhamar  annyira  megviseli  a  szemeit, 
hogy  családi  köréből  kórházba  kénytelen  menni  s  csak  dr.  Hirschler 
hat  heti  gondos  kezelése  után  gondolhat  újból  arra,  hogy  kezébe 
ecsetet  fogjon.  Először  hálából  orvosának  fest  egy  vidám  paraszt 
genre-t,  az  egeret  űző  kutyát,  azután  pedig  megfesti  Petőfi  búcsúja 
a  szülői  háztól  czimű  képét,  mely  abban  a  pillanatban  ábrázolja 
a  költőt,  midőn  »vágyainak  sólyomszárnyain«  odahagyja  édes  anyját 
s  a  Duna  mentében  fekvő  szegényes  viskót.  Ez  a  festmény  egyúttal 
az  ő  vágyakozását  is  kifejezte  a  nagyvilág,  különösen  pedig  Düsseldorf 
után,  hol  az  ő  ideálja:  Knaus  élt  és  dolgozott. 

Egyelőre  azonban,  1866  októberének  végén,  csak  Münchenbe 
utazott,  Wagner  Sándor  osztályára  vétetvén  föl  magát,  kinek  nem 
történeti  festményeiért,  hanem  a  magyar  népéletből  merített  kom- 
poziczióiért  lelkesedett.  A  bajor  fővárosban  Rembrandton  kívül 
főleg  Ádám  Ferencz,  a  csatafestő,  volt  rá  befolyással,  ki  önzetlenül 
vezette  tanulmányait.*  Munkácsy  az  ő  festményeiben  találta  föl  leg¬ 
inkább  az  igazság  erejét,  a  valódi  élet  lüktetését.  Hogy  mindinkább 
kereste  a  meghamisítatlan  természetességet :  az  első  sorban  ennek  a 
német  képirónak  az  érdeme.  Hatása  már  a  következő  képén:  Ziva¬ 
tar  a  pusztán  meglátszott.  Az  erős  hangulatú,  életteljes  kompoziczió 
(s  egyúttal  az  első  MuNKÁCSY-kép,  mely  a  Nemzeti  Muzeum  gyűjte¬ 
ményébe  került)  a  magyar  állam  nyolezszáz  forintos  ösztöndíját  sze¬ 
rezte  meg  a  fiatal  képirónak.  Ezt  követte  az  Itatás ,  majd  a  Szénás 
szekér ,  biztosan  jellemzett,  tipikus  alakokkal.  Az  utóbbin  már  szakít  a 
sima,  túlságosan  gondozott  akadémiai  modorral,  ecsetkezelése  ener¬ 
gikus,  sőt  itt-ott  rakonczátlan. 

Még  nagyobb  haladást  mutat  a  Lakodalmi  látogatók.  Módos 
falusi  ház  szobájában  vagyunk.  A  sarokban  búbos  kemencze,  s  ennek 

'  Ádám  mindig  kedvelte  a  magyarokat.  A  Képzőművészeti  Társulathoz  intézett 
levelében  (1869)  azt  Írja,  hogy  a  solferinoi  ütközet  napján  »sok  magyar  és  horvát 
vitéznek  kötötte  be  a  sebeit  s  hogy  általában  harezban  és  békében  megszerette,  meg¬ 
becsülte  a  magyart". 

padkáján  ül  az  anyjuk,  kezében  guzsalyával.  Mellette  jobbról  vállára 
hajlik  az  egyik  eladó  leánya,  balkézt  pedig  gazduram  látható,  sze¬ 


meit  a  leánykérő  legényekre  függesztve,  kik  méltóságos  tisztesség¬ 
tudással  állnak  előtte.  Az  egyik,  kezében  virágbokrétás,  piros  pánt- 

likás  pálczával  adja  elő  a  mondókáját,  míg  a  másik  meg  nem 
állhatja,  hogy  egy  pillantást  ne  vessen  maga  mögé,  a  ház  másik 
leányára,  ki  a  bütyköst  veszi  le  a  fa-polczról,  hogy  föladatuk  elvég¬ 
zése  után  megkínálja  vele  a  legényeket.  Magyar  néplélek,  magyar 
érzület  szólal  meg  a  kép  minden  részletében.  Ez  az  igazi  paraszt 
otthon,  meleg,  boldog  fészke  az  egyetértésnek  és  összetartásnak. 

Müncheni  tartózkodása  alatt  kisebb  rajzokon  is  dolgozik.  Ilyenek: 
a  Falu  kútja  eleven,  fecsegő  leánycsoportjával,  Liezen-Mayer  és 
Wagner  arczképei,  Befordultam  a  konyhára  Petőfi  dalához,  a  Hon- 
véd-njonczozás  a  Honvéd-album  számára,  a  Hadi  foglyok,  A  bekvár- 
télyozoti  huszár,  mely  fiatal  asszonynyal  enyelgő  huszárt  ábrázol, 
míg  a  félig  nyitott  ajtón  át  a  mezei  munkáról  éppen  haza  térő  férj 
alakja  látható,  továbbá  a  Kupaktanács ,  melyen  a  három  tagból  álló 
falusi  bíróság  előtt  lánczra  vert  paraszt  legényt  s  vádaskodó  zsidót 
ábrázol;  ugyanaz  a  théma,  melyet  később  Bihari  Sándor  is  feldolgozott. 

Mindezek  a  művek  ritka  népszerűséget  szereznek  neki  a  magyar 
fővárosban.  Fiatal  iró  barátjai  már  a  legnagyobb  magyar  képírót  látják 
benne  s  a  régi  idők  mestereihez  kezdik  hasonlítgatni.  A  sok  magasz¬ 
talás  aztán  visszahatást  szül  és  Keleti  Gusztáv,  jósló  tehetségének 
nem  nagy  dicséretére,  azt  jegyzi  meg,  »hogy  ezen  föltétien  dicsér- 
getésnek  csak  kényszerkelete  van  nálunk  —  a  hazai  közönség  jóvol¬ 
tából  ;  s  hogy  úgy  járunk  vele,  mint  az  osztrák  bankóval :  alig  hogy 
átlépjük  a  határt,  már  is  az  eredeti  névértéknek  csak  kétharmada 
marad  zsebünkben«.  Munkácsy  azonban  nem  fél  a  devalvácziótól,  s 
jóbarátai  marasztalása  daczára  is  elutazik  Düsseldorfba  1868  októ¬ 
berének  első  felében. 

A  rajna-parti  városban  jól  esik  neki  az  a  szives  fogadtatás, 
melyben  Knausnál  részesül,  de  csakhamar  habozóvá,  töprengővé  lesz, 
mert  a  mester  nagy  jellemző  ereje  ónsúlylyal  nehezedik  reá,  s  attól 
tart,  hogy  alkotásaiban  soha  sem  fogja  őt  utolérhetni.  Eleinte  nem 
is  fog  nagyobb  kompoziczióhoz ;  legörömestebb  tájképet  fest  (Viharos 
tájkép,  Aratáskor,  Száraz  malom).  S  amikor  Vautier  a  genre  művelé¬ 
sére  sarkallja:  csak  egyetlen  alakkal  tesz  kísérletet,  Hajnalban  czimmel 
inasgyereket  festve,  ki  immel-ámmal  kel  föl  ágyáról,  nagyot  ásít 

s  erősen  dörzsöli  a  szemeit,  hogy  belőlök  kikergesse  az  éjjeli  álmot. 
Rajzai  azonban,  talán  könnyebb  pénzkeresés  czéljából,  egyre  szapo¬ 
rodnak.  Az  ürgeöntés,  A  kútról  hazafelé,  A  pásztorkunyhó ,  A  köpülő 


mellett,  A  Tisza  partján,  A  tilolás  rövid  egymásutánban  jelennek  meg 
1869-ben  a  Magyarország  és  Nagyvilág  hasábjain. 

Mindezek  a  művek  még  távolról  sem  sejttették  azt  a  magas¬ 
latot,  ahová  csakhamar  emelkedett.  Szunnyadozó  ambicziója  igazán 

Düsseldorfban  kezdett  ébredezni.  Valami  nagyot,  valami  meglepően 
újat  akart  alkotni,  hogy  környezetének  érdeklődését  maga  felé  terelje 
és  szénnel  gyorsan  kartonra  hevenyészte  a  Siralomház  első  vázlatát. 
A  kísérlet  merész  volt;  maga  Knaus  is  elbizakodottságnak  tekintette 
vállalkozását.  De  vásznán  csakhamar  annyi  erővel  és  igazsággal 
bontakoztak  ki  a  tragikus  jelenet  alakjai,  hogy  a  mester  is  kénytelen 
volt  meghajolni  a  tanítvány  sikere  előtt.  A  kompoziczió  megrázó 
tragédiát  ábrázol.  Az  alacsony,  bolthajtásos  helyiség  félhomályában, 
fehér  terítővei  borított  asztal  mellett  ül  a  halálra  Ítélt  betyár,  szemeit 
komoran  szegezve  maga  elé.  Előtte,  körülötte  kiváncsi  asszonyok 
és  szepegő  gyermekek  állanak.  A  katonaviselt,  marczona  kovács 
csak  félvállról  tekint  reá,  míg  egy  fiatal  parasztlegény  lesütött  fővel 
meghatottan  nézi  s  látszik  rajta,  hogy  biztató,  jó  szót  is  kívánna 
mondani  neki,  ha  háta  mögött  ott  nem  állana  szuronyos  fegyverével 
a  katona.  A  tulajdonképpeni  tragédiát  azonban  az  a  két  alak  csinálja 
meg,  mely  ott  jobbra,  egészen  közel  áll  hozzá:  a  fal  felé  fordulva 
zokogó  asszony  s  az  ujjait  szopó,  mezítlábos  csöpp  jószág.  Mi  lesz 
ezekből,  ha  elvégezte  munkáját  a  kérlelhetetlen  igazságszolgáltatás? 

Munkácsy  Siralomház- a  az  első  magyar  életkép,  mely  szélesebb 
távlatot  nyit  meg  előttünk  s  az  igazság  erejével  ragadja  meg 
szivünket.  Ez  már  maradandó  becsű  alkotás,  s  a  művészetek  törté¬ 
netében  méltán  követelhet  helyet  a  legnagyobb  mesterek  remekei 
mellett.  És  csakugyan  teljes  elismerést  is  aratott,  mert  már  a  festő¬ 
állványon  megvásárolta  egy  amerikai  műbarát,  és  nemsokára  azután 
(1870)  a  párisi  világkiállításon  arany  éremmel  jutalmazták.  Ez  a 
diadal  művészünket  egyszerre  a  leghíresebb  modern  mesterek  sorába 
emelte.  A  Siralomház  érdekfeszítő  tárgya,  a  főalak  bevégzett  egyénítése, 
az  arányos  szerkezet,  főleg  pedig  a  sötét,  búskomor  színezet,  mely 
a  képnek  megdöbbentő  hangulatot  kölcsönöz,  elragadták  és  csodálko¬ 
zásra  indították  a  nagyközönséget  éppúgy,  mint  a  műértőket.* 

A  düsseldorfi  siker  oly  nagy  volt,  hogy  szinte  ránehezedett 

*  Munkácsy  a  Siralomház-at  később  még  egyszer  megfestette  s  ez  a  második 
példány  1896-ban  vétel  útján  a  magyar  állam  tulajdonába  került,  hogy  egyik  díszét 
képezze  a  .Szépművészeti  Múzeumban  létesítendő  MUNKÁCSY-teremnek. 

Munkácsy  alkotóképességére.  Párisi  tartózkodásának  első  idejében 
(mert  időközben  Düsseldorfból  a  franczia  fővárosba  tette  át  lakását) 


alig  tudott  valamit  alkotni,  annyira  rettegett  attól  a  gondolattól,  hogy 
későbbi  művei  nem  fogják  elérni  a  Siralomház  mesés  sikerét.  És 
csakugyan,  úgy  a  Tépéscsinálók- ból,  mint  az  Éjjeli  csavargók- ból  (1873) 

hiányzik  a  Siralomház  megrázó  eredetisége.  Munkácsy  mindezekben  a 
művekben  gyermek-  és  ifjúkora  szomorú  emlékeinek  hatása  alatt  áll. 
Szívesebben  rajzolja  az  élet  komor,  mint  derűs  oldalait,  s  koloritjában  is 
nagyobb  előszeretettel  viseltetik  a  sötét,  mint  a  világos  színek  iránt. 
Műveiben  az  alsóbb  néposztály  költője,  s  mindaz,  amit  vásznára 
vet,  arról  tanúskodik,  hogy  ezt  a  nyomort  nem  csak  ismeri,  de 
át  is  érezte. 

Színei  a  Zálogházban  czimű  képén  (1873)  kezdenek  derülni;  a 
Nemzeti  Múzeumban  levő  Újonczok- kai  s  a  Falu  hősé-ve  1  (1875)  pedig 
már  vidámabb  hangulatokra  törekszik.  Az  elsőn  a  mulató  legények 
jókedvét  a  sirvavigadás  igaz  magyar  humorával  érzékíti ;  az  utóbbin 
figyelemre  méltó  komikai  érről  tesz  tanúságot.  Nagyon  érdekes  műve  a 
következő  évből  a  Műterem  czimű.  Ez  tulajdonképpen  kettős  arczkép: 
saját  magát  és  a  feleségét  festette  meg  rajta,  amint  a  rue  Legendrei 
műterem  kandallója  előtt  egy  készülőben  levő  tájképet  vizsgálnak. 
A  festményről  valami  jóleső  melegség  árad  felénk:  a  nyugalmas 
otthon  édes  poézise.  Sok  küzdés  után  végre  révbe  jutott  a  művész: 
jólét  veszi  körül,  s  van  szerető  felesége  is,  ki  megosztja  vele 
a  művészi  élet  gondjait.  A  franczia  sajtó  egyértelműig  magasztalta 
a  kép  koloritját,  kiemelve  rajta  különösen  a  színek  derülését. 
De  a  Siralomház- at  ez  sem  volt  képes  elfeledtetni.  Milton- nak 
kellett  jönnie,  hogy  MuNKÁCSYval  újra  behatóbban  foglalkozzanak. 

Ez  a  történeti  kép  (1877)  mutatja  a  legmagasabb  fokon  meste¬ 
rünk  művészetét.  Megfestésénél  óriási  föladat  várakozott  MUNKÁCSYra: 
bemutatni  a  lángeszű  költőt,  úgy,  hogy  lássuk  benne  a  mélyen  gondol¬ 
kodó  filozófot,  a  szabadság  hősét  és  vértanúját,  de  egyúttal  a  magán¬ 
embert  is,  ki  szerencsétlen  volt  dicsőségében  úgy,  mint  szerelmében, 
túlélte  pártja  szerencséjét,  a  saját  egészségét,  tűzhelye  kényelmét, 
sőt  még  gyermekei  szeretetét  is.  És  a  mester  bámulatos  sikerrel 
oldotta  meg  ezt  a  föladatot.  Nem  folyamodik  színpadi  fogásokhoz: 
kompozicziójának  központja  maga  az  egyszerűség;  de  a  ki  ránéz 
Milton  alakjára,  amint  egyik  keze  a  szék  karját  markolja,  a  másik 
pedig  akaratlanul  is  a  mellére  nehezedik:  látni  fogja  ott  a  szülemlő 
gondolatot  s  érezi  a  lélek  teremtő  alkotását.  A  megtört  külsőn, 

a  sápadt,  magas  homlokon,  a  világtalan  szemeken  a  géniusz  vissz¬ 
fénye  sugárzik.  A  költő  három  leánya  sajátszerű  bájjal  egészíti  ki 
az  összhangot.  A  legkisebbik,  Rachel,  ott  ül  mellette,  hogy  mindjárt 
kéznél  legyen,  ha  kívánna  valamit.  Testvére,  a  szép  Judith,  egy 
vörös  bársonyszék  támlájára  támaszkodik  s  lélekzetét  visszafojtva 
várja  atyja  ajkáról  a  következendő  mondatot.  0  a  legszebb  a  három 
testvér  között.  A  toll  az  Éva  kezében  van.  Teste  előre  hajlik,  feszült 
várakozással,  egész  leikével  lesi,  hogy  mit  mond  tollába  a  sorstól 
üldözött  költő.  Milton  Sedelmeyer  műkereskedéséből  került  az  1878-diki 
párisi  világkiállításba,  s  oly  mesés  sikert  aratott,  aminőben  annak 
idején  csakis  a  renaissance  nagy  mestereinek  lehetett  részük.  A  franczía 
köztársaság  hivatalos  közlönyében  Emilé  Bergerat  irt  róla  s  czikkében 
többek  közt  ezeket  mondja:  »Milton  Munkácsy  első  vállalkozása 
a  történelmi  festészet  terén,  s  be  kell  vallanunk,  hogy  föllépése  meg¬ 
döbbentően  hatalmas.  Ez  a  jelenet,  bármilyen  egyszerű,  mindenkit 
elragad.  Kimondjuk,  hogy  a  Champs-de-Mars-on  kiállított  összes 
festmények  között  ez  az,  melyhez  a  legszívesebben  térnek  vissza. 
Minél  többször  látjuk,  hatása  annál  mélyebb,  és  éppen  ez  a  varázserő 
jellemzi  a  szép  dolgokat,  ez  az  igézet  a  szép  látványok  bűvös 
tulajdonsága,  ilyen  a  remekmű  hatalma.  Kimondtuk  a  megfelelő  szót. 
Tényleg  azt  vallom,  hogy  ezúttal  azon  elvitázhatatlanul  tökéletes 
alkotások  egyike  előtt  állunk,  melyek  számára  a  kritika  a  remekmű 
elnevezést  fösvényül  tartogatja.  —  A  technika  magas  minőségű, 
az  ecsetkezelés  őszinte,  bátor  és  határozott,  mesteribbet  kívánni  sem 
lehet.  A  kompoziczió  —  a  lehető  legegyszerűbb  s  teljesen  áttanult  — 
pompásan,  » lyukakat  nem  hagyva«  tölti  be  a  vásznat,  egységes  és 
változatos,  mint  azt  a  poézis  törvényhozói,  Aristotelestől  Boileauig 
követelik. 

Az  az  intim  és  hangtalan  dráma,  melyet  ecsetje  alá  válasz¬ 
tott,  minden  oldaláról  olyan  világosan  van  elénk  állítva,  hogy  nincs 
a  nézők  közt  senki,  a  ki  meg  nem  értené.  Az  alakjai  igazak,  élnek 
s  megtestesülvék  a  csalódásig  híven.  Keresem  a  mű  hiányosságait: 
egyet  sem  tudok  találni.  Vájjon  a  kitartó  munka,  mesterségének 
pazar  tudása  révén  jutott  Munkácsy  ilyen  eredményhez?  Nem  csupán. 

E  kép  s  megelőző  művei  között  óriási  a  távolság,  szinte  megmérhe¬ 
tetlen.  És  hirtelen,  anélkül,  hogy  bárki  számon  vehetné  miként, 
megnyilatkozik  a  festőben  a  poéta.  Valami  hatalmas  vízió  suhan  el 
a  művész  lelki  szemei  előtt,  mint  a  messze  múltból  kikelt  jelenés  — 
és  a  ritka  erélyű  Munkácsy  nem  habozik  egy  pillanatig  sem,  meg¬ 
ragadja  s  a  magáévá  teszi.  Az  eredmény  minden  várakozást  túl¬ 
szárnyal.  Nem  tudom,  akad-e  még  valaha  hasonló  alkotáshoz  elég 
ereje,  bár  a  szépművészeti  téren  nem  igen  hiszek  a  véletlenekben. 
A  tény  az,  hogy  Milton  —  és  ez  az  egyhangú  véleménye  mindenki¬ 
nek  —  az  utóbbi  húsz  esztendő  festészeti  alkotásai  között  a  leg¬ 
jobbak  egyike  s  a  hozzáértők  véleménye  szerint  az  1878-diki  világ- 
kiállítás  csodái  közé  tartozik.  A  nagy  médaille  d’honneur,  melyet 
a  jury  neki  Ítélt  oda,  méltó  szentesítése  e  ritka  sikernek. « 

Milton  szerzi  meg  számára  a  Sedelmeyer  műárus  érdeklődését, 
a  ki  aztán  állandó  összeköttetésbe  lép  vele  s  műveiért  tiz  év  alatt 
többet  fizet  neki  két  millió  franknál.  Lázas  munkássága  itt  kezdődik. 
A  szerződéses  esztendők  alatt  száztizenegy  képet  fest  össze,  köztük 
egész  sorát  a  tetszetős  szalon-képeknek,  a  melyek  azonban  nem 
mindenkor  méltók  művészünk  nagy  hírnevéhez.  De  megfesti,  és  pedig 
Sedelmeyer  ösztönzésére,  híres  képét  is:  Krisztus  Pilátus  előtt  (1881), 
melylyel  ismét  új  téren,  a  vallásos  festészet  terén,  mutatja  be  tehet¬ 
ségének  bámulatos  sokoldalúságát. 

A  kompozicziót  itt  is  végtelen  egyszerűség  jellemzi.  A  mester 
ezúttal  a  jeruzsálemi  tanácsházba  viszi  nézőit,  melyet  egészen  ellep 
a  fölizgatott  nép,  hogy  halálra  kívánja  Megváltóját.  A  türelmetlen- 
kedőket  egy  római  katona  tartja  vissza  lándzsájával.  Pilátus,  a  római 
tiszttartó,  jobboldalt  ül,  négy  lépcsővel  magasabban  a  törvénytevő¬ 
székben,  míg  körülte  a  zsidó  Sanhedrin,  papi  fejedelmek,  a  nép  vénei, 
az  Írástudók  foglalnak  helyet.  Jobb  oldalán  a  vádló,  Kajafás,  a  szelíd 
názáretire  mutat.  Jézus  pedig  ott  áll  középen,  nyolcz-tiz  lépésnyire 
Pilátus  előtt,  a  törvénytevő  szék  elé  terjesztett  keleti  szőnyegen. 
Kezei  össze  vannak  kötözve  s  rajta  földig  érő  fehér  köntös  van, 
az  ártalmatlan  bolondok  köntöse,  melybe  Heródes,  semminek  állítván 
őtet  és  megcsúfolván,  szolgáival  felöltöztette. 


A  MEGVÁLTÓ 
Munkácsy  Mihálytól. 


Sedelmeyer  K.  jogosításával. 

A  legilletékesebb  bírálók  hirdetik,  hogy  ehhez  hasonló  magasztos 
kompozicziót  az  utolsó  nagy  mester :  Rembrandt  halála  óta  nem 
mutat  föl  a  művészettörténet.  Krisztus  Pilátus  előtt  vallásos  és  történeti 
festmény  egyszerre,  amennyiben  nemcsak  a  Szenvedő  Krisztus-i 
állítja  elénk,  hanem  a  hitében  erős  vértanút  is,  s  az  eredmény,  melyre 
szemlélése  után  jutunk,  nem  csupán  vallásos  jellegű  meghatottság, 
de  egyúttal  komoly  tanulság,  mert  a  mester  az  események  mellett 
az  eszmék  küzdelmét  is  érzékíti.  Ezért  az  egyház  képviselői,  kik 
Jézus  alakjában  első  sorban  az  istenség  visszfényét  keresik,  ép  úgy 
kibékültek  a  mester  felfogásával,  mint  a  profánusok,  kik  inkább  az 
emberi  eszményt  kívánták  látni  az  »ember  fiában«.  A  katholikus 
társaságok  a  képről  előadást  tartottak  s  elment  eléje  kalapot  emelni 
Renan  is,  mondván:  így  képzelem  az  én  Jézusomat. 

A  kép  magasztos  tárgyával  teljes  összhangzásban  van  a  kom- 
poziczió  páratlan  igazsága  és  egyszerűsége.  Nincs  rajta  semmi  szín¬ 
padias  s  Munkácsy  még  kora  ízlésének  sem  hizelgett,  mely  néhány 
kitűnő  kolorista  kényeztető  hatása  alatt  talán  kelletén  túl  is  meg¬ 
kedvelte  a  csillogó  és  vakító  színfoltokat.  Koloritja  nem  ragad  csodál¬ 
kozásra,  de  meglep  és  megigéz  az  igazság  erejével. 

Második  vallásos  tárgyú  festménye:  a  Kálvárián ( 1 884) folytatása 
és  kiegészítése  a  Krisztus  Pilátus  előtt  czimű  képnek.  A  hatalmas  mű 
a  nagy  történeti  dráma  utolsó  felvonását  tünteti  elénk  s  világtörténeti 
jelentőségét  óhajtja  kifejezni  annak  a  bibliai  jelenetnek,  mely  a  hóhérok 
kezére  adott  Jézus  keresztje  körül  folyt  le.  A  kép  két  részből  áll  s 
nem  az  a  rész  a  fontosabb,  melyen  Jézust  a  két  lator  közt  keresztre 
feszítve  látjuk.  Ez  a  jelenet  a  kép  jobb  oldalát  foglalja  el  és  hátra, 
másodtérbe  van  tolva.  A  megfeszített  Jézus  csak  imént  lehelte  ki 
a  lelkét:  fejét  az  ég  felé  emeli,  honnan  sugaras  világosság  tör 
keresztül  a  felhőkön.  A  két  lator  nincs  közvetlenül  mellette;  kereszt¬ 
jeiket  hátrább  ásták  le;  az  egyik  szemközt,  a  másik  oldalt  esik 
a  nézőnek.  A  szent-anya  a  kereszt  alá  omolva,  fia  átszegezett  lábait 
csókolja,  mellette  térden  állva  Mária-Magdolna  zokog  s  ott  van 
a  csoportban  még  Mártha  és  János  apostol  is.  A  hóhér,  létrájával 
a  vállán,  s  kezében  a  szekerczével,  irgalom,  de  egyszersmind  gyűlölet 

nélkül  tekint  a  kétségbeesett  csoportra;  hogy  ezt  feszítette  keresztre 
vagy  mást,  neki  teljesen  mindegy.  A  tömeg  Krisztust  nézi;  az  egyik 
részvéttel,  a  másik  közömbösen.  Mindez  azonban,  úgyszólván,  csak 
járulék.  A  mit  Munkácsy  meg  akart  festeni,  a  mit  csodálatraméltón 
fogott  fel  és  adott  vissza,  az  a  keresztre  feszítés  aktusának  a  következ- 

ménye.  A  tömeg,  megelőzve  a  hóhért,  most  szállt  le  a  Golgotha 
lejtőjén:  a  farizeusok  egyikét  már  megragadta  az  önvád:  szalad 
a  szomorú  jelenet  színhelyéről,  mintha  kisértet  űzné;  mögötte 
a  lóháton  ülő  ember  lelkében  az  irgalom  küzködik  a  rémülettel; 
egy  fiatal  farizeus  esdő  gesztusokkal  arról  igyekszik  meggyőzni 

hófehér  szakállú,  öreg  társát,  hogy  nem  történt  igazságtalanság,  de 
ez  egészen  meggörnyed  gondolatainak  súlya  alatt  és  sehogysem 
képes  megnyugtatni  a  lelkiismeretét.  A  kép  bal  oldalán  dúlt  arczú, 
lelkiismeretükkel  küzködő  alakok  tanúskodnak  arról,  hogy  az  eszmék, 
melyekért  a  keresztre  feszített  kínhalált  szenvedett,  csak  annál  erő¬ 
sebben  élnek.  A  mester  ezt  az  eszmét  még  magasztosabb  kifejezésre 
juttatja  amaz  ifjú  alakjában,  ki  az  előtérben  fordul  a  kereszt  felé 
s  szive  mélyéig  megindulva  hallgatja  Jézus  utolsó  szavait.  Ebben 
az  ideális  alakban  Munkácsy  magát  az  ifjúságot  festi,  mely  egész 
lelkét  kitárja  az  új  eszméknek,  hogy  átadja  azokat  a  következő 
nemzedékeknek.  A  mély  hatás,  melyet  a  mester  képe  az  első  pillanat¬ 
ban  a  nézőre  gyakorol  —  Albert  Wolf  szerint  —  filozófiai  gondola¬ 
ton  alapszik:  egy  nagy  szellem  mártírhalála  nem  vet  gátat  eszméinek 
útjába,  sőt  éppen  azok,  kik  halálra  hurczolták,  viszik  szerte  lelkűkben 
a  kereszt  alól  azt  a  kétséget,  mely  lassan-lassan  szent  meggyőző¬ 
déssé  érik. 

Munkácsy  képén  bámulatos  módon  nyilatkozik  meg  a  hangulat- 
keltés  adománya.  A  legtöbb  képiró  e  tragikus  tárgyhoz  hátterül 
nehéz  felhőkkel  borított  eget  választott  volna.  Munkácsy  nem  folyamo¬ 
dik  a  hatás  ily  olcsó  eszközéhez.  Az  ő  ege  csaknem  egyszínű  sötét 
ég,  mely  fenséges  egyszerűségében  csodás  módon  emeli  a  kép  hatását 
s  a  nagy  dráma  színterének  —  mintha  csak  a  természet  is  osztakoz- 
nék  a  szent  család  bánatában  —  egészen  gyászos  jelleget  ad. 

A  Krisztus  Pilátus  előtt  és  a  Kálvárián  is,  Wanemaker  phila¬ 
delphiai  nábob  tulajdonába  került;  a  Kálvárián  egyik  részletét  (a 
feszületek  részletét)  pedig,  melyet  a  mester  külön  is  megfestett,  a 
drezdai  képtár  őrizi. 

A  nagy  vallásos  képcziklusba  a  középső  darabot:  az  Ecce 
homo- 1  éppen  tizenkét  évvel  később  (1896)  ékelte  be  Munkácsy 
Mihály.  Itt  foglalkozom  vele,  hogy  a  Krisztus-képek  csoportja  teljessé 
legyen,  bár,  mint  a  mester  utolsó  nagy  munkáját,  akkor  kellene 
bemutatnom,  midőn  MuNKÁcSYtól,  szellemi  összeroskadásának  szomorú 
pillanatában,  búcsút  veszek.  A  festmény  azt  a  jelenetet  ábrázolja, 
midőn  Pilátus  az  üdvözítőt  homlokán  a  töviskoronával,  vállán  a  meg- 

alázás  szégyenjelével :  a  biborpalásttal  vezeti  a  csőcselék  elé  a  jeruzsá- 
lemi  törvényház  oszlopos  csarnokában.  Folytatását  látjuk  a  Krisztus 
elitéltetését  követő  nagy  momentumnak,  ugyanazokkal  a  fanatikus, 
türelmetlen  és  kiengesztelhetetlen  alakokkal,  kik  már  a  mester  első 
nagy  képéről  ismerősek  előttünk.  Egyik-másik  arczra  külön  is  rámutat¬ 
hatunk,  ha  a  törvényház  udvarán  tolakodó,  üvöltő  tömeget  figyelme¬ 
sebben  szemügyre  veszszük. 

A  kompoziczió  jobb  oldalát  oszlopos  erkély  foglalja  el,  egyszerű 
lépcsőzettel.  Középen  lelki  nyugalmának  teljességében  a  meggyalázott 
üdvözítő  áll,  fején  tövis-koronával;  mellette  Pilátus,  ki  éppen  bemutatja 
őt  a  fanatizált  népnek:  Ecce  homo!  E  két  alak  mögött  a  római 
katonaság  képez  sorfalat,  valamint  katonák  foglalják  el  az  erkélyhez 
vezető  lépcsőket  is.  Rideg,  komor  alakok,  kik  éles  ellentétet  képeznek 
a  törvényház  udvarán  csoportosuló,  tolakodó  és  zajongó  csőcselékkel. 
Ez  a  sürgő-forgó  tömeg  tölti  be  a  festmény  kétharmadát,  olyan 
sűrű  sorokban,  hogy  az  alakokat  egyenkint  számbavenni  csaknem 
lehetetlen.  Az  utczai  látványosságok  vegyes  közönsége  ez:  dolog- 
talan  munkások,  tolakodó  sihederek,  bámészkodó  anyák  gyermekeikkel, 
s  öreg  asszonyok,  kiknek  szivéhez  még  legkönnyebben  utat  talál 
a  részvét  érzete.  Az  egyik  csak  tanúja  akar  lenni  a  nem  mindennapi 
látványnak,  a  másik  már  tele  torokból  kiabál,  sőt  akad  olyan  is,  a  ki 
az  oszlopos  erkély  elé  furakodik  s  ökleit  emeli  az  üdvözítő  felé. 
Közvetlen  közelében  látjuk  Magdolnát;  kibontott  szőke  haja  össze¬ 
kuszálva;  fájdalmában,  kétségbeesésében  fehér  kezeit  tördeli.  Mária, 
az  üdvözítő  anyja,  szintén  tanúja  a  meggyaláztatás  jelenetének. 
Ő  azonban  néma  fájdalmával  az  erkély  felé  tolakodó  tömegben  marad 
s  elalélva  roskad  János  apostol  karjai  közé.  Arcza  a  fölmagasztosult 
fájdalom  beszédes  tükre  s  bár  meglehetősen  el  van  rejtve  a  kom- 
poziczióban,  a  festmény  egyik  legszebb  részletévé  válik  a  jellemzés 
nagy  ereje  által.  A  jelenetnek  különben  alig  van  olyan  szereplője, 
a  melyik  valamely  határozott  gondolatot  vagy  érzést  ne  képviselne. 
A  mester  végzetes  betegsége  azonban  már  nyomokat  hagy  a  nagy 
vászon  egyes  részein.  Az  előtér  alakjainak  egy  része  el  van  rajzolva, 
az  ecsetkezelés  gyakran  tétovázó,  a  légtávlatok  sok  helyen  hiányzanak. 

Félbe  kellett  szakítanom  a  mester  munkásságának  időrendben 

való  ismertetését,  hogy  együtt  mutathassam  be  vallásos  tárgyú 

kompoziczióit.  Nem  szólottám  a  családi  életből  vett  bájos  genre- 
képeiről,  melyeket,  úgyszólván,  a  pihenés  óráiban  festett  nagyobb 
munkái  közben,  hogy  kielégíthesse  az  amateuröket,  kik  folyvást 
zaklatták;  nem  szó¬ 
lottám  tájképeiről 
sem,  melyekben  a 

természet  átérezésé- 
nek  oly  magas  foka 
nyilatkozik  meg,  a 

minővel  csakis  a  leg¬ 
nagyobb  mesterek 
vásznain  találkoz¬ 
hatunk  ;  mellőztem 
sokat  kritizált  alko¬ 
tását  :  Mozart- ot  s 

az  Első  felhevülés- 1 
is,  melyekkel  bőveb¬ 
ben  foglalkozni  a 
Munkácsyi'ÓI  írott  s 
írandó  önálló  mono¬ 
gráfiáknak  a  föladata ; 
de  vissza  kell  térnem 
a  bécsi  császári  mű¬ 
történelmi  muzeum 
mennyezet  -  képéhez 
( 1 884)  s  a  magyar 
kormány  megrende¬ 
lésére  készített  Honfoglalás- hoz  (1894),  mely  utóbbi  hosszas  és  kínos 
töprengéseknek  volt  előidézője  s  nem  kis  befolyást  gyakorolt  a  mester 
szomorú  katasztrófájának  siettetésére. 

A  bécsi  mennyezet-kép  elkészítésére  Munkácsy  mindjárt  Makart 
halála  után  kapott  megbízást.  Nagy  előkészületekkel  s  nem  kis 


Sedelmeyer  K.  jogosításával. 

AZ  Ő  NÓTÁJA 
Munkácsy  Mihálytól. 


i?4 


SZANA  TAMÁS 


félelemmel  fogott  hozzá,  mert  mennyezetek  díszítésére  addig  nem 
gondolt  s  teljesen  új  téren  kellett  próbára  tenni  tehetségét.  A  képző¬ 
művészetek  apotheosisá-nak  megfestése  várakozott  rá  a  muzeum  kör¬ 
csarnokában,  tehát  olyan  helyen,  a  hol  mindjárt  magára  vonja  a  közön¬ 
ség  kritikáját.  Tárgyban  és  kivitelben  egyaránt  jeles  alkotást  kellett 
készítenie,  hogy  műve  a  kitüntető  helyhez  méltó  lehessen.  Munkácsy 
a  renaissance  korszakalkotó  alakjait  csoportosította  a  II.  Gyula  pápa 
páholya  alá,  egy  oszlopos  körcsarnokban,  mely  remek  folytatását  mutatja 
a  császári  muzeum  lépcsőházának.  Komponáló  képessége  talán  soha 
sem  nyilatkozott  meg  olyan  fényesen,  mint  ezen,  a  mosolygó  olasz  ég 
teljes  bűbáját  mutató  mennyezetképen.  Minden  egyes  alakot  behatóan 
tanulmányozott,  s  úgy  rendezte  el  őket,  gyakran  a  legmerészebb 
rövidítéseket  használva,  hogy  azt  az  újabb  idők  egyetlen  dekoráló 
művésze  sem  végezhette  volna  nagyobb  virtuozitással.  Az  óriási 
képről  a  halhatatlanok  egész  társasága  tekint  felénk,  s  MuNKÁCSYtól 
nem  vehetjük  rossz  néven,  hogy  köztük  szerényen  elhúzódva,  magának 
is  helyet  keresett. 

Talán  még  több  előtanulmányt  és  töprengést  követelt  tőle  az  új 
országházunk  számára  megrendelt  történeti  kép. 

Gyermekkorunkból  még  mindnyájan  ismerjük  azt  a  mondát, 
mely  a  honfoglalás  történetét  adja  elő.  Olvastuk,  elődeink  mint  küldtek 
kémeket  Attila  egykori  birodalmába,  megvizsgálni  a  tartományt,  hogy 
vize,  füve,  földje  alkalmas-e  a  vadászó,  halászó  és  baromnevelő 
nomád  nép  lakóhelyéül?  Tudjuk,  Árpád  követe  mint  tért  vissza 
a  legkedvezőbb  hírrel,  hozva  a  Duna  vizéből  megtöltött  kulacsot, 
kövér  fűvel  megrakott  tömlőt  s  a  fekete  homokföldből  mutatót. 
Tudjuk  azt  is,  Árpád  mint  küldte  el  másod  Ízben  is  követét,  hogy 
vigyen  a  tartomány  urának  földéért  fehér  lovat,  aranyos  nyereggel, 
aranyos  fékkel,  s  kérjen  tőle  Árpád  számára  vizet,  földet  és  füvet. 
Az  is  meg  van  Írva,  hogy  Árpád  és  a  hét  vezér  azután  nem  úgy  men¬ 
tek  Pannóniába  mint  jövevények,  hanem  mint  örökös  jogú  birtokosok, 
kik  a  földet  lovon,  a  füvet  féken,  a  vizet  nyergen  vették  meg  Pannónia 
urától.  Hogy  a  dialektika  nem  sokat  használt  s  hogy  a  kérdést  végre 
is  a  kard  döntötte  el:  szintén  fentartotta  számunkra  a  krónikás  ének. 

A  honfoglalásról  csak  ennyi  adatot  talált  Munkácsy  Mihály.  Nem 
kapott  bőbeszédű  krónikákat;  s  reá  az  a  nehéz  föladat  várakozott, 
hogy  saját  hazafias  érzületéből,  szivének,  lelkesedésének  sugalmazásából 


teremtse  meg  a  honfoglalás  nagy  momentumát  szemeink  elé  állító  képet. 
Magának  kellett  megalkotnia  a  jelmezeket,  fegyvereket,  tipuszokat 
egyaránt.  Ezért  ha  nem  bolygatjuk,  vájjon  az  a  deli,  méltóságteljes, 
jóságos  arczú  Árpád  igaz  mása-e  a  nomád  nép  vezérének,  vájjon  azok 

a  fegyverek,  azok  a  jelmezek  olyanok  lehettek-e  a  honfoglalás  idejében 
mint  aminőknek  azokat  Munkácsy  képén  elénk  tünteti;  hanem  csak 
azt  vizsgáljuk,  hogy  a  mester  képe  tesz-e  reánk  olyan  magasztos, 
lélekemelő  és  föllelkesítő  hatást,  mint  aminőt  egy  ilyen  jelenetnek  elő 
kell  idéznie:  őszinte  örömmel  kell  bevallanunk,  hogy  Munkácsy  a  Hon- 
foglalás- bán  is  a  leghatásosabb  alkotások  egyikével  ajándékozta  meg 
nemzetét.  A  Honfoglalás  nem  egyszerű  czeremóniás  kép,  a  minőt 
újabb  időben  nagyon  sokat  festettek,  hanem  a  hazai  fényes  múltért 
lelkesülő  művész  álmainak  és  tudásának  megnyilatkozása.  Ilyen  művet 
csak  az  a  mester  alkothatott,  ki  érezte,  hogy  most  nemzetinek  dolgo¬ 
zik,  s  azt  kell  munkájába  bele  öntenie,  a  mi  művészi  egyéniségében 
legértékesebb. 

Hogy  vannak  a  műnek  hiányai:  ki  merné  tagadni?  Az  aránylag 
túlságosan  hosszú  és  keskeny  vászon  arra  kényszerít  bennünket,  hogy 
részleiekben  olvassuk  le  a  képet ;  a  kompozicziónak  nincs  olyan  egyszerre 
szembeszökő  központja,  mint,  hogy  csak  az  újabb  korból  idézzek 
példát,  Francesco  Pradilla  nagy  képének,  mely  a  meghódoló  Granada 
kulcsainak  átadását  ábrázolja;  de  mindezekért  a  hiányokért  bő  kár¬ 
pótlást  nyújt  az  egész  festmény  lebilincselő  hatása,  az  egyes  alakok 
valóban  plasztikus  megjelenése,  a  színezés  bravourja  s  főleg  a  jellemzés 
ereje,  melylyel  Munkácsy  a  hódítók  és  a  meghódoltak  faji  karakterét 
éreztetni  tudta. 

Munkácsy,  egyik  életirójának  állítása  szerint,*  a  Honfoglalás- 1 
tartotta  az  igazi,  a  legjobb  képének.  Most,  hogy  a  mester  halála 
után  nagy  alkotásainak  egész  hosszú  során  végigtekintek,  úgy  találom, 
hogy  ez  a  nyilatkozat  csak  az  apa  gyöngesége  lehetett,  ki  gyer¬ 
mekei  közül  mindig  a  legutolsót  dédelgeti  szeretetének  egész  mele¬ 
gével.  Munkácsy  művészi  genieje  ebben  a  kompoziczióban  már 
csak  azért  sem  nyilatkozhatott  meg  a  maga  teljességében,  mert 
alkotó  és  alakító  erejét  a  megrendelés  föltételei  ha  meg  nem  béní¬ 
tották  is,  de  teljes  szabadságában:  a  nagy  művek  alkotásának  első 


*  Munkácsy  Mihály  élete  és  munkái,  irta  Malonyay  Dezső.  Budapest,  1898. 
Kiadja  Singer  és  Wolfner. 

föltételében,  minden  bizonynyal  korlátozták.  Nem,  Munkácsy  nagy¬ 
sága  nem  a  Honfoglalás- ról  sugárzik  felénk  egész  fényében,  hanem 
azokról  a  régi  alkotásairól,  melyekben  őt  csakis  a  saját  művészi  ösztöne 
vezeti  a  teremtés  nagy  munkájában.  Ezekben  a  művekben  páratlanul 
nagy  ő  és  utánozhatatlan.  A  legegyszerűbb  eszközökkel  ér  el  bámulatos 


EPPUR  Sí  MUOVE 
Munkácsy  Mihálytól. 


hatásokat,  úgy,  hogy  még  az  előadás  művészetében  is  fölülmúlja 
kortársait. 

Amihez  fog,  mindenben  mesternek,  az  Isten  különös  kegyelmé¬ 
ből  való  alkotó-erőnek  mutatja  magát.  Ha  tájképeit  nézzük,  azt 
hiszszük,  hogy  elsőrangú  tájképfestői  talentum,  saját  hangulatának, 
érzéseinek  annyira  beszédes  tükrévé  tudja  tenni  az  őt  környező 
természetet ;  ha  vidám  genre-képei  állanak  előttünk,  kedélyének  mély- 

sége  és  szubjektivitása  bűvöl  el,  míg  elbeszélő  műveiben:  a  Siralom¬ 
ház-  bán,  az  Éjjeli  csavargók- bán  s  a  Zálogház- bán  nagy  objektivitása 
és  jellemzési  ereje  vonja  magára  csodálkozásunkat.  Ma  a  genre 


remekét  festi  meg  s  holnap  már  nagyszabású  történelmi  képpel  áll 
elénk,  melyen  nem  tudjuk:  a  mély  gondolkozót  bámuljuk-e  meg, 
vagy  az  emberi  érzelmeinkhez  szóló  poétát?  és  alig  ragadott  el 
a  filozófiai  mélységeket  mutató  történeti  képpel,  már  a  bibliában 

talál  inspirácziót  s  a  világtörténelem  egyik  legmagasztosabb  jelenetét 
veti  vásznára  annyi  áhítattal  és  vallásos  fölmelegedéssel,  hogy  kritiku¬ 
sai  e  hitetlen  században  az  egyházi  festészet  új  életre  keltőjét  talál¬ 
ják  benne  s  munkáit  közvetlenül  a  Cinquecento  nagy  mestereinek 
alkotásai  mellé  helyezik.  Fényes  pályáját  szédületes  gyorsasággal 
futja  meg;  mindig  azt  hiszszük,  hogy  már  elérte  a  csúcspontot  és 
mégis  minden  következő  munkája  újabb  meglepetés.  Nem  hasonlít 
senkihez,  azokhoz  legkevésbbé,  a  kiktől  tanult;  minden  izében  eredeti 
s  éppen  ezért  iskolát  sem  tud  teremteni,  mert  azok,  a  kik  utánozni 
akarják,  csak  egyes  külsőségeket  lesnek  el  tőle,  de  alkotási  módjának 
műhelyébe  betekinteni  már  nem  képesek.  A  mit  nyújt,  mind  annyira 
eredeti,  annyira  sajátlagos,  hogy  csak  az  ő  művészi  egyéniségéből 
fakadhat,  csak  az  ő  érzelem-  és  gondolatvilágának  lehet  a  vissza¬ 
tükröződése. 

'  Munkácsy  tagadhatatlanul  egyik  legérdekesebb  alakja  a  művésze¬ 
tek  történetének.  Igazi  tüneményes  tehetség,  aminővel  egyes  nemzete¬ 
ket  csak  nagy  időközökben  és  jókedvében  szokott  megajándékozni 
a  gondviselés.  Az  ily  tehetségek  pályafutását  kimérni,  megjelölni 
a  lehetetlenséggel  határos.  Föltűnnek,  hogy  ragyogásukkal  bámulatba 
ejtsék  a  világot,  de  értéküket  mérlegelni,  helyüket  társaik  közt 
kijelölni  alig  lehet.  És  nem  is  arra  valók,  hogy  közönséges  kate¬ 
góriákba  sorozzuk  őket.  Magukban  állanak  s  nem  tűrik  meg  a  mások¬ 
kal  való  összehasonlítgatást,  mert  igazában  csakis  magukhoz  hason¬ 
lítanak. 

Míg  a  Milton  festője  évtizedekig  volt  Páris  egyik  nevezetessége : 
Zichy  Mihály,  kit  vele  egyenrangú  mesterként  szeretünk  emlegetni, 
Oroszországban,  a  czári  udvarnál  szerez  dicsőséget  a  magyar  névnek. 
Zichy,  mint  már  említettem,  a  negyvenes  évek  végén  jelent  meg 
először  a  magyar  közönség  előtt,  Az  anya  fájdalmá-i ,  e  sok  tekin¬ 
tetben  még  iskolás,  de  egészben  véve  mégis  erős  hatású  festményt 
küldve  el  hozzánk  Pécsből,  a  Képzőművészeti  Egyesület  kiállítására. 
A  kritika,  jóllehet  akkor  még  nem  voltunk  bőviben  a  tehetségek¬ 
nek,  bizonyos  előkelő  tartózkodással  nyilatkozott  a  festményről,  s 
ahelyett,  hogy  annak  művészi  előnyeit  fejtegette  volna,  a  művész 

23* 


SZANA  TAMÁS 


1 80 

által  kért  magas  ár  felett  fejezte  ki  megbotránkozását.  A  fiatal 
Zichy  azzal  felelt  a  sajátságosán  eredeti  bírálatra,  hogy  második 
művét :  A  keresztről  való  levétel- 1,  mely  az  elsőnél  jóval  értékesebb 
volt,  a  Nemzeti  Muzeum  képgyűjteményének  ajándékozta.  Hadd 
lássa  a  nemzet,  hogy  a  művész  lehet  önérzetes,  anélkül,  hogy 
önző  anyagi  érdekek  vezetnék  elhatározásában.  És  az  alig  húsz 
éves  ifjú  gavalléros  föllépése  nem  magára  erőszakolt  pose  volt, 
hanem  a  legőszintébb  hazafias  érzület  megnyilatkozása.  Az  előkelő, 
magyar  úri  család  sarja  ambiczióját  találta  abban,  hogy  első  nagyobb- 
szabású  alkotása  a  nemzet  tulajdona  maradjon.  Jóllehet  ez  a  nemes 
érzület  egész  pályafutása  alatt  tulajdona  maradt  ZlCHYnek,  viszonyai 
később  mégis  úgy  alakultak,  hogy  már  korán  el  kellett  hagynia 
hazáját  s  arra  csak  ritkán  nyújthatott  alkalmat,  hogy  kiváló  alko¬ 
tásaiban  szinről-szinre  gyönyörködhessünk. 

Először  1871-ben  fényképek  után,  majd  pár  év  múlva  eredeti 
műveinek  gazdag  gyűjteményét  látva,  tanultuk  megismerni  és  mél¬ 
tányolni  ezt  a  sokoldalú  s  minden  izében  önálló  szellemet.  Zichy 
képeinek  kiállítása  a  műcsarnokban  a  külső  hatások  iránt  rend¬ 
kívül  fogékony,  érzelmekben  és  gondolatokban  egyaránt  gazdag 
tehetség  rendkívüli  tevékenységéről  tett  tanúságot.  A  gyűjteményben 
lakmározó  és  kártyázó  társaságok,  tivornya  és  szerelmi  kéj  mámorá¬ 
ból  fejlő  jelenetek,  vén  élvhajhászok  csábítási  kísérletei,  közben- 
közben  egy-egy  drámaiabb  jelenet  a  zsidók  üldözésének  korából,  az 
autodafé,  a  bukott  angyal  töredelmes  bánata,  megtérése  és  halála, 
majd  égető  társadalmi  kérdéseket  megvilágító  hatásos  jelenetek, 
s  a  nagy  vásznak  mögé  rejtőzve  egy-egy  égbe  szálló  kis  Madonna 
mutatták  be  Zichy  tehetségének  csodálatot  keltő  sokoldalúságát.  S  ami 
szintén  fölemlítésre  érdemes:  a  nagyméretű  olajfestménytől  a  legigény¬ 
telenebb  kréta-  és  tollrajzig  képviselve  volt  a  kiállításon  minden 
előadási  mód. 

Zichy  olajképei  csaknem  kivétel  nélkül  fantasztikus  alkotások. 
Közülök  hatalmas  konczepcziója  által  válik  ki  a  Szirén-cyclus ,  mely 
három  képben  regebeli  és  modern  szirént  ábrázol.  A  rege  szirénje 
az  egyik  képen  bájaival  és  énekével  csalogatja  zátonyra  a  hajós- 

népet;  a  másikon  már  megkapta  áldozatát:  holtan  fekszik  ölében  az 
ifjú  halász.  A  harmadik  kép  az  új  szirénekről  beszél.  Elegáns,  vörös¬ 
hajú  hölgy  ül  szobájában,  kezei  telvék  drága  gyöngyökkel;  lábainál 
bankjegyek,  értékpapírok,  virágbokréta,  csecsebecsék,  s  ezek  alatt  egy 
ifjú  elterülve,  holtan.  A  szirén  mellett,  a  kerevetre  borulva,  kétségbe¬ 
esett  fiatal  szerelmes,  kinél  alkalmasint  már  meg  vannak  számlálva 
a  boldogság  órái.  Egy 
másik  ifjú  családi  tűz¬ 
helyét  hagyta  el,  hogy  az 
áldozatok  számát  növel¬ 
hesse;  legalább  ezt  sejteti 
a  kétségbeesett  hitves,  ki¬ 
nek  karjai  közül  erővel 
szakítja  ki  magát.  A  kép 
másik  oldalán  vén  udvarlók 
veszik  körül  a  szirén  trón¬ 
ját.  Egy  bankár  marokkal 
kínálja  a  bankjegyeket;  a 
másik  alak  kiaszott,  bete¬ 
ges  vén  ember  a  főranguak 
osztályából,  de  a  zátony¬ 
hoz  azért  ő  is  elvánszor- 
gott.  Zichy  a  tarka  kép¬ 
hez  nem  keres  kiáltó  szí¬ 
neket  ;  de  azért  már  első 
pillanatra  leköti  az  érdek¬ 
lődésünket.  A  festmény 
tendencziája  oly  erősen  érvényesül,  hogy  előtte  senki  sem  állhat 
meg  közönyösen. 

A  képzelet  féktelen  csapongását  mutatja  a  Kisértetek  órája. 
Temető  tárul  föl  előttünk  kőkeresztjeivel,  kőfalával  s  háttérben  a 
kápolnával.  Vérvörös  hold  világítja  meg  a  borzalmas  jelenetet  s  a 
titokzatosan  félelmes  tájat.  A  sírok  megnyílnak.  Kikelnek  penészes 
üregeikből  a  csontvázak  s  a  csak  imént  eltemetettek,  kik  még  nem 

egészen  csontvázak,  kiknek  földi  alakjuk  s  halotti  ruházatuk  van. 
Mindjárt  az  előtérben  egy  fiatal  leány  siri  öltözetben.  Neki  a  hol¬ 
tak  birodalmában  még  nincsen  ismerőse.  De  már  mellette  egy  másik 
nő,  kit  szintén  nemrég  temethettek  el,  rátalál  kedvesére  s  ott  a  sír¬ 
nál  öleli  meg  a  csontvázat.  Egy  anya  magához  szorítva  viszi  gyer¬ 
mekét  a  saját  sírjába;  nem  tudott  nyugodni,  mert  a  gyermeket  más 
sírban  temették  el.  —  A  szeretet  eme  képei  mellett  a  gyűlölség  és 

_  gőg  megnyilatko¬ 
zásai  sem  hiányoz¬ 
nak.  Egy  csontváz 
leszorítja  a  sir  kő¬ 
lapját,  hogy  a  má¬ 
sik  ki  ne  kelhessen  belőle;  s  a 
nagyravágyó  • —  kitűnő  jelképezés- 
sel  —  egy  szoborra  áll,  hogy  fölé¬ 
nyét  éreztesse  a  többiek  felett. 
A  semmittevők  a  kerítés  szélére 
uporodnak,  s  onnan  szemlélik  a 
halottak  órájának  rémületesen  iro¬ 
nikus  látványát.  Zichy  képe  vá¬ 
szonra  festett  bölcselkedés  a  siron- 
túli  életről.  A  tudósok  és  költők 
által  annyiszor  bolygatott  kérdés 
iróniára  csábította  a  művészt  és 
lefestette,  hogy  a  síron  túl  is  csak 
olyan  élet  folyik,  mint  itt  a  földön. 
Képzeletdusabban  már  alig  lehetne  ábrázolni  a  mindig  megújuló 
életet,  a  materiális  örökkévalóságot. 

Nagy  zajt  s  elkeseredett  polémiákat  idézett  elő  a  Démon  fegy- 
verei-vc  1.  Itt  a  szokottnál  is  merészebben  vesz  részt  ecsetével  az 
öldöklő  háborúk  ellen  folytatott  küzdelemben.  Képe  megrendítő,  az 
érzelmeket  fölkorbácsoló,  mondhatnám:  lázító  kompoziczió.  Talán  ez 
a  festmény  mutatja  leginkább:  mily  mélyen  gondolkozó  s  az  esz¬ 
mékben  mennyire  gazdag  művész  a  mi  Zichy  Mihályunk.  De  nem- 

csak  a  tartalom,  hanem  az  előadási  mód  is  méltán  bámulatot 
kelthet  ezen  a  képen.  Zichy  az  eszméknek  teljesen  méltó  kifejezést 
ad,  s  a  féktelen  szenvedélyek  félelmes  harcza  s  a  drámai  erő,  mely 
e  műből  hozzánk  szól,  elfeledteti  velünk,  hogy  a  képiró  tulajdon¬ 
képpen  vét  a  művészet  fensége  ellen,  midőn  múzsáját  leszállani  készti 
a  pártok  fölé  emelt  magaslatról  s  vele  együtt  ezek  szolgálatába  áll. 

A  mester  történeti  tárgyú  képei  közül  nagy  feltűnést  keltett 
Luther  a  Wartburgon ,  majd  később  Erzsébet  királyné  Deák  Ferencz 
koporsójánál.  Ez  utóbbi  festmény,  melyet  Zichy  kétszer  dolgozott 
át,  a  magyar  történeti  képcsarnokban  van  elhelyezve,  s  metszetekben  is 
nagyon  elterjedt. 

A  nagyobbméretű  olajfestményektől  a  bájos,  kicsiny  képekig 
Zichy  művészetében  mintegy  átmenetet  képeznek  a  színes  karto¬ 
nok:  A  bor  hatalma ,  a  nagy  lendülettel  festett  Autodafé  s  a 
Nemzeti  Múzeumnak  egyik  büszkeségét  képező  Tivornya  III.  Henrik 
franczia  király  udvarában.  Mindezek  nem  csupán  hatalmasan  kom¬ 
ponált  és  rajzolt  jelenetek,  de  a  tónusok  ereje  és  teljessége  folytán 
is  valóságos  mesterművek.  Nem  kisebb  mester  Zichy  a  sepia  árnya¬ 
latainak  alkalmazásában.  Theophile  Gautier  egy  lámpavilágnál  rög¬ 
tönzött  sepia-rajzáról  tesz  említést  s  azt  mondja,  hogy  ez  a  rajz 
baljóslatú  elevenségével  a  legszilajabb  és  legdrámaibb  mesterek 
műveivel  vetélkedik.  A  jelenet  temetőt  ábrázol.  Éj  van;  terhes  felhők 
tömegén  halvány  holdsugár  verődik  át;  fekete  fakeresztek,  síremlékek 
kettétört  oszlopai,  melyeknek  némelyikén  fátyollal  borított  urnák  lát¬ 
szanak;  másikán  a  halál  nemtője,  midőn  lábával  eltapossa  az  élet 
fáklyáját;  a  rejtelmes  borzalmasságok  láthatárán  a  síremlékek  összes 
építészetének  gyászos  változatosságával  találkozunk.  Az  előtérben 
feltúrt  földbe  szúrva  két  ásó  villog;  szóval  nem  jellemezhető  munkával 
három  rémes  alak  foglalkozik,  kiknek  mindegyike  Macbeth  boszor¬ 
kányaira  emlékeztet;  emberábrázatú  hyénák  ezek,  —  sírok  rablói, 
kik  az  eltemetettek  nyugvóhelyeit  törik  fel,  a  halottak  ékszereiért; 
a  nő-halott  arany  jegygyűrűjét,  a  gyermek  ezüst  csörgőjét,  a 
hű  szerelmes  emlék-medaillonját  keresve  —  dúlják  a  sírokat!  Éppen 
most  egy  fényes  koporsót  ástak  ki  s  az  ezüst  rojtokkal  besze- 

gett  fedél  bársony  szemfedőjének  nyílásán  át  fiatal  hölgy-halott¬ 
nak  csipkés  vánkoson  nyugvó  szép  fejét  láthatni;  arczának  kifejezése 
az  örök  nyugalom  álma,  jobbkeze  a  dobbanásában  megállított  szívre 
hajol,  melyen  belül  már  az  enyészet  férge  évődik.  A  rablók  egyike, 


TIVORNYA 
Zichy  Mihálytól. 


durva  bagno-alak,  szennyes  föveggel,  kezében  egy  darab  égő  gyer¬ 
tyát  tart,  melyet  az  éjjeli  szél  ellen  markával  óv;  a  rezgő  gyertya¬ 
fény  kétes  világot  vet  a  halott  sápadt  arczára;  egy  másik  rabló 
félig  látszik  ki  a  sirgödörből,  melyben  áll,  —  ennek  kegyetlen  ábrá¬ 
zata  a  turkáló  vadkan  agyarára  emlékeztet,  —  durva  markában 
tartja  a  halott  viasz-sárga,  sápadt  kezét;  a  holttest  kísérteties  közöny- 

nyel  látszik  átengedni  gyűrűs  ujját,  melyről  ez  kegyeletnélküli 
vad  erővel  tépi  le  a  drágaköves  gyűrűt,  alkalmasint  a  megrablott 
halott  jegygyűrűjét.  A  harmadik  rabló  előőrsön  áll  egy  újon  fölhányt 
sir  dombján,  köpenye  sarkát,  hallásának  fokozása  végett,  akusztikus 
szögletbe  hajlítva  tartja  s  feszült  figyelemmel  látszik  hallgatózni, 
valamely  távol  nyivító  ebnek  ugatását  vagy  az  őrjáró  felügyelő 
véletlen  jövetelének  neszét  gyanítva;  sötét  arczát  a  legnemtelenebb 
félelem  remegése  torzítja  el ;  szennyes  ruházata,  mely  a  temető  zsíros 
földjének  nyomait  viseli  magán,  majomszerű  testalkatot  föd.  Ezen  a 
kompoziczión  a  borzadály  költészete  nyilatkozik  meg  olyan  erővel, 
aminőt  csak  Poe  Edgár  elbeszélő  műveiben  találunk.  De  vannak 
ebben  a  sepia-modorban  gyöngéd  kompozicziói  is,  aminő  például 
a  Raphael- 1  ábrázoló  kép,  melyen  az  urbinói  mester  a  Madonnának 
mintául  szolgáló  fiatal  nőt  a  szerelem  ittasultságával  öleli  magához. 
A  barna  festés  egész  skáláját  mutatja  be  ez  a  bámulatos  gyöngéd¬ 
séggel  tervezett  és  kivitt  kompoziczió.  Majd  a  satyr  által  meglepett 
bacchánsnő  rajzát  látjuk,  mely  a  styl  antik  tisztaságával  lep  meg 
bennünket.  Hajlandók  volnánk  azt  hinni,  hogy  a  rajz  valamely 
romokból  fölszedett  minta  után,  egy  régi  cameáról,  Pompejiben 
kiásott  freskóról  vagy  antik  görög  serlegről  van  másolva. 

A  Zsidó  vévtanúk-ban  a  mély  fölfogás  egész  eredetiségével  azt 
a  kettős  — -  politikai  és  vallásos  —  üldözést  ábrázolja,  mely  Izrael 
szerencsétlen  népét  az  Istenfia  halála  megboszulásának  ürügye  alatt 
sújtotta.  Egy  földalatti  üregben  a  kétségbeesés  és  félelem  reme¬ 
gésével  bujt  össze  a  zsidó  család.  Rejtekük  izmos  ajtaja  a  külső 
erőszaknak  görnyedve  enged  s  már  sarkaiból  kifordulva,  a  levezető 
lépcsőkre  zuhan.  A  nyíláson  betörő  világosság  egy  sugara  a  rejtő- 
zők  csoportjára  esik  s  láthatóvá  teszi  a  búvóhely  rejtelmeit.  A  lépcsők 
előtt  a  mennyei  és  földi  hatalom  képviselőinek  villámokat  szóró 
tekintetével  találkoznak,  s  a  kereszt  és  bárd  csilláma  kétes  világot 
vet  az  apró  rejtekeikben  meglepett  üldözöttek  arczára.  Legelői  a 
katonák  és  a  barátok  közelednek;  arczukon  a  kérlelhetetlen  dogma¬ 
tikus  szigor  s  a  fanatizmus  nyugalma  van  jellemezve;  következik 
az  igazság  szolgáinak  csoportja,  urak  és  főrangúak,  kik  az  egyház 

szolgálatában  hatalmukat  hozzák  nyomatékül,  sujtandók  a  testet, 
míg  amaz  inquizicziójával  a  lelket  viszi  kínpadra.  Kevélykedve  lépdel 
vértes-öltönyében  a  középkori  világi  hatalom  képviselőjének  meglepő 
alakja;  mellette  a  barát-főnök  széles,  szögletes  arcza  tűnik  föl  s 
egész  valóján  látni,  hogy  nagy  dolgot  képvisel;  mögötte  baromi 
ábrázatot  látunk,  buta  gyűlölet  és  kíváncsiság  kifejezésével ;  fürkésző 
szemei  a  menedékhely  reszkető  áldozataira  vannak  irányozva,  kiket 
meghunyászkodottságukban  hidegen  vizsgálgat.  A  rajz  legirtózatosabb 
alakja  mindazonáltal  egy  másik  barát,  kiben,  úgyszólván,  az  egész 
jelenet  eszméje  ki  van  fejezve;  arcza,  az  azt  ellepő  árnyék  daczára 
is,  rémületesen  sápadt,  hasonló  világításban  tűnik  föl  sovány,  csontos, 
keskeny  orra  is,  míg  két  égő  szeme,  mely  a  túlvilági  alak  egész 
életrajzát  látszik  magában  foglalni,  szunnyadó  kénkő-tűz  gyanánt 
pislog  kifelé  kámzsájából.  Ez  az  élőhalott  arcz  fejezi  ki  azokat  a 
jégmerevségű  szenvedélyeket,  melyek  az  egész  jelenet  irányeszméjét 
adják.  Az  üldözött  zsidó  család  feje,  kinek  arczvonásai  az  ó-testa- 
mentom  prófétáira  emlékeztetnek,  méltóságteljesen  emelkedik  föl; 
arczkifejezésén  látni,  hogy  a  menekülés  minden  reményéről  lemon¬ 
dott  s  nem  fog  sikertelen  mentegetőzésekhez  és  hazugságokhoz 
folyamodni;  tekintete  meggyőz,  hogy  hitét  nem  fogja  megtagadni, 
hanem  áldozatképpen  szenved  majd  gyalázatos  halált  Jehovah  isten 
dicsőségére,  a  ki  pedig  üldözőinek  is  istene!  Felesége,  kinek  arczán 
az  egykori  szépség  jeleit  most  az  iszony  és  rettegés  kifejezése 
helyettesíti,  keresztbe  kulcsolt  kezekkel  ül  a  régi  fapadon,  szemei 
behuny vák,  mintegy  azért,  hogy  ne  lássa  a  rettegett  valót;  ölében 
kis  unokája,  a  gyermek  Jézushoz  hasonló  alak,  szenderbe  merülve 
fekszik.  A  szép,  ifjú  anya  félájultan  rogyott  le;  haja  szétbomolva, 
ingadozó  feje  mellére  csügg,  az  erő,  akarat  és  gondolat  nélkül 
eleresztett  karok  az  ijedtség  őrületét  tüntetik  föl  előttünk.  Az  elő¬ 
térben,  guruló  helyzetben,  művészi  merészséggel  van  odavetve  egy, 
az  ijedtség  villámától  sújtott  siheder;  mögötte  kúszik  a  család  öreg¬ 
atyja,  kinek  vonásaiban  fajának  minden  aljas  tulajdonsága  vissza¬ 
tükröződik;  most  is  azon  látszik  fáradozni,  miképpen  menthetné  meg 
reszkető,  vén  kezeivel  arany-  és  ezüst-serlegeit,  pénzes  ládáját.  A  rajz 

Zichy  bámulatos  jellemzőképességéről  tesz  tanúságot  s  az  előadás 
annyi  bravourját  mutatja,  a  mennyivel  még  a  mester  legjobb  munkáin 
sem  mindig  találkozunk. 

Zichy  a  czári  udvar  viselt  dolgainak,  a  czár  vadászatainak,  az 
udvar  ünnepélyeinek,  jelmezes  tánczvigalmainak  ábrázolásánál,  vala¬ 
mint  kedvelt  költőinek  illusztrálásánál  legtöbb  előszeretettel  a  krétát 
és  tollat  alkalmazza.  Óriási  tudása  és  finom  Ízlése  főként  az  ilyen 
kisebb  művekben  mutatkozik.  A  ki  nem  ismeri  e  művek  sokszorosí¬ 
tott  példányait  (az  eredetiek  látványában  csak  ritka  halandó  gyö¬ 
nyörködhetik)  ;  a  ki  nem  látta  száz  meg  száz  tanulmányát,  vázlatát, 
illusztráczióit,  annak  nem  lehet  tiszta  fogalma  Zichy  nagyságáról. 
»Az  orosz  koronázási  jelenetekről  készült  vázlatai,  Írja  Gautier,  az  ész, 
ízlés  s  arisztokratikus  elegánczia  megannyi  remekei.  A  high  life  egyetlen 
festője  sem  adta  nagyobb  fénynyel,  pompával  és  gazdagsággal  a 
körmeneteket,  szertartásokat  s  díszjeleneteket;  a  művész  ecsete  csak 
úgy  csillog-villog,  midőn  az  ünnepélyek  fényes  és  zajos  csoportosu¬ 
lásait  kell  adnia;  s  eltalálja  azonnal  a  stylt,  ha  a  byzanczi  templo¬ 
mok  arany  mozaikkal  kivert  boltozatait  s  ama  nehéz  selyem-szőnye¬ 
geket  kell  láttatnia,  melyeken  a  szentek  tiszteletreméltó  képei  foglal¬ 
nak  helyet. «  Hasonlóan  bámulatos  alkotása  az  a  Vadász-album, 
melyet  az  orosz  czár  számára  készített.  Ennek  egyes  lapjain,  az 
elejtett  vadak  jegyzéke  számára  üresen  hagyott  tért  körülölelő  kör¬ 
rajzok  a  császári  vadászatok  különböző  jeleneteit  ábrázolják;  a 
medve-,  hiuz-,  farkas-,  nyúl-,  fajd-vadászatokat,  mindezt  a  maga  illető 
vadászkészületével  s  a  maga  jellemzetes  vidékével.  Egyszer  hó,  más¬ 
kor  dér,  majd  hajnali,  majd  esti  szürkület,  hol  csalit,  hol  mocsár, 
a  mint  az  illető  vadak  természete  kívánja.  A  vadak  különböző  nemei, 
továbbá  a  telivér  vadászebek,  a  lőfegyverek,  vadászkések,  lőpor- 
szárúk,  s  a  többi  aprólékos  szerszám  mind  hihetetlen  finomsággal, 
élethűséggel  és  szabatossággal  vannak  ábrázolva,  s  bizonyos  könnyű¬ 
séggel,  nehogy  a  díszítmény  hanglétráját  túlhaladják  s  a  táj  pirha- 
nyós,  kékes,  elmosódott  színezetének  harmóniáját  megzavarják:  min- 
denik  vadászkép  központját  valamely  magas  egyéniség  képezi,  kinek 
körömnagyságú  arcza  a  legkedvesebb  miniature-arczkép.  Az  albumot, 

meséli  a  franczia  iró,  finom  és  szellemdús  ötlet  zárja  be:  mind  e 
híres  vadászok  és  isten  kegyelméből  való  Nimródok  sorából  nem 
volt  szabad  kizárva  lennie  A  .  .  .  grófnak,  a  ki,  mellesleg  mondva, 
nem  vadász.  A  művész  tehát  a  császári  palota  lépcsőjére  állítja  őt, 
a  mint  a  vadászatról  hazatérő  czárnak  elébe  megy.  Eképpen  ez  az 
alak  is  helyet  foglalt  a  vadász-albumban,  anélkül,  hogy  a  művész¬ 
nek  hazudnia  kellett  volna. 

Páratlan  mester  Zichy  az  illusztrálásban.  Byron,  Lermontoff, 
Madách  és  Arany  ékesebb  szavú  tolmácsot  már  alig  találhattak 
volna.  Zichy,  mint  a  modern  illusztrátorok  általában,  a  költő  homá¬ 
lyosabb  helyeit  magyarázza,  s  főleg  arra  törekszik,  hogy  a  szöveget 
kisérő  rajzokban  mindenütt  éreztesse  azt  a  hangulatot,  mely  a  költő 
munkáján  végigrezeg.  Ezért  párhuzamosan  halad  az  Íróval,  sőt  oly¬ 
kor-olykor  eléje  is  vág,  hogy  már  jóelőre  beleringassa  az  olvasót  a 
szöveg  hangulatába.  Ekként  teljesen  azonosítja  magát  a  poétával 
s  újra  átéli  azt,  a  mit  a  költő  átélt  akkor,  midőn  művének  éle¬ 
tet  adott. 

Egyénisége  azonban  sokkal  önállóbb,  sokkal  erősebb,  hogysem 
egyszerű  szolgája  és  rabja  tudna  lenni  a  költő  intenczióinak.  Ha  az 
illusztrálandó  műből  kiválaszt  egy-egy  fontosabb  momentumot,  annak 
ábrázolásánál  rendesen  a  saját  egyéniségét  is  megszólaltatja  s  bizo¬ 
nyos  fokig  önálló  kompozicziót  alkot.  Madách  és  Arany  felé  azért 
fordult  különös  előszeretettel,  mert  érezte,  hogy  műveik  magyarázá¬ 
sánál  nemcsak  reprodukáló,  hanem  alkotó  tehetségének  is  tág  tere 
nyílik.  Az  ember  tragédiája  s  Arany  balladái  olyan  irodalmi  termé¬ 
kek,  melyek  megtermékenyítik  a  rajzoló  fantáziáját.  Különösen  Arany 
Jánossal  foglalkozott  ritka  előszeretettel.  Ágnes  asszony  és  a  Tetemre 
hivás  a  beszédes  rajzok  egész  hosszú  sorát  diktálták  rajzónja  alá. 
Ezekben  a  rajzokban  nyilatkozik  meg  legfényesebben  a  mester  fan¬ 
táziája  s  bámulatos  könnyedsége  az  alakok  csoportosításában.  Költői 
lélek  kell  ahhoz,  hogy  valaki  annyira  bele  tudja  élni  magát  a  balla¬ 
dák  hangulatába,  mint  Zichy  Mihály,  s  a  művészi  tudás  valóban 
magas  foka,  hogy  úgy  tudjon  uralkodni  a  tömegek  felett,  a  mint 
azt  nála  találjuk.  A  Tetemre  hivás  nagy  jelenete,  melyet  ő  minden 

bizonynyal  a  modellekkel  való  hosszas  gyötrődés  nélkül  vetett  papírra, 
minden  részletében  összhangzatos,  vonalaiban  kifogástalan,  kész  kom- 
poziczió.  Hasonlóan  megragadó  Ágnes  asszony- ból  az  a  jelenet,  midőn 
a  börtön  éjében  fölizgatott  fantáziája  férjének  holttestét  maga  elé 
varázsolja,  s  ő  mere¬ 
ven  függeszti  szemeit 
a  rémes  látományra. 

Ezek  a  lapok  egy 
hatalmas  művészi  te¬ 
hetségnek  még  min¬ 
dig  ifjúi  erőre  valló 
alkotásai. 

Általában  elmond¬ 
hatjuk,  hogy  Zichy 
tehetségének  sajátos¬ 
ságával  és  sokoldalú¬ 
ságával  valóságos  tü¬ 
neménye  a  művészet 
történetének.  Igazi 
monstre  de  génié,  mi¬ 
ként  őt  Theophile 
Gautier  már  a  hatva¬ 
nas  évek  elején  el¬ 
nevezte.  Szellemének 
oly  hatalmas  lendü¬ 
lete  van,  hogy  pályá¬ 
jának  irányát  kiszámí¬ 
tani,  megjelölni  csak¬ 
nem  lehetetlen.  Az  ér¬ 
zelmes,  drámai,  humoros  és  szatirikus  ábrázolás  egyaránt  hatalmában 
van.  Olykor  az  eszmény  magaslatára  emelkedik,  majd  ismét  a  min¬ 
dennapi  élet  hullámaiba  veti  magát.  Ha  valakiről  elmondhatjuk,  hogy 
föltétien  hatalommal  uralkodik  az  eléje  tett  vászon  vagy  papírlap 
felett :  úgy  bizonyára  Zichy  Mihály  az.  Ábrázolásának  módjára  lehet 

észrevételünk;  de  azt  be  kell  vallani,  hogy  bármily  eszközöket 
ragadjon  is  meg  érzelmeinek,  gondolatainak  kifejezésére,  mindenkor 
eredeti  marad  s  bámulatos  könnyűséggel  tud  megnyilatkozni.  Tehet¬ 
sége  épp  úgy  meglep  és  elbűvöl,  ha  egy  legyezőt  népesít  be  apró 
grácziákkal  és  amorettekkel,  mintha  kolosszális  méretű  vásznán  a  föld 
hatalmas  urai  felett  mond  lesújtó  Ítéletet.  Első  mestere,  a  bécsi 
Waldmüller,  még  gyermekkorában  fejébe  verte,  hogy  soha  üres  képet 
ne  fessen;  Zichy  megfogadta  a  jó  tanácsot  s  kisebb  rajzaiban  épp 
úgy,  mint  nagyobb  kompoziczióiban,  mindig  valamely  mélyebben 
fekvő  gondolat  megtestesítésére  törekszik.  Tollat  vagy  ecsetet  csak 
akkor  vesz  a  kezébe,  ha  valami  érdekes  mondani  valója  van.  Bizarr 
vagy  nem  eléggé  magyarázott  képet  láthatunk  tőle  (Az  ember  habozik 
az  ész  és  a  bolondság  tanácsa  közt  czimű  rajzáról  1877-ben  maga 
írja  Pulszky  Ferencznek,  hogy  » értté  a  kritika  legerősebb  tormáját 
reszelték  az  orra  alá«),*  de  olyat  bizonyára  egyet  sem  találunk, 
melyre  az  üresség  vádját  lehetne  alkalmazni.  Zichy  nemcsak  kedé¬ 
lyünket  és  képzelődésünket,  hanem  értelmünket  is  akarja  foglalkoztatni. 
S  ha  valamit  hibául  lehet  neki  felróni :  az,  hogy  olykor  túlságosan 
is  sokat  gondolkozik.  Tompa  Mihály  mondása:  »a  tudás  nem  áldás « 
kevés  talentumnál  bizonyult  be  annyira,  mint  Zichy  Mihálynál,  ki 
mindennek  a  mélyét  kutatván,  a  felületből  csak  a  legszükségesebbe¬ 
ket  :  a  körvonalakat  látja,  s  a  festő  rovására  lett  páratlan  rajzolóvá. 

ZiCHYt  folyvást  megakadályozták  a  körülmények  abban,  hogy 
nagy  tehetségét  kizárólag  hazája  szolgálatára  szentelhesse.  Pályája 
kezdetén,  neki  is  mint  MARKÓnak  és  BROCKYnak,  külföldre  kellett 
vándorolnia,  mert  hiszen  nálunk  akkor  még  a  művésznek  nem  volt 
kilátása  arra,  hogy  ecsete  vagy  vésője  után  megélhessen.  Orosz¬ 
országba  ment,  hol  egy  hatalmas  uralkodó  rögtön  fölismerte  genie-jét 
s  büszkeségének  tartotta,  hogy  őt  megnyerhette.  Zichy  csakhamar 
bizalmas  embere  lett  az  orosz  udvarnak,  de  szivében,  lelkében  magyar 
maradt  és  előkelő  állását  arra  használta  föl,  hogy  szószólónk,  a 
magyar  nemzet  érzelmeinek,  aspiráczióinak  tolmácsa  lett  az  idegen- 

ben.  S  hogy  Oroszország  értelmisége  csakhamar  Magyarország  felé 
fordult  rokonszenvével :  az  sok  tekintetben  e  kiváló  művésznek 
köszönhető,  ki  nemcsak  az  ecsetnek,  hanem  az  élő  szónak  is  első¬ 
rangú  mestere. 

Később  azután  Magyarországon  is  jobbra  fordultak  a  közálla¬ 
potok.  A  nemzet  megkapta  az  önálló  rendelkezés  jogát  ügyei  felett. 
Az  első  magyar  kormány  a  képzőművészetek  sorsának  intézését  is 
belevonta  gondoskodásának  körébe.  Zichy  boldogabb  korszak  föl¬ 
támadását  remélte:  úgy  vélekedett,  hogy  most  már  neki  is  lesz  a 
működésre  alkalmas  tere,  szolgálatokat  tehet  sok  megpróbáltatáson 
átesett  hazájának.  Csaknem  erőszakkal  szakította  ki  magát  régi 
kötelékéből,  hol  fenomenális  tehetségét  nagyra  becsülték,  fényesen 
honorálták  s  egyszerre  csak  itt  termett  köztünk,  hogy  velünk  együtt 
végezze  az  újjáalkotás  nagy  munkáját.  Az  ország  nem  rég  vásárolta 
meg,  tetemes  áldozattal,  a  híres  Esterházy-galleriát.  Mi  sem  lett  volna 
természetesebb,  mint  hogy  élére  Zichy  Mihályt,  az  elsőrangú  mestert, 
a  művészetek  finom  ízlésű,  alapos  ismerőjét,  az  európaszerte  nagy 
összeköttetésekkel  és  dús  tapasztalatokkal  biró  embert  állítsák. 
Minthogy  azonban  Magyarországon  nagyban  burjánzik  az  a  rossz 
szokás,  hogy  a  fontosabb  állások  betöltésénél  nem  a  fáradságos 
munkával  és  szellemi  kiválósággal  szerzett  érdemek,  hanem  a  családi 
összeköttetések  és  politikai  érdekek  határoznak:  Zichy  Mihályt  is 
mellőzte  a  felelős  magyar  kormány.  Megbotránkozott  ezen  akkor 
minden  komolyabb  gondolkozáséi  ember:  a  sajtó  is  elitélte  a  pro- 
tekczió  elvakult  módon  való  alkalmazását;  de  a  dolgon  segíteni 
többé  nem  lehetett.  Zichy  megsebzett  szívvel  másodszor  is  itt¬ 
hagyta  a  hazáját.  Visszatért  Oroszországba,  a  hol  tárt  karokkal 
fogadták  és  még  jobban  elismerték  kiválóságát.  Bizalmasa  lett  a 
világ  egyik  leghatalmasabb  uralkodójának,  atyai  barátja  a  gyerme¬ 
keinek.  Az  orosz  udvar  mindent  elkövetett,  hogy  nagy  festőjével  a 
saját  hazájában  tapasztalt  mellőzést  és  sérelmet  elfeledtesse.  Zichy 
el  is  feledte  a  sérelmeket,  de  nem  feledte  el  —  hazáját.  Történetéből 
nyugalmasabb  óráiban  nem  egyszer  merített  ihletet ;  szabadság- 
harczából  megragadó  epizódokat  örökített  meg  hatalmas  rajzónjával ; 

Madách,  Arany  és  Petőfi  tolmácsolására  vállalkozott,  és  csodás 
illusztrácziói  diadallal  járták  be  az  egész  világot. 

Képíróink  közt  Munkácsy  és  Zichy  mellett  a  régibb  művész¬ 
nemzedék  tagjai  közül  egy  sem  képezi  oly  sűrű  emlegetés  tárgyát, 
mint  Benczúr  Gyula,  a  budapesti  mesteriskola  igazgatója.  Midőn  első 
nagyobb  művét:  Hunyady  László  búcsúja  barátaitól  czímmel  1867-ben 
Münchenből  hozzánk  elküldte,  művészete  már  nem  közönséges  fejlett¬ 
ségről  tett  tanúságot;  Rákóczi  Ferencz  elfogatása  pedig,  melyet  Károly 
román  király  vásárolt  meg,  két  évvel  később  azt  mutatta,  hogy  a 
művész  a  história  nagyobb  drámai  mozzanatainak  ábrázolására  is  sike¬ 
resen  vállalkozhatik.  És  csakugyan,  midőn  báró  Eötvös  József  köz- 
oktatásügyi  miniszter  1869-ben  történeti  képekre  hirdetett  pályázatot, 
Benczúr  Gyula  Vajk  keresztelésé- nek  vázlatával  a  fejlődő  magyar 
művészet  legtekintélyesebb  képírói:  Lotz  Károly,  Madarász  Viktor  és 
Székely  Bertalan  felett  aratott  győzelmet.  Vajk  keresztelése ,  bár  Ben¬ 
czúr  ezen  a  művén  a  velenczei  mester:  Tiepolo  befolyása  alatt  áll, 
kétségkívül  egyik  büszkesége  a  magyar  történeti  festészetnek  és  a 
monumentális  művek  hatását  gyakorolja  reánk.  A  kompoziczió  a  lehető 
legegyszerűbb ;  alig  egy  pár  alakot  látunk  a  festményen,  de  ezekben 
az  alakokban  annyi  az  élet,  a  jellemzés  oly  erőteljes,  az  architektúra 
oly  merészen  biztos,  s  végül  mindent  összefoglalva,  az  alakok  és  dísz¬ 
letek  elhelyezésében  annyi  bravourral  találkozunk,  hogy  Benczúr  művét 
az  újabb  történeti  festészet  legjelesebb  termékei  mellé  is  bátran  oda 
állíthatjuk.  Nem  kisebb  hatása  volt  1871-ben  XVI.  Lajos  és  családja 
a  versaillesi  vár  megrohanásakor  czimű  kompozicziójának,  melylyel  a 
londoni  akadémikus  kiállításon  nyert  aranyérmet.  A  kifejezés,  a  jellem¬ 
zés  ereje,  a  bravouros  csoportosítás  és  színezés  ezen  a  képen  folytonos 
emelkedésben  mutatták  tehetségét.  Du  Barry- ja  azonban  (1875),  mely 
Manchesterbe  került,  már  eltérő  véleményekre  szolgáltatott  alkalmat. 
A  kritika  mcgsokalta  a  színekben  való  féktelen  tobzódást;  szemére 
vetették,  »hogy  a  mindenség  összes  színeit  képes  lenne  alakjaira 
kenni,  csakhogy  azok  mentői  jobban  csillogjanak  és  kápráztassanak^* 


Fővárosi  Lapok,  1 865.  5.  sz. 


VADÁSZATI  JELENET 
Benczúr  G3'ulától. 

Benczúr  Du  Barry- ja,  székében  hanyagul  hátradőlve  ábrázolja 
a  hirhedt  kegyencznőt,  a  mint  ostorával  a  reggelit  fölszolgáló 
XV.  Lajos  arczát  meglegyinti.  Tulajdonképpen  nem  más  ez,  mint 
nagy  ügyességgel  földolgozott  történelmi  adoma.  Művészi  érték  tekin¬ 
tetében  magasabb  fokon  áll  a  Nemzeti  Múzeumban  látható  Bacchansn'ó , 
melyen  már  nem  a  kelmék  bravouros  festésében,  hanem  a  meztelen 
női  test  telt  idomainak  és  bársonyos  színeinek  visszatükrözésében 
ragyogtatja  művészetét.  Tagadhatatlan,  hogy  ezen  a  képen  is  első 
sorban  a  hús  ingere  dominál;  de  a  kép  a  meztelen  test  formáinak 
teljes  ismeretével  van  rajzolva  s  rajta  az  üde,  ragyogó  színek  a  velen- 
czei  nagy  mesterek  alkotásaira  emlékeztetnek.  Benczúr  ez  időtájt  nem 
hiába  utazta  be  Olaszországot  s  nem  hiába  merengett  a  velenczei 
híres  koloristák  képei  előtt.  Kiválóan  kolorisztikus  értéke  van  a 
Mályvák  czimű  festményének  is,  melyen  a  nagy  dekoratív  hatású 
vörös  és  rózsaszínű  virágok  között  mosolygó  amorettekkel  talál¬ 
kozunk.  A  piros,  pozsgás  apróságok  társaságában  egy  kis  faun 
is  látható,  ki  sötét  arczbőrével  és  hegyes  füleivel  érdekes  ellentétét 
képezi  az  apró,  meztelen  testek  világos  tónusainak. 

A  művész  utolsó  nagyobb  alkotásában  visszatért  első  szerelméhez 
s  a  millenniumi  kiállítás  számára  Budapest  székesfőváros  megrendelé¬ 
séből  Budavár  visszavétele  a  törököktől  czimmel  (1896)  újra  históriai 
képet  festett.  Nem  Budavár  ostromát  örökíti  meg,  hanem  a  diadalmas 
sereg  vezéreinek  első  összejövetelét  a  Gellért-hegyen  tartott  nagy  mise 
után.  A  jelenet  színhelye  a  már  befalazott  budavári  déli  kapu,  honnan  a 
Gellért-hegy  felé  nyílik  kilátás.  A  kompoziczió  központja  lotharingiai 
Károly,  ki  nyugodt  méltósággal  ül  fehér  lován,  mintha  csak  megfor¬ 
dított  állásban  Regnault  híres  Prim  tábornokát  látnánk.  Mellette  gróf 
Koháry  foglal  helyet  ágaskodó  paripán.  Hátrább  a  bajor  választó- 
fejedelmet,  Max  Emanuelt  látjuk,  balján  az  ősz  bajuszt!  gróf  Esterházy 
Jánossal.  Körülöttük  csoportosulnak  Pálffy  János  dragonyos  tábornok, 
Savoyai  Eugen,  gróf  Csáky  László,  Batthyány  Ádám,  a  vak  Bottyán, 
báró  Barkóczy  és  Bercsényi  Miklós.  Benczúr  valamennyit  egykorú 
arczképek  után  festette  meg,  korhű  jelmezekben.  Az  érdekes  cso- 
portozat  felett  bajor,  osztrák  és  magyar  zászlók  lengenek,  ez  utóbbi 

az  ország  patronájának:  Szűz  Máriának  képével.  A  festmény  elő¬ 
terében  jobbfelől  fegyveres  osztrák  katonák  állanak,  közepén  pedig 
Budavár  hősi  védelmezője:  Abdi  pasa  fekszik,  tátongó  sebbel,  egy 


* 

Benczúr  Gyulától. 


szcrecsen  harczos  holtteste  mellett.  Lotharingiai  Károly  a  hősi 
halált  halt  ellenfelén  nyugtatja  tekintetét.  Egy  másik  csoportban, 
szintén  az  előtéren,  ágyuroncsokat  s  az  ellenségtől  elfoglalt  diadal- 


ELHAGYATVA 
Benczúr  Gyulától. 

jelvényeket  látunk,  köztük  egy  bravourosan  festett  selyemzászlót, 
mely  talán  túlságosan  is  nagy  helyet  tölt  be  a  kompoziczión.  Az 
elfoglalt  zsákmányok  mellett  áll  Tüzes  Gábor, ,  a  történelmi  hírnévre 
emelkedett  prédikátor,  kezében  kereszttel,  s  itt  szerepelteti  a  művész 


SCHERZO 
Benczúr  Gyulától. 


Petneházyt  is,  a  ki  az  ostrom  alatt  kapott  sebébe  pár  nap  alatt 
belehalt.  Benczúr  mindezeket  az  alakokat  a  legnagyobb  biztossággal 
és  szabatossággal  sorakoztatta  egymás  mellé.  Elannyira,  hogy  sok¬ 
szor  szívesen  látnánk  egy  kis  szabálytalanságot  is,  hogy  közelébb 

jussunk  a  való  élethez,  mely  nem  komponálja  meg  ily  szigorú 
pontossággal  a  jeleneteket.  Jól  esnék  látnunk,  ha  Benczúr  itt-ott 
merészebb  volna,  habár  egy  minden  tekintetben  tiszteletre  méltó 
iskola  hagyományainak  rovására. 

A  festés  technikája  ezen  a  képen  is  bravouros.  A  kompoziczió 
egyes  részein,  különösen  ott,  a  hol  drága  selyem-  és  bársonykel- 


RÉSZLET  A  -BUDAVÁR  VISSZAVÉTELÉIBŐL 
Benczúr  Gyulától. 

méket,  arany  díszítéseket,  rojtokat  szerepeltethet,  valóságos  orgiájá¬ 
val  találkozunk  a  színeknek.  Budavár  visszavétele  gazdag  színskálá¬ 
jával  Rubens  történeti  festményeire  emlékeztet.  Szürke  színfoltokhoz 
szoktatott  szemeinket  egy-egy  pillanatra  csaknem  megkápráztatja  a 
sok  telített  színnek  és  fénynek  látványa.  Benczúr  képén  derűsebb 
égalj  alá  képzeljük  magunkat  s  irigyelni  kezdjük  azokat,  kik  eléggé 

hatalmasak  arra,  hogy  maguk  köré  ily  fényes,  szép  világot  vará¬ 
zsoljanak.  Az  ő  derűs  világnézletét  nem  zavarja  meg  a  mai  realisz¬ 
tikus  korszak  sivár  prózája.  Visszaidézi  a  régi  dicsőségteljes  múltat 
hősies  alakjaival,  emelkedett  pathoszával,  szemkápráztató  jelmezeivel 
s  milieu-jének  minden  ragyogásával.  S  ebben  az  emlékezetes,  szép 
világban  megfeledkezik  arról,  hogy  a  pathosz,  még  ha  igazán  emel¬ 
kedett  is,  idegenszerűvé  lett  napjainkban,  a  színek  pompájától  pedig 
elszoktatta  már  szemeinket  a  mindennapi  élet  egyhangú  szürkesége. 

Benczúr  nagy  népszerűségét  nálunk  nem  szabad  kompozicziói- 
nak,  hanem  az  általa  újabb  időkben  festett  nagyszámú  hasonmásoknak 


A  MŰVÉSZ  GYERMEKEI 
Benczúr  Gyulától. 


köszönheti.  Az  utóbbi  tiz-tizenkét  év  alatt  az  első  hazai  biztosító  társa¬ 
ság  alapítását  ábrázoló  nagy  képen  kívül  megfestette  gr.  Szapáry  Géza, 
gr.  Károlyi  Gyula,  gr.  Károlyi  Gyuláné,  Tisza  Kálmán,  gr.  Andrássy 
Gézáné,  I.  Ferdinánd  bolgár  fejedelem,  Komócsy  József,  Széli  Kálmán, 
Tisza  Lajos,  Schlauch  n.-váradi  bibornok  arczképeit  és  saját  erőteljes 
mellképét  is  elkészítette  a  firenzei  Uffizi-képtár  gyűjteménye  számára, 
melyben  rajta  kívül  csakis  egy  magyar  festő:  id.  Markó  Károly 
arczképe  látható.  Tőle  látjuk  Rudolf  trónörökös  életnagyságéi  arcz- 
képét  a  m.  tud.  akadémiában  és  I.  Ferencz  József  király  hason¬ 
mását  Pestmegye  székházának  dísztermében.  A  nagy  kedveltség, 

GRÓF  KÁROLYI  GYULA 
Benczúr  Gyulától. 

melyben  Benczúr  képmásai  a  magyar  közönségnél  részesülnek,  azt 
mutatja,  hogy  az  arczképfestésben  nem  elégszünk  meg  többé  a 
modell  szolgai  másolásával,  hanem  a  művészet  magaslatára  emelkedő 

alkotásokat  várunk,  megkívánva  a  festőtől,  hogy  ne  csak  másolja, 
hanem  magyarázza  is  a  természetet.  A  Benczúr  által  festett  jobb 
arczképek  (mert  felületesebb  munka  olykor  az  ő  műterméből  is  kerül 
a  kiállításokba)  nemcsak  a  rajz  kiváló  mesterére  és  választékos  ízlésű 
festőre  vallanak,  hanem  a  minta  szeretetteljes,  beható  tanulmányo¬ 
zását  is  mutatják.  Míg  gr.  Károlyi  Gyula  és  neje  arczképe  a  pose 
előkelőségével  imponál,  Tisza  Kálmán  hasonmása  úgy  az  arcz  hatá¬ 
rozott  kifejezésében,  mint  a  mozdulat  biztosságában  és  szilárdságában 
egyszerre  elárulja  az  államférfiú  főjellemvonását:  a  megtörhetetlen 
akaraterőt.  Benczúr  ezeken  az  arczképeken  nemcsak  a  külső  hű 
másolására,  hanem  egyúttal  a  benső  tartalom  tolmácsolására  is 
törekszik. 

Arczképeivel  vált  világszerte  elismert  és  kitüntetett  művészszé 
Horovicz  Lipót  is,  jóllehet  előbb  már  egész  sorát  festette  meg  a  jellem- 
zetes  genreképeknek,  a  gyermekek  világából  s  a  zsidó  nép  életéből  vett 
jeleneteknek.  Teophile  Gautier  már  a  hatvanas  évek  vége  felé  nagy 
elismeréssel  szólt  A  kis  Egly-rő\,  melyet  a  párisi  Sálon  juryje  a  mention 
honorable  kitüntetésében  részesített,  s  kedves,  mosolygó  gyermekeket 
ábrázoló  festményeit  mindig  örömest  vásárolták  meg  a  párisi  ama- 
teurök.  E  kisebb  művek  azonban  nem  elégítették  ki  becsvágyát. 
Valami  nagyobb,  maradandóbb  becsű  alkotás  lebegett  a  szemei  előtt, 
s  tárgyát  az  ó-testamentom  könyveiben  kereste.  Mély  kedélyét  a 
bibliai  történetek,  a  zsidóság  viszontagságos  múltja  foglalkoztatták 
legerősebben.  Végre  elhatározta,  hogy  Jeruzsálem  pusztulásának 
emléknapjá-i  fogja  megfesteni.  Komoly  előtanulmányokkal  fogott  a 
munkához;  de  akkori  tartózkodási  helyén:  a  mindent  nivelláló  Párisban, 
nem  talált  megfelelő  modelleket.  Varsóba  ment  tehát  és  ott  a  sze¬ 
gényebb  sorsú  zsidó  lakosság  typusait  tette  tanulmányainak  tárgyává. 
A  kép  csakhamar  elkészült  s  alakjainak  erőteljes  jellemzésével,  han¬ 
gulatának  erejével  annyira  meglepte  a  varsói  műbarátokat,  hogy 
mindenki  csak  a  magyar  művészszel  akarta  festetni  magát. 

Horovicz  elfogadta  a  megrendeléseket  már  csak  azért  is,  mert 
az  1 870-diki  franczia-porosz  háború  következtében  gondolni  sem 
lehetett  arra,  hogy  Párisba  egyhamar  visszatérhessen.  Egymásután 

festette  a  lengyel  és  orosz  arisztokráczia  kiváló  tagjait  s  csakhamar 
annyira  elhalmozták  munkával,  hogy  noha  időközben  a  rend  Párisban 
egészen  helyreállt,  visszatérését  oda  egyik  évről  a  másikra  kellett 
halasztania.  Varsói  műtermében  egymásután  készültek:  a  jellemzés 
ritka  erejét  mutató  Lengyel-zsidó  tanító ;  a  Kis  kaczér,  mely  tükörbe 
néző  mosolygó  arczú  leánykát  ábrázol ;  a  humoros  színezetű  Szakács- 
kodó  képiró,  az  Ártatlan  háború,  két  enyelgő  gyermek  kedves  alak¬ 
jával,  s  végül  az  Elsőszülött  czimű  rokonszenves  életkép,  melyen  egy 
fiatal  házaspár  egész  áhítattal  legelteti  szemeit  a  pólyás  gyermeken. 
Ezt  a  festményt  az  1 88 5-iki  budapesti  országos  kiállításon  Koburg 
Ferdinánd  herczeg  váltotta  magához. 

Az  érzelmes,  mély  kedélyre  mutató  genre-képek  azonban  csak 
egy  részét  képezik  Horovicz  varsói  munkásságának.  Tevékenységét 
főleg  az  arczképfestés  vette  igénybe.  Enemű  művei  egész  galleriát 
alkotnak,  melyben  a  születési  arisztokráczia  mellett  a  politikai  és 
irodalmi  nevezetességek  s  a  női  szépségek  hosszú  sorát  találjuk.  Ezen 
a  téren  a  felfogás  nemessége,  a  jellemzés  bensősége  s  az  ábrázolás 
egyszerűsége  által  válik  ki  Sapieha  herczegnő  hasonmása,  mely  már 
nem  egy  külföldi  kiállításon  szerzett  nagy  elismerést  Horovicz  ecsetjé¬ 
nek.  Festette  ezen  kívül,  hogy  csak  legkitűnőbb  műveit  említsem, 
Bariatynski  herczeg,  Zamoyski  herczeg  és  herczegné,  Rzysczewska 
grófnő,  Bniuska  és  Kronenberg  kisasszonyok,  Dumba  Miklós  s  a  mély 
itéletű  kritikus :  Brandes  György  arczképeit,  melyek  felfogás,  jellemzés 
és  művészi  kidolgozás  tekintetében  egyaránt  mesterművei  a  modern 
arczképfestésnck. 

Az  1 88 5-ben  Budapesten  aratott  nagy  siker  hazájába  szólította 
HoROViezot.  Azóta  Budapesten  és  Bécsben  fölváltva  dolgozik  és  nincs 
a  Képzőművészeti  Társulatnak  olyan  kiállítása,  a  melyen  meg  ne 
jelennék  egy  vagy  több  arczképével.  így  készítette  el  Arany  János,  gróf 
Andrássy  Aladárné,  Dóczy  Lajos,  Pulszky  Ferencz,  a  legújabb  időkben 
pedig  feledhetetlen  emlékű  Erzsébet  királynénk  hasonmását. 

Horovicz,  mint  arczképfestő,  egészen  a  régi  nagy  mesterek 
tanítványa.  Kicsinyli,  megveti  a  század  elején  lábrakapott  dekoratív 
irányt,  az  aprólékos  részletek  pedánsságig  menő  kiemelését,  s  mind- 

ezek  helyett  az  egyéni  jellemvonásokat,  a  lelki  élet  nyilvánulásait 
igyekszik  hangsúlyozni.  Arczképei  külső  megjelenésükben  egyszerűek, 
igénytelenek,  nincsenek  rajtok  szemkápráztató  részletek,  de  az  arcz 
annál  beszédesebb.  S  ezt  az  eredményt  Horovicz  az  által  éri  el,  hogy 
mielőtt  festeni  kezdene,  gonddal  és  szeretettel  tanulmányozza  alakjait. 
Belemélyed  a  lelkületűkbe  s  kutatja  egyéni  tulajdonságaikat.  Nem 

elégszik  meg  a  külső  ki¬ 
fogástalan  másolásával;  azt 
akarja,  hogy  a  minta  egész 
valójában  mutassa  magát, 
ha  egyszer  vászna  előtt  áll. 
A  lelki  élet  ilyen  fürkészése 
minden  idők  nagy  arczkép- 
festőinek  legfőbb  törekvé¬ 
sét  képezte.  Tudjuk,  hogy 
Leonardo  da  Vinci,  midőn 
Madonna  Lisának,Francesco 
dél  Giocondo  nejének  arcz- 
képét  festette,  énekest  vitt 
a  műtermébe,  hogy  a  szép 
nő  arczárói  zenével  és  dal¬ 
lal  űzze  el  a  hosszas  ülés 
nyomában  járó  unalmat. 
Couture,  midőn  Béranger 
arczképét  készítette  és  látta, 
hogy  az  öreg  költő  a  ful- 
lasztó  melegségben  s  a  lép¬ 
csők  mászásában  egészen  elveszítette  arczának  rendes  kifejezését, 
a  Vieux  caporal  dalával  varázsolta  vissza  szemeinek  fényét,  ajkai¬ 
nak  jóságos  mosolyát.  Hasonlót  jegyeznek  föl  Bonnat-ról,  az  újabb 
kor  egyik  legnagyobb  képírójáról  is.  Midőn  Grévyt  festette,  ked- 
vencz  szónokának:  Demosthenesnek  műveit  szavaltatta  vele;  Pereire 
Izsákkal,  a  szenvedélyes  zenekedvelővel,  Beethovenről  beszélgetett, 
s  Montalinet  előtt,  ki  fiatal  korának  aranygombos  ruháját  egész 

utolsó  napjáig  büszkén 
szóba.  A  tanulmányozás 
arczképeket  fest.  Be¬ 
szélik,  hogy  egy  Ízben 
valamely  előkelő  hölgy 
arczképét  kellett  fes¬ 
tenie.  A  művész  ko¬ 
mor  és  szótalan  volt. 

A  hölgynek  feltűnt  ez 
s  csodálkozását  fejezte 
ki,  hogy  Horovicz 
annyira  hallgatag. 

—  Hallgatok  — 
válasz.olá  a  mester,  — 
hogy  a  kép  annál  be¬ 
szédesebb  legyen. 

Horovicz  ezzel  a 
nyilatkozatával  jól  jel¬ 
lemezte  a  művészetét. 

Az  ő  arczképei  csak¬ 
ugyan  beszédesek.  Fes¬ 
tőink  közül  a  minta 
lelkületébe  oly  mélyen, 
miként  ő,  még  senki  se 
hatolt  be.  Róla  minden 
túlzás  nélkül  elmond¬ 
hatjuk,  hogy  mindenik 
műve  egy-egy  becses 
jellemrajz. 

Ismertebb  arcz- 
képfestőink  közt  kell 


viselte,  Lajos  Fülöp  király  tetteit  hozta 
ilyen  munkáját  végzi  Horovicz  is,  midőn 

említenem  még  Vastagh  Györgyöt.  A  hatvanas  években  az  oláh  nép¬ 
életből  vett  genre-képeivel  tűnt  fel,  s  nevét  a  Fonó  czigánynő,  a 
Gombaszedö  leány  s  a  Vásárról  hazatérő  oláh  szélesebb  körökben  is 

jóhangzásúvá  tették.  Később  kizárólag  az  arczképfestésre  adta  magát, 
s  midőn  Bécsből  Budapestre  telepedett,  műtermét  a  legelőkelőbb  tár¬ 
saságok  tagjai  látogatták.  Nálunk  először  gróf  Zichy  József  arcz- 
képével  ébresztett  figyelmet,  s  csakhamar  elhalmozták  megrendelé¬ 
sekkel.  Itt  csak  nevezetesebb  művei  följegyzésére  szorítkozhatom. 
A  magyar  történeti  képcsarnokban  vannak :  József  főherczeg  és  Klotild 
főherczegasszony  arczképei;  a  magyar  tudományos  akadémia  képes 
termében  Toldy  Ferenczé  és  Csengery  Antalé,  kit  különböző  társu¬ 
latok  számára  több  ízben  is  festett.  Készítette  ezeken  kívül  Mária 
Dorottya  főherczegnő,  Szigligeti  Ede,  Ormós  Zsigmond,  Mailáth  István, 
Horváth  Mihály  és  mások  arczképeit.  Vastagh,  ha  megrendelésre  fest, 
gyakran  kénytelen  megalkudni  a  nagyközönség  czifrálkodó  Ízlésével 
s  feszessé,  hivalkodóvá  válik.  Ezért  igénytelenebb,  családi  arczképei 
művészeti  szempontból  értékesebbek.  Saját  leányáról  készített  műve, 
mely  a  bájos  fiatal  nőt  szabadban  ábrázolja,  igen  érdekes,  felfogásban 
és  kezelésben  egyaránt  értékes  alkotás. 

A  fentebb  ismertetett  művészekkel  egyidejűleg  mások  is  arattak 
nagyobb  és  kisebb  sikereket  a  figurális  festészet  terén ;  de  csakhamar 
mindannyian  letűntek  a  szereplés  színteréről.  Vidéky  János,  kinek 
A  keresztények  üldöztetése  Pompejiben  czimű  képe  1867-ben  élénk 
polémiát  idézett  elő,  rajztanárrá  lett;  Weber  Ferencz,  ki  Szigetvár 
végperczei-vA  arra  nyújtott  reményt,  hogy  jó  történeti  festő  válik 
belőle,  Münchenben  telepedett  meg,  s  utóbb  csak  ritkán  kereste  föl 
tárlatainkat;  Haan  Antal,  a  Diogenes  festője  Capri  szigetére,  Szoldatics 
Ferencz,  a  jeles  egyházi  festő  Rómába  költözött,  Greguss  János 
pedig,  ki  a  génre-  és  tájkép-festészetben  egyaránt  figyelemreméltó 
tehetséget  árult  el,  csakhamar  megszűnt  dolgozni.  Ez  utóbbi  műkö¬ 
désének  figyelemreméltó  emléke  múzeumunkban  a  Tiltott  gyümölcs 
czimű  humoros  genre-kép. 

A  Markó  Károly  által  európai  színvonalra  emelt  s  Ligeti  Antal 
által  már  félig-meddig  nemzetivé  is  tett  tájfestészet  művelői  lassan¬ 
ként  szintén  szaporodtak.  Még  az  ötvenes  évek  végén  lépett  föl 
gonddal  és  szeretettel  festett  tájképeivel  a  magyar  Képzőművészeti 
Társulat  felvirágzása  körül  nagy  érdemeket  szerzett  Telepi  Károly,  s 

csakhamar  követte  őt  Keleti  Gusztáv,  ki  főleg  a  hangulatkeltésben 
jeleskedett.  Keleti  sem  tagadhatja  el  Markó  befolyását,  de  bár  ő  is 
nagy  gondot  fordít  a  kisebb  részletek  kiemelésére,  s  örömest  idealizálja  a 
vásznára  kerülő  tájakat :  már  élénk  érzéket  mutat  a  magyar  égalj  saját¬ 
ságai  iránt,  s  a  mi  műveinek  egyéni  jelleget  kölcsönöz:  saját  hangulatát 


TILTOTT  GYÜMÖLCS 

igyekszik  elönteni  képei  fölött.  Festményei  borongó,  mélabús  érzést  kel¬ 
tenek  a  szemlélőben.  Legkiválóbb  alkotása  kétségen  kívül  A  szám¬ 
űzött  parkja ,  mely  kúszó  növényekkel  befutott  romjaival  s  mélyen 
benyúló  távlatával  egyik  kiváló  tájképe  a  Nemzeti  Muzeum  gyűjtemé¬ 
nyének.  Ezt  a  képet  látva,  csak  sajnálnunk  lehet,  hogy  Keleti  alig  pár 
évi  működés  után  tollal  cserélte  föl  az  ecsetet  s  csak  ritkán  kereste 

föl  kiállításainkat.  Érdekes  művész-egyéniség  volt  Gundelfinger 
Gyula  ( 1 83 3 — 1890),  ki  a  hideglevegőjű  hegyi  tájak  festésében 
jeleskedett,  s  ki  legszebb  műveit  végrendeletileg  a  Nemzeti  Múzeum¬ 
nak  hagyta. 

Az  1 870-diki  tárlat  egyszerre  két  kiváló  tájfestővel:  Paál  László¬ 
val  és  Mészöly  Gézával  aján¬ 
dékozta  meg  a  nemzetet.  Mind 
a  ketten  arra  voltak  hivatva, 
hogy  a  tökély  magas  fokára 
emeljék  művészetüket;  de,  fáj¬ 
dalom,  csak  az  utóbbi  való¬ 
sította  meg  a  hozzá  kötött 
reménységeket.  Paál  László 
Páris  egyik  tébolydájában  vé¬ 
gezte  be  rövidre  terjedt  életét, 
melyet  egy  kiváló  tehetség 
vívódásai  és  csalódásai  tettek 
szomorúan  változatossá.  A  fiatal 
művészt  nem  méltányolták 
életében  sem  honfitársai,  sem 
a  francziák,  kiknél  tehetsége 
elismerését  remélte  volt.  A  fiatal 
Dumas  is,  ki  többször  ígérte 
látogatását  és  pártfogását,  csak 
halála  után  kereste  föl  mű¬ 
termét  ,  hogy  hátrahagyott 
művei  közül  hét  darabbal 
érdekesítse  gyűjteményét.  — 
Ugyanekkor  a  párisi  amateurök  vetélkedve  szöktették  föl  képeinek  árát, 
hogy  kimutassák  hódolatukat  a  fiatal  magyar  művész  iránt,  kit  részben 
a  megérdemelt  siker  késedelmezése  sodort  korai  sírja  felé.  A  Nemzeti 
Múzeum  egy  kész  képét  s  egy  vázlatát  őrzi  a  fiatal  képirónak. 
Az  első  erdőt  tüntet  föl,  magánosán  sétáló  nővel.  A  lombokon 
átszűrődik  a  napsugár  s  fényes  foltokat  ejt  a  magas  avaron; 

vén  törzsek  ifjú,  nyurga  sudarakkal  vegyest  változatossá  teszik 
a  sötétzöld,  mély  árnyékú  sűrűt,  melyből  a  nyárfák  hatásosan  válnak 
ki  fehér  kérgükkel.  A  festés  modora  ezen  a  képen  Diazra  emlékeztet. 
Friss,  élénk  az  egész,  s  úgy  érezzük,  mintha  a  rengeteg  illata  szál¬ 
lana  felénk,  a  mikor  rajta  elmerengünk. 

Mészöly  Géza  (i844 — 1887),  bár  szintén  nem  adatott  meg  neki 


SZÉNÁS  SZEKÉR 
Mészöly  Gézától. 


hogy  magasabb  életkort  éljen,  legalább  azzal  a  tudattal  szállhatott 
sírjába,  hogy  sikerült  megteremtenie  a  magyar  táj  festészetet.  E  kiváló 
tehetség  alkotásai  éppúgy  magukon  viselik  a  nemzeti  jelleget,  mint 
a  fonóházak  édesen  epekedő,  mélabús  nótái,  vagy  Petőfi  Sándor  köl¬ 
teményei,  melyek  a  délibábos  rónaság  csodás  bájait  zengik.  Minden 
tájképe  egy-egy  kiszakított  érdekes  rész  az  édes  hazai  földből,  s 
műveit  látva,  a  honi  talajtól  egy  pillanatra  sem  válik  meg  képzelődé- 

síink.  Csaknem  vibráló  napsütésében  a  hazai  nyár  erős  melegét  érezzük; 
növényzete,  tarka  szinpompájában,  gyermekkorunk  óta  ismerős  előttünk, 
az  arany  színeiben  tündöklő  vetései  adják  mindennapi  kenyerünket, 
s  képein  a  nádas  viskókat,  düledező  pajtákat  azok  a  tőről  metszett 
alakok  népesítik  be,  a  kikkel  csakis  itthon,  s  itt  is  leginkább  a 
regényes  Balaton  vidékén  találkozhatunk. 

Nagyobbméretű  képei  közül  kiválnak  a  gróf  Zichy  Ödön  surdi 
képtárában  látható  Balatoni  alkony  és  Balatoni  komp.  Az  első  főleg 
mélabús  hangulatával  köti  le  érdeklődésünket,  míg  az  utóbbi  mint 
életkép  is  kiváló.  A  tihany-szántódi  révben  kiköt  egy  vitorlás  komp, 
megrakva  teherrel.  Az  utasok  éppen  most  lépnek  ki  belőle:  köztük 
egy  nő,  fején  vékával,  a  másik  kezében  batyuval.  Az  alakok 
egytől  egyig  természet  után  rajzolva,  nemcsak  festői  viselet,  de 
arczkifejezés  tekintetében  is  ritka  hűséggel  ábrázolják  az  életerős, 
nyílt  és  őszinte  magyar  fajt.  A  komp  körül  a  Balaton  kék  vize, 
az  átlátszó  tiszta  lég,  távolabb  pedig  a  tihanyi  félsziget  oldaláról 
átmosolygó  fehér  épületek,  harmonikus  háttért  szolgáltatnak  a  derűs 
hatású  festményhez.  A  Balaton  mellékét  ábrázolja  Mészöly  ama  képe 
is,  melyet  1874 — 75-ben  Trefort  közoktatásügyi  miniszter  megbízásá¬ 
ból  a  Nemzeti  Muzeum  számára  készített  s  mely  azóta  országszerte 
ismeretessé  vált  szép  metszeteiben.  Ez  a  Balatoni  halásztanya. 
Füzesektől  környezett  rozzant  viskót  látunk;  a  parton  sajátszerű 
ladikok  s  a  ladikok  körül  sürgölődő  halásznép.  Háttért  a  tihanyi 
magaslatok  képeznek,  melyek  finom  körrajzban  szegik  be  a  láthatárt. 
A  kép  sajátságosán  gyöngéd  színekben  varázsolja  elénk  a  Balaton- 
vidék  festői  arczulatát.  A  kompoziczió  hatása  nagy  egyszerűségében 
rejlik:  semmi  kirívó  vonás  nem  zavarja  a  benyomás  egységét, 
valódiságát.  Balatoni  táj-z,  melylyel  1 883-ban  Münchenben  arany¬ 
érmet,  Budapesten  pedig  nagydijat  nyert,  királyunk  tulajdona. 

Mészöly  e  nagyobbméretű  kompozicziókon  kívül  egész  hosszú 
sorát  festette  a  bájos  kisebb  képeknek,  melyek  még  inkább  vissza- 
tükröztetik  egyéniségének  mély  költészetét  és  szeretetreméltóságát. 
Ezek  az  apró  festmények:  egy-egy  vitorlás  hajó,  a  Balaton  part¬ 
jára  kihúzott  ladik,  árnyas  füzesek,  búzakazlak,  majorságok,  itatásra 

kihajtott  vagy  legelésző  tehenek,  czigánypurdékat  szállító  burcsikos 
szekerek,  baromfi-udvarok,  tócsákban  fürdő  kacsák,  mind  a  természet 
mély  megfigyeléséről  és  odaadó  szeretetéről  tesznek  tanúságot.  Rend¬ 
kívüli  igénytelenség  s  a  mellett  valami  csodás  báj  ömlik  el  ezeken 
a  kis  képeken,  melyek  mindenkor  megmásítatlan  valóságában  és  mégis 
egy  költői  szíven  átszűrve  varázsolják  elénk  a  magyar  természetet. 
Mészöly,  a  minden  izében  magyar  tájképfestő,  finom  realista  volt  s 
pótolhatlan  vesztesége  művészetünknek,  hogy  legszebb  diadalai  köze- 


BAROMFI-UDVAR 
Mészöly  Gézától. 


pette  ejtette  ki  kezéből  az  ecsetet.  Ezt  a  fiatal  mestert,  épp  úgy,  mint 
a  nagy  realisztikai  érzékkel  dolgozó  Paál  Lászlót  (i846 — 1 879),  csak 
halála  után  kezdték  teljes  érdeme  szerint  méltányolni. 

Paál  Lászlótól,  mint  már  említém,  a  Nemzeti  Múzeumban  két 
képünk  van :  az  Erdei  út  és  az  Erdő-részlet.  Mindkettő  a  nagy  franczia 
realista  festők  tanítványának  mutatja  őt,  olyan  korban,  mikor  nálunk 
még  kevesen  foglalkoztak  a  természet  odaadó  tanulmányozásával, 
igazság  és  költészet  sugárzik  felénk  ezekről  a  képekről,  s  csak  saj- 

nálnunk  lehet,  hogy  a  genialis  festő  tragikus  módon  éppen  akkor 
fejezte  be  pályafutását,  midőn  kiváló  tehetsége  iránt  Páris  legelső 
műbarátai  és  kritikusai  kezdtek  érdeklődni.  Paál  művészi  hagyatékát, 


ERDEI  ÜT 
Paál  Lászlótól. 


kevéssel  halála  után,  Párisban  árverezték  el  s  művei  közül  csak  kevés 
került  vissza  Magyarországba. 

Művészetünk  történetében  teljesen  különálló,  kivételes  tehetség 
Szinyf.i  Merse  Pál.  Münchenben  képezte  magát,  hol  Wagner  Sándor, 
majd  Piloty  tanítványa  lett.  A  müncheni  iskola  hagyományos  irá- 

nyával  azonban  csakhamar  szakított,  elhagyta  Piloty-t  s  a  szabad 
természetet  választotta  mesterének.  Egy  saját  maga  által  teremtett 
iránynak  lett  a  híve,  mely  aztán  nemsokára  »naturalisztikus«  elnevezés 


ERDŐ-RÉSZLET 
Paál  Lászlótól 


alatt  tűnt  fel  a  franczia  művészetben.  Szinyei  Merse  már  1 868-ban 
plein-air  képeket  festett,  s  műveivel  valóságos  forrongásba  hozta  a 
művész-köröket.  A  közönség  és  a  kritika  azonban  akkor  még  nem 
értette  meg  e  merész  és  nagytudású  fiatal  reformátort.  Elkeseredett, 
letette  az  ecsetet  és  visszavonult  sárosmegyei  birtokára  gazdái- 

kodni.  SziNYEl  MERSÉt,  évtizedek  múlva,  újra  kellett  fölfedezni.  Barátai 
unszolására  1894-ben  néhány  művét  küldötte  be  a  Műcsarnok  kiállí¬ 
tására,  s  ekkor  az  Ízlésében  fejlődöttebb  közönség  és  kritika  már 
hozsannával  üdvözölték,  mint  olyan  tehetséget,  ki  a  művészeti  igaz¬ 
ságnak  hirdetésében  annak  idején  megelőzte  korát,  s  még  csak  most 
válik  igazán  megérthetővé.  Művei  közül  álljanak  itt  a  következők : 


MAJÁLIS 

Szinyei  Mcrse  Páltól. 


Faun  (1868),  A  szénában,  az  1873.  évi  bécsi  kiállításon  kitüntetett 
Fiirdöház,  a  TJacsirta,  s  az  egykor  sokat  emlegetett  Majális  (1873), 
melyet  a  magyar  állam  az  1896.  évi  ezredéves  kiállításon  vásárolt 
meg  a  Szépművészeti  Muzeum  részére.  Munkásságának  újabb  jeles 
termékei:  az  Oculi,  Rococo,  A  patak,  Pipacs  és  a  Hóolvadás. 

Míg  a  képírás  terén  az  alkotmányos  korszakot  megelőző  és 
közvetlenül  követő  években  egész  raja  támadt  a  bárhol  is  számot- 

tevő  tehetségeknek,  s  csaknem  minden  újabb  kiállítás  hozott  felszínre 
valamely  nagyobbszabású  képet:  a  magyar  szobrászok  száma  csak 
lassan  szaporodott,  s  egy-egy  újabb  szobormű  feltűnése  a  ritkaságok 
közé  tartozott  tárlatainkon.  —  A  már  ismert  művészek  mellett  csakis 
Szandház  lépett  föl  Megijedt  anya  czimű  márványba  vésett  szobrá¬ 
val,  s  Brestyánszky  Béla  állított  ki  domborműveket,  melyek  közül  a 
Szent  Szűz  a  gyermek  Jézussal  és  Jánossal ,  továbbá  Ámor  és  Psyche 
hivatottságról  tettek  tanúságot. 

A  termelés  szegénységéért  azonban  egyszerre  bő  kárpótlást 
nyújtott  egy  rendkívüli  tehetség:  a  borsodmegyei  születésű  Izsó 
Miklós  ( 1 8 3 1  — 1875).  Ez  a  fiatal  művész,  ki  előbb  Ferenczy  István, 
majd  később  a  bécsi  Gasser  műhelyében  tanult,  fényes  tehetségével 
arra  volt  hivatva,  hogy  megteremtse  a  magyar  szobrászatot.  Első 
kísérlete:  Lendvay  szobrának  mintája,  egészen  kezdetleges  dol¬ 
gozat  volt ;  de  nemsokára  ezután  már  Juhász-kv al  olyan  diadalt 
aratott,  mely  őt  egyszerre  nagy  szobrászszá,  a  magyar  nemzet 
elkényeztetett  művész-gyermekévé  tette.  Ez  az  alak,  mely  jelenleg  a 
Nemzeti  Muzeum  képtárában  látható,  valódi  művész-vérnek  s  olyan 
Isten  kegyelméből  való,  eredeti  tehetségnek  mutatta  be  őt,  ki  messze 
fölülmúlta  minden  előzőjét  a  magyar  szobrászatban.  A  Juhász  egész 
közvetlenséggel  van  a  magyar  nép  életéből  kimarkolva;  clannyira,  hogy 
nincs  ember,  a  ki  hovátartozósága  felett  kételkedhetnék.  Kalapját  mélyen 
szemére  húzva,  szájában  rövidszárú  pipával,  botjára  támaszkodik  s 
maga  elé  mereng  a  Petőfi  által  oly  szépen  megénekelt  juhászlegény.  Első 
pillanatra  bajos  volna  megmondani :  mi  teszi  ezt  az  alakot  igazán  nem¬ 
zetivé  :  az  öltözet,  az  arezvonások,  a  testi  erő  vagy  az,  hogy  miképpen 
áll  előttünk  ?  Külön-külön  egyik  sem,  hanem  mindezek  együttesen.  Maga 
az  arcz  igazi  keleti  típus,  de  már  a  tekintetben  van  valami  búskomoly¬ 
ság,  mely  a  magyar  fajnak  általános  jellemvonása.  A  test  idomai  bár¬ 
mely  erősebb  embernél  föltalálhatok;  de  a  végtagok  elhelyezése  úgy 
a  lábaknál  mint  a  kezeknél,  az  állás,  melyet  egészben  fölvesz,  nem 
sajátja  másnak,  csak  a  magyaralföldi  puszták  fiának.  A  szobor 
kidolgozása  a  részletekben  is  szerfelett  gondos,  anélkül  azonban,  hogy 
keresett  vagy  a  tárgynak  meg  nem  felelően  czikornyás  volna. 

Izsó  e  műbe  egész  tehetségét  beleöntötte,  s  úgy  látszott,  hogy  vele 
megalapította  a  magyar  szobrászati  iskolát,  vagy,  ha  úgy  tetszik, 
a  magyar  genre-szobrászatot.  Másik  ilynemű  műve :  a  Fonóházi 
jelenet  csak  arra  szolgált,  hogy  még  inkább  megerősítse  a  közönséget 
ebben  a  vélekedésében.  Egy  fonóleány  elejti  orsóját;  a  legény  utána 
hajol,  fölkapja,  átöleli  a  leány  derekát  és  váltságdíjat:  csókot  kér 
értté.  Ez  a  két  alakból  álló  mű  eszméje.  A  csoportozat  szerfelett 
beszédes;  különösen  sikerült  a  leány  arcza,  amint  mosolyogva  szabad- 


TANULMÁNY  I.  TANULMÁNY  II. 

Izsó  Miklóstól.  Izsó  Miklóstól. 


kozik  s  karjával  védi  magát.  E  két  teljesen  befejezett  művön  kívül 
még  több  megkezdett  apró  agyag-szobor  és  csoportozat  hirdeti 
Izsó  zsenialitását.  Ezek  közül  valóságos  mesterműnek  Ígérkezett 
a  Tánczoló  betyár,  mely  a  magyar  faj  legénykedő  hajlamát  rendkívül 
jellemzőn  fejezi  ki  az  előre  düllesztett  mellben,  a  fennhordott  fej¬ 
ben  s  a  természetes  kecsesei  és  könnyedséggel  emelintett  lábakban. 
Végtelen  kár,  hogy  ez  a  műve,  mint  az  ennek  —  mondhatni  — 
hátterét  képező  Czigány- csoport  csak  nagyjában  odavetve  maradt  fenn. 


7WHPPM 

P*»  T  *  . 

-**#  *  * 

-  4  / 
A,  '  , 

•  ' 

r*  ' 

- — T 

_ 

SZÁZ  ÉV  A  MAGYAR  MŰVÉSZET  TÖRTÉNETÉBŐL 


225 


Mindezek  valóságos  dicsőségei  lettek  volna  a  magyar  szobrászatnak, 
ha  Izsó  időt  szakíthat  magának  befejezésükre,  s  az  emlékszobrok 
tervezése  a  helyes  ösztönnel  választott  útról  idő  előtt  le  nem  tereli. 
A  Juhász  sikere  azonban  úgy  önmagában,  mint  a  közönségben  is  oly 
nagy  bizalmat  keltett  tehetsége  iránt,  hogy  életének  hátralevő  részét 
—  mondhatni  —  kizárólag  monumentális  művek  tervezésére  szen¬ 


telte.  Csokonai,  Dugonics  és  Petőfi  emlékszobrai,  melyek  elkészítésére 
a  pályázat  mellőzésével  kapott  megbízatást,  csaknem  egy  időben 
foglalkoztatták. 

A  három  emlékmű  közül  csak  egyet 
tudott  elkészíteni:  Csokonai  Vitéz  Mihály 
debreczeni  emlékszobrát.  Izsó  eredetien 
fogta  föl  a  költő  egyéniségét  s  híven  is 
jellemezte;  de  a  mintázás  nyers,  szög¬ 
letes,  az  alak  magatartása  kissé  pathe- 
tikus.  Különben  ez  a  szobor,  hiányai 
mellett  is,  ritka  jellemzési  képességre 
mutat.  Kevésbbé  sikerült  a  Petőfi-szobor 
mintája.  Izsó  itt  nagyon  sokat  akart, 
többet  annál  is,  a  mire  egyáltalában  a 
szobrászat  vállalkozhatik.  A  szenvedé¬ 
lyes  mozdulat,  melyben  Petőfit  meg¬ 
örökíteni  szándékozott,  nem  lehet  tárgya 
a  nagy  nyugalmat  követelő  monumen¬ 
tális  szobrászatnak.  Sokat  bajlódott  vele,  tanulmány  iii. 

Izsó  Miklóstól. 

újra  és  újra  átdolgozta,  de  mindig  kielé¬ 
gítő  eredmény  nélkül.  Petőfi  szobra  mellett  a  Dugonicsé  is  befejezet¬ 
len  maradt. 

Izsónak  soha  sem  volt  ideje  és  alkalma  arra,  hogy  az  antik 
és  renaissance  művészet  nagyobb  alkotásait  megismerhesse  s  azok 
szépségeinek  tanulmányozásába  elmerülhessen.  Budapesten  és  Bécsben 
ilyeneket  még  csak  kis  számban  láthatott;  Münchenben  pedig,  a  hol 
már  több  módja  lett  volna  a  művészet  remekeinek  tanulmányozására, 
a  mindennapi  kenyér  után  való  kapkodás  megakadályozta  abban, 

hogy  a  mesterművekben  elmélyedhessen  s  azokból  magának  a  tanul¬ 
ságokat  levonhassa.  Azt  a  nyugalmat,  mely  a  szépnek  igazi  élvez- 
hetéséhez  és  megértéséhez  szükséges,  nem  adták  meg  neki  soha  az 
égiek.  Még  akkor  sem,  mikor  már  mint  kész  művész  utazott  Olasz¬ 
országba,  hogy  kidolgozásra  várakozó  monumentális  műveihez  tanul¬ 
mányokat  tegyen.  Szíve  ebben  az  időben  már  annyira  el  volt  telve 

keserűséggel  s  bizalmát  annyira  elveszítette 
fáradozásainak  sikerében,  hogy  inkább  el¬ 
kedvetlenítő,  mint  fölemelő  hatással  volt 
rá  a  gyűjtemények  remekeinek  látása. 

Izsó  Miklós  művészi  eszménye  külön¬ 
ben  is  hozzánk  sokkal  közelebb  álló,  sok¬ 
kal  realisztikusabb  volt,  hogysem  a  régi 
iskolák  hagyományait  föltétlenül  követni 
tudhatta  volna.  Első  sorban  mindig  az 
igazat  kereste,  s  ha  nagyobb  munkáiból 
hiányzik  is  az  a  méltóságteljes  nyugalom, 
mely  a  monumentális  alkotások  föltétele, 
azért  ezek  a  szobrok  kivétel  nélkül  jellem- 
zetesek.  Kiválóan  becsesek  természet  után 
mintázott  arczképszobrai :  Egressy  Gábor, 
Pakk  Albert  és  Arany  János.  Ezek  a  szó 
igazi  értelmében  beszélnek.  Izsó  annyi 

ZRÍNYI  MIKLÓS 

Izsó  Miklóstól.  erzekkel  birt  a  jellemző  vonások  felisme¬ 

résére,  s  a  mit  látott  és  megfigyelt,  oly 
híven  tudta  visszaadni,  mint  korában  kívüle  senki  más,  s  napjaink¬ 
ban  is  csak  igen  kevesen. 

A  művész  nagy  jelentősége  azonban  mégsem  ezekben  a  művekben 
fekszik.  Izsót  az  teszi  művészetünk  történetének  magasan  kiemelkedő 
alakjává,  hogy  ő  volt  az  első,  ki  a  magyar  géniuszt  márványban  meg¬ 
testesítette.  A  ki  a  művész  befejezetlen  munkáit  a  Nemzeti  Muzeum 
gyűjteményében  megtekinti,  lehetetlen,  hogy  meglepetéssel  vegyes 
csodálatot  ne  érezzen  az  Isten  e  különös  kegyelméből  való  tehetség 
iránt.  Újabban  támadtak  kiváló  tehetségek,  kik  a  monumentális 

szobrászat  terén  maradandóbb  értékű  műveket  alkottak,  s  őt  a 
technika  nehézségeinek  leküzdésében  felülmúlták;  de  ezek  az  újabb 
művészek  már  hozzája  képest  kozmopoliták,  az  az  erős  nemzeti  érzés, 
mely  Izsó  Miklós  alkotásait  egytől  egyig  áthatotta,  sokszor  hiányzik 
műveikből.  Izsó  saját  lelkét  adta  vissza  a  szobraiban,  s  a  mint 
ő  testestől-lelkestől  magyar  ember  volt:  magyarok  az  általa  készí¬ 
tett  szoborművek  is.  Művészetünknek  kipótolhatatlan  vesztesége, 
hogy  a  népéletből  készített  apró  vázlatai  kidolgozatlanúl  maradtak. 
Azok  a  tánczoló  betyárok,  duhajkodó  legények,  dűlöngöző  kortesek, 
kaczéran  mosolygó  menyecskék  és  hangszereiket  hangoló  czigányok, 
noha  mintázásukra  a  művész  csak  perczeket  fordíthatott,  még  befeje¬ 
zetlenül  is  valóságos  mesterművek.  Izsó  egy-egy  röpke  mozdulattal 
bámulatosan  tükrözteti  vissza  ezeken  a  tanulmányokon  nemcsak 
a  kedély  hullámzását,  hanem  egyúttal  a  faj  jellemző  sajátságait  is, 
amint  azok  a  külső  hatások  alatt  megnyilatkoznak. 

Kevesebb  tehetséggel  és  eredetiséggel,  mint  a  mennyi  Izsó 
Miklósban  volt,  az  emlékszerű  szobrászat  terén  aránylag  jelentékeny 
eredményeket  mutatott  föl  ifj.  báró  Vay  Miklós  (i83o — 1886).  Első 
nagyobb  műve  a  Vörösmarty -szobor  volt,  melyet  1866-ban  lepleztek 
le  ünnepélyesen  Székesfehérvárott.  Az  ő  művei  továbbá:  Balaton- 
Füreden  Kisfaludy  Sándor  érczszobra,  a  bécsi  fegyvertár  díszcsar¬ 
nokában  Zrínyi  Miklós  nagy  márványszobra,  a  Nemzeti  Múzeum 
gyűjteményében  Verböczy  hasonmása  carrarai  márványból,  a  muzeum- 
kertben  Kazinczy  Ferencz  és  Berzsenyi  Dániel  hermesalakú  mell¬ 
szobrai  érczből,  az  Akadémia  heti  üléstermében  gr.  Dessewjfy  Emil 
és  b.  Eötvös  József  mellszobrai  márványból  és  ugyancsak  az  Aka¬ 
démiában  Kisfaludy  Sándor  balatonfüredi  szobrának  gipsz-öntvénye 
és  Deák  Ferencz  nagy  szobormintája.  A  főrangú  művész  mind¬ 
ezekben  az  alkotásokban  erejének  fölismerése  által  tesz  bizonyságot 
művészi  öntudatosságáról.  A  jellemzésben  nem  ad  föl  magának  nagy 
problémákat,  a  kivitelben  pedig  gondosan  látszik  kerülni  a  nehéz¬ 
ségeket.  Az  arezban  csak  a  főbb  vonások  kitüntetése  által  teremti 
meg  a  hasonlóságot,  s  a  ruházatot  lehetőleg  simán,  nagy  felületekben 
borítja  az  alakra  és  többnyire  aképpen,  hogy  elfedje  az  idomzatot. 

Kugler  Ferencz  ( 1 8 36 — 1 87 5)  működése  szintén  erre  a  korra 
esik.  Az  emlékszobrok  mintázásában  nem  volt  olyan  szerencsés, 
mint  b.  Vay  Miklós;  de  fölülmúlja  őt  arczképeiben,  melyeknek  ki¬ 
vitele  nem  egyszer  ügyes  szobrászati  technikára  vall.  Ilynemű  művei 
közt  legsikerültebb  Liszt  Ferencz  mellszobra,  fehér  márványban  és 
Bank  Agáp  szent-ferenczrendi  házfőnök  domborművű  hasonmása. 
Ugyancsak  ő  készítette  a  Pulszky-család  fehér  márványba  faragott 
domborművű  síremlékét  is,  melyen  az  élők  közül  távozó  családanyát 
szomorúan,  csüggedve  kisérik  hozzátartozói.  A  csoport  kompozicziója 
egyszerű,  de  világosan  és  jól  fejezi  ki  a  gondolatot.  Másik  dombor¬ 
műve  :  Szent  István  hitterjesztő  útjában,  melyet  Ormós  Zsigmond 
temesmegyei  főispán  megrendelésére  készített.  A  márványlap  közepét 
Szent  István  lovon  ülve  foglalja  el,  s  körülte  tarkán  csoportosuló 
alakok  fejezik  ki  a  térítő  király  iránti  hódolatot.  A  jelenet  élénk,  de 
kidolgozása,  talán  éppen  a  kisebb  méretek  miatt,  nem  mindig  sza¬ 
batos.  Úgy  ez  a  dombormű,  mint  a  Pulszky-család  síremléke  azt 
mutatja,  hogy  Kugler  e  nemben,  több  gyakorlat  mellett,  figyelemre 
méltó  műveket  alkothatott  volna. 

Több  reménynyel  biztatott  a  hatvanas  évek  közepén  Aradi 
Zsigmond,  előbb  a  bécsi  Gasser,  később  a  milánói  Tandardini  tanít¬ 
ványa.  Búsongó  Rómája ,  melylyel  a  magyar  szabadságharczot  követő 
katasztrófát  érzékíti  költői  és  bánatos  allegóriában,  nem  közönséges 
érdeklődést  keltett  tehetsége  iránt.  A  fehér  márványba  faragott 
szobormű  magasabb  talapzaton  női  alakot  ábrázol,  a  mint  fájdalomtól 
lesújtva  térdre  roskad,  s  karja  a  hősök  emlékének  szánt  koszorúval 
erőtlenül  lehanyatlik.  A  test  szép  idomai  s  a  kifejező  mozdulat,  a 
természet  komoly  tanulmányozása  mellett,  poétikus  kedélyről  tanús¬ 
kodtak.  A  művész  e  szabad  kompozíczión  kívül  arczképeket  is 
készített,  melyek  közül  a  jellemzés  erejével  válik  ki  Chorin  aradi 
rabbi  mellszobra.  Kossuth  Lajos-a  fényképek  után  készült  s  így 
mintázta  (1895)  Petőfi  reliefjét  is,  az  eddigi  gyakorlattól  eltérőleg, 
nem  Barabás  rajzát,  hanem  a  költő  1847-iki  daguerreotypiáját  vévén 
alapul.  Aradi  jelenleg  Vclenczében  él  s  hazai  megbízások  hiányában 
csak  ritkán  ad  életjelt  magáról. 

Az  Izsó  halála  következtében  abbamaradt  Petőfi-  és  Dugonics- 
szobor  befejezése  Huszár  Adolfra  ( 1 843  —  1 88 5)  várakozott,  ki  elő¬ 
ször  b.  Eötvös  József  emlékének  mintájával  tűnt  föl  a  nyilvánosság 
előtt.  Nincs  szobrászunk,  ki  aránylag  rövid  idő  alatt  annyi  jelét  adta 
volna  tevékenységének,  mint  Huszár  Adóik  Alig  leplezték  le  Szege¬ 
den  1876-ban  a  Dugonics-emUk-G t, 

1879  május  havában  már  Eötvös- 
szobra  is  rendeltetése  helyén  állott, 
a  következő  év  októberében  pedig 
a  magyar  szabadságharcz  legenda¬ 
szerű  hősének :  Bem  tábornoknak 
általa  tervezett  emlékét  állították 
föl  Maros- Vásárhelyt,  nagy  ünne¬ 
pélyességek  között.  Időközben  nyer¬ 
tes  lett  az  aradi  vértanúk  szob¬ 
rára  kiirt  pályázatnál,  majd  később 
rábízták  Deák  Ferencz  szobrának 
mintázását  is,  jóllehet  vele  együtt 
két  elismert  tekintélyű  külföldi 
szobrász  vett  részt  a  versenyben 
s  a  juryt  hazai  és  külföldi  szak¬ 
értőkből  állították  össze. 

Mindezeken  kívül  egész  sorát 
mintázta  a  mellszobroknak ;  el¬ 
készítette  a  Húzd  rá  czigány! 
czimű  népies  csoportot,  és  gróf 
Zichy  Jenő  megrendelésére  Venust 
Ámorral,  melyen  klasszikus  tanul-  „  .  A. 

7  J  Huszar  Adolftól. 

mányainak  eredményét  kívánta  be¬ 
mutatni  a  meztelen  női  test  bájos  idomainak  életteljes  ábrázolásában. 

Mindezeket  a  műveket  alig  tiz  év  lefolyása  alatt  tervezte  és 
részben  be  is  fejezte  az  ambiczió,  munkakedv  és  akaraterő  magas 
fokával  megáldott  művész.  —  A  közönséget  és  kritikát  egyaránt 
meglepte,  mondhatnám,  elhódította  ez  a  termékenység,  és  sokan  már 


23o 


SZANA  TAMÁS 


azt  hitték,  hogy  Huszár  Adolf  az  a  művész,  ki  nálunk  meg  fogja 
teremteni  a  monumentális  szobrászatot.  És  csakugyan,  Eötvös-szobra, 
bár  az  arcz  nem  mutatja  eléggé  sem  a  melancholikus  költőt,  sem  a 
mély  elméjű  államférfiút  s  az  alak  mozdulata  is  tétovázó:  eléggé 
szabatosan  és  tetszetősen  volt  mintázva  arra,  hogy  a  jobb  példányok 
által  el  nem  szoktatott  budapesti  közönség  elismerését  kiérdemelje; 
Dugonics  és  Petőfi  szobrainak  hiányait  az  eredeti  mintáknak  róhat- 
ták  föl;  a  vértanú-emlék  és  Deák-szobor  kis  tervezetei  pedig  tagad¬ 
hatatlanul  érdekes  szobrászati  munkák  voltak,  konvenczionális,  de 
jól  alkalmazott  allegorikus  alakokkal.  A  népies  csoport  és  a  Venus- 
szobor  szintén  olyan  művészt  mutattak,  ki  tisztában  van  művészeté¬ 
nek  titkaival. 

A  jövő  azonban  keserű  csalódást  tartogatott  úgy  a  közönség, 
mint  maga  a  művész  számára. 

Huszár  Adolf  jól  gondolta  ki  kicsiny  mintáit;  de  a  nagy 
méretekben  való  kidolgozás  adományával  —  a  monumentális  szobor¬ 
művek  készítőinek  egyik  fő  kellékével  —  már  nem  rendelkezett. 
A  budapesti  Ferencz  József-téren  levő  Deák-szobor  ülő  alakjának 
jellemzetes  kis  mintája  szánalmas  alkotássá  vált  emberfeletti  nagy¬ 
ságában;  a  vértanúk  szobrának  Hungáriája  pedig,  nagyobb  méreteiben 
oly  monstruosus  alakot  öltött,  hogy  azt  Zala  Györgynek,  ki  Huszár 
örökét  átvette,  egészen  újra  kellett  mintáznia,  mert  az  emlékmű  össz¬ 
hangját  könnyen  megzavarhatta  volna. 

E  két  alak  szomorú  sorsa  nagy  illúziókat  rombolt  szét  azok¬ 
ban,  kik  azt  hitték  és  hirdették,  hogy  Huszár  Adolf  tehetsége  nagy 
lendületet  fog  adni  monumentális  szobrászatunknak.  Maga  a  művész, 
szerencséjére,  nem  érte  meg  ezt  a  kiábrándulást.  Elhalt  ünnepel¬ 
tetve  és  boldogan,  mielőtt  a  szerencse  istenasszonyának  állhatatlan- 
ságáról  meggyőződhetett  volna.  Emléke  azonban  így  is  fenn  fog 
maradni  a  magyar  művészet  történetében,  mert  az  bizonyos,  hogy 
működése  elődeinek  tevékenységével  összehasonlítva,  a  hazai  szob¬ 
rászat  terén  mégis  haladást  jelez.  Eötvös-szobra,  mint  mondám,  ha 
nem  is  kifogástalan,  de  mindamellett  eléggé  tisztességes  alkotás; 
Petőfiből  pedig  csinált  annyit,  a  mennyit  a  vezényszóra  dolgoztató 

szoborbizottság  beavatkozása  mellett  csinálnia  lehetett.  Legértéke¬ 
sebb  műve  kétségen  kívül  a  marosvásárhelyi  Bem-szobor.  Ebben 
szép  és  valóban  emlékszerű  művet  alkotott.  Huszár  abban  a  pillanat¬ 
ban  ábrázolja  a  magyar  szabadságharcz  legendaszerű  hősét,  a  mint 
jobb  lábát  a  földön  heverő  ágyúra  helyezi,  mintha  a  döntő  pillanat 
elérkeztével  a  csata  győzelmes  kimenetelét  lesné.  Az  alak  életteljes 
mozdulatával  híven  fejezi  ki  a  csata  izgalmait;  de  azért  nem  válik 
nyugtalanná,  sőt  ellenkezőleg,  azt  érezteti,  hogy  olyan  hadvezér  áll 
előttünk,  a  ki  előtt  a  győzelem  már  megszokott  valami.  A  szobor 
kivitele  könnyed,  anélkül,  hogy  elnagyoltnak  vagy  könnyelműnek 
volna  nevezhető.  Ez  az  emlék  nemcsak  a  hős  tábornok  vitézségének, 
hanem  Huszár  Adolf  művészetének  is  méltó  emléke.  A  művész  lele¬ 
ményességéről  és  tudásáról  csak  a  Bem-szobor  ismerete  mellett 
mondhatunk  igaz  Ítéletet. 

Míg  a  műértők  itthon  azon  gondolkoztak,  miként  lehetne  kihúzni 
a  hínárból  monumentális  szobrászati  ambicziónkat,  három  magyar- 
országi  születésű  szobrász:  Boehm  József,  Klein  Miksa  és  Tilgner 
Viktor  idegen  földön  aratta  a  diadalokat. 

Boehm  József  (1834—1890)  az  angolokat  hódította  meg 
művészetével.  Huszonhat  éves  korában  került  Angliába  s  neve  az 
1 862-diki  londoni  világkiállításon  vált  ismeretessé,  hol  erélyes  ábrá¬ 
zolási  módjával  Viktória  királynő  figyelmét  is  magára  vonta.  Csak¬ 
hamar  kedvenczévé  lett  az  udvarnak  s  az  angol  arisztokráczia  is 
elhalmozta  munkával.  Elkészítette  Viktória  királynő  óriás  szobrát 
(látható  a  windsori  kastélyban),  Kent  herczeg  emlékét  (a  Szent- 
György  kápolnában)  és  a  királyi  család  több  tagjának  bronz-szobrát 
ugyancsak  a  királynő  megbízásából.  Nyilvánosabb  jellegű  első  nagyobb 
szobra  a  Bunyané  volt,  s  ezt  csakhamar  az  emlékszobrok  egész 
sora  követte  az  angol  főváros  közterein. 

Intimebb  művei  közül  különös  feltűnést  keltett  a  királynő  har¬ 
madik  leányának:  Alice  hesszeni  herczegnőnek  márvány-síremléke  a 
fragmori  királyi  mauzóleumban.  A  fiatal  herczegnő  difteritisben  halt 
meg,  az  öldöklő  betegséget  egy  csókban  kapva  haldokló  gyermeké¬ 
től.  Boehm  ezt  a  megható  esetet  örökítette  meg,  s  annyi  meleg- 

séget  tudott  önteni  szoborművébe,  hogy  annak  másolatai  rövid  idő 
alatt  ezer  és  ezer  példányban  terjedtek  el  Angliában.  Alice  her- 
czegnő  szobra  után  a  szó  szoros  értelmében  elhalmozták  munkával. 
Műveit  egyenkint  elősorolni  csaknem  lehetetlen.  A  jelentékenyebbek: 
Napier  és  Northbrook  lordok  álló  szobrai  Kalkuttában,  a  zuluk  ellen 
folytatott  háborúban  elesett  Napóleon  herczeg  emlékszobra  a  west- 
minsteri  apátság  templomában,  I.  Lipót  belga  király  márványszobra 
a  windsori  kápolnában,  a  walesi  herczeg  lovasszobra  Bombayban, 
Sir  Francis  Drake  óriási  szobra  Plymouthban,  Tyndale  Vilmos  szobra 
Londonban  s  Gambetta  plasztikus  arczképe  a  walesi  herczeg  bir¬ 
tokában. 

Mintázta  még  Carlyle  ülő-alakját,  Wellington  herczeg  nagy 
szobrát,  mely  a  Hyde-park  egyik  sarkát  díszíti,  s  utolsó  műve 
Frigyes  német  császár  szobra  volt.  Boehm  1881-ben  a  »királynő 
szobrásza«  lett,  1889-ben  pedig,  egy  évvel  halála  előtt,  az  angol 
bárói  czimet  kapta.  Művei  közül  egy  sem  jutott  el  Magyarországra, 
Carlyle  ülő-alakja  azonban  nagy  feltűnést  keltett  az  1880-diki  bécsi 
nemzetközi  műkiállításon.  A  lapok  ekkor  elő  is  hozakodtak  a  kitűnő 
művész  magyarságával. 

Míg  Boehm  Angliában  aratott  diadalokat,  Klein  Miksa  Német¬ 
országban  szerzett  elismerést  a  magyar  névnek.  Az  1878-diki  ber¬ 
lini  akadémikus  kiállításon  tűnt  föl  a  Germán  rabszolga  czimű  ver¬ 
senyművével  s  ez  a  szobor-csoportozat  azonnal  kiemelte  őt  az  isme¬ 
retlenség  homályából.  A  Germán  rabszolga  Párisban  is  nagy  sikert 
aratott  s  a  franczia  kritika  úgy  nyilatkozott,  hogy  »a  küzdelem 
fékezhetetlen  dühében  romboló  oroszlánt  mindeddig  alig  mutatta  be 
valaki  olyan  erős  és  találó  realizmussal,  mint  ez  az  ismeretlen 
művész.  A  fogoly  germán  férfias  erőtől  duzzadó  Herkules-alak,  s 
midőn  hatalmas  karjaival  magához  szorítja  a  fenevadat,  izmainak 
játéka  olyan  élethű,  hogy  elhiszszük  neki  a  lehetetlent  is :  elhiszszük, 
hogy  győztes  marad  a  küzdelemben.«  Elfojtott  lélekzettel  várjuk  a 
viadal  eredményét,  s  feltűnnek  emlékezetünkban  a  rómaiak  és  nőik, 
kik  borzalommal  vegyes  gyönyörűséggel  szemlélték  a  circusok  ilyen 
látványait.  Mélyen  érzelmes,  költői  vonásra  mutat  a  művésznél,  hogy 


SZANA  :  SZÁZ  ÉV. 


3o 


A  GERMÁN  RABSZOLGA 
Klein  Miksától. 


SZÁZ  ÉV  A  MAGYAR  MŰVÉSZET  TÖRTÉNETÉBŐL 


235 


a  küzdő  mellé,  az  aréna  homokjára  rózsát  helyezett,  a  virággal  a 
női  szív  könyörületét  és  szánalmát  jelképezve. 


AZ  ÖZÖNVÍZ 
Klein  Miksától. 


A  Germán  rabszolgá-mk  folytatása  volt  Sámson  Delila  lábai¬ 
nál.  A  művész  itt  eltér  a  szokásos  ábrázolási  módtól.  A  régi  mes¬ 
terek  Delilában,  úgy  márványon  mint  vásznon,  a  női  csáb  meg- 

testesítésére  törekedtek.  Klein  Delilája  nem  csupán  külső  bájaival, 
hanem  szellemének  erejével  is  hódít  s  eképp  kétszeresen  hihetővé 
teszi  Sámson  legyőzetését.  Míg  a  Germán  rab  szóig ú-ban  a  férfi¬ 
erő  győzi  le  a  vadállatot :  itt  a  gyönge  nő  diadalmaskodik  a  hatalmas 
férfiú  felett. 

A  jellemzetes  tárgyak  s  a  realisztikus  ábrázolási  mód  kedve¬ 
lése  nyilatkozott  meg  az  Anachoreta- bán  is.  A  puszta  földön  ül  s 
valamely  szent  könyv  tanulmányozásába  mélyed  a  meztelen  anacho¬ 
reta.  Hatalmas  testalkata  azt  a  hatást  teszi  ránk,  mintha  az  elaggott 
Herkulest  látnok;  arczának  kifejezéséből  azonban  küzdelmek  és 
fájdalmas  csalódások  közt  lefolyt  élet  viharai  szólanak  hozzánk.  Titáni 
erőről  beszél  a  Legyőzött  hadvezér  csoportja.  A  Klein  által  ábrázolt 
legyőzött  a  római  világuralom  korának  egyik  zsarnoka.  A  csatát 
elveszítette,  hatalma  megtört  s  a  szégyen  érzete  kétségbeejti.  Szí¬ 
vében  a  halállal,  roskad  trónusába,  s  ideges  mozdulattal  nyúl  a 
kardja  után.  Csak  egy  kincse  maradt :  a  hű  hitves,  s  most  ezt 
akarja  a  halálnak  odadobni,  hogy  a  kegyetlen  győző  kezébe  ne  jus¬ 
son.  A  legyőzött  hadvezér  s  nejének  alakját  csodás  művészettel 
mintázta.  A  herkulesi  tagok,  az  izmos  karok,  a  merész  alkotású 
homlok,  s  az  arczoknak  komor  és  daczos  kifejezése,  mind  hatalmas, 
zsarnoki  természetre  vallanak;  míg  a  nő  gyöngéd  és  bájos  idomai 
az  ellentét  megkapó  hatását  gyakorolják  a  szemlélőre.  Az  érzelem 
mélységével  s  az  ábrázolás  ritka  egyszerűségével  válik  ki  Hágár 
és  Izmáét  csoportja.  Ez  a  kompoziczió  a  régiek  őszinteségére  emlé¬ 
keztet.  Az  étet  drámája  és  az  Özönvíz,  számos  alakjaikkal,  sokat¬ 
mondó,  jelképes  csoportozatok.  A  művészt  a  szép  emberi  test 
mintázása  magában  nem  elégíti  ki;  azt  mindig  valamely  méfyebb 
gondolat  vagy  korszerű  eszme  tükrévé  igyekszik  tenni.  E  két 
utóbbi  művében  is  az  élet  fontos  problémái  foglalkoztatják. 

Klein  alkotásainak  úgy  szám-,  mint  minőség  tekintetében  jelen¬ 
tékeny  részét  a  reliefek  képezik.  Ezek  közül  a  berlini  Rudolf-hid 
válik  ki,  melyen  a  vizi  szellemeknek  az  építőmester  ellen  kifejtett 
ellenállását  tünteti  elénk  sok  erővel  és  derűs  hangulatot  is  keltő 
humorral.  A  kiváló  művész  évek  óta  Berlinben  lakik. 


HÁGÁR  ÉS  1SMAEL 
Klein  Miksától. 

Közelebb  állt  hozzánk  a  pozsonyi  születésű  Tilgner  Viktor 
(i844 — 1895),  ki  többször  fölkereste  kiállításainkat,  az  általa  készí¬ 
tett  szobrok  eredeti  mintáinak  vagy  másolatainak  csaknem  teljes 
gyűjteményével  ajándékozta  meg  szülővárosát  s  mindig  fájlalta, 


BRODY  ADÉL  SZOBRA 
Tilgner  Viktortól. 


hogy  a  rohamosan  fejlődő  Budapestnek  monumentális  művet  nem 
alkothatott.  Tilgner  az  arczkép-plasztika  terén  aratta  legszebb  sikereit. 
Mély  psychologiai  megfigyelésről  tanúskodó  hasonmásai  a  hetvenes 
évek  elején  valóságos  forradalmat  idéztek  elő  Bécsben,  hol  akkor 

még  a  művészi  magaslaton  álló  mellszobrok  mintázása  újdonság  volt, 
s  a  művészek  csakis  a  fotográfiái  hűség  elérésére  törekedtek.  Tilgner 
az  egyéni  karakter  tolmácsolását  tűzte  ki  föladatául.  Ezért  míg  némely 
szobrát  a  legszigorúbb  egyszerűséggel  mintázta,  más  műveiben  többé- 
kevésbbé  azokat  a  festői  vonásokat  juttatta  érvényre,  melyek  iránt  a 
barokk-korszak  művészei  mutatnak  kiváló  előszeretetet.  Külön  ábrá¬ 
zolási  módot  teremtett  a  két  nem  számára  is.  A  férfi-mellképeket 
többnyire  monumentálisán  tárgyalta,  s  olykor  talán  több  pose-t  is 
alkalmazott,  mint  kellett  volna.  E  nemű  művei  közül  Makart,  Rudolf 
trónörökös,  Zichy  Edmund,  Laube,  Bauernfeld,  Bruckner,  Angeli  és 
Kayser  építészeti  tanácsos  képmásai  tagadhatatlanul  igen  érdekes  alko¬ 
tások.  És  mégis  meg  kell  vallanunk,  hogy  művészünk  a  nő  ábrázo¬ 
lásában  emelkedett  legmagasabbra.  Tilgner  a  női  báj  legfinomabb 
árnyalatait  is  hiven  visszaadta.  Több  volt  ez,  mint  chic,  ügyesség  és 
Ízlés:  a  női  lélek  intuicziója.  Agyagból,  márványból,  bronzból  készí¬ 
tett  női  mellszobrai  élnek,  lélegzenek;  ezekben  a  mi  TiLGNERünk  dia¬ 
dalmasan  kel  versenyre  a  XV.  század  firenzei  művészeivel.  De  nem¬ 
csak  ezek  a  mellszobrok,  hanem  egész  nőalakjai  is  a  fölfogás  ritka 
mélységéről  tesznek  tanúbizonyságot.  Bródy  Adél  márványból  fara¬ 
gott  ülőszobra  s  a  művész  szüleinek  sírján  kesergő  női  alak  egy¬ 
aránt  kiváló  alkotásai  a  modern  szobrászatnak. 

Mint  arczképező  oly  nagy  hírre  tett  szert,  hogy  másnemű  műveiről 
sokan  tudni  sem  akartak,  jóllehet  maga  Tilgner  egész  életében  monu¬ 
mentális  hatások  elérésére  törekedett.  Szabad  ég  alatt  álló,  napsugár¬ 
ban  fürdő  emlékműveket  szeretett  volna  alkotni,  melyek  a  néphez 
beszéljenek,  s  nem  intim  arczképeket,  melyeket  a  terem  vagy 
szoba  négy  fala  közé  zárnak  a  tulajdonosok.  Ezekhez  a  nagyszabású 
emlékművekhez  képeznek  átmenetet  egyes  alakjai  és  csoportozatai, 
mint  I.  Ferencz  József  király  és  Petersen  hamburgi  polgármester 
szobrai,  Koburg  herczeg  síremléke,  a  Königgratzi  erdőben  szonwrkodó 
katona ,  továbbá  a  bécsi  Burgthcater  humoros  fülke-alakjai :  Falstaff  és 
Hanswurst ;  s  azok  a  bámulatos  kutszobrok,  melyek  az  ischli  császári 
villát,  a  bécsi  állatkertet  s  Pozsony  egyik  terét  díszítik.  Tilgner  ezek¬ 
ben  a  műveiben  mindig  az  összhangzatosan  igaz  megtestesítésére 

törekedett  s  festői  hajlamokkal  lévén  felruházva,  mint  nem  sok  kép¬ 
faragó,  a  különböző  festői  stylusokat :  a  barokkot,  a  rokokót,  a  kecsest 
és  pompázót  váltakozva,  de  mindig  Ízléssel  és  tudással  értékesítette. 


KUTSZOBOR 
Tilgner  Viktortól. 


A  festői  elemek  alkalmazását  illetőleg  nagyon  érdekes  a  bécsi  nép¬ 
kertet  díszítő  Nörabló  Triton -ja.  Tilgner  itt  antik  motívumot  dolgozott 
föl,  olyaténképpen,  hogy  mintázásában  még  legkisebb  nyoma  sem  talál- 

ható  az  utánzásnak;  tárgyát  a  mithologiából  merítette,  de  eredetisé¬ 
gét  és  elfogulatlanságát  teljesen  megőrizte. 


HŰMMEL  EMLÉKE  POZSONYBAN 
Tilgner  Viktortól. 


Majd  jött  az  emlékművek  alkotásának  időszaka.  A  steyri  Werndl- 
emlckkel  szerencséje  volt.  A  fegyverkovácsból  jellemzetes,  beszédes 

alakot  mintázott,  a  talapzat  mellék-alakjait  pedig  oly  szerencsével 
alkalmazta,  hogy  azok  ott  nem  csupán  a  plasztikai  hagyomány  alapján 


MOZART  EMLÉKE 
Tilgner  Viktortól. 


szerepelnek,  hanem  valódi  munkásoknak  látszanak,  kik  nehány  perezre 
leülnek  a  bronz  Werndl  elé  ábrándozni,  hogy  aztán  ismét  fölálljanak 
és  munkához  lássanak.  Ezek  a  mellék-alakok  a  modern  szobrászat 

RÉSZLET  A  MOZART-EMLÉKRŐL 
Tilgner  Viktortól. 


legszebb  alkotásai  közé  tartoznak.  Második  monumentális  művén:  a 
Mozart-cmlék- cn,  melynek  leleplezését  már  nem  érhette  meg,  a  kecses 
ábrázolásnak  nyújtja  megragadóan  szép  példáit.  A  szobor  talapza- 

RÉSZLET  A  MOZART-EMLÉKRŐL 
Tilgner  Viktortól. 


tán  zenélő,  tánczoló  é-s  ujjongó  amorettek,  melyek  közül  kettővel 
már  a  pozsonyi  Hummel-emlék-o, n  is  találkozunk,  tagadhatlanul  nagyon 

becses  alkotásai;  de  a  főalakról:  Mozartról  valósággal  elvonják  a 

figyelmet  s  eképp  sokat  ártanak  az  emlékmű  monumentális  jellegé¬ 
nek.  Tilgner  művészi  hagyatékát  kevéssel  halála  után  árverezte  el 
Miethke  műárus.  A  hagyatékban  a  mester  nevezetesebb  művei  csak¬ 
nem  mind  megtalálhatók  voltak  gipszben,  márványban  vagy  bronz¬ 
másolatban.  Csak  magáról  a  királyról,  ki  mindig  örömest  mintáztatta 
magát  TiLGNERrel,  négy  vagy  öt  különböző  arczképet  sorolt  elő  a 
katalógus.  Köztük  volt  az  az  ezüstbe  öntött  kis  mellszobor  is,  mely¬ 
ről  annak  idején  úgy  beszéltek,  mint  a  király  legjobban  sikerült  hason¬ 
másáról.  De  ott  voltak  Liszt  Ferencz,  Goldmark  Károly,  Sonnenthal 
és  Andrássy  Katinka  grófnő  arczképei  is,  melyek  Tilgnerí  szépen  kép¬ 
viselhették  volna  múzeumunkban.  TiLGNERnek,  a  magyar  származású 
művésznek,  nincs  műve  a  magyar  fővárosban,  sem  köztéren,  sem  a 
nyilvános  gyűjteményekben.  Általában  sajnálatos,  hogy  oly  kiváló 
művészeink,  mint  Boehm  József,  Klein  Miksa  és  Tilgner  Viktor  nem 
kaptak  föladatokat  gyorsan  fejlődött  fővárosunk  középítkezéseinél  és 
tereinek  díszítésénél.  Ha  az  intéző  körök  annak  idején  BOEHMöt  meg¬ 
bízzák  egyik  vagy  másik  jelesünk  emlékének  mintázásával ;  ha  Klein- 
nak  nagy  tehetségéhez  méltó  munkát  juttatnak,  s  a  sok  pénzbe 
került  kalvin-téri  kút  elkészítését  Fessler  Leó  helyett  a  hazája  iránt 
mindig  melegen  érző  TiLGNERre  bízzák:  ma  már  művészeti  szempont¬ 
ból  más  megbirálás  alá  esnék  a  magyar  főváros  s  a  jóizlésű  ember 
nem  volna  kénytelen  kerülő  utakra  vezetni  a  hazánkat  látogató  ide¬ 
gent,  hogy  udvariasságból  vagy  patriotizmusból  megkímélje  őt  az 
elhibázott  szobormű  vek  szomorú  látványától.  Mert  tény  az,  hogy 
a  mit  a  monumentális  szobrászat  terén  eddig  bírunk,  kevés  kivétel¬ 
lel,  csak  arra  való,  hogy  helyéről,  szerencsésebb  anyagi  viszonyok 
közt,  a  jobb  Ízlés  által  élesztett  közhangulat  egyetlen  erősebb  lehellete 
elsöpörje. 


V. 


A  KORMÁNY  BUZGÓLKODÁSA  A  SZÉPMŰVÉSZETEK  ÉRDEKÉBEN.  —  A  KÉPZŐMŰVÉSZETI 
TÁRSULAT  TEVÉKENYSÉGE  ÉS  GYARAPODÁSA.  —  ÚJABB  KÉPÍRÓK  ÉS  SZOBRÁSZOK. 


A  képzőművészet  az  újabb  alkotmányos  korszak  fölvirradásával 
találta  meg  tulajdonképpeni  otthonát  a  magyar  hazában.  A  magyar 
kormány  és  a  magyar  társadalom,  mondhatni,  vállvetve  működtek 
közre  azon,  hogy  a  hatvanas  évek  vége  felé  művészetünk  történe¬ 
tében  ezt  az  örvendetes  fordulatot  megteremtsék.  Képíróinknak  és 
szobrászainknak  ritka  szerencséjük  volt,  hogy  a  korona  bizalma 
mindig  olyan  férfiút  állított  a  közoktatásügy  élére,  ki  nemzeti  kultú¬ 
ránkban  a  szépművészeteket  a  tudományokkal  egyenrangú  tényező¬ 
nek  tekintette  s  gyakran  a  fiatal  állam  erején  túl  hozott  áldozatokat 
azoknak  fölvirágoztatására.  És  csakugyan,  ha  az  utóbbi  három 
évtized  alkotásain  végigtekintünk,  csodálkozva  láthatjuk,  hogy  ezen 
aránylag  rövidnek  mondható  idő  alatt  mi  minden  történt  nálunk. 

Alig  kezdi  meg  működését  a  felelős  magyar  kormány,  az  ország 
törvényhozása  már  tekintélyes  évi  összeget  szavaz  meg  művészeti 
czélokra;  szakiskolákat  állít  föl;  itthon  s  a  nevezetesebb  külföldi 
akadémiákon  ösztöndíjakkal  támogatja  az  érdemesebb  tehetségeket; 
a  magasabb  körű  művészet  emelésének  czéljából  történelmi  képpályá¬ 
zatot  hirdet,  mely  Benczúr,  Madarász  és  Székely  nagybecsű  alko¬ 
tásaival  gazdagítja  modern  képgyűjteményünket;  a  kiválóbb  hazai 
művészeket  a  külföldről  hazaédesgetni  törekszik  s  közülök  BENCZURnak 
nagy  készséggel  külön  iskolát  építtet ;  megszerzi  s  országos  képtárrá 
alakítja  át  a  Bécsnek  egyik  nevezetességeképp  szerepelt  Esterházy - 
galleriá-í  s  időről-időre  nagyobb  megrendelésekkel  foglalkoztatja  a 

tehetségesebb  és  érdemesebb  művészeket.  Elannyira,  hogy  rövid  idő 
alatt  egész  sora  áll  előttünk  a  kormány  által  tervezett  vagy  támo¬ 
gatott  művészeti  alkotásoknak.  Itt  vannak  előbb  a  nemzeti  múzeumi 
csarnok  párkányzatának,  később  az  államvasutak  központi  indulóházá¬ 
nak  s  a  dalműszinháznak  szoborművei  s  monumentális  falfestményei, 
később  az  igazságügyi  palota  s  az  új  országház  okos  bőkezűséggel 
támogatott  dekorácziói.  A  művészek  becsvágyának  s  ezzel  a  művészeti 
kiállítások  színvonalának  emelése  szintén  gondossága  egyik  tárgyát 
képezi  s  1 886-ban  megalapítja  az  állami  aranyérmeket,  melyekkel 
a  hazai  és  külföldi  művészek  legszebb  alkotásait  jutalmazza  a  Képző- 
művészeti  Társulat  évi  versenyein. 

Az  ország  nem  elégszik  meg  azzal,  hogy  az  élő  művészek¬ 
nek  itt  a  hazában  otthont  és  megélhetési  módokat  teremtsen.  Bölcs 
megfontolással  visszatekint  a  múltakba  s  a  mennyiben  még  lehet¬ 
séges  :  megőrizni  törekszik  azokat  a  művészeti  szempontból  fon¬ 
tos  alkotásokat,  melyek  a  régi  idők  becses  emlékeiképpen  reánk 
maradtak. 

Ezért  megalkotja  és  azonnal  érvényre  is  emeli  az  1 88 1 .  évi 
xxxix.  törvényczikket,  mely  az  állam  felügyelete  alá  helyezi  a  műem¬ 
lékeket,  azoknak  stylszerű  megóvásáról,  vagy  ha  szükséges:  újra¬ 
építéséről  gondoskodik.  így  kelnek  új  életre  a  kassai,  budai,  bártfai, 
jáki,  pozsonyi  régi  templomok,  a  csütörtökhelyi  remek  kápolna  s  a 
renaissance-korszak  nagy  fejedelmének  nevével  oly  szoros  kapcsolat¬ 
ban  álló  Vajda-Hunyad-vára,  hogy  itten  csak  a  legnevezetesebbeket 
említsem  a  viszontagságteljes  múltak  viharából  fenmaradt  építészeti 
emlékeink  közül.  És  ezen  emlékek  egyikének-másikának  restaurálása 
nagy  meglepetéseket  is  szerez  a  műtörténet  búvárainak:  a  falakat 
fedő  mészrétegek  alól  nem  ritkán  érdekes  falfestmények  kerülnek 
elő,  melyek  míg  egyfelől  arról  tesznek  bizonyságot,  hogy  nálunk  már 
a  legrégibb  időkben  is  élénken  érezték  a  szépművészetek  lélekemelő 
befolyását,  a  napfényre  kerülő  alakok  magyar  jelmezeiben  azoknak 
szolgáltatnak  érdekes  dokumentumokat,  kik  nemzeti  múltúnk  erköl¬ 
cseinek,  szokásainak  és  viselkedésének  a  mai  nemzedékkel  való  meg¬ 
ismertetésén  fáradoznak. 

A  főváros,  fölbuzdulva  a  kormány  példaadásán,  szintén  gondo¬ 
zásába  veszi  a  művészeteket :  évenkint  4ooo  forintot  szavaz  meg  az 
új  városház  gyűléstermének  képekkel  való  díszítésére,  nevezetesebb 
embereiről  plasztikus  arczképeket  mintáztat,  festményeket  készíttet, 
köztereket,  épületeket  dekoráltat,  s  páratlan  lelkesedéssel,  mondhatni, 
ingyen  ad  telkeket  a  hazai  művészeknek,  hogy  azokon  magoknak 


A  KÉPZŐMŰVÉSZETI  TÁRSULAT  PALOTÁJA 
az  Andrássy-úton. 


alkalmas  műtermeket  építhessenek.  Ez  alatt  az  ország  márványban 
és  érczben  örökítteti  meg  elhunyt  jeleseinek  emlékét:  egymásután 
emelkednek  föl  Budapesten  Eötvös  József,  Petőfi  Sándor,  Deák 
Ferencz,  Arany  János,  Ybl  Miklós,  Baross  Gábor  s  a  budai  vár  ostro¬ 
mánál  elesett  honvédek-,  a  vidéken  pedig  Bem  tábornok,  Széchenyi 
István,  Klapka  György,  az  aradi  vértanúk,  Garai  János,  Kölcsey 
Ferencz,  Tóth  Kálmán,  Kisfaludy  Károly,  Bessenyei  György,  Liszt 

Ferencz,  Kossuth  Lajos,  Erkel  Ferencz,  Savoyai  Eugen,  a  zentai 
hős  és  mások  emlékszobrai.  Főpapjaink  oltárképeket  rendelnek,  a 
tudományos  akadémia  arczképeket  festet,  szobrokat  faragtat,  palota-; 
jának  dísztermét  falfestményekkel  boríttatja,  s  a  szép  példát-  az  új* 
körutak  fényes  palotáinak  tulajdonosai  is  követik,  rövid  /idő  alatti 
váratlan  lendületet  adva  a  dekoratív-művészeteknek...  A- .szépnek; 
mindinkább  ébredező  kultusza  még  a  sirkertekben  is  nyomokat  hagy : 
az  elköltözöttek  porladozó  hamvai  felett  az  egyszerű  márványkeresztek 
és  obeliszkek  helyett  művészi  érzékkel  és  poetikus  fölfogással  terve¬ 
zett  sirszobrok,  nem  ritkán  szoborcsoportozatok  emelkednek. 

A  Képzőművészeti  Társulat,  melynek  1 86 1 -ben,  alapításának 
első  esztendejében,  nem  volt  több  öt  alapító  és  száz  rendes  tagjánál, 
alig  másfél  évtized  alatt  az  Andrássy-úton  díszes  palotát  építtet; 
a  nemzeti  képcsarnok-egylettől  i8y4-ben  átvett  tőke  fejében  évenkint 
ezer  forintot  fordít  a  Nemzeti  Múzeumban  elhelyezett  modern  képtár 
gyarapítására;  értékes  műtárgyakat  sorsol  ki  folyvást  szaporodó 
tagjai  között;  előkelő  külföldi  művészeti  társulatokkal  létesít  össze¬ 
köttetéseket;  jutalmul  értékes  albumlapokat  osztogat;  díjaival  két 
tárlatán  a  hazai  művészeket  szólítja  versengésre  s  csakhamar  olyan 
élénk  művészeti  életet  teremt  a  magyar  fővárosban,  hogy  1895-ben 
már  újra  arról  kell  gondoskodnia,  hogy  tárlatai  számára,  melyeket 
a  külföldi  művészek  is  mind  nagyobb  és  nagyobb  kedvvel  látogatnak, 
tágasabb  és  czélszerűbb  beosztású  palotát  szerezzen.  És  csakugyan 
sikerül  is  kieszközölnie,  hogy  az  állam  már  a  millenniumi  kiállítás 
alkalmából  az  Andrássy-út  végén  díszes  és  tágas  új  műcsarnokot 
építtet  s  azt  használatra  átengedi  az  országos  Képzőművészeti  Társu¬ 
latnak.  A  kiállítások  látogatása  pár  év  alatt  annyira  divatossá  lesz  a 
magyar  fővárosban,  hogy  Nemzeti  Szalon  czimmel  új  művészeti 
egyesület  keletkezik. 

Az  érdeklődés  ilyen  jelenségei  mellett  nem  lehet  csodálkoznunk, 
ha  a  magyar  művészek  száma  rohamosan  emelkedik.  A  Képző- 
művészeti  Társulat  utolsó  évkönyve  közel  háromszáz  olyan  magyar 
művészt  sorol  elő,  kik  részben  itthon,  részben  a  külföldön  már 
eléggé  jól  hangzó  nevet  szereztek  s  csaknem  ugyanennyire  tehet- 


SIRSZOBOR 
Donáth  Gyulától. 

jük  azok  számát,  kik  erősebb  hivatás  nélkül,  de  rendes  foglal¬ 
kozásképp  élnek  a  művészet  gyakorlásának.  A  váratlanul  gyors  elsza¬ 
porodás  következménye,  hogy  művészeink  közül  többen  máris  kül¬ 
földi  összeköttetéseikbe  vetik  bizalmukat,  sőt  némelyek  —  és  éppen 
azok,  kik  a  hírnév  jelentékenyebb  magaslatára  emelkedtek  —  otthonra 
is  idegen  földön  találnak,  részint  mint  külföldi  akadémiák  tanárai, 
részint  mint  műszerető  fejedelmek  elkényeztetett  festői  és  szobrászai. 
Ha  ezeknek  módot  tudnánk  nyújtani  arra,  hogy  hazájokba  végle¬ 
gesen  visszatelepedhessenek:  Budapest  csakhamar  egyikévé  lehetne 
a  kontinens  tekintélyesebb  művészeti  központjainak.  Az  élénk  művé¬ 
szeti  életnek  már  most  sem  vagyunk  híjával,  s  a  magyar  főváros 
újabb  időkben  olyan  kiváló  tehetségeket  mutathat  föl,  kik  a  plasztikus 
ábrázolás  nem  egy  ágában  nagyon  megállják  helyüket  külföldi  társaik 
mellett.  Vádképpen  hangoztatják  azonban  fiatalabb  képíróink  ellen, 
hogy  idegenkednek  a  történelmi,  egyházi  és  allegóriái  festészettől, 
szóval  a  képírás  azon  ágaitól,  melyeket  a  francziák  a  magasabb  körű 
művészet,  a  grand  art  összefoglaló  czimével  szoktak  megtisztelni. 
Kétségtelen,  hogy  van  alapja  ennek  a  vádnak ;  de  nem  szabad 
azt  sem  elfelednünk,  hogy  mint  minden  korszaknak,  a  mienknek  is 
meg  van  a  maga  iránya,  a  maga  szelleme,  s  a  művész  csak  akkor 
boldogulhat,  ha  tollát,  ecsetét  vagy  vésőjét  a  korszellem  lüktetése 
hozza  mozgásba.  A  képiró  hiába  fest  ég  felé  lebegő  Madonnákat, 
hiába  festi  a  csaták  izgalmas  jeleneteit,  a  hősies  önfeláldozást,  ha 
a  közönség  érdektelenül  áll  meg  ezek  előtt  s  nagyobb  gyönyö¬ 
rűségét  találja  egy  falusi  keresztelő,  salon-jelenet  vagy  valamely 
álmodozásra  indító  tájkép  ábrázolásában.  A  művészetek  története 
tanítja,  hogy  a  xvn.  század  olasz  festészete,  midőn  a  magasabb  stylt 
hajhászva,  a  mindennapi  életnek  hátat  fordított,  mindig  mélyebbre 
sűlyedt,  haloványabbá  és  üresebbé  lett,  míg  a  németalföldi  festészet, 
mely  ugyanekkor  a  népéletet  kereste  föl,  Rembrandtban  virágzásának 
tetőpontját  érte  el.  Nem  szorul  bizonyítgatásra,  hogy  a  franczia 
képírásnak  is  Watteau  adott  nagyobb  lendületet,  midőn  a  versaillesi 
udvar  életébe  markolt  merész  kezével. 

A  művészet  irányát,  útját  előre  kijelölni,  teljes  lehetetlenség. 

Minden  kor  megtermi  a  maga  művészetét,  s  a  gondolkozásmód  s 
az  érzület  világának  átalakulására  van  szükség,  hogy  a  művészetek 
terén  változás,  újabb  irányzat  mutatkozhass  ék.  Ezért  volt  meddő 
nálunk  is  a  fáradozás,  midőn  a  nyolczvanas  években  ismételten  is 
pályadíjak  kitűzésével  igyekeztek  életre  galvanizálni  az  egyházi  festé¬ 
szetet.  Ipolyi  Arnold  tudásának  nagy  készletével  és  szónoki  tehet¬ 
ségének  egész  erejével  hiába  állott  az  agitáczió  élére,  az  újabb  és 


TEREFERE 
Aggházy  Gyulától. 


újabb  pályázatok  nem  mutattak  föl  figyelemre  méltóbb,  a  szív  igazi 
meghatottságáról  tanúskodó  nemzet-  és  egyháztörténeti  műveket  s  a 
sok  jóakarattal  kezdett  mozgalom  csakhamar  elcsöndesedett.  A  közön¬ 
ség  örömestebb  látta  Aggházy  Gyula  Tereferé-]éi,  mint  ugyancsak 
tőle  a  Tárkányi-d íjjal  jutalmazott  bibliai  tárgyú  Házasságtörö  nő- 1  s 
Innocent  Ferencz  is  nagyobb  sikert  aratott  Beatrice  di  Cenci-vél, 
mint  a  vallás-alap  egyházfestészeti  díjával  jutalmazott  kompoziczió- 

jával,  mely  Máriát  és  Szent  Jánost  ábrázolta  Jézus  holttesténél.  A  val¬ 
lásos  festészet  szellemébe  még  legjobban  beleélte  magát  Lotz  Károly, 
kinek  a  vallás-alapból  díjazott  képe :  Kapisztrán  Szent  János  keresztes- 
hadjáratra  buzdítja  a  népet  számottevő  mű. 


MADONNA 
Baditz  Ottótól. 


Ebből  a  korszakból  nem  közönséges  jelenségképpen  emelkedik  ki 
a  Baditz  Ottó  nemes  felfogású  Madonnája,  s  még  inkább  talán  a 
mélyen  érzelmes  és  poetikus  kedélyre  valló  Karácsony  éjjel,  mely 
kereszten  fekve,  lábánál  rózsákkal  ábrázolja  az  isteni  gyermeket. 

32* 


252 


SZANA  TAMÁS 


Ugyanekkor  vagy  valamivel  később  festette  a  kitűnő  genreképeiről : 
Piczi  piros  alma,  Jaj  le  édes,  Aczél,  kova,  lapló  már  igen  előnyösen 
ismert  Roskovics  Ignácz  a  Szentlélek  eljövetelé- 1,  mely,  sok  más  kiváló 
tulajdonságát  nem  tekintve,  már  csak  azért  is  nagyobb  figyelmet  érde¬ 
melt,  mert  az  egészséges 
realismus  térfoglalását  je¬ 
lezte  egyházi  művésze¬ 
tünkben.  Ezt  a  festményt, 
valamint  később  misz¬ 
tikus  költészettel  teljes 
Nepomnki  Szí.  János-ht 
is  nagy  elismeréssel  üdvö¬ 
zölte  a  bírálat.  És  Ros- 
KOViCSnak  e  sikerek  da¬ 
czára  is  évekig  kellett 
várakoznia,  míg  számára 
1895-ben  a  józsefvárosi 
templom  freskóinak  meg¬ 
festésében  új  alkalom 
kínálkozott,  hogy  művé¬ 
szetét  az  egyház  szolgá¬ 
latának  szentelhesse. 

A  művész  ezekben  az 
újabb  alkotásaiban,  ellen¬ 
tétben  a  folyvást  Rahl  és 
a  bécsi  mesterek  nyom¬ 
dokában  haladó  magyar 
freskó-festőkkel,  Tiepolo 
s  az  újabb  francziák  tanít¬ 
ványának  mutatja  magát, 
anélkül,  hogy  őket  szolgai  módon  utánozná.  Merész  a  kompoziczióban, 
a  rajzban,  a  rövidítések  alkalmazásában,  színei  pedig  olyan  élénkek 
és  tartalmasak,  hogy  szinte  vibrálni  látszanak  az  egyhangú,  szürke 
és  barna  foltokhoz  szoktatott  szemeink  előtt.  Roskovics  négy  barokk- 


ACZKL,  KOVA,  TAPLÓ 
Roskovics  Iunácztól. 

A  SZENTLÉLEK  ELJÖVETELE 
Roskovics  Ignáczíól. 

keretbe  négy  önálló 
kompozicziót  készített. 
Az  első,  közvetlenül  a 
főoltár  fölött,  a  Szent 
Háromság-ot  ábrázolja, 
a  régiek  tradiczionális 
felfogása  szerint  ugyan, 
hanem  a  kompoziczió 
olyan  merész  és  len¬ 
dületes  vonalaival,  s  a 
diskrét,  de  mégis  jól 
érvényesülő  színek  oly 
gazdagságával,  a  mi¬ 
nőre  magyar  freskó¬ 
festőnél  ritkán  találunk. 
A  másik  kép  Szent 
József  álma- 1  mutatja, 
a  mint  éjjeli  égboltoza¬ 
ton,  kékesszürke  felhők 
közt  megjelenik  előtte 
az  istenanya,  a  kezé¬ 
ben  liliomokat,  a  szű¬ 
ziesség  jelvényét  tartó 
Bambinóval.  Poetikus 
hangulat  ömlik  el  az 
egész  festményen,  s  az 
itt-ott  mutatkozó  ezüs¬ 
tös  tónusok  még  inkább 
emelik  a  kompoziczió 
misztikus  voltát.  Ezzel 
ellentétben  meleg  fény 
árad  reánk  a  harmadik 
képről,  melyen,  angya¬ 
loktól  környezve,  az 


SZ.  IMRE 

Roskovics  Ignácztól. 

Üdvözítő  jelenik  meg,  hogy  nevelő-atyjának  lelkét  magához  vegye. 
Ennek  czime:  Szent  József  halála.  Koloritjának  meglepő  erejével, 
s  rajzának  merészségével  ez  emlékeztet  legjobban  a  modern  egyházi 
festők  mesterének:  Tiepolónak  ecsetjére.  —  Az  utolsó  kompoziczió: 
Mária  és  Szent  József  apotheosise  igazán  magyar  jellegű  vallásos 

festmény.  Rajta  Ros- 
KOVics  épp  oly  szeren¬ 
csével  szerepelteti  az 
ország  festőiesen  cso¬ 
portosított  jelvényeit, 
mint  egykor  saját  motí¬ 
vumaikkal  a  cinque- 
cento  művészei  tették, 
ha  olaszországi  köz¬ 
épületek  vagy  templo¬ 
mok  számára  dolgoz¬ 
tak.  A  szinhatásokban 
bővelkedő,  bár  jobb¬ 
oldali  sarkán  egy  kissé 
nyugtalan  festmény,  a 
magyarországi  szentek: 
Sz.  István,  Sz.  László, 
Imre  herczeg,  Sz.  Er¬ 
zsébet  és  Sz.  Margit 
hódolatát  mutatja  Má¬ 
ria  és  Sz.  József  előtt. 
Mindezekről  a  freskók¬ 
ról  vallásos  ihlet,  s  a 

meggyőződés  ereje  sugárzik  felénk,  azt  mutatva,  hogy  Roskovics 
nemcsak  festeni  tud,  de  hisz  is  abban,  a  mit  képein  elénk  varázsol. 
Sőt  többet  tesz:  őszinteségével  minket,  egy  kétkedő  század  gyerme¬ 
keit,  meg  tud  nyerni  annak,  hogy  hitében,  meggyőződésében  osz¬ 
tályozzunk. 

A  biblia  történetei,  pályája  kezdetén  Paczka  Ferenczre  is  hatással 


MERETLEIN 
Paczka  Ferencitől. 

voltak.  Tékozló  fiú-]éX  a  fölfogás  poezisével,  az  ábrázolás  előkelő¬ 
ségével,  az  egyszerű  genre-képek  közül  az  egyházi  festmények  magas¬ 


latára  emelte,  s  Lázár- jában  nemcsak  gondos  akt-tanulmányt  nyújtott, 
de  az  élet  megrázó  szenvedéseit  is  tudta  éreztetni.  Utolsó  nagyobb 


KRISZTUS  SÍRJÁNÁL  KESERGŐ  ASSZONYOK 
Feszty  Árpádtól. 

vallásos  festménye  a  dekoratív  hatású  Szent  Benedek  kisértése  volt, 
melyért  1 886-ban  díjat  is  kapott.  Ugyancsak  ezen  a  téren  UjvÁRY 
Ignácz  A  szent  család-ban  adta  hivatottságának  nem  közönséges  jelét. 

A  megható  és  fölemelő  vallásos  festmények  egész  sorát  vártuk 
Feszty  Árpádtól,  ki  bemutató  gyanánt  Golgotha- jának  hangulatos 
tájképébe  a  bibliai  történet  egyik  legmagasztosabb  momentumát:  a 
keresztre  feszítést  festette  meg  a  szent  asszonyok  bűsongó  csoport¬ 
jával.  A  Nemzeti  Múzeumban  látható  Golgotha- 1  azonban  csak  egy 
bibliai  tárgyú  nagyobb  képe  követte:  a  Krisztus  sírjánál  kesergő 
asszonyok  (1889).  Sivár,  omladozó  kőfallal  kerített  térségen  látjuk  a 
hatalmas  márványlappal  fedett  sirt,  mely  az  Üdvözítő  holttestét 
rejti  magában.  A  márványlap  egyik  végénél  a  két  Mária,  a  másiknál 
Salome  térdepel,  míg  a  kompoziczió  központját  Magdolna  foglalja  el, 
kibontott  hajjal,  testének  gömbölyű  idomait  csak  könnyedén  leplező 
öltözetben,  a  sírra  borulva.  A  kesergő  asszonyok  közül  a  két  Mária 
és  Salome  a  szeretettel  vegyes  áhitat  és  megnyugvás  kifejezői;  míg 
Magdolna  —  szerencsés  ellentétül  —  a  lázas,  szenvedélyes  földi 
szerelmet  képviseli.  Salome  és  a  két  Mária  az  olasz  mesterek  műtör- 
ténelmileg  szentesített  alakjaira  emlékeztetnek,  Magdolna  ellenben 
már  a  mai  realisztikus  ábrázolási  mód  terméke.  A  művész  ezzel  az 
eklektikus  eljárással  két  különböző  világnézletet  igyekezett  összefor¬ 
rasztani,  s  azoknak  is  eleget  tesz,  kik  a  vallástörténet  nagy  ese¬ 
ményeit  csak  Renan  megvilágításában  tudják  élvezni.  A  becses  fest¬ 
ményt  király  ő  felsége  váltotta  magához.  A  magas  klérus,  fájdalom, 
mit  sem  tett  arra,  hogy  a  jeles  képiró  tehetségét  és  ihletét  az  egy¬ 
házi  festészet  számára  biztosítsa.  Kardos  Gyula,  ki  Jób- bal  és  Krisztus 
kigúny olásá-vsá  tűnt  föl  és  Stetka  Gyula,  ki  Krisztus  sirbatételé-t 
festette  meg,  szintén  örömest  vállalkoztak  volna  vallásos  thémák 
megfestésére,  de  még  kevesebb  buzdítással  találkoztak. 

A  vallásos  festészet  művelése  eképp  lassankint  meddő  fog¬ 
lalkozássá  vált  művészeinkre  nézve.  Úgy  látszott,  mintha  a  századvég 
minden  készségét  elveszítette  volna  az  igazi  vallásos  ihlettől  és  erős 
meggyőződéstől  áthatott  művek  alkotására.  A  hatalomra  vergődött 
materializmus,  párosulva  a  sötét  kétkedéssel,  mindent  megtett  arra, 

hogy  a  hívő,  remélő  idealizmust  még  a  művészek  kebléből  is  kiirtsa,  a 
kik  pedig  első  sorban  volnának  hivatva  annak  folytonos  hirdetésére  és 
ápolására.  A  mai  képiróban  már  nem  található  föl  az  az  odaadó  naiv  hit, 


mely  az  olasz  primitiveket  s  részben  még  a  cinquecento  nagy  mestereit 
is  vezérelte,  s  melynek  az  olasz  templomok  oltárképein  s  plafondjain 
az  egyházi  festészet  legszebb  alkotásait  köszönhetjük.  A  modern 

festőt  a  létért  folytatott  küzdelem  terhes  hajszája,  s  a  közön- 

33 

ségnél  mindinkább  erősödő  kritikai  szellem,  mely  folyvást  bonczol, 
tagad  és  kétkedik,  megakadályozza  abban,  hogy  minden  mellék¬ 
tekintetet  számításon  kivül  hagyó,  naiv  odaadással  merüljön  el  tár¬ 
gyába.  Még  vallásos  képein  sem  tudja  elkerülni,  hogy  fölfogásába 

többé -kevésbbé  be  ne 
csempészsze  magát  a  rea¬ 
lizmus  durva  prózája. 

A  millenniumi  kiállításon 
még  legtöbb  figyelmet  kel¬ 
tett  Hegedűs  László,  ki 
Szent  Család- jában  az  áhi¬ 
tat  és  a  szeretet  melegét 
tudta  éreztetni,  Szent  Imre 
herczeg-é ben  pedig  poetikus 
felfogással  jellemezte  egy 
nőies  kedélyű  férfi  vallásos 
hevületét.  Knopp  Imre 
Szent  Czecziliá-ja.  ellenben, 
számos  technikai  előnye 
daczára  is,  a  társaságot 
fogadó  fiatal  nő  hatását 
tette  ránk,  a  nélkül,  hogy 
szivünkben  a  vallásos  ér¬ 
zelmeknek  csak  egyetlen 
húrját  is  megrezdítette 
volna.  És  ebben  a  hibában 
a  kiállításnak  igen  sok  val¬ 
lásos  képe  leledzett.  Fes- 
szent  imre  tőink  a  modern  felfogással, 

Hegedűs  Lászlótól. 

az  egyházi  styl  veszedel¬ 
mére,  a  jellemzés  köznapiasságát  vitték  be  ábrázolásaikba.  Alkotásaik¬ 
ban  elveszítették  azt  a  szigorúan  vallásos  jelleget,  mely  egyedül  képes 
a  föld  rögétől  az  égiekhez  emelni  a  hívő  és  sovárgó  emberi  lelket, 
így  aztán  a  század  utolsó  évében  már  odáig  jutottunk,  hogy  Bihari 

Sándor  óriási  vásznán  egészen  genreszerű  fölfogással  festi  meg  Krisz¬ 
tus  sírbatételé-i,  háttérbe  szorítva  a  nagy  jelenet  hagyományos  sze¬ 
replőit:  a  búslakodó  szent  asszonyokat  s  figyelmünket  jellemző  képes¬ 
ségének  minden  erejével  a  holttestet  követő  szegények  és  nyomorékok 
felé  fordítva,  kik  a  Megváltóban  vigasztalójukat  és  jótevőjüket  veszí¬ 
tették  el.  Ez  a  felfogás  tagadhatatlanul  eredeti;  de  megvan  az  a 
bántó  tévedése  és  hibája,  hogy  a  köznapi  szerencsétlenség  szinvo- 


KAIN  ÉS  ÁBEL 
Hegedűs  Lászlótól. 

nalára  süllyeszti  le  az  emberiség  történetének  egyik  legnagyobb  és 
legmagasztosabb  mozzanatát,  az  Isten  fiának  nemünk  megváltásáért 
szenvedett  martir-halálát. 

A  vallásos  festészet  sorsában  hosszabb  ideig  osztályozott  a 
szintén  a  »nagy  művészet «  osztályába  sorozott  történeti  festészet 
is.  Mintha  az  ötvenes  és  hatvanas  évek  képírói  már  minden  thémát 
földolgoztak  volna  a  hazafiasság  ébrentartására:  újabb  művészeink 

két  évtizeden  át  alig  keresnek  a  hazai  történelemben  inspirácziót. 

A  kiállításainkon  szórványosan  megjelenő  egy-két  históriai  kép  a  régi 
tárgyalási  mód  bélyegét  viseli  magán:  fölfogásában,  a  jellemzés  esz¬ 
közeinek  megválasztásában  egyaránt  ósdias.  A  nagy  modern  spanyol 
festők:  Rosales,  Madrazo,  Pradilla,  Cassado,  kiknek  képeiről  az  elmúlt 
idők  szelleme  oly  ékesen  szól  hozzánk,  művészeink  előtt  ismeretlenek, 
nálunk  folyvást  csak  az  illusztrácziók  modorában  készítik  a  történeti 
képeket.  És  ilyeneket  is  csak  akkor,  ha  a  festők  ecsetjét  képpályá¬ 
zatok  hozzák  mozgásba. 

A  hetvenes  és  nyolczvanas  évek  tárlataiban  alig  jelenik  meg 
olyan  történelmi  festmény,  mely  a  múltakhoz  képest  előrelépést 
mutatna.  Az  Ipolyi  Arnold-féle  történelmi  díjat  még  mindig  a  hat¬ 
vanas  évek  ismert  művészei:  Székely  Bertalan,  Than  Mór  és  Lotz 
Károly  nyerik  el,  az  utóbbi  rövid  idő  alatt  két  pályázaton  is. 
Az  újabb  festőnemzedékből  csakis  Ebner  Lajos  válik  ki  A  tatárjárás 
után- nal,  melyet  szintén  jutalomban  részesítenek  és  szép  alkotás 
VÁGÓ  Pálnak  A  magyarok  Kiew  előtt  czimű  festménye,  melyet  József 
főherczeg  vásárolt  meg,  s  melynek  nagystylű  felfogása  még  Mun- 
kácsyra  is  hatással  volt  a  Honfoglalás  megkomponálásában.  A  tör¬ 
ténelmi  képpályázatok  többi  emlékei:  a  versenyben  mellőzött  s  ennél¬ 
fogva  aztán  be  sem  fejezett  vázlatok  sarokba  dobva,  elfeledve  a 
képírók  műtermeiben  hevernek. 

Az  idők  nem  voltak  alkalmasok  arra,  hogy  festőinkben  a  his¬ 
tóriai  érzéket  kifejleszszék,  nagyra  neveljék,  s  a  grand  art  műve¬ 
lésére  vágyat  ébreszszenek.  Sajátos  politikai  helyzetünk,  melyben  a 
nemzet  minden  lelkesedését  és  erejét  a  saját  igazáért  folytatott  küz¬ 
delem  emésztette  föl,  a  politikai  pártok  gyakran  éles  tusája  felé 
fordította  érdeklődésünket;  az  opportunitás,  a  köteles  tapintat  erős 
hangsúlyozása  habozást,  bátortalanságot  szült  a  kedélyekben,  a  » múl¬ 
takra  vetett  fátyol «  örökös  emlegetése  pedig  még  azok  föl  lángolását  is 
lehűtötte,  kik  napjaink  egyhangú  szürkeségével  eltelve,  a  múltak  verő¬ 
fényes  napjain  örömmel  legeltették  volna  szemüket.  A  lágymeleg  érzé¬ 
sek  által  elzsibbasztott  nemzedéknek  erős  és  tartós  mozgatásra  van 
szüksége,  hogy  nagyobb  dolgok  alkotásába  fogjon,  vagy  hogy  az  ilye¬ 
nekben  csak  élvezetet  is  találjon.  A  millenniumi  ünnepélyek  előestéjén 

ez  a  tudat  indítja  arra  b.  Eötvös  Loránd  kultusz-minisztert,  hogy 
újabb  pályázatokkal  és  megrendelésekkel  villanyozza  föl  a  magyar 
képírók  ambiczióját.  Lelkes  fölhívást  intéz  a  főpapsághoz,  megyék¬ 


hez  és  nagyobb  városokhoz,  hogy  festőinket  vallásos  és  történelmi 
kompozicziókkal  foglalkoztassák.  A  szép  szavak  nem  hangzanak  el 
eredmény  nélkül ;  a  pályázatok  egész  sora  szólítja  munkásságra 
képíróinkat;  a  műtermekben  óriási  vásznakat  feszítenek  rámákra  s 


2Ö2 


SZANA  TAMÁS 


egymás  után  támad  a  sok  történeti  kép,  hogy  nagy  fölbuzdulásról, 
de  egyúttal  művészeinknek  a  föladattal  való  kínos  küzdelméről  is 
tanúságot  tegyen.  Báró  Eötvös  Loránd  elfeledte,  hogy  a  történelmi 
festészetet,  ha  a  nagy  művészet  föllendülésének  előföltételei  hiányoz¬ 
nak,  mától  holnapra  megteremteni  még  a  legnagyobb  anyagi  áldo¬ 
zatok  mellett  sem  lehetséges.  Már  pedig  ezek  az  előföltételek  nálunk 
csaknem  teljesen  hiányoztak.  Művészeink  nemcsak  a  múlton  lelke¬ 
sedéssel  csüggő  közélet  biztatását  nélkülözték;  de  nélkülözték  nagy¬ 
részben  azokat  a  művészeti  tradicziókat  is,  melyek  nélkül  a  törté¬ 
nelmi  festészet  fölvirágozása  pium  desiderium  marad. 

Ilyen  viszonyok  közt  a  millenniumi  kiállításon  szerepelt  újabb 
generáczió  sem  nyújthatott  a  történeti  festészet  mai  színvonalán  álló 
alkotásokat.  De  nem  volt  elég  ideje  sem  arra,  hogy  a  föladat  sikeres 
megoldásának  érdekében  megfelelő  történelmi  kutatásokat  végezhes¬ 
sen.  A  sietés,  az  elnagyolás,  a  lelkesedés  pillanatának  be  nem  várása 
a  pályázó  művek  nagy  részén  sértő  nyomokat  hagyott.  Az  olyan 
művek,  mint  Széchy  Mária  és  Wesselényi  Ferencz  találkozása  a 
tiszolczi  völgyben  Neogrády  Antaltól,  A  fiumei  podesta  felolvassa 
Mária  Terézia  királynő  adománylevelét  Dudits  Andortól,  IV.  Béla 
a  tatárjárás  után  Grünwald  Bélától,  Szabadkának  szabad  királyi 
várossá  nyilvánítása  Jantyik  Mátyástól,  Nógrád  városa  kulcsainak 
átadása  1600-ban  Papp  Henriktől,  V.  László  király  esküje  a  Hunya¬ 
diaknak  Gyárfás  Jenőtől,  Zách  Feliczián  László  Fülöptől,  Szilágyi 
Erzsébet  Vajda  Zsigmondtól,  Az  aldunai  Széchenyi-út  munkálatait 
a  nádor  megtekinti  Olgyay  Ferencztől,  egyes  jobb  részletek  daczára 
is  alig  emelkedtek  felül  a  nagyméretű  illusztrácziók  színvonalán,  s 
ebben  a  körben  mozgott  Bihari  Sándor  kompozicziója  is:  Zsigmond 
király  Szent  László  sírjánál ,  jóllehet,  tagadhatatlan,  hogy  bravouros 
előadásával  meg  tudta  vesztegetni  a  közönséget.  Koroknyai  Ottónak 
eredetileg  lendületesen  tervezett  Mátyás  király tönkretette  a 
hivatásnélküli  kritikusok  beavatkozása,  s  Pataky  László,  ki  Zrínyi 
Ilona  föladja  Munkács  várát  czimű  képében,  lélektanilag  igen  érdekes 
képet  tervezett,  nem  rendelkezett  az  ábrázolásnak  azzal  az  ener¬ 
giájával,  melyet  történelmünk  ez  az  emlékezetes  mozzanata  meg- 

követel.  Feszty  Árpád  a  mithologiai  és  regei  elem  fölhasználásával 
már  históriai  légkört  teremtett,  úgy  a  Bánhidai  csata,  mint  főleg 
Zoltán  eljegyzése  Hamzsával  czimű  képei  felé;  de  a  technikai  nehéz¬ 
ségek  legyőzésében  nem  mindig  mutatott  eléggé  erős  kezet;  nagy 
vásznain  az  alakok  itt-ott  zavaros  tömeggé  gomolyodnak  össze. 
Zemplényi  Tivadar  Vak  Vazul- ján  hiába  keressük  a  vér  kötelékei¬ 
nek  s  az  állam  nagy  érdekeinek  tragikus  összeütközését;  a  tényék¬ 
hez  szigorúan  tapadó  képen  nincs  semmi,  a  mi  erősebben  a  szí¬ 
vünkbe  markolna,  a  képzelődésünket  fölizgatná.  A  trón  elé  hurczolt 
Vazul  a  lábbadozó  beteg  hatását  teszi  reánk,  István  király  pedig, 
ki  szemeit  összekulcsolt  kezeivel  födi  el,  mintegy  tiltakozni  látszik  az 
ellen,  hogy  arczán  keresztül  a  szívébe  tekinthessünk.  Eisenhut  Ferencz 
Zentai  ütközet-én  a  festmény  magyar  jellege  nincs  eléggé  hang¬ 
súlyozva.  Hogy  a  zentai  ütközetben  Savoyai  Eugén  hadseregének  a 
magyar  huszárok  páratlan  hősiessége  szerezte  meg  a  diadalt:  ez  a 
festmény  el  nem  árulja.  Csók  István  Bátkori  Erzsébet-ei  festette  meg, 
a  mint  állatias  szenvedéllyel  a  meztelenre  vetkőztetett  s  csikorgó 
télben  hideg  vízzel  öntözött  fiatal  leányok  szenvedésében  gyönyör¬ 
ködik.  A  képen  Báthori  Erzsébet,  ki  kezeivel  a  szék  karfáját  szo¬ 
rongatja  és  szemeit  kéjes  kíváncsisággal  az  áldozatokon  legelteti, 
mesterien  jellemzett  alak;  kitünően  vannak  festve  a  környezet 
különböző  benyomásokat  visszatükröztető  alakjai  is;  magával  a 
thémával  azonban  nehéz  megbarátkozni.  Nagy  művészek:  Madrazo 
és  Pradilla  is  festettek  rémes  mozzanatokat,  s  egy-egy  nagy  vász¬ 
nukról  csaknem  csurgóit  a  vér;  de  az  általok  megörökített  jelene¬ 
teket  nagy  eszmékért  folytatott  küzdelmek  idézték  elő,  s  nem  egy 
eszét  vesztett,  szánalomra  méltó  hisztériás  asszony  szeszélye. 

A  millenniumi  kiállításon  szerepelt  történelmi  festmények  közt 
azonban  magas  történelmi  felfogásról  tett  tanúságot  Kriesch  Aladár 
képe:  Az  iSőj-diki  tordai  országgyűlés,  mely  először  mondta  ki  a 
vallásszabadságot.  A  festmény  egész  jelentőségében  állítja  elénk  a 
nagy  momentumot.  A  szereplő  személyek  nem  betanult  szerepüket 
játszák  le;  hanem  ott  lelkesülnek  és  küzdenek  előttünk  a  nagy  esz¬ 
méért,  melynek  diadalra  juttatása  maradandóvá  tette  emléküket. 

Arczukról  a  meggyőződés  szilárdsága  sugárzik  felénk,  nemes  föl- 
hevülésiik  megkap  és  magával  ragad  minket  is. 

Az  újabb  idők  másik  nagyszabású  történeti  festményét  nem 
a  hatóságok  pályázata  teremtette  meg,  hanem  a  minden  pályázatnál 
serkentőbb,  erős  hazafiúi  érzés.  Az  aradi  vértanúk,  melyet  Thorma 
János  nem  a  millenniumi  tárlat  hivatalos  helyiségében  s  nem  is  a  hiva¬ 
talos  közegek  támogatása  mellett  állított  ki,  tartalmasságával  és  mélyen 
átérzett  pathosával  egyik  művészeti  eseménye  lett  az  ezredéves 
ünnepélyeknek.  A  festmény  jobb  oldalán  egymás  mellett,  sorban  áll  az 
emlékezetes  aradi  kilencz  bitófa.  Az  első  alatt  már  ott  áll  Pöltenberg 
s  mellette  a  törvény  vörösbe  öltöztetett  szolgája,  hogy  a  kötelet, 
szomorú  kötelességéhez  híven,  a  vértanú  nyakára  illeszsze.  A  bitófa 
lábánál,  a  földre  kuporodva,  egy  legény  segédkezik.  Közvetlen  köze¬ 
lükben  az  egyház  szolgája  térdel,  kezében  magasra  emelt  kereszttel. 
A  vértanúk  tulajdonképpeni  csoportozata  ezután  következik.  Legelői 
csípőre  tett  kézzel  Nagy  Sándor  foglal  helyet,  arczán  a  teljes  nyuga¬ 
lom  kifejezésével.  Török  báró  Vécsey  balkezét  fogja,  s  ennek  jobb 
karjába  Lahner  kulcsolja  kezét;  köztük  Knézics,  hátul  Aulich  áll. 
Damjanich  még  a  szekéren  ül,  s  a  szekér  mellett  látjuk  Leiningen 
grófot  is,  a  ki  honvéd  egyenruháját  viseli.  A  csoportozat  mellett  két 
pap  áll  csüggedetten ;  az  idősebb  arczát  balkezébe  rejti,  jobbjával 
pedig  keresztet  tart  a  magasba.  Kissé  távolabb  szintén  papok  álla¬ 
nak,  komor,  bánatos  arczczal.  A  tragédia  szinterét  osztrák  bakák 
sorfala  veszi  körül,  s  a  háttérben  Arad  vidéke  látszik  elmosódó  kör¬ 
vonalakban.  A  festmény  hatása  lélekemelő.  Rajta  semmi  nyoma  a 
lármás  pathosnak;  az  igazság  őszintesége  hat  ránk  egész  közvetlen¬ 
séggel.  Nem  a  durva  önkény  áldozatait  látjuk  magunk  előtt;  hanem 
a  szabadság  martyrjait,  kiknek  hősi  halála  azt  a  tudatot  ébreszti  föl 
bennünk,  hogy  nem  veszhet  el  az  a  nép,  melynek  fiai  ily  nyugodt 
önmcgadással  néznek  a  halál  elé.  Thorma  János  nemcsak  színes 
képét,  hanem  a  szellemét  is  vissza  tudta  adni  a  nagy  jelenetnek  s 
ezzel  a  történeti  festő  hivatásának  magaslatára  emelkedett. 

A  millenniumi  évnek  emléke  az  a  fényes  képsorozat,  melyben 
VÁGÓ  Pál  egy  nagyszabású  történelmi  diszfelvonulásnak  a  tervét 


Ebner  Lajostól. 

alkotta  meg,  beható  tanulmányok  alapján.  Akkor  országos  bizottság 
alakult  a  diszmenetnek  e  képek  nyomán  való  létesítésére;  de  a  hasonló 
nagyszabású  gondolatok  fölött  oly  sokszor  diadalmaskodó  szűk  lát- 
körűség  a  VÁGÓ  Pál  tervét  is  elhantolta.  Pedig  a  terv  megvalósítása 
világraszóló  fényben  mutatta  volna  be  nemzetünk  ezeréves  történetét 
s  a  hazafias  érzelmeknek  nagy  lendületet  adhatott  volna  úgy  a  kissé 
már  közönyös  társadalomban,  mint  a  művészetben. 

Ezt  a  szép  föladatot  teljesítette  nálunk  Feszty  Árpád  körképe: 
A  magyarok  bejövetele.  A  látványosságszerű  művészi  alkotás,  melynek 
megfestésében  Vágó  Pál  és  Ujváry  Ignácz  is  közreműködtek,  nagyban 
hozzájárult  a  millennium  ünnepi  hangulatának  emeléséhez  és  százezrek 
lelkében  rezegtette  meg  a  hazafias  kegyelet  és  önérzet  húrjait. 
Az  ország  minden  részéből  sereglettek  e  mű  megtekintésére  s  a 
vidék  egyszerű  népe  épp  oly  elragadtatással  nézte  a  honfoglaló  Árpádot 
és  vezérkarát,  a  száguldó  hősöket,  a  fehér  lovat  áldozó  táltost,  mint 
akár  a  válogatós  Ízlésű  amateur,  ki  midőn  az  erőteljes  művészi  alko¬ 
tás  előtt  elmerengett,  végre  egy  magyar  kép  előtt  érezhette  azt  a 
nemes  büszkeséget,  melyet  csak  a  nemzeti  nagy  múlt  varázsa  tud 
szívünkben  fölkelteni. 

Míg  a  nagy  művészet,  ezer  akadálylyal  és  nehézséggel  küzdve, 
csak  nehezen  tud  gyökeret  verni  a  magyar  földön,  a  genrefestészet 
már  a  figyelemre  méltó  alkotások  egész  hosszú  sorával  köti  le  figyel¬ 
münket.  Képíróink,  kik  eleinte  nagy  szeretettel  fordultak  a  betyár¬ 
romantika  felé  s  a  legtöbb  esetben  a  falusi  korcsmák  ivószobáit  népe¬ 
sítették  be  duhajkodó  parasztlegényekkel,  kaczér  menyecskékkel,  sze¬ 
mérmes  leányzókkal,  tekintélyükre  büszke  pandúrokkal,  alázatosan 
meghunyászkodó  zsidókkal  és  a  magyar  népélet  elmaradhatatlan  járu¬ 
lékát  képező  muzsikus  czigányokkal :  újabban  már  szélesebb  körben 
mozognak  s  themáik  kiszemelésében  válogatósabbak.  Fölkeresik  a 
népet  munkájánál,  ártatlan  szórakozásaiban,  örömében,  gyászában  s 
nem  csupán  festői  viseletének  ábrázolását  tekintik  föladatukéi,  hanem 
igen  sokszor  a  néplélek  megnyilatkozásának  is  beszédes  kifejezést 
adnak.  A  tulajdonképpeni  parasztság  mellett  a  polgári  osztály  is  sze¬ 
repelni  kezd  művészetünkben,  sőt  akadnak  képírók,  és  pedig  folyvást 

növekedő  számban,  kik  megfestendő  tárgyakért  a  társadalom  felsőbb 
rétegeihez  fordulnak.  A  sokoldalú  Aggházy  Gyula,  sok  más  jellem- 
zetes  műve  mellett,  megfesti  a  király  tulajdonába  jutott  A Jo  ne  izéljen-í 
s  pletykázó  asszonyokat  ábrázoló  Terefere-]éX,  mely  ma  is  egyike  a 
Nemzeti  Muzeum  érdekesebb  magyar  genreképeinek.  Az  apró  szolnoki 
tanulmányaiban  sokszor  Pettenkofen  szabatosságára  és  lágyságára 
emlékeztető  Ebner  Lajos  az  Ujonczok- bán,  a  Zöldséges  vásár -bán 


FALUSI  KÖRMENET 
Ebner  Lajostól. 


és  számos  más  művében  a  népélet  köréből  majd  bájos,  majd  moz¬ 
galmas  jeleneteket  állít  elénk,  míg  a  Nemzeti  Múzeumban  látható 
Falusi  körmenet- ben  már  az  egyszerű,  de  romlatlan  nép  őszinte 
vallásos  meghatottságának  ad  igaz  kifejezést.  Tőle  van  a  Szépművé¬ 
szeti  Muzeum  részére  megvásárolt  Lakodalmi  menet  is,  mely  pompás 
alakjaival,  egyik  legjellemzőbb  műve  a  külföldön  is  jól  ismert  és 
megbecsült  művésznek.  Peske  Géza  a  paraszt  gyerekek  életéből 
meríti  themáit  s  egész  kis  képtárt  fest  össze  a  mosolygó  arczú,  pajkos 

lurkók  apró  csinyjeiből.  Bruck  Lajos  érzelmes  tárgyaival  nyeri  meg 
a  magyar  élet  iránt  érdeklődő  amateurök  tetszését;  s  bár  évek  óta 


külföldön  tartózkodik,  Magyarországon  keresi  humoros  tárgyait  Déri 
Kálmán  is,  kinek  Utazás  a  föld  körül  czimű  képe  sokféle  másolatban 
lett  ismeretessé.  A  szintén  külföldön  élő  Herzl  Kornél  a  nyalka  és 


JÁTSZÓ  GYERMEKEK 
Peske  Gézától. 


UTAZÁS  A  FÖLD  KÖRÜL 
Déri  Kálmántól. 

pajzán  magyar  bakákat  festi  nagy  előszeretettel,  s  a  fiatal  magyar 
művészet  nem  kis  veszteségére,  már  régibb  idő  óta  félre  vonult 


Karcsay  Lajos  a  királyunk  tulajdonában  levő  Zsugori- n,  a  Boszorkány 
konyhá-n  és  Ahnaszürel-en  erős  jellemző  tehetségének  adja  bizonyítékát. 

Mély  kedély  és  gondolkozó  fő  szól  hozzánk  Feszty  Árpád  több 
genre-képéből,  különösen  pedig  a  Bányaszerencsétlenség- bői,  mely 


minden  fölösleges  pathos  nélkül,  megható  igazsággal  s  mégis  a  köl- 
tőiség  zománczával  befuttatva  ábrázolja  a  képének  tárgyául  szolgáló 
szomorú  történetet.  Jantyik  Mátyás  a  Buza-szentelés- ben  árulja  el, 


A  FILOZOFÁLÓ  PARASZT 
Déri  Kálmántól. 


ALMASZÜRET 
Karcsay  Lajostól. 


SZERENCSÉTLENSÉG  A  BÁNYÁBAN 
P'eszty  Árpádtól. 


BŰZ  A-S  ZENTEL  ÉS 
Jantyik  Mátyástól. 


TETEMRE  HÍVÁS 
Gyárfás  Jenőtől. 

hogy  ismeri  és  érti  a  magyar  népet.  Fölfogásának  eredetiségével 
lep  meg  Tóth  László,  ki  legmodernebb  festőink  egyikévé  válhatott 
volna,  ha  a  halál  kezéből  az  ecsetet  oly  korán  ki  nem  csavarja. 


ARATÁS  UTÁN 
Baditz  Ottótól. 


Hármas  képe:  a  Szépség,  pénz,  szellem  szép  és  tartalmas  mű. 
A  lélektani  mozzanatok  ábrázolásában  valóságos  mesternek  mutatta 
magát  Gyártás  Jenő,  ki  Tetemre  kivás-k bán  méltó  magyarázója  a 
legnagyobb  magyar  ballada-költőnek:  Arany  Jánosnak.  Ez  a  kép, 


AZ  ANGYALCSINÁLÓ 
Baditz  Ottótól. 

úgy  fölfogás,  mint  kidolgozás  tekintetében,  valóságos  büszkesége 
modern  képtárunknak,  s  mindenkiben  fájó  érzést  kelt,  hogy  csak 
egymagában  dicséri  alkotójának  poetikus  kedélyét  és  bámulatos 
tudását. 

A  társadalom  komoly  kérdései  iránt  való  mély  és  élénk  érdeklődés 
nyilatkozik  meg  Baditz  Ottó  Angyalcsináló- jában.  Ez  a  kép,  melyen 


kísértés 

Baditz  Ottótól. 


az  angyalnak  szánt  gyermek  bölcsője  mellett  kinos  gondolatokba 
merülve  látjuk  a  fiatal  anyát,  rövid  társadalmi  drámát  beszél  el  a 
festői  realismus  és  a  választékos  szinhangulat  teljes  ingerével  fűsze¬ 
rezetten.  Egy  másik  műve,  a  Nemzeti  Muzeum  tulajdonában  levő 
Kihallgatás,  fiatal  paraszt  leányt  ábrázol,  kit  valamely  vétségért  állí¬ 
tottak  törvény  elé.  Révedező  tekintete  jól  fejezi  ki  lelki  állapotát, 

KERESZTTŰZBEN 
Bihari  Sándortól. 


s  beszédes  alakok  a  birák  is,  kik  részben  fürkésző,  részben  szánakozó 
tekintetet  vetnek  a  vádlottra. 

A  magyar  faj  kedély-  és  érzelem-világának  kitűnő  jellemzésével 


Bihari  Sándortól. 

KERESZTTŰZBEN 
Bihari  Sándortól. 


s  beszédes  alakok  a  bírák  is.  kik  részben  fürkésző,  részben  szánakozó 
tekintetet  vetnek  a  vádlottra. 

A  magyar  faj  kedély-  és  érzelem-világának  kit  nná  jellemzésével 


BIKO  ELŐTT 
Bihari  Sándortól. 

aratott  szép  sikereket  Bihari  Sándor.  Már  első  művében:  a  Czílinder- 
próbá- bán  egészséges  humorra  találtunk;  a  Kereszttűz- ben  jelesül 
ábrázolta  úgy  a  katonák  közé  szorult  fiatal  leány,  mint  a  harczfiak 
derült  galanteriáját ;  jellemzőképessége  azonban  a  Bíró  előtt  czimű 
művén  nyilatkozott  meg  először  teljes  erejében.  Ez  a  festmény  kupak¬ 
tanácsával,  vádaskodó  czigányaival  s  vádlott  gyanánt  szereplő  hetyke 
parasztlegényével  egyike  a  legigazabb  magyar  életképeknek.  Kifejező 


az  ő  nótája 

Bihari  Sándortól. 


és  beszédes  minden  részletében.  Hasonló  előnyökkel  dicsekednek:  az 
Az  ő  nótája  (a  czigányzenét  fütytyel  kisérő  parasztlegény),  a  Kortes- 
kedés  s  a  Pro  grammbeszéd.  A  magyar  nép  életének  kiváló  darabja 
a  Falu  mszsza,  mely  egy  berlini  amateur  tulajdonába  került.  A  reggeli 
szürkületben  duhajkodó  parasztlegény  közeledik  felénk,  balkezében 
boros  palaczkot  tartva,  jobbjával  hetykén  kalapjához  kapva.  Nyomában 
a  czigánybanda,  melynek  minden  egyes  tagja  reá  függeszti  tekintetét, 
mintegy  lesve  a  parancsolatot.  A  legény  széles  jókedve  általános 


OLÁH  TEMETÉS 
Bihari  Sándortól. 

feltűnést  kelt.  Megbámulják  az  utczai  kofák  épp  úgy,  mint  a  zene 
hangjaira  elősiető  békés  polgárok.  A  jelenet  csaknem  minden  tanújának 


arczárói  leolvashatunk  valamit.  Az  egyik  bambán,  meglepetve  nézi, 
a  másik  csodálkozik  felette  s  hihetőleg  ennek  van  igaza,  mert  a  legény 
becsületes  arcza  azt  mutatja,  hogy  az  ilyen  rakonczátlankodás  nem 
mindennapos,  megszokott  dolog  nála. 


15131  ml  saíivail 


;  le©! vashatunk  valamit.  Az  egyik  A  ;  m.  meglepetve  nézi. 

A.’tlko/ik  igaza,  mert  a  lege.-?; 

’eza  azt  rakonczátlankodás  ne-m 

A  népiélek  másik  kitűnő  ismerője  Révész  Imre,  ki  igen  sokszor 
humoros  vonásokat  vegyít  ábrázolásaiba.  Nagyobb  kompozicziója: 
Petőfi  a  nép  között,  az  intelligensebb  parasztság  kitűnő  típusaival, 
egyike  a  legbeszédesebb  magyar  genreképeknek  s  megérdemelte  azt 
a  kitüntetést,  hogy  a  magyar  kormány  Angliából  áldozattal  is  vissza¬ 
hozta.  A  művész  legutóbbi  műve  a  Panem!  szintén  a  jellemzés 
nagy  igazságát  és  energiáját  mutatja.  Egy  csomó  munka  nélküli 
paraszt  ember  verődött  össze  s  élénk  beszélgetésbe  bocsátkozik  a 


Az  Egyházy  és  Tarsa  czég  jogosításával. 

PETŐFI  A  NÉP  KÖZÖTT 


Révész  Imrétől. 


helyzet  felett.  Minden  alakról  leolvasható  az  egész  képen  ural¬ 
kodó  gondolat,  s  a  kopár,  fekete  talaj  s  az  ólmos  égboltozat  csak 
erősítik  a  festmény  borús  hangulatát.  A  Panem  magyar  életkép  a 
szónak  teljes  értelmében:  magyar  rajta  a  csoportozat,  a  háttér  épp 
úgy,  mint  a  gondolat  és  érzés  megnyilatkozása.  Fajbeli  magyar 
érzésről  és  nagy  művészi  készültségről  tanúskodnak  az  illusztrácziók 
is,  melyeket  Révész  Petőfi  költeményeihez  készített.  A  jellemzés  erejével 
tűnt  föl  Koroknyai  Ottó  is,  ki  eleinte  Munkácsy  befolyása  alatt  állt, 
később  azonban  önálló  modorra  tett  szert  s  főleg  olaszországi  tanul- 

mányaiban  a  derűs  és  világos  színeket  alkalmazta  sok  szerencsével. 
Legismertebb  képe  a  Javíthatatlan,  korcsmázó  parasztot  ábrázol,  vidám 
czimborák  társaságában,  kik  részben  gúnyos,  részben  részvevő  és 
szánakozó  szemekkel  nézik  a  férjét  otthonába  szólító,  szomorú  asszonyt. 


A  GYIK 
Vágó  Páltól. 

A  Koroknyai  művészi  erében,  még  kisebb  művein  is  megnyilatkozik 
a  magasabb  stylra  való  törekvés.  A  szabatos  rajz  mestereképpen 
ismert  Vágó  Pál  nagy  szeretettel  csügg  a  deli  és  poetikus  magyar 
népen.  Legörömestebb  a  földmunkánál,  ökrei,  tehenei  mellett  keresi 
föl,  de  szereti  a  zajosabb  jeleneteket  is,  a  mint  ezt  a  fölpántlikázott  és 

bokrétázott  fogaton  tovarobogó  Víg  társaság-ón,  a  Húsvéti  locsolás- on 
és  a  Verekedő  bikák- on  láthatjuk. 

A  középosztály  s  az  előbbkelő  körök  életéből  sok  szerencsével 


O 

■< 


«  Cl 

•<  'O 

H  bo 
O  > 


lesett  el  egyes  mozzanatokat  Margitay  Tihamér,  ki  humoros  voná¬ 
sokban  gazdag  Ellenállhatatlan- jával  egykor  nagy  figyelmet  ébresztett 
s  későbbi  művei  közül  is  a  Mézes  hetek- ben,  a  Kosár- bán,  a  Félté¬ 
keny-bon,  az  Első  szerelem-bon,  a  Vetélytárs-b&n,  az  Első  beteg- ben, 

s  a  Kényes  kérdés-ben  határozott  jeleit  adta  elbeszélő  tehetségének. 
Később  azonban  nagyon  is  beleszeretett  az  illusztrátorok  felületesebb 


ábrázolási  módjába,  s  ebből  a  betegségéből  csak  legutóbbi  művében, 
a  Messaliance-ban  (1899)  kezd  kigyógyulni. 

Míg  Margitay  rendesen  nagy  vásznakat  népesített  be  alakjaival, 

Kardos  Gyula  és  Kéméndy  Jenő  mint  miniature-festők  tűntek  ki 
Münchenben.  Bájos  apróságaik,  mint  egy  időben  a  legtöbb  kiváló 


magyar  kép,  Carmer  new-yorki-,  és  Wallis  londoni  műkereskedő  útján 
széledtek  szét  a  nagyvilágban,  különösen  az  amerikai  nábobok  között. 

36* 

Kéméndy  legismertebb  művei:  Az  új  divat,  A  gyáva  kutya  (párbaj¬ 
jelenet),  A  czivódás,  A  képzelt  beteg  és  Az  alchimista  (a  Szépművé¬ 
szeti  Múzeumban).  Kardos  Gyula  kiválóbb  alkotásai:  A  zenekedvelő 
és  a  Meglepetés  (a  király  tulajdonában),  A  furulyázó  (Zichy  Nép. 
János  grófnál),  A  könyvmoly  (Dolgorucky  herczegnél  Oroszországban), 


ASZFALTBETYÁR 
Margitay  Tihamértól. 

A  pipázó  (Esterházy  Sándornál),  s  az  Érdekes  olvasmány,  mely 
1 894-ben  Bécsben  állami  arany  érmet  nyert  s  jelenleg  a  Nemzeti 
Múzeumban  látható. 

A  kilenczvenes  évek  elején  Halmi  Artúr  Vizsgálat  után  czimű 
képével  keltett  érdeklődést  élénk  és  tetszetős  előadási  módja  iránt. 

A  kedves  kompoziczió  szerencsésen  kiállott  próbatétről  hazatérő  fiatal 
leánykákat  ábrázol  a  kávéház  asztalai  mellett,  a  mint  a  nap  nagy 


eseményeit  egymásnak  vidáman  elcsevegik.  Érdekes  műve  még  a 
Titkos  esküvő  is.  A  genrefestésben  kiváló  művész-egyéniség  Csók 
István.  Művei  közül  Az  árvák  s  a  Szépművészeti  Muzeum  tulajdonát 
képező  Ezt  cselekedjetek  az  én  emlékezetemre,  magas  színvonalú  alko- 


CZIVÓDÁS 
Kéméndy  Jenőtől. 


VIZSGÁLAT  UTÁN 
Halmi  Artúrtól. 


LÁZ 

Márk  Lajostól. 


EZT  TEGYETEK  AZ  ÉN  EMLÉKEZETEMRE 
Csók  Istvántól. 


ÜRES  BÖLCSŐ 
Papp  Henriktől. 


ENYELGES 
Skuteczky  DOmétől. 

tások.  Burger  Lajos  a  Mulandóság-g al,  Papp  Henrik  az  Üres  bölcső-vei 
tűnt  ki,  Jendrassik  Jenő  művei  közül  a  Misére  (gyógyszertárban 


orvosszerre  várakozó  gyermek)  s  a  Vége!  (a  hűtlen  levelét  kisírt 
szemekkel  összetépő  fiatal  leány)  érdemelnek  külön  is  fölemlítést. 

A  legújabb  festők  közül  nagyobb,  részben  szimbolisztikus  kompo- 
ziczióival  válik  ki  Márk  Lajos.  Egyik  művében:  a  Szerződés  nélküliek¬ 
ben  vidéki  színészeket  mutat  be  egy  szerényebb  igényeknek  szolgáló 


A  SZEGÉNY  ASSZONY  OTTHONA 
Zemplényi  Tivadartól. 

kávéház  füstös  levegőjében.  Alakjai  kivétel  nélkül  érdekes  tanulmány¬ 
fők  s  a  mint  előttünk  megjelennek,  érzéseiket,  gondolataikat  azonnal 
elárulják.  Még  tartalmasabb  és  poetikusabb  alkotása  a  Láz.  A  beteg- 
költőt  látjuk,  kinek  izgatott  ágyveleje  a  legtarkább  alakok  nyüzsgő, 

37 

zsibongó  csoportozataival  népesíti  be  a  kicsiny  szobát.  Az  ágy  lábához 
vigyorgó  Faun  telepedett,  távolabb  misztikus  fénytől  megvilágított 
könnyed  női  alakok  úsznak  a  levegőben  s  ezek  egyike  a  költő  babér¬ 
koszorús  fejét  tartja  kezében.  A  kép  magyarázatát  az  ápolónő  szolgál¬ 
tatja,  ki  éppen  enyhítő  italt  készít  a  lázbeteg  költő  számára.  Kiválóbb 
művei  még:  a  Küzdelem,  a  Kisértés,  a  Lelki  fúr  dalás.  Poll  Hugó 
a  meleg,  tündöklő  napot  s  az  élénk,  vibráló  színeket  szereti.  Leg- 


AZ  ÚJSZÜLÖTT 
Zemplényi  Tivadartól. 


örömestebb  erős  világításban  mutatja  be  gondosan  rajzolt  alakjait. 
Teljes  ellentéte  gyanánt  jelenik  meg  a  legutóbbi  időkben  Perlmutter 
Izsák,  ki  Hollandia  ködös,  misztikus  égalja  alatt  keres  inspirácziót 
s  annak  komoly,  elmélyedésre  hajló  népeit  festi  sok  szerencsével. 

A  genrefestészet  nálunk  eképpen  évről-évre  szélesebb  medret  ás 
magának.  Képíróink  mind  nagyobb  és  nagyobb  változatosságra  töre¬ 
kednek  s  nem  egyszer  idegen  égaljak  alá,  idegen  népek  közé  is 
elvándorolnak  thémákért.  Skuteczky  Döme,  ki  most  a  kisvárosi  iparo¬ 
sok  életét  festi  nagy  előszeretettel  és  igen  jellemzetesen,  egykor  úgy 

volt  ismeretes,  mint  a  velenczei  népélet  egyik  leghivatottabb  ábrá¬ 
zolója.  Az  új  modell,  Az  egér,  Az  enyelgés,  A  kiváncsi  a  lagúnák 
városában  is  nagy  feltűnést  keltettek,  s  keresett  czikkei  voltak  a 


ZARÁNDOKNŐ 
Zemplényi  Tivadartól. 


nemzetközi  műkereskedéseknek.  A  scala  d’oro  patinás  márványát 
a  fürge  mascalzonek  rajával,  a  Velenczében  lakó  idegen  piktorok 
közül  senki  sem  festette  oly  szépen,  mint  a  mi  SKUTECZKYnk,  ki 
évekig  élt  Olaszországban.  Hazai  tárgyú  művei  közül  kiemelendők: 

a  Beszterczebányai  vásár  s  A  mindennapi  kenyér.  Zemplényi  Tivadar 
a  szegényebb  osztály,  különösen  pedig  a  hazai  tótság  életének  poetikus 


TANULMÁNY 
Jnanovics  Páltól. 


ábrázolója.  A  Templomban  (a  király  tulajdona),  a  Szegény  asszony 
otthona,  a  Kedves  vásárfia,  a  Képzőművészeti  Társulat  1900-iki  tavaszi 

kiállításán  kitüntetett  Zarándokúi)  s  a  Kifutja-e?  komoly  tanulmány¬ 
nyal,  sok  érzéssel  s  az  előadás  nagy  biztonságával  készült  alkotások. 
Joanovics  Pál  a  Balkán-félsziget  szilaj  és  szenvedélyes  népei  közt  időzik 


legszívesebben,  s  képei  többnyire  élettől  pezsgő,  mozgalmas  jeleneteket 
ábrázolnak.  Magyar  tárgyú,  bánáti  aratókat  ábrázoló  festménynyel, 
először  az  1896-diki  millenniumi  kiállításon  szerepelt.  Eisenhut 
Ferencz  és  Tornai  Gyula  kelet  ragyogó  ege  alatt  keresnek  inspirá- 


Tornai  Gyulától. 

cziót.  Az  első  széles  ecsetkezeléssel  festi  meg  thémáit,  melyek  közül 
A  hakni  iskola,  A  rabszolgakereskedés,  A  szemfényvesztő,  A  kegyvesz¬ 
teit,  a  Kakasviadal  s  főleg  a  Gül-Baba  halála  másolatok  útján  nagyon 


ismeretesekké  váltak  s  festőjüknek  a  haza  határain  túl  is  jóhangzású 
nevet  szereztek;  az  utóbbi,  kisebb  méretekben,  aprólékos  gonddal 
dolgozza  föl  tárgyait,  s  főleg  a  csöndéleti  részletek  szabatos  kidolgo¬ 
zásában  jeleskedik,  tetszetős  műveket  alkotva  a  Salome  tánczá- bán 


A  KEGYVESZTETT 
Eisenhut  Ferencztől. 

és  az  Európai  zsákmány- bán.  A  lengyelországi  orthodox  zsidók 
életéből  a  Bécsben  lakó  Kaufmann  Izidor  festett  finom  kivitelű, 
karakterisztikus  képeket.  Művei  közül  a  Néma  ima  a  Képzőművészeti 
Társulat  egyik  kiállításán  általános  feltűnést  keltett. 

A  magyart  rendesen  úgy  szokták  emlegetni,  mint  könnyen  hevülő, 
a  fegyver  forgatására  mindig  kész  népet.  Történelmünk  alig  áll 
egyébből,  mint  folytonos  háborúskodások,  a  létért  folytatott  küzdelmek 
lánczolatából.  Katonaságunk  nemcsak  délczeg  és  erőteljes,  hanem 


TEMPLOM-KAPU 
Kaufmann  Izidortól. 


egyúttal  vakmerő  is,  ha  tűzbe  viszik  vagy  büszke  önérzetén  csorbát 
ejtenek.  És  sajátságos:  ez  a  nemzeti  jellemvonás,  a  mely  gyakran 
kelletlenül  is  előtérbe  tolakodik  költészetünkben,  épp  oly  ritkán  talál¬ 
ható  föl  a  magyar  képzőművészetben.  Annak,  hogy  az  utóbbi  három 
évtized  alatt  alig  festettek  nálunk  jelentékenyebb  csataképet  s  szabad¬ 
ságharczunk  büszkén  »névtelen  félisteneknek «  nevezett  hőseivel  még 
mindig  dicsőítőjére  várakozik,  még  okát  adhatjuk;  mert  hiszen  az 
ilyen  nagyobbszabású  kompozicziók  aligha  találnának  nálunk  vásárló 
közönségre,  s  politikai  helyzetünk  sem  olyan,  hogy  a  művész  azt 
a  bizonyos  fátyolt,  melyet  államférfiaink  az  opportunitás  szempont- 

SZANA  :  SZÁZ  ÉV.  38 


SZANA  TAMÁS 


298 

jából  a  múltakra  dobtak,  anyagi  érdekeinek  koczkáztatása  nélkül  egy¬ 
hamar  félrevonhatná.  Az  azonban  már  a  magyar  élet  minden  ismerőjé 
előtt  feltűnő  lehet,  hogy  fiatal  képíróinknak  csak  elvétve  jut  eszükbe, 
hogy  a  délczeg  magyar  katonaságban  kínálkozó  festői  anyagot  oly 
módon  értékesítsék,  a  mint  azt  Bordignon  vagy  León  Abry  teszik 
a  kevésbbé  tetszetős  olasz  és  belga  katonasággal.  Az  újabb  festő¬ 
nemzedék  fajunk  szenvedélyességét  megszokta  a  korcsmák  hőseinek 
duhajkodásában  ábrázolni,  és  szemet  huny  daliás  és  bátor  huszáraink 


KRUMPLISZÜRET 
Pataky  Lászlótól. 


előtt,  kiknek  nem  egy  bravouros  tettét  emlegetik  a  krónikák.  Sőt 
jóformán  hiányzik  festészetünkből  a  peczkes,  rátartós  baka  is,  pedig 
ennek  galanteriája  éppenséggel  nincs  az  érdekesség  híjával.  Újabb 
festőink  közt  azonban  valóságos  mester  a  katonaélet  ábrázolásában 
Vágó  Pál,  ki  előbb  a  Szebeni  csatá-í  feltüntető  lengyel-magyar  kör¬ 
képen,  majd  a  magyar  huszárság  történetét  ábrázoló  festményen 
népesített  be  nagy  területeket  kitünően  festett  katonákkal.  Mellette  ezen 
a  téren  még  Kimnach  László  s  a  népélet  ábrázolásában  más  irányban 
is  szerencsés  Pataky  László  jeleskedtek.  Végül  ehhez  a  csoporthoz 

kell  soroznom  még  Papp  Henriket  is,  ki  a  hadsereg  Boszniába  indulását 
vagy  inkább  az  indulás  hatását  festette  meg  a  szegény  munkás¬ 
család  otthonában. 

Az  életképek  mintáiban  való  szeretetteljes  elmélyedés  lassankint 
az  arczképfestésben  is  nyomokat  hagyott  maga  után.  Míg  az  ötvenes 
és  hatvanas  évek  képmásain  az  államférfiú,  a  tudós,  az  iparos,  a  keres- 


MORELLI  GUSZTÁV 
Balló  Edétől. 

kedő,  kevés  kivétellel,  mindig  egyforma  poseban  jelent  meg,  annak 
bizonyságául,  hogy  festőink  csakis  a  külső,  photographiai  hűséget 
tartották  szem  előtt  s  azon  már -nem  igyekeztek,  hogy  az  egyént  meg¬ 
jelenése  által  is  jellemezzék:  újabb  képíróinknak  főtörekvése  az,  hogy 
a  képen  lelket  és  jellemet  fessenek.  Tagadhatatlan,  hogy  Horovicz 
példaadása  is  nagy  befolyással  volt  képíróinkra.  Az  ő  beszédes 
hasonmásai  folyvást  a  lelki  élet  visszatükröztetésére  figyelmez¬ 
tették  az  ambicziózusabb  fiatal  művészeket,  s  kiállításainkon  mind- 

inkább  szaporodtak  az  élet  melegét  s  az  egyéni  jellemzés  erejét 
hirdető  arczképek.  Paczka  Ferencz  szabadságharczunk  egyik  nagy 


DANIELA 
László  Fülöptől. 


alakját:  Görgei  Arthurt  festette  meg  a  jellemzés  ritka  energiájával, 
s  Komlóssy  Ede  éltesebb  nők  arczképeivel  keltett  figyelmet.  Balló 
Ede  hasonmásai,  a  karakterizálás  biztosságával  először  egy  római 

kiállításon  kötötték  le  a  kritika  érdeklődését,  míg  Rippl  Rónai  József 
az  ő  különleges  modorában  készített  hasonmásaival  először  Párisban 
ért  el  sikereket,  míg  később  Budapesten  is  elismerést  talált.  Ferraris 
Arthur  a  Képzőművészeti  Társulat  egyik  kiállításán  Fekete  ruhás 


HOIIENLOHE  HERCZEG 
László  Fülöptől. 


«ő-jével  keltett  feltűnést.  Sikerültebb  arczképeket  láttunk  még  Burger 
Lajostól,  Stetka  Gyulától,  Ziegler  Károlytól,  Migl  Árpádtól,  Ábrányi 
Lajostól,  a  fiatal  Boruth  Andortól,  s  Tolnai  Ákos  lord  Godwin 
hasonmását  festette  meg  sok  lélekkel. 

Mindannyiuknál  nagyobb  és  zajosabb  sikereket  arat  LÁSZLÓ 
Fülöp,  ki  miután  előbb  kitűnő  genreképekkel  (Regélő  asszony,  Munka 

után,  A  müncheni  udvari  sörház,  Esti  harangszó,  Hulló  levelek)  kel¬ 
tett  föltünést,  most  a  külföldi  művészeti  kiállításokon  mint  elsőrangú 
képviselője  szerepel  a  magyar  arczkép-festészetnek.  Nagy  könnyed¬ 
séggel  sokat  dolgozik  s  jó  szerencséjére  rendesen  a  legfelsőbb  körök¬ 
ből  kapja  mintáit.  Arczképei  már  az  általa  ábrázolt  egyéniségek  magas 
állásánál  fogva  is  érdekesek:  uralkodók,  uralkodó  herczegek,  ezek 
családtagjai,  az  arisztokráczia  hölgyei,  magasrangú  katonák,  diploma- 


GREGOROVICS  METROPOLITA 
László  F ülöptól. 


ták  s  a  közélet  más  nevezetességei.  László  mindezeket  lelki  tulaj¬ 
donságaik  mély  megfigyelésével,  az  előadásban  pedig  magyar  képiró¬ 
nál  csak  ritkán  található  chic-kel  ábrázolja.  Munkái  nagy  népszerűséget 
szereztek  neki;  külön  kiállításairól  a  kritika  és  közönség  egyforma  el¬ 
ismeréssel  nyilatkoznak.  Egyik  franczia  bírálója*  művészetét  »nagy« 
művészetnek  nevezi,  s  előadási  modoráról  azt  jegyzi  meg,  hogy  több 
könnyedséggel  és  lendülettel  dolgozik,  mint  a  németek  híres  Lenbach-ja. 


'  Paul  Desjardins  a  Gazette  des  Beaux-Arts-  bán. 

Művei  közül  az  özv.  Majláth  Györgyné  arczképe  a  budapesti  Műcsar¬ 
nokban  kis  aranyérmet,  az  özv.  Csekonicsné  hasonmása  nagy  arany¬ 
érmet  nyert,  Hohenlohe  német  kanczellár  egyik  arczképét  a  párisi 
Sálon  tüntette  ki  arany  éremmel,  a  kanczellár  másik  arczképét  pedig 
a  magyar  állam  vásárolta  meg  a  Nemzeti  Muzeum  számára. 

Női  arczképeivel  újabb  időkben  Karlovszky  Bertalan  keltett 
feltűnést.  Egyes  művei  a  kora  renaissance  mestereire  emlékeztetnek. 


NŐi  ARCZKÉP 
László  F ülöptől. 


Ugyanaz  az  egyszerűség  a  jellemzésben,  ugyanaz  a  végtelen  szaba¬ 
tosság  a  rajzolásban.  De  mennyi  gyöngédségre  mutató  apró  részletet 
tud  becsempészni  Karlovszky  a  régi  mesterek  kontúrjaiba!  Ez  a 
fiatal  mester  megértette  a  régieket  s  le  tudja  vonni  műveikből  a 
tanulságot.  Nem  másolja  őket,  hanem  ellesi  a  mi  képeiken  maradandó 
s  tudásukat  kiegészíti  a  modern  festészeti  technika  nagy  vívmá¬ 
nyaival.  Karlovszky  mint  genrefestő  a  Duzzogás  és  a  Műteremben 

czimű  festményeivel  keltett  méltó  feltűnést.  Egy  szép  miniatureje:  a 
XIII.  Lajos  korabeli  alak  a  Szépművészeti  Muzeum  tulajdona. 

Festőnőink  közt  szintén  találkoznak  újabban  jeles  arczképfestők. 
Parlaghy  Vilma,  a  külföldön  gyakori  emlegetés  tárgyát  képező 
művésznő,  saját  hasonmásában  adta  bizonyságát  nem  közönséges 


ARATÓ 

Karlovszky  Bertalantól. 


tehetségének.  Csányi  Gizella  és  Nemes  Eliza  grófnő  értelemmel  és 
ízléssel  készítik  hasonmásaikat. 

A  természet,  mint  összes  emberi  tevékenységünk  változatos 
háttere,  mindig  kedves  thémája  volt  és  marad  a  festőművészetnek. 
A  század  közepétől  fogva  nálunk  is  sokan  foglalkoztak  vele,  a  nél¬ 
kül  azonban,  hogy  annak  határozott  magyar  jelleget  adtak  volna. 
Igazában,  mint  láttuk,  Mészöly  Géza  volt  az  első,  kinek  tájképeiről 

SZENT  GENOVÉVA 
Spányi  Bélától. 

magyar  ég  világított  felénk,  kinél  magyar  talajjal,  magyar  növény¬ 
zettel  s  tőről-metszett  magyar  staffage-alakokkal  találkoztunk.  Az  általa 
kijelölt  ösvényen  halad  Spányi  Béla,  a  hazai  hangulatkép  igazi  mes¬ 
tere.  A  festőművész  egyénisége  sehol  sem  nyilatkozhatik  meg  nagyobb 


LEGELŐN 
Spányi  Bélától. 

határozottsággal,  mint  a  tájképben,  melylyel  minden  érzését,  minden 
hangulatát  kifejezheti.  Már  Amiéi  megmondta:  Chaque  paysage  est 
un  état  d’ámes  s  azóta  minden  festő-iskola,  legyen  bár  idealisztikus 
vagy  naturalisztikus,  csak  igazolja  a  franczia  műbiró  állítását.  Igazolják 
a  Spányi  Béla  tájképei  is.  Míg  Mészöly  a  Balaton  poétikus  vidékét 
festette  nagy  előszeretettel :  Spányi  képtárgyait  különös  vonzódással  a 
Dunamellék  posványos  lapályaiból  s  nádasaiból  választja.  Zsombékos, 
nádas  vizein  kitünően  tükrözted  vissza  a  gyöngén  boruló  ég  színeinek 


NAPLEMENTE 
Spányi  Bélától. 


ezer  meg  ezer  finom  árnyalatát,  fölkeltve  bennünk  azt  az  édesen 
borongó  hangulatot,  mely  erőt  vesz  rajtunk,  ha  alföldi  pusztáinkat 
és  nádasainkat  látjuk.  Spányi  sok  tekintetben  Tompával,  a  költővel 
áll  rokonságban:  mindkettő  nagy  mértékben  bírja  a  mély  érzelmesség 
és  hangulatkeltés  adományát. 

Báró  Mednyánszky  László,  a  palette  poétája,  főleg  a  természet 
sejtelmes,  titokzatos  bájaiba  szerelmes.  Mélyen  érzelmes  kedélye 
a  ködös,  rejtélyes  hangulatokat  kedveli.  A  nap  teljes  fényében  úszó 
tájképet  alig  láttunk  tőle,  s  ha  mégis  festett  ilyent :  az  borongós  képei¬ 
vel,  közvetlenség  tekintetében,  nem  versenyezhetett.  Mednyánszky, 

különösen  az  utóbbi  időkben,  nagy  előszeretettel  csügg  a  természet 
rendkívüli  tüneményein,  a  szokatlan  szin-  és  fényhatásokon,  s  ezek 
képmásai  azok  előtt,  kik  a  természet  jelenségeit  nem  figyelik  meg 
az  ő  költői  rajongásával  és  áhítatával,  nem  egyszer  érthetetlenek. 

Mednyánszky  művészete  évek  során  át  nem  talált  nálunk 
kellő  elismerésre.  Egyes  finomabb  ízlésű  amateurök  látták  kiváló 
tulajdonságait,  de  a  tárlatokat  látogató  közönség  nem  tudta  bele¬ 
ringatni  magát  a  művész  hangulataiba.  Végre  1898-ban  a  teljes 


TEMETŐBEN 

Báró  Mednyánszky  Lászlótól. 


siker  számára  is  megérkezett.  A  Tavaszi  táj  és  a  Hegyi  táj 
általános  feltűnést  keltettek,  a  csodálatosan  rejtélyes  hangulatú 
Alkony  pedig  valóságos  forrongást  idézett  elő  a  művészi  és  amateur 
körökben. 

MEDNYÁNSZKYval  sok  tekintetben  rokon  művészlélek  Katona 
Nándor,  kit  szintén  csak  az  utóbbi  években  kezdenek  megérteni. 
Katona  a  Tátra  festője,  de  bármit  fessen  is,  megérzik  művén,  hogy 
kedélye  és  érzései  a  hegyvidék  ködös,  párázatos  levegőjében  fejlőd¬ 
tek.  IJjabb  művei  közül  kiválnak:  A  falu  széle  éjjel,  a  Felszálló  köd, 

Tölgyessy  Arthurtól. 


a  Szürke  nap  és  a  Köd  a  Dunán  czimű  képei.  Tölgyessy  Arthur 
az  éjszakák  rejtélyes  csöndjét,  a  holdkelte  és  nyugta  poetikus  hatásait 


BODROGPARTI RÉSZLET 
Edvi  Illés  Aladártól. 

festi  legörömestebb,  míg  Ujváry  Ignácz  rendesen  erős  napsütésben 
mutatja  be  gazdag  növényzettel  ékes  tájait.  Edvi  Illés  Aladár 
legörömestebb  Erdély  tájain  tartózkodik,  de  Páris,  Pompeji  és  Róma 
is  gyakran  látja  őt  fáradhatatlan  tevékenységében.  Edvi  Illés  az 
akvarell-festésben  nőtt  oly  magasra,  hogy  művészetét  hazája  határain 
túl  is  megbecsülik.  Ugyancsak  az  akvarell-festésben  válnak  ki  Háry 


IDYLL 

Mannheimer  Gusztávtól. 


Gyula,  Nádler  Róbert,  Koszkol  Jenő  és  Tull  Ödön  is  hangu¬ 
latos  tájképeikkel.  Kacziány  Ödön  az  elhagyatott  tájak,  rombadőlt 
épületek,  az  éji  csönd  és  titokzatosság  költői  lelkű  ábrázolója.  Befeje¬ 
zetlen  képet  eleget  láttunk  tőle,  de  olyant  nem,  mely  bennünk  érzéseket 
vagy  gondolatokat  nem  keltett  volna.  Mesterházy  Kálmán,  a  szomorú 
véget  ért  képiró,  Spányi  Bélához  hasonlólag,  a  mocsaras,  vizes  tájak 
festője  volt  s  pályája  kezdetén  nem  közönséges  tehetségnek  adta 

tanujeleit,  később  azonban  elhanyagolta  a  természetet  s  képei  mind¬ 
inkább  chablonosokká  váltak.  Színezésének  erejével  és  tartalmasságával 
vonja  magára  figyelmünket  Mannheimer  Gusztáv,  ki  Budapest  gyári 


CAPRI  SZIGETEN 
Mannheimer  Gusztávtól. 


negyedének  füstös  levegőjét  s  a  római  campagna  komor  nyugalmát 
épp  oly  bravour-ral  festi,  mint  Capri  szigetének  elbűvölő  derűjét. 

A  legfiatalabb  nemzedékből  emelkedik  ki  Mendlik  Oszkár.  A  szik¬ 
lás  dalmát  tengerpartok  vándora  ő,  de  tanulmányok  végett  épp  úgy 

bekalandozza  az  északi  zord  tengert,  mint  a  kékvizű  görög  tenge¬ 
reket.  Kiválóbb  művei:  az  Adriai  halászok,  a  Tengerparti  temető  s  a 
Bolygó  hollandi  (az  állam  tulajdonában).  Mendlik  működésének  jelen¬ 
tőséget  ad,  hogy  mint  a  tenger  festője,  tehetségének  elismerést  olyan 


KÖZÖS  ERŐVEL 
Mannheimer  Gusztávtól. 


téren  szerez,  melyet  előtte  nálunk  csakis  Győrök  Leó  (i  846 — 1899) 
művelt,  több  odaadással  és  szeretettel,  mint  szerencsével. 

A  tájképfestők  közt  említenem  kellene  Pállik  Bélát  is,  mert 
egyik-másik  képén  jelentékeny  szerepe  jut  a  természetnek;  az  ő  nevét 
azonban  itthon  és  a  külföldön  inkább  állatképei  tették  ismeretessé. 
A  hetvenes  évek  elején  Delelő  nyáj-áv al  tűnt  föl  az  első  bécsi 
világkiállításon,  s  pár  év  múlva  már  a  Birka-akol  után  úgy  kezdték 

emlegetni,  mint  elsőrangú  állatképfestőt.  Művei  mindig  keresett  tárgyai 
a  kiállításoknak.  Egy-egy  birka-  vagy  kosfeje  valóságos  portrait-tanul- 


ADRIAI  HALÁSZOK 
Mendlik  Oszkártól. 


mány,  az  indulatok  kitünően  megfigyelt  és  ábrázolt  kifejezésével ;  Juhok 
az  akolban  czimű  nagy  festménye  pedig  egyik  legkiválóbb  darabja  a 
Nemzeti  Muzeum  modern  képgyűjteményének.  Csak  főbb  munkáit  is 


LIBACSALÁD 
Pállik  Bélától. 


egyenkint  elősorolnom  teljes  lehetetlen.  Alig  van  Magyarországon 
képgyűjtő,  ki  valamit  ne  bírna  ettől,  az  állatok  jellemzésében  oly 
kiváló  és  mindig  szeretettel  dolgozó  mestertől.  De  vannak  képei,  még 

pedig  nagy  számmal,  a  külföldön  is,  mert  PÁLLIK  mindig  szivesen  látott 
vendége  az  internaczionális  kiállításoknak,  s  idegen  földre  küldött 
képei  rendesen  a  legelőbbkelő  amateurök  körében  találnak  vevőkre. 


A  kritika  itthon  és  a  külföldön,  úgy  tekinti  őt,  mint  a  modern  állat¬ 
festészet  egyik  elsőrangú  képviselőjét. 

PÁLLIK,  mint  állatfestő,  sokáig  egymagában  állt  művészetünkben. 
Újabban  Vastagh  Géza  tűnt  föl  ezen  a  téren  megfigyelésének 

erejével,  széles  ábrázolási  modorával  és  nagy  termékenységével. 
Főműve  eddig  a  Nemzeti  Múzeumban  látható  Ki  a  legény  a  csordá¬ 


ban?  czimű  kép.  A  festmény  birkózásra  készülő  bikákat  ábrázol. 
Az  egyik,  az  előtérben  levő,  kihívásképpen  már  a  talaj  homokjának 
szegezi  szarvait  s  minden  erejét  összeszedve,  készül  a  támadásra; 

BIRKAAKOL 
Pállik  Bélától. 


JUHOK  ÉS  BÁRÁNYOK 
Pállik  Bélától. 

a  másik,  szemben  vele,  jókora  távolban,  nyugodtan,  csaknem  mereven 
áll,  várva  a  történendőket.  Érezzük,  hogy  a  viaskodás  szilaj  és 
elkeseredett  lesz.  Ez  a  festmény  nemcsak  kitűnő  állattanulmány, 
hanem  egyúttal  olyan  tájkép  is,  melynek  igazi  magyar  jellege  van. 
Hasonló  tulajdonságok  jellemzik  másik  nagy  képét:  a  Küzdő  bikák- at 
is.  A  fiatal  festő,  ki  már  nem  egy  utat  tett  a  melegebb  éghajlatok 
alá,  tigriseivel  és  oroszlánaival  is  szép  sikereket  aratott.  Ezek  a  képei 
azonban  nálunk  csaknem  egészen  ismeretlenek,  mert  a  festő  műter¬ 
méből  mindjárt  külföldre,  leginkább  Angliába  vándorolnak. 


KÜZDŐ  BIKÁK 
Vastagh  Gézától. 


Lovakat  nagy  virtuozitással  festett  Vágó  Pál  az  alföldi  nép 
életéből  merített  kompoziczióin,  a  millenniumi  ünnepélyekre  készített 
csodás  kartonokon  s  legújabban  a  párisi  nemzetközi  kiállításra  küldött 
nagy  huszárképen.  Kisebb  deszkákon,  lovakkal,  tehenekkel,  mozgalmas 
vásári  jeleneteket  fest  Pállva  Czelesztin,  ki  annyi  tudást  és  finomságot 
tud  bevinni  kezelésébe,  hogy  már  nem  egy  befejezetlen  munkáját 
Pettenkofen  vázlata  gyanánt  bocsátották  piaczra  a  tágabb  lelkiismeretű 
műkereskedők.  Vizslákat  Mihalik  Dániel  festett,  a  vadászebeket  jel¬ 
lemző  okosság  szerencsés  visszatükrözésével. 

A  csöndélet,  az  ötvenes  évek  divatos  műfaja,  évről-évre  ritkább 
lesz  kiállításainkon.  Régebben  Karlovszky  Bertalan  és  Pállya  Cze- 
lesztin  sem  kicsinyelték  ezt  a  genret;  ma  már  koronkint  csak  Ujházy 
Ferencz  jelenik  meg  gondosan  festett  dinnyéivel,  szőlőivel  és  Koszkol 
Jenő  állít  ki  nagy  bravourral  ábrázolt  gyümölcsöket.  A  festőnők 
közt  nálunk  Kőnek  Ida  visz  csöndéletképeibe  legtöbb  művészetet. 

A  szobrászat  terén  újabb  időkben  örvendetes  lendület  érezhető. 

Huszár  Adolf  váratlan  halála  a  művész  barátaiban  komoly 
aggodalmakat  keltett  a  magyar  plasztikai  művészet  jövője  iránt. 


PARASZTSZEKER 
Pállya  Czelesztintől. 


Nem  egyszer  felmerült  a  kérdés:  egyhamarjában  ki  pótolja  az  erős 
ambiczióval  és  munkakedvvel  föl  ruházott  művészt,  kit  megszoktak 
nálunk  a  monumentális  szobrászat  képviselőjeképpen  tekinteni.  Elfogult 
tisztelői  erre  a  kérdésre,  a  veszteség  első  idejében,  nem  talál¬ 
ták  meg  a  feleletet,  sőt  akadtak  olyanok  is,  kik  azt  hitték  és  hir¬ 
dették,  hogy  Huszár  Adolf  betölthetetlen  űrt  hagyott  maga  után. 
És  csakugyan  mindazok  a  fiatal  szobrászok,  kik  az  utóbbi  évek 
tárlatain  erősebb  jelét  adták  képzettségüknek,  a  dekoratív-  vagy  genre- 
szobrászat  felé  fordultak  különös  előszeretettel.  Itt  volt  mindjárt  a 
geniális  Kiss  György,  ki  ez  időtájon  érkezett  vissza  Münchenből, 

magával  hozva  Irgalmas  samaritánus-óX.  Másolatok  után  mindenki 
ismeri  ezt  a  szoborművet.  A  samaritánus  az  útjában  talált  sebesültet 
fölemeli  a  szamarára.  A  két  alak  elhelyezése  kifejezésteljes  volt:  a 
samaritánus  erőkifejtése  s  a  sebesült  bágyadtsága  egészséges  natura- 


IRGALMAS  SAMARITÁNUS 
Kiss  Györgytől. 


lismussal,  életteljesen  voltak  ábrázolva;  a  kompoziczión  azonban 
meglátszott,  hogy  Kiss  György  a  monumentális  jelleg  rovására 
keresi  és  használja  a  festői  fogásokat.  Részletező  hajlama  és  a 
festői  tárgyalás  iránt  mutatott  előszeretete  még  erősebben  jelentkezett 
a  Gyilkos  czimű  csoportban,  melyet  méltán  nevezhetnénk  egy  anató¬ 
miai  probléma  megoldásának.  A  gyilkos,  minden  erejét  megfeszítve, 

czipeli  tova  áldozatát,  mintha  a  gonosz  tett  tudata  s  az  élettelen 
test  súlya  egyaránt  nyomná  őt.  A  jellemzésben  sok  természethűség 
van :  az  élő  és  élettelen  izmok  összecsomózása  nagy  technikai 
ügyességre  vall  s  mindezek  daczára  mégis  csak  művészeti  túlzást 


IMBRISZIMOVICS  LUKÁCS  SZOBRA 
Kiss  Györgytől. 


látunk  a  csoportozatban  és  sajnosán  érezzük,  hogy  a  szobrász  már- 
már  elérte  azt  a  határvonalat,  a  melyről  a  plasztikai  művet  többé 
nem  élvezhetjük.  Ilyen  hajlamok  mellett  Kiss  György,  minden  genia- 
litása  daczára  is,  kevés  reményt  nyújtott  ahhoz,  hogy  a  monumen¬ 
tális  szobrászat  terén  egyhamarjában  nagyobb  műveket  alkothasson. 
Szász  Gyula  és  Loránfi  Antal  szintén  nem  számíthattak  Huszár 

örökségének  átvételére,  mert  akkor  még  mindketten  csak  kisebb  genre- 
szobrok  mintázásában  mutatták  be  tehetségüket.  Donáth  Gyula  képes¬ 
sége  felől,  szép  dekoratív  szobrai  után,  nagy  véleményt  tápláltak  a 
szakértők;  de  róla  úton-útfélen  azt  hirdették,  hogy  sem  ambicziója, 
sem  kellő  energiája  nincs  monumentális  művek  alkotására.  Ilyen  viszo¬ 
nyok  közt  már-már  igazat  kellett  adni  Huszár  Adolf  barátainak,  midőn 


KUTSZOBOR 
Donáth  Gyulától. 


egyszerre  két  új  művész  nevét  kezdték  hangoztatni  mind  sűrűbben 
és  sűrűbben.  Ez  a  két  művész  Stróbl  Alajos  és  Zala  György  volt. 
Habár  különböző  eszközökkel,  mind  a  ketten  csaknem  egy  csapásra 
hódították  meg  a  közönséget. 

Stróbl  bemutatóul,  a  renaissance  nagy  mestereinek  erős  kultu¬ 
száról  tanúskodva,  Perseus  finoman  részletezett,  sugár  alakját  min¬ 
tázta,  s  nem  annyira  a  lelki  állapot,  mint  inkább  a  test,  a  physicum 

sál  és  gonddal  ábrázolt  szép  férfitest  meglepte  a  műértőket;  de  voltak 
olyanok,  kik  már  ekkor  is  hangoztatták,  hogy  a  szobor,  ritka  előnyei 


TOLDI  PERSEUS 

az  Arany  János-szobor  mellékalakja  Stróbl  Alajostól. 

Stróbl  Alajostól. 


daczára  is,  hideg  alkotás.  A  monumentális  hatás,  a  nagy  nyugalom  után 
való  törekvés  megakadályozta  a  művészt  abban,  hogy  műve  alkotása 
közben  fölmelegedjék.  S  ez  a  jellemző  vonás  későbbi  nagyobbszabású 
alkotásaiban  is  föltalálható.  STROBLnak  nagy  tudása,  a  kidolgozásra 

fordított  ritka  gondossága  daczára  sem  jutott  osztályrészéül,  hogy 

erősebben  megragadja  a  közönséget,  mert  kompoziczióiban  talán  szám 
dékosan  kerüli  a  merészséget,  ábrázolásaiban  pedig  hiányzik  a  köz¬ 
vetlenség  nagyobb  adagja.  A  Deák  Ferencz  sarkophágjára  ültetett 
angyal,  daczára  a  mintázás  gondosságának,  épp  oly  kevéssé  szól 
szivünkhöz,  mint  Arany  János  emlékszobrán  a  Piroska  alakja,  mely¬ 
nek  még  az  a  fogyatkozása  is  megvan,  hogy  részleteiben  nem  mutat 


DEÁK  FERENCZ  SARKOPIIÁGJA 
Stróbl  Alajostól. 


szigorú  arányokat.  Sokkal  több  lendület  és  melegség  mutatkozik  plasz¬ 
tikus  képmásaiban,  melyek  közül  egyik-másik  a  szobrászat  mestereinek 
legjobb  alkotásai  mellé  helyezhető.  A  maga  nemében  páratlan  mun¬ 
kája  az  Anyánk  czimű  szobormű,  mely  karosszékben  ülő  és  kezeiben 
imakönyvet  tartó  öreg  nőt  ábrázol.  A  szobor  arczárói  jóság,  szere¬ 
tet  sugárzik  felénk,  és  lehetetlen  meghatottság  nélkül  szemlélnünk  a 
mélyen  átérzett  alkotást.  A  művész  most  két  nagyobb  művön:  Szent 


ANYÁNK 
Stróbl  Alajostól. 

István  királynak  a  budai  vár  bástyájára  szánt  lovas  szobrán  s  a 
Mátyás  királyt  vadászaton  ábrázoló  fontanán  dolgozik.  Stróbl  a  szob¬ 
rászati  mesteriskola  igazgató-tanára,  és  mint  ilyen,  nagy  tudásával 
és  jóizlésével  jelentékeny  tényezővé  vált  a  fiatal  művész-nemzedék 
képezésében. 

Zala  György,  ki  vele  egy  időben  tűnt  föl,  a  modern  franczia 
mesterek  tanítványa.  Már  első  műveiben  a  lelki  momentumok  igaz 
visszatükrözését  tekintette  föl¬ 
adatául. 

A  Fél  a  baba- bán  a  gúnártól 
megijedő  gyermek  visszahökke- 
nését  fejezte  ki  sok  szerencsé¬ 
vel;  a  sokkal  ambicziózusabb 
Mária  és  Magdolná-ban  pedig 
az  érzelmek  egész  skáláját  hozta 
rezgésbe  szivünkben  az  istenanya 
elé  megtörtén  boruló  bűnös  nő 
alakjával. 

Zala  csupa  tűz,  csupa  me¬ 
részség  s  műveit  e  tulajdonsága 
miatt  még  akkor  is  szívesen  lát¬ 
juk,  ha  itt-ott  talán  különczködők 
s  olykor  a  szobrászat  hagyomá¬ 
nyos  törvényeivel  is  szakítanak. 

Ez  a  tűz  elevenítette  meg  a  Vér¬ 
tanúk  szobra- nak  eredetileg  Huszár  Adolf  által  tervezett,  de  általa 
csaknem  teljesen  átdolgozott  mintáját,  valamint  a  budai  Honvéd- 
emlék-e t  is,  melynek  lebegő  angyalán  az  újabb  franczia  szobrászat 
hatása  leginkább  érezhető. 

Zala  György  jelenleg  Andrássy  Gyula  gróf  lovasszobrán  s  a 
millenniumi  nagy  emlékművön  dolgozik.  Ez  utóbbinak  közepén  —  a 
tervezet  szerint  —  sugár  oszlop  emelkedik,  tetején  Gábor  arkangyal¬ 
lal,  ki  a  koronát  és  apostoli  keresztet  hozza;  az  oszlop  talapzatánál 
Árpád  és  vezéreinek  lovas  alakjai  csoportosulnak.  A  tulajdonképpeni 


GRÓF  ZICHY  JENŐ 
Stróbl  Alajostól. 

emlékművet  a  Schikedanz  Albert  által  tervezett,  félkört  képező 
kettős  oszlopsor  veszi  körül  s  ennek  talapzat-párkányán  királyaink 
szobrai  állanak  Szent  Istvántól  bezárólag  I.  Ferencz  Józsefig.  A  kör¬ 
folyosó  felső  párkányán  allegorikus  szoborcsoportok  foglalnak  helyet, 
talapzatát  pedig  a  magyar  történetből  vett  reliefek  fogják  díszíteni. 


MÁRIA  ÉS  MAGDOLNA 
Zala  Györgytől. 


Zala  a  históriát  és  allegóriát  egyaránt  fölhasználta  gondolatának 
kifejezésére,  vagy  legalább  magyarázására. 

Magyarország  legtöbbet  emlegetett  két  szobrásza  mellett  mint 
sokat  ígérő  nagy  tehetség  tűnt  föl  1 892-ben  Fadrusz  János.  Krisztus 
a  feszületen  czimű  műve  örvendetes  meglepetése  volt  a  Képzőművé¬ 
szeti  Társulat  téli  kiállításának.  A  részleteiben  erős  naturalismussal 
mintázott  és  mégis  mély  vallásos  meghatottságot  keltő  mű  előtt  senki 

sem  maradhatott  közönyös.  A  Társulat  nagy  díjával  tüntette  ki, 
Csáky  Albin  gróf,  vallás-  és  közoktatásügyi  miniszter  pedig  lelkes 
szavakban  kérte  föl  (de  hiába!)  a  fővárost,  hogy  a  kiváló  művet 
FADRUSZszal  készíttesse  el  márványban  a  lipótvárosi  bazilika  számára. 
Ez  az  elismerés  szárnyakat  adott  a  fiatal  művész  tehetségének,  s  egyik 


ÁLDOZATKÉSZSÉG 
a  Vértanuk  aradi  szobrának  mellékalakja 
Zala  Györgytől. 

diadala  a  másikat  követte.  Először  a  Koronázási  emlék-z t  készítette 
el  szülővárosa:  Pozsony  számára.  A  márványból  faragott  csoportozat 
főalakja  Mária  Terézia  királynőt  ábrázolja  és  pedig  abból  az  időből, 
midőn  védelmére  hű  magyarjai  életüket  és  vérüket  ajánlották. 
A  királynő  spanyol  ménen  ül;  büszke  fején  korona,  jobbjában  a 

a  Vértanuk  aradi  szobrának  mellékalakja 
Zala  Györgytől. 


HONVÉD-EMLÉK 
Zala  Györgytől. 

királyi  pálcza.  Mindenik  oldalán  egy-egy  magyar  alak  áll,  szeretet¬ 
teljes  tisztelettel  tekintve  reá.  Fadrusz  beszédessé  tette  a  csopor- 
tozatot;  a  királynő  arczárói  női  bájjal  vegyes  fenség,  a  mellékala¬ 
kokéról  szívből  jövő  hódolat  sugárzik  vissza.  Másik  nagy  művét 
Kolozsvár  városa  számára  mintázta.  A  Corvin  Mátyás-emlék  szintén 
lovasszobor  lesz  várépítményszerű,  széles  talapzaton.  A  nagy  fejedelmet 


KORONÁZÁSI  EMLÉK 
Fadrusz  Jánostól. 


győztes  hadseregének  hősei  veszik  körül.  A  művész,  valamint  a 
Mária  Terézia-emléknél,  úgy  a  Mátyás-szobornál  is,  a  nemzeti  jelleg 
csodálatosan  hű  visszatükrözésével  tűnik  ki.  A  király  legendaszerűvé 
vált  alakja,  valamint  a  hősök  is,  kik  a  nagy  király  hatalmas  alakját 
körülveszik,  azt  az  ideált  örökítik  meg,  melyet  a  krónikák  s  a  költők 
énekei  hagytak  reánk.  A  legnagyobb  egyszerűséggel  tervezett  mű 
hatása  teljes  lesz,  mert  róla  egyszerre  mindaz  leolvasható,  a  mi  a 
magyar  ember  szivében  megszólal,  ha  Aáátyásnak,  a  győzelmes  és 


SZÁZ  ÉV  A  MAGYAR  MŰVÉSZET  TÖRTÉNETÉBŐL 


333 


igazságos  királynak  nevét  hallja.  FADRUSZnak,  mint  szobrásznak,  nagy 
érdeme,  hogy  szakít  a  tradicziókkal  s  eleven  kifejezést  igyekszik  adni  a 


benne  élő  erős  nemzeti  érzületnek.  Nem  keresi  a  szimbolikus  és  mitho- 
logikus  alakokat,  melyek  hitelüket  a  sok  középszerű  kísérletek  után 
jóformán  elveszítették,  hanem  a  históriai  múltat  igyekszik  föltámasztani 
teljes  fényében  és  lélekemelő  hatásában.  Alakjai  százados  sirjokból  új 

életre  kelnek,  hogy  az  új  nemzedéket  büszkeséggel  töltsék  el  s  újabb 
munkásságra  és  kitartásra  buzdítsák. 

És  FADRLiszszal  nem  záródik  be  az  érdemes  szobrászok  sora. 
Plasztikai  művészetünkben  a  fejlődés  most  már  elvitázhatatlan.  Az  új 
tehetségek  egymás  után  támadnak  s  a  legtöbb  közülök  a  technikai 


MAGYAR  HARCZOS 
a  Corvin  Mátyás-szobor  mellékalakja 
Fadrusz  Jánostól. 


készültségen  kívül  a  felfogás  eredetiségével  és  jellemző  képességgel, 
szóval  magasabbrendű  tulajdonságokkal  is  rendelkezik.  Róna  József, 
ki  már  Szent  Sebestyén- jében  szép  bizonyságát  adta  a  formák  ismereté¬ 
nek,  több  salon-szoborral  keltett  figyelmet.  Ezek  közül  a  Megszorult 
Faun  s  az  Utolsó  szerelem  igen  jellemzetes  alkotások.  Az  utóbbin 


SAVüYAl  JENŐ  EMLEKSZOBRA 
Róna  Józseftől. 

karosszékében  hanyagon  eldőlve  látjuk  a  római  idők  bonvivantját ; 
fürtéi  között  szőlőág,  balkarjával  magához  öleli  » utolsó  szerel¬ 
mén  :  a  boros  edényt.  Szempilláit  már  alig  bírja  fölemelni  s  a 
helyzet,  a  melyben  előttünk  elterül,  azt  sejteti,  hogy  nemsokára  sze¬ 
relmének  utolsó  tárgyához  is  hűtelenné  lesz.  Ez  a  dőzsölő  római,  kit 


UTOLSÓ  SZERELEM 
Róna  Józseftől. 


Róna  egy  ékesebb  ember  alakjában  ábrázol,  igen  szép  akt-tanulmány 
s  arczán  a  megörökítésre  szánt  érzés  pompásan  tükröződik  vissza. 
A  művész  újabban  a  monumentális  szobrászat  terén  tett  sikeres 
kísérletet  Savoyai  Jenő  lovasszobrával.  Ez  a  szobormű,  ha  főalakjának 

magatartása  emlékeztet  is  Colleonira,  egészében  véve  erős  benyo- 

mást  keltő,  összhangzatos  alkotás,  melyet  Zenta  városától  méltán 
irigyelhet  a  főváros. 

Emlékmű-pályázatokon  nem  egyszer  sikerrel  versenyzett  Kallós 
Ede.  Művei  közül  a  jellemzés  erejével  s  a  kidolgozás  szabatosságá¬ 
val  tűnnek  ki  Bessenyei  György  nyíregyházai-,  és  Kölcsey  Ferencz 

nagykárolyi  emlékszobrai. 
Van  KALLÓSnak  egy  szép 
akt-tanulmánya  is,  a  renais- 
sance  finomságaira  emlékez¬ 
tető  Dávid. 

Senyei  Károly  sokoldalú¬ 
ságával  köti  le  figyelmün¬ 
ket.  Kaptunk  tőle  bájos 
reliefeket,  Hiúság  czimmel 
kitűnő  női  akt-tanulmányt, 
mint  monumentális  szobrász 
Magyarországi  Szent  Erzsé¬ 
bet  alakját  mintázta,  a  mint 
az  előtte  álló  gyermeknek 
kenyeret  ad,  az  igazságügyi 
palotán  Diadalszeker-é t  lát¬ 
hatjuk;  legeredetibb  és  leg¬ 
becsesebb  alkotása  azonban, 
szerintem,  az  a  kutszobor, 
mely  a  fővárosi  Vigadó  előtt, 
békával  incselkedő  gyerkő- 
czöket  ábrázol.  A  csoporto- 
zatnak  két  alakja  van;  mind¬ 
kettő  i4 — i  5  év  körüli  mez¬ 
telen  kamasz.  Az  egyik  térdére  ereszkedve,  lehajolva,  leselkedik  a  vízbe 
ugrani  szándékozó  kecskebékára.  Arczárói  és  balkezének  mozdulatáról 
leolvashatjuk,  hogy  szeretné  megcsípni  az  állatot,  de  az  undor  vagy 
félénkség  visszatartóztatja.  Szándékában  pajzán  kedvteléssel  társa  is 
akadályozza,  mert  a  jobbjában  tartott  kagylóból  vizsugárt  bocsát  a 


DÁVID 
Kallós  Edétől. 


HIÚSÁG 
Senyei  Károlytól. 

békára  s  azt  ez  által  figyelmessé  teszi  a  küszöbön  álló  veszedelemre. 
Az  elmés  gondolatot  igen  tetszetősen,  a  realisztikus  ábrázolás  sok 
előnyével  testesítette  meg  Senyei  Károly.  A  két  gyerkőcz  mozdulata 
a  megfigyelés  ritka  erejével  van  ellesve  s  annyira  mesterkéletlen  és 


A  KÉT  BORNEMISZA 
Teles  Edétől. 


mégis  összhangzatos,  hogy  a  csoportozat  minden  oldaláról  egyformán 
élvezhető.  A  meztelen  test  kultusza  magyar  szobrászati  művön  még 
alig  nyilatkozott  meg  több  bájjal,  mint  Senyei  Károly  szoborcso- 
portozatán  és  nagy  érdeme  a  kútszobornak  az  is,  hogy  pajzán  kama¬ 
szai  a  magyar  föld  szülöttei.  Arczukon,  mozdulataikban  a  magyar 

parasztgyerek  elevensége,  ravaszsága,  elméssége  és  bátorsága  nyilat¬ 
kozik  meg  ritka  őszinteséggel.  Senyei  Károly  a  legutóbbi  időkben  a 
budai  királyi  palota  számára  készített  nagyhatású  dekoratív  szobor¬ 
műveket. 

A  kecses  ábrázolásra  Loránfy  Antal  az  Első  leczké- ben,  Telcs 
Ede  a  Két  Bornemiszá-ban,  Lukácsy  Lajos  JÉm-jában,  Radnai  Béla 


NINCS  ÉDESEBB,  MINT  A  MÉZ 
Teles  Edétől. 


kitünően  mintázott  gyermekszobraiban,  Szárnovszky  Ferencz  a  Fuvolás 
gyermek- ben  adtak  példákat. 

Az  utóbbi  Garai  János  emlékével  a  monumentális  szobrászat 
terén  is  nem  közönséges  sikert  aratott,  szép  plaquette-jeivel  pedig 
az  amateurök  érdeklődését  kötötte  le.  —  Jankovics  Gyula  Liba¬ 
tolvaj -á  bán,  a  Vízözön- ben,  utóbb  pedig  Szent  Asztrik-nab  Pannon¬ 
halmára  készített  emlékszobrában  egyrészt  eleven  és  lendületes  tehet¬ 
ségének,  másrészt  pedig  monumentális  érzékének  adta  bizonyítékait; 


PLAQUETTE 
Szárnovszky  Fcrencztő!. 


EREM 

Szárnovszky  Ferencztől. 


EREM 

Beck  Ö.  Fülöptől. 

Ligeti  Miklós  Adám  és  Évá-h&n  a  mintázás  finomságával  keltett 
érdeklődést;  míg  Margó  Ede  A  gyermek  agóniája  czimű  relief¬ 
jében  ritka  sikerrel  azt  a  nehéz  föladatot  oldotta  meg:  miként  lehet 
a  szobrászatban  egy  pathologikus  mozzanatot  olyaténképpen  ábrázolni, 
hogy  az  a  realisztikus  fölfogás  daczára  se  váljon  visszatetszővé. 


LIBATOLVAJ 
Jankovics  Gyulától. 


Tóth  István  művei  közül  kiválik  a  Boszu ,  mely  abban  a  pilla¬ 
natban  mutatja  be  a  természet  fiát,  a  mint  a  kezében  tartott  kő¬ 
darabbal  éppen  lesújtani  készül  ellenfelét.  Ebben  a  szoborműben  nagy 
szenvedély  nyilatkozik  meg  ritka  energiával. 

Az  állatok  mintázásában  nehány  év  előtt  Bezerédi  Gyula  tette 

A  GYERMEK  AGÓNIÁJA 
Margó  Edétől. 


az  első  szerencsés  kísérletet  a  Bolliázkodó  kutyá-val.  Utána  jött  ifjabb 
Vastagh  György,  a  ki  már  csaknem  kizárólag  állatok  ábrázolására 


HALDOKLÓ  I1ARCZOS 
Tóth  Istvántól. 

szenteli  kiváló  tehetségét.  Jel- 
lemzetes  tehenei,  bikái,  melye¬ 
ket  a  földmívelésügyi  minisz¬ 
térium  megbízásából  mintá¬ 
zott,  mint  megannyi  kisebb 
műtárgyak,  nagy  figyelmet  kel¬ 
tettek,  az  1900-diki  párisi 
nemzetközi  kiállítás  számára 
készített  Csikós- a  pedig  arra 
van  hivatva,  hogy  neki  a 
művészek  nagy  versenyében 
is  elismerést  szerezzen. 

Ma  már  temetőkertjeink 
sem  állanak  művészi  disz  nél¬ 
kül.  Donáth  Gyula,  ki  előbb 
a  fővárosi  vigadó  s  az  opera¬ 
ház  számára  készített  szobrai¬ 
val,  azután  kecses  renaissance- 


kutjával  keltett  figyelmet,  újabban  a  sir- 
szobrok  tervezésébe  vitt  be  sok  költői 
érzést.  Legismertebb  művében:  Huszár 
Adolf  emlékében,  a  görög  mythologia 
és  a  keresztény  vallás  jelképeit  egyez¬ 
tette  össze  sok  szerencsével.  A  közép- 
magasságú  talapzatra  keresztet  állított, 
eléje  keresetlen  voltával  imponáló  hely¬ 
zetben  a  párkák  egyikét  helyezve,  a  mint 

éppen  az  élet  fonalát  a  jobb  kezében 

BOSZU 

Tóth  Istvántól. 


PLAyUETTE 
Beck  Ö.  Fülöptől. 


348 


SZANA  TAMÁS 


tartott  ollóval  elmetszi.  Félrefordított,  fájdalmas  arcza  azt  fejezi  ki, 
hogy  a  fiatal,  reményteljes  élet  kioltása  még  neki,  a  könyörtelennek 
is  fájdalmat  okoz.  Egy  másik  síremléke  szomorúan  maga  elé  tekintő, 


SZAMARAK 

Ifjabb  Vastagh  Györgytől. 


ülő  női  alakot  ábrázol,  ölében  pálmaágakkal.  Ez  a  szobormű  Ligeti 
Antal,  a  jeles  tájfestő  hamvai  felett  emelkedik.  Ugyancsak  ő  gyönyörű 
emléket  tervezett  a  Vajda  János  sírja  fölé  is. 


BIVALYOK 

Ifjabb  Vastagh  Györgytől. 

Holló  Barnabás  az  újabb  magyar  történet  emlékezetesebb  ese¬ 
ményeiről  készít  nagyobbszabású  bronz-reliefeket.  Széchenyi  megala¬ 
pítja  a  magyar  tudományos  akadémiát  czimű  műve  az  Akadémia 
épületének  falába  van  illesztve,  s  egyike  a  magyar  dekoratív  szob¬ 
rászat  életteljesebb  alkotásainak.  A  nap  történetének  szolgálatában 


HUSZÁR  ADOLF  SÍREMLÉKE 
Donáth  Gyulától. 


áll  Beck  Ö.  Fülöp,  ki  mesterileg  mintázott  érmeivel  a  külföld  jobb 
éremvésőinek  magaslatára  emelkedik. 

Néhány  esztendő  óta  nemcsak  magában  a  fővárosban,  de  a 
vidéken  is  annyi  új  szobormű  hirdeti  az  utókornak  a  nagyok  iránt 
érzett  kegyeletét,  hogy  mindegyiket  külön-külön  méltatni  vagy  csak 

fölemlíteni  is  alig  lehetséges.  Az  ilyen  emlékművek  tervezése  ma 
már  több  művésznek  ad  tisztességes  foglalkozást.  A  magyar  szobrá¬ 
szok  száma  folyvást  szaporodik  s  míg  a  század  első  felében  Budán 
és  Pesten  csak  egy-két  művész  tengette  az  életét  plasztikai  művek 


VAJDA  JÁNOS  SÍREMLÉKE 
Donáth  Gyulától. 

alkotásából :  napjainkban  a  valamire  való  művésznek  mindig  akad 
foglalkozása.  Mátray  Lajos,  Köllő  Miklós,  Szász  Gyula,  Szécsi 
Antal,  FÜhrer  Richárd  műtermeiben  folyvást  készülnek  nagyobb 
vagy  kisebb  igényű  szoborművek  s  újabban  a  plasztikus  képmások 
is  nagyon  megszaporodtak. 

Örvendetes  tünemény,  hogy  fiatalabb  szobrászaink  lassankint  a 
körülöttük  pezsgő  életet  is  észreveszik.  A  salonok  díszítésére  szánt 
apróbb  szoborművek  készítése  ma  már  több  buzdításra  érdemes 
fiatal  tehetséget  foglalkoztat.  Senyei  Károly  Szüretelő- je  és  Kurucz 


SIRSZOBOR 
Donáth  Gyulától. 


lovas- a  olyan  művek,  melyeket  az  olasz  Bardella  bájos  apróságai  mellé 
szégyenkezés  nélkül  állíthatunk.  Majd  eljön  az  idő,  és  talán  már 
nem  sokára,  mikor  a  magyar  népet  munkájánál  is  fölkeresik  szob¬ 
rászaink,  s  kiállításainkon  mind  nagyobb  és  nagyobb  számmal  fognak 

45 

feltűnni  az  olyan  élettől  pezsgő,  jcllemzetes  alakok,  mint  a  minőket 
Meunier  a  belga  földművesek,  bányászok  és  iparosok  osztályából 
mintázott.  És  találkoznak  művészek  (Kiss  György  már  megnyitotta 
a  sort),  kik  délczeg  és  rátartós  katonáinkhoz  folyamodnak  mintákért. 
Milyen  kedves  szobadíszek  volnának  ezek  a  magyar  népies  alakok 


A  KURUCZ  LOVAS 
Senyei  Károlytól. 

és  csoportozatok,  ha  valaki  az  Izsó  Miklós  vagy  a  Fadrusz  János 
erős  fajszeretetével  és  lelkesedésével  fordulna  feléjük.  Ezek  a  szobor¬ 
művek  nemcsak  nálunk,  hanem  a  magyar  élet  iránt  érdeklődő  kül¬ 
földön  is  keresett  tárgyakká  válhatnának,  mert  hiszen  a  magyar  nép, 
mindent  nivelláló  korunkban  is  megőrizte  sajátos  eredetiségét  s  ezzel 

együtt  érdekességét.  És  szobrászainknak  elvégre  is  meg  kell  barát¬ 
koznak  azzal  az  eszmével,  hogy  a  salonok  számára  is  dolgozzanak, 
mert  hiszen  nyilvános  tereket  vagy  gyűjteményeket  díszítő  művek 
alkotására  ritkábban  nyílik  alkalom,  míg  a  kisebb,  intim  jellegű  szo¬ 
borművek  közönsége  —  reméljük  és  hiszszük  — ■  egyre  nagyobb  lesz. 

ÚJABB  IRÁNYOK.  —  NATURALISMUS,  VERISMUS,  IMPRESSIONISMUS.  —  VISSZATÉRÉS  AZ 
IDEALISMUSHOZ.  —  SYMBOLISMUS.  —  AZ  UTÁNZÓK  IIADA.  —  A  NAGYBÁNYAI  FESTŐ¬ 
ISKOLA.  —  AZ  ÚJABB  FESTŐ-MŰVÉSZEK  ELŐNYEI  ÉS  FOGYATKOZÁSAI. 


A  végéhez  közeledő  xix.  század  a  képző-művészetben  is  egész 
sorát  szülte  meg  az  új  irányoknak  és  iskoláknak.  Az  utolsó  két 
évtizedben  csaknem  rohamosnak  mondható  gyorsasággal  új  formák 
tűntek  fel,  a  fölfogásnak  addig  ismeretlen  módjai  igyekeztek  testet 
ölteni.  A  naturalismusnak  ugyan  még  folyvást  feltűnően  sok  követője 
akadt  a  művészek  között,  az  igaz  ürügye  alatt  azonban  már  oly 
közel  járt  a  torzhoz,  az  elcsufítotthoz,  hogy  csakis  Courbet  és  Bastien 
Lepage  lángelméje  tudta  elfogadhatóvá  tenni,  míg  az  utánzók  nagy 
seregénél  csak  arra  szolgált,  hogy  fölkeltse  a  közönség  tiltakozását 
s  vágyat  ébreszszen  új  irányok  fölszinre  jutása,  új  iskolák  alakulása 
után.  A  visszahatásnak  okvetlenül  be  kellett  következnie  s  az  a 
visszahatás  már  az  ideális  felé  való  közeledést  is  jelentette. 

A  naturalismus,  a  verismus  sokak  előtt  úgy  tűnt  föl,  mint  az  igaz 
művészettel  összeférhetetlen  valami  s  megszületett  az  impressionista 
iskola,  mely  kerülte  a  természet  élesen  hangsúlyozott,  részletező  máso¬ 
lását  s  minden  természeti  tüneményt  összhangzatos,  szemeinknek  jól¬ 
eső  színfoltokkal  igyekezett  kifejezni.  Ez  az  irány  azonban  még  csak 
az  ábrázolás  módjában  jelentett  visszatérést  az  ideálishoz,  s  nem 
elégítette  ki  azokat,  a  kik  azt  kívánták,  hogy  a  művész  a  saját 
életét  élje,  és  a  saját  egyéniségének  adjon  kifejezést  alkotásaiban. 
Az  ilyen  raffinált  lelkek  a  művészetben  minden  megállapodást,  minden 
szünetelést  veszedelemnek  találnak;  nem  követik,  nem  utánozzák  a 
régi  mestereket,  s  törekvésük  oda  irányul,  hogy  a  nyilvános  gyűjte- 


SZÁZ  ÉV  A  MAGYAR  MŰVÉSZET  TÖRTÉNETÉBŐL  357 

menyekben  látható  művektől  elütő,  az  egyéniség  bélyegét  élesen 
magukon  viselő  alkotásokkal  szerepeljenek.  Teljesen  mentek  a  natu- 
ralistikus  hajlamoktól,  styl  után  törekednek  s  a  stylt  az  egy¬ 
szerűsített  igazságban  keresik,  melyet  minden  jelentéktelen  részlettől 
megtisztítva,  a  maga  természetes  lényében,  tipikus  megjelenésében 
igyekeznek  visszatükröztetni.  Szerintük  a  fénynek,  a  vonalak  irányá¬ 
nak,  a  színek  valeurjének  meghatározható  lényege,  lelke  van  s  ennek 
megszólaltatásával  buzgólkodnak  az  eszme  plasztikus  ábrázolásán, 
annak  valamely  műben  való  symbolizálásán.  Ezek  a  művészek,  Balsac- 
hoz  hasonlólag,  az  alak  intimitását  hangsúlyozzák,  s  tárgyaikhoz 
talán  még  több  áhítattal  nyúlnak,  mint  nyúltak  egykor  a  primi¬ 
tívek.  Alakjaikat  csaknem  immaterialisokká  teszik,  úgy  azonban,  hogy 
azok  mégis  emberiek  maradjanak  s  a  modernség  lehellete  fusson 
végig  konczepczióikon.  Törekvésük,  hogy  a  művészetet,  a  modern  vív¬ 
mányok  figyelembe  vételével,  visszatereljék  a  szép  kultuszához,  s  egy 
új  festészeti  technikát  teremtsenek  meg,  mely  szakítva  az  akadémikus 
paletták  komorságával,  a  színek  egymásra  hatását  megfigyelje,  s 
olyan  festményt  állítson  elő,  melyen  az  alkotó  színfoltok  teljes  össz¬ 
hangzásban  állanak.  A  neo-impressionisták  vagy  symbolisták  nem 
másolják  szolgailag  a  természetet,  hanem  tolmácsolni,  symbolizálni 
igyekeznek  annak  jelenségeit,  mindenik  az  után  a  benyomás  után, 
melyet  a  természet  látása  a  művészkedélyre  gyakorol.  Nem  a  reális- 
must  keresik,  a  mi  szerintük  üres  szó,  hanem  új  művészet  létesítésén 
törekesznek,  új  gondolatot  új  módon  tolmácsolva. 

Mindezek  az  irányok  nem  nálunk  ütötték  föl  először  a  fejüket, 
de  kisebb  és  nagyobb  gyorsasággal  a  mi  művészetünkbe  is  utat 
törtek,  megteremtvén  az  utánzók  hadát  is,  mint  ez  rendesen  történni 
szokott.  A  naturalisták,  különösen  Bastien  Lepage,  erős  nyomokat 
hagytak  képírásunkban,  s  a  nyolczvanas  évek  franczia  impressionis- 
musa  a  tehetséges  és  tehetségtelen  fiatal  művészek  egész  csoportját 
csábította  a  hatásos  színfoltok  keresésére  s  ezzel  egyidejűleg  a  rajz 
teljes  elhanyagolására.  A  nagy  angol  symbolisták  nem  jutottak  el 
hozzánk;  de  ezek  német  és  osztrák  követői  már  nálunk  is  találtak 
utánzókra,  a  kik  azonban  eddig  még  csak  annyit  tudtak  elérni,  hogy 

a  közönséget  ítéletében  megzavarják.  A  laikus  csodálkozva  áll  meg 
vásznaik  előtt,  szemét  tágra  mereszti,  nagy  kíváncsisággal  keresi  a 
magyarázatot,  de,  úgy  látszik,  hogy  megbarátkozni  még  nem  tud 
velők.  Ha  mégis  elejt  egy-két  dicsérő  szót,  azért  történik,  hogy  hátra- 
maradottsággal  ne  vádolják  a  szakértők. 

A  közönség  nagy  részének  megütközése  és  habozása  könnyen 
érthető.  Az  újítók  bármely  téren  csak  akkor  hódíthatnak,  ha  erős 
egyéniség,  tudás  és  meggyőződés  sugárzik  felénk  alkotásaikról. 
Az  ilyenek  megtalálják  a  módját  annak,  hogyan  lehet  érzéseiknek, 
gondolataiknak  művészi  alakot  adni,  hogyan  lehet  a  kifejező  eszközök 
rendszerét  megalapítani.  Ezek  igazi  mesterek,  kik  érthetőkké  tudják 
tenni  magukat,  még  akkor  is,  ha  első  pillanatra  különczködőknek  vagy 
homályosaknak  látszanak.  Az  utánzók  azonban  ilyen  hatás  elérésére 
éppenséggel  nem  képesek.  Az  a  modor,  melyet  a  mester  lángelméjével 
reánk  erőszakol,  az  utánzóknál  konvenczióvá  válik,  elkopottá,  unal¬ 
massá  és  bosszantóvá  lesz.  Nem  tudjuk  megérteni  és  megszeretni 
őket,  mert  nem  magukból,  hanem  mások  műveiből  merítettek,  s  az 
eredetiséget  legtöbbször  abban  keresik,  hogy  oktalan  és  bántó  túl¬ 
zásba  esnek. 

Tévedés  volna  azonban,  ha  valaki  ezekből  az  észrevételekből 
azt  a  következtetést  akarná  levonni,  hogy  a  művészetekben  a  forra¬ 
dalmárok  veszedelmesek,  s  a  fiatal  művész-nemzedék  jobbat  sem 
tehet,  mint  ha  az  általános  hitelnek  örvendő  régi  iskolák  ismert  chab- 
lonait  minden  okoskodás  nélkül  elfogadja.  Nem,  sőt  ellenkezőleg,  a 
művészetekben  mindig  kóros  állapot  következik  be,  valahányszor  az 
iskolák  absolut  tekintélyekké  emelkednek  s  ellenmondást  nem  ismerő 
törvényeket  diktálnak  a  növendékek  elé.  A  tanítvány  így  megszokja 
azt,  hogy  a  mester  szavára  esküdjék  s  az  igazság  önálló  kutatását 
feleslegesnek  tekintse.  Ragaszkodik  az  iskola  minden  reczeptjéhez : 
előre  megállapított  szabályok  szerint  tervez,  komponál,  alkalmazza  a 
világítás,  törvényeit,  keveri  a  színeket,  s  e  közben  észre  sem  veszi, 
hogy  a  pontosan  előirt  munka  végezésébcn  a  saját  egyéniségét  tel¬ 
jesen  elveszítette  s  a  legjobb  esetben  is  csak  ügyesen  másoló  mester¬ 
ember  vált  belőle. 

A  fiatalabb  művész-nemzedékből  az  egyéniség  előjogait  senki 
sem  igyekszik  annyira  feltűnő  módon  érvényesíteni,  mint  Rippl  Rónai 
József.  Párisban  nevelkedett  s  az  ottani  élet  ideges  izgatottságát  hozta 
hozzánk  magával.  A  külső  hatások  iránt  rendkívül  fogékony,  de  bizo¬ 
nyos  fokig  beteges  szellem,  ki  irtózik  a  napfénytől  s  ködös  félhomály¬ 
ban  szereti  látni  a  világot.  Szemét  bosszantják  a  határozott,  eleven 
formák  s  helyettök  képein  szétfoszló  színfoltokat  alkalmaz.  Az  élet 
szomorú  oldalát:  az  elcsüggedés,  lemondás,  kétségbeesés  jeleneteit 
ábrázolja  legszívesebben.  Asztalra  könyökölő,  búslakodó  nő-alakjával 


KUGLIZÓK 
Rippl  Rónai  Józseftől. 


sokakat  mélyen  meghatott;  Temető- je  pedig  a  megsemmisülés  kínos 
érzetét  keltette  föl  bennünk,  jóllehet  bizarr  ábrázolási  modora  ezen 
a  képen  már-már  a  komikum  határait  érinti.  Kuglizók  czimű  festménye 
ellenben  egyik  szép  példája  az  őszinte  ábrázolásnak.  Alakjait  itt  is  az 
est  félhomályában  vezeti  elénk,  de  ez  a  félhomály  csak  érdekesebbé 
teszi  a  jelenetet.  Ezek  a  játék  szenvedélyébe  merült  franczia  nyárs¬ 
polgárok  az  élet  hatását  gyakorolják  reánk :  az  egyiken  a  kíváncsiság, 
a  másikon  a  nyerés  vágya  tükröződik  vissza  a  bámulatos  megfigye¬ 
léssel  választott  mozdulatokban.  Rónai  egyike  a  legjobb  rajzolóknak; 
ez  a  tulajdonsága  azonban  nem  a  nyers  körvonalak  alkalmazásában 
nyilatkozik  meg,  hanem  a  színfoltok  elhelyezésében  s  a  világításban. 

Saját  külön  világában  él  Kaczíány  Ödön  is,  a  romantikus  kedélyű 
tájképiró.  Legszívesebben  az  elhagyatott,  romladozó  várakat,  az  éjjeli 
élet  misztikus  hangulatait  festi,  tartalmassága  azonban  nem  minden 
művéből  sugárzik  felénk  teljes  erővel.  Sokszor  érezzük,  hogy  tökéle¬ 
tesebbet  is  tudna  nyújtani,  ha  tehetségének  kifejtésére  nem  hiányoz¬ 
nék  az  alkalmas  légkör  s  a  kellő  nyugalom. 

Míg  Rónai  és  Kaczíány  csaknem  mindig  a  borús,  misztikus  han¬ 
gulatok  tolmácsa:  Vaszary  János  éltető  eleme  a  világosság.  Legjobb 


ZÁRDATEMPLOM-ROMOK 
Kaczíány  Ödöntől. 


genre-  és  tájképei  teljes  napfényben  fürdenek.  Intensiv  világításában 
a  színek  és  vonalak  szemeink  előtt  sokszor  vibrálni  kezdenek  s  a 
nap  melege  árad  felénk.  Ez  a  fiatal  művész  szoros  intimitásban  él 
a  természettel  s  főleg  ez  a  tulajdonsága  kölcsönöz  értéket  a  művei¬ 
nek.  Poetikus  kompozicziója,  az  Aranykor,  pár  év  előtt  általános  fel¬ 
tűnést  keltett. 

Erőteljes  és  sokoldalú  tehetség  Fényes  Adolf,  kinek  a  szegény¬ 
ség  és  nyomor  kifejezésére  szinte  külön  előadási  módja  van.  Bátor 

rajza  és  sajátos  festési  modora  eddig  a  Pletykázók- bán  s  a  Család¬ 
ban  szerzett  legtöbb  elismerést  részére.  Tájképein  a  természet  mély 
megfigyelése  nyer  bravouros,  egyéni  kifejezést. 

A  természet  odaadó  kultusza  jellemzi  azt  a  fiatal  festőcsoportot 
is,  mely  néhány  év  óta  minden  nyáron  Nagy-Bányán  üti  fel  sátor¬ 
fáját  s  az  ősz  folyamán  a  fővárosban  külön  kiállítást  rendez  művei¬ 
ből.  Némelyek  e  nagybányai  csoport-nk\  keresik  a  magyar  secessiót. 
Ez  az  elnevezés  azonban  csak  akkor  alkalmazható  reájok,  ha  alatta 
csak  a  chablonos  munkával  való  szakítást  értjük.  Az  a  secessio, 


ARANYKOR 
Vaszary  Jánostól. 

mely  az  egyént  igen  sokszor  a  tárgyi  igazság  rovására  igyekszik 
elénk  állítani  s  különösen  az  osztrák  szomszédoknál  a  nevetséges 
hóbortok  és  képtelen  túlzások  megteremtője  lesz,  a  nagybányai  fiatal 
festőknél  ismeretlen  vagy  legalább  is  nagyon  szórványosan  jelentkezik. 
Ők  alapjában  véve  veristák,  kik  lázas  buzgalommal  az  igazságot  és 
őszinteséget  keresik.  Egy  részük  az  isarparti  szép  városból  jön  hoz¬ 
zánk.  München  mozgalmas  művészeti  életében  sok  megfigyelésre  érde¬ 
mes  tanulságot  nyújt  a  fiatal  képirónak.  Megismeri  ott  az  iskolák 
chablonjait;  de  megismerheti  a  híres  nemzetközi  tárlatokban  a 

modern  művészet  hatalmas  áramlatait  is,  melyek  arra  vannak  hivatva, 

hogy  minden  felesleges  nyűgöt  és  korlátot  elsodorjanak.  A  mi  fiatal 
festőink  látták  ezt  a  nagy  evolucziót  s  föl  tudták  fogni  annak  jelentő¬ 
ségét.  Megértették,  hogy  közvetlenségre,  igazságra  kell  törekedniök, 


A  CSALÁD 
Fényes  Adolftól. 


ha  azt  akarják,  hogy  a  közönség  is  megértse  és  átérezze  azt,  a  mit 
neki  elmondani  akarnak.  És  mert  érezték,  hogy  ezt  az  igazságot  a 
műtermek  négy  fala  közt  hiába  keresik:  elmentek  Nagy-Bányára,  az 
anyatermészet  ölére,  az  Isten  szabad  ege  alá. 

A  nagybányaiak  forrásban  levő  tehetségek,  de  függetlenségre 
törekszenek  mindannyian  s  Hollósy  Simont  is  bizonyára  csak  azért 
tekintik  vezérüknek,  mert  már  régebb  idő  óta  áll  a  közös  czél  szol¬ 
gálatában,  s  legbuzgóbb  hirdetője  a  művészi  függetlenség  tanának.  — 


ELHAGYATVA 
Fényes  Adolftól. 


Legkészebb  emberek  köztük  kétségen  kívül  Grünwald  Béla  és 
Ferenczy  Károly.  Grünwald  Béla  igazi  poetikus  kedély,  s  való¬ 
színűleg  mindig  mélyen  meghatva  ül  a  vászna  elé,  hogy  vona¬ 
lakban  és  színekben  adjon  kifejezést  érzelmeinek  és  hangulatainak. 

S  mert  maga  meg  van  hatva:  megkapja  s  hangulatba  ringatja  a 
nézőt  is.  Művei  közül  az  Est  a  tanyán  s  a  Holdkelte,  a  falusi  élet 
egész  poesisát  sugározzák  felénk.  Különösen  szép  és  igaz  a  Holdkelte 
misztikus  világításával.  Ferenczy  Károly  a  mély  érzések  és  hangu- 


MADÁRDAI. 
Ferenczy  Károlytól. 


latok  tolmácsa.  Sokat  várhatunk  Glatz  Oszkártól,  ki  sokoldalúságával 
is  figyelmet  kelt.  Látunk  tőle  jól  megfigyelt  tájképeket,  jellemzetes 
figurális  dolgokat  s  arczképei  közül  egyik-másik  a  karakterizálás  erejé¬ 
vel  hat  reánk.  Thorma  János,  Nyilasy  Sándor,  Horthy  Béla  és  Réty 
István  erős  forrásban  levő  fiatal  tehetségek.  A  nagybányai  festők  szere- 

tettel  végzik  föladatukat,  s  az  a  törekvésük,  hogy  olyan  művekkel 
álljanak  elő,  melyek  kizárólag  az  ő  sajátjuk,  az  ő  művészi  egyéniségük 
megnyilatkozása.  Ez  teszi  érdekessé  őket  akkor  is,  ha  ma  még 
túlságos  előszeretettel  azért  keresik  a  misztikust,  a  félhomályt,  hogy 
azzal  elleplezzék  a  tudás  fogyatékosságát.  Mert  tagadhatatlan,  hogy 
úgy  a  nagybányaiak,  mint  a  magokat  impressionistáknak  valló  fiatal 
képírók  igen  sokszor  elhanyagolják  a  szabatos,  biztos  rajzot,  s 
mindent  csak  sejtetni  akarnak  a  szemlélővel. 

Az  elnagyolás,  melyet  nálunk  sokan  a  genialitás  jelének  tekin- 


HAJNAL 
Szlányi  Lajostól. 


tenek,  rendesen  a  fiatalság  betegsége.  És  csakugyan,  olykor  figyelemre 
nagyon  érdemes  tehetségek  is  beleesnek,  részint  a  felületes  rajztudás 
miatt,  részint  meg  csak  azért,  mert  nem  akarnak  letaposott  útakon 
haladni,  s  irtóznak  attól  a  gondolattól,  hogy  a  közönség  színe  elé 
»kinyalt«  képekkel  álljanak.  A  nagybányai  csoporton  kívül  fiatalabb 
tájképfestőink  közül  Olgyay  Ferencz,  Szlányi  Lajos  és  Bosznay  István 
szenvedtek  eleinte  az  elnagyolás  betegségében.  Széles  és  bizonytalan 
színfoltjaikban  sokáig  hiába  kerestünk  formákat.  Az  újabb  kiállítások 
azonban,  örömünkre  azt  mutatják,  hogy  ma  már  nagyobb  figyelmet 
fordítanak  a  jellemző  részletek  megfigyelésére  és  kidolgozására.  Képeik, 

melyek  első  időkben  sem  voltak  az  érzés  híjával,  most  már  érthetőb¬ 
bekké  s  ennélfogva  élvezhetőbbekké  is  váltak.  Bennök  jeles  művé¬ 
szeket  nyert  tájfestészetünk,  mert  megvan  bennök  az  érzés  meleg¬ 
sége,  közvetlensége  s  megvan  most  már  az  az  adomány  is,  hogy 


ŐSZSZEL 
Bosznay  Istvántól. 


érzéseiket,  hangulataikat  biztosabb,  kifejezőbb  formában  tudják  közölni 
velünk. 

Legújabb  tájfestőink  közül  Mihalik  Dániel  az  érzés  finomsá¬ 
gával,  a  kifejezés  energiájával  és  közvetlenségével  tűnik  ki.  Biztos, 
jó  utón  haladnak  Pongrácz  Károly,  Kárpáthi  Rezső  s  csak  nem¬ 
rég  tűnt  fel  intensiv  megfigyelésével  a  fiatal  Major  Jenő.  Kezdi 

Kovács  László  és  Rubovics  Márk  tehetségük  kifejtésében  nem 
mindig  egyformán  szerencsések  és  Szikszay  Ferencz  ezideig  csak 
finom  szinérzékével  keltett  figyelmet. 

Tagadhatatlan,  hogy  az  utolsó  évtized  folyamában  feltűnt  művész- 


T  EL 

Mihalik  Dánieltől. 


nemzedék  egy  részének  tétovázása  és  irányatlansága  első  sorban  a 
művészeti  viszonyok  rovására  Írandó.  Talán  nem  volt  még  olyan  kor, 
melyben  a  különböző,  egymással  éles  ellentétben  álló  irányok  oly  szédü¬ 
letes  gyorsaságban  követték  volna  egymást,  mint  követték  a  csak  imént 
letűnt  század  utolsó  éveiben.  A  finomabb  szellemek  érezték,  hogy 
bizonyos  formák,  bizonyos  kifejezési  módok  elavultak,  hogy  mással, 

a  kor  szellemének  megfelelőbbel,  kell  pótolni  azokat.  Hogy  azonban 
milyen  legyen  ez  az  új  forma:  azzal  ma  még  nem  vagyunk  tisztá¬ 
ban.  Minden  új  irány,  minden  új  evolutio  csalhatatlanságot  s  ezzel 
együtt  egyeduralmat  követel.  Hogy  melyiké  lesz  a  győzelem:  most 
még  nem  bizonyos.  Egyet  azonban  a  csalódás  félelme  nélkül  is  meg 
lehet  jósolni.  Azok  a  túlcsapongások,  azok  a  szertelenségek,  melyek¬ 
kel  egyik-másik  »új  irány «  igyekszik  biztosítani  diadalát,  hosszabb 
hitelre  nem  számíthatnak.  Nem,  még  akkor  sem,  ha  —  mint  azt  az 
irodalmi  kritika  terén  már  megkísérlették  —  tudományos  alapon 
igyekeznek  kimutatni  és  bebizonyítani  létezési  jogosultságukat. 

A  művészet  nem  egyes  művelt  szellemek  kizárólagos  sajátja  és 
fényűzési  czikke,  hanem  közös  birtoka  az  egész  emberiségnek,  mely 
a  mesterek  alkotásaiban  lelki  fölmagasztosulást  keres.  Az  emberiség 
javára  szabadon  csergedező  forrás,  melyből  az  üdülést  kereső,  legyen 
szegény  vagy  gazdag,  művelt  vagy  csiszolatlan,  minden  akadály  nél¬ 
kül  meríthet.  Ezt  a  magasztos  rendeltetését  a  művészet  azonban 
csak  akkor  töltheti  be,  ha  mindenki  értelméhez,  szívéhez  szólani 
képes;  ha  sajátos  nyelve:  a  forma,  melyben  megnyilatkozik,  mind¬ 
nyájunk  által  érthető.  Ilyen  volt  a  művészet  virágzásának  tetőpont¬ 
ján  s  ilyennek  kell  maradnia  mindvégig,  ha  ismeri  és  követni  akarja 
nemes  föladatát. 


VII. 


A  KORMÁNY  INTÉZKEDÉSEI  A  SZÉPMŰVÉSZETEK  ÉRDEKÉBEN.  —  A  KÉPZŐMŰVÉSZETI 
EGYESÜLETEK.  —  A  SZÉP  SZERETETÉNEK  TERJEDÉSE.  —  A  MAGYAR  NEMZETI  MŰVÉSZET. 


Magyarország  a  legújabb  időkben  annyit  tett  és  tesz  a  képző¬ 
művészetek  érdekében,  mint  aránylag  Európa  egyetlen  állama  sem. 
Mintha  csak  századok  mulasztását  akarta  volna  egyszerre  helyre¬ 
hozni  :  a  fővárosban  szakértelemmel  fölszerelt  művészeti  tanintézeteket 
létesített,  s  a  millennium  fényes  ünnepélyeinek  alkalmából  a  törvény- 
hozás  útján  nagyszabású  Szépművészeti  Muzeum  létesítését  határozta 
el,  melynek  fényes  palotája  pár  év  múlva  már  a  Képzőművészeti  Tár¬ 
sulat  házának  szomszédságában  fog  emelkedni.  Ennek  a  Szépművé¬ 
szeti  Múzeumnak  tágas  és  diszes  termei  fogadják  magukba  az 
egykori  Esterházy-képtárt,  mely  hosszú  időn  át  Bécs  egyik  neve¬ 
zetessége  volt,  továbbá  a  Nemzeti  Muzeum  szépen  szaporodó  kép¬ 
tárát,  melyben  a  modern  festészet  és  szobrászat  jobb  termékeit 
gyűjtik  össze.  Az  eképp  egyesített  képtárak,  gazdagodva  azokkal  a 
műtárgyakkal,  melyeket  a  kormány  a  millennium  alkalmából  a  Szép- 
művészeti  Muzeum  gyarapítására  megszavazott  százezrekből  vásá¬ 
roltatott  össze,  már  tekintélyes  gyűjteményt  képeznek,  s  bizonyára 
nagy  befolyással  lesznek  arra,  hogy  a  fiatalabb  művész-nemzedék 
az  ország  fővárosában  is  fejleszthesse  az  Ízlését  s  a  jobb  példány¬ 
képek  tanulmányozása  czéljából  ne  kelljen  külföldre  vándorolnia  már 
akkor,  mikor  tehetségének  nemzeties  irányban  való  fejlődése  még  a 
hazai  légkörben  való  maradást  javasolja. 

Ez  a  Szépművészeti  Muzeum  tagadhatatlanul  hatalmas  ténye¬ 
zője  lesz  hazánkban  a  képzőművészeti  oktatásnak.  A  fiatal  tehet- 

4/ 


SZANA  :  SZÁZ  ÉV. 


SZANA  TAMÁS 


370 

ségek  czélirányosabb  képeztetése  és  támogatása  azonban  csak  egyik 
eszköze  nálunk  a  szépművészetek  felvirágzásának.  Hiába  támadnak 
izmos  művészi  tehetségek ;  egyik-másik  képírónk,  szobrászunk  nagyobb 
szabású  alkotásaival  a  külföldön  is  hiába  szerez  dicsőséget  a  magyar 
névnek,  ha  a  nagy  közönségben  még  mindig  hiányzik  a  fogékonyság 
arra,  hogy  a  művészetek  valódi  jelentőségét  félismerje,  azok  szív-  és 
léleknemesítő  hatását,  sőt  a  nemzet  közgazdászati  életében  is  számot- 


A  KÉPZŐMŰVÉSZETI  TÁRSULAT  UJ  PALOTÁJA. 


tevő  szerepét  kiérezze.  Míg  a  művészet  csak  a  kormány  kegyelem¬ 
kenyerét  eszi  vagy  legfölebb  arra  szolgál,  hogy  a  születési  és  pénz- 
arisztokráczia  fényűzési  vágyát  kielégítse :  biztos  otthonra  nálunk  nem 
találhat.  A  művészet  szeretetének  be  kell  hatolni  a  társadalom  min¬ 
den  rétegébe;  kell,  hogy  fölemelő,  nemesítő  hatását  a  középosztály 
is  érezze,  ne  csak  azok,  kiket  a  sors  kegye  földi  javakkal  dúsan  meg¬ 
áldott.  Mindez  pedig  nem  történhetik  meg  egy  csapásra,  rövid  egy¬ 
két  esztendő  alatt ;  a  talajt  már  az  iskolákban  elő  kell  készíteni 
olyaténképpen,  hogy  a  kis  gyermek  szívébe  is  becsepegtessük  a  szép- 

nek  szeretetét  s  Ízlését  a  szépművészetek  termékeinek  bemutatásával 
és  magyarázásával  fejleszszük  fokozatosan.  Az  a  gyermek,  az  a 
fiatal  ember,  a  kit  ilyen  szellemben  nevelnek  föl,  a  közéletbe  magával 
viszi  a  szép  szeretetét,  gondolkozása  fenköltebb,  munkája  nemesebb 
lesz  s  anyagi  eszközeihez  mérten  mindvégig  híve  és  ápolója  marad 
a  szépművészeteknek.  A  jelenlegi  közoktatásügyi  kormányzat  való¬ 
ban  nagyjelentőségű  dolgot  cselekedett,  midőn  a  művészetek  ismer¬ 
tetésének  a  középiskolák  programmjában  helyet  szorított,  művészet- 
történeti  monographiák  közreadásáról  gondoskodott  s  elrendelte,  hogy 
a  nyilvános  gyűjteményekben  népszerű  előadásokkal  tájékoztassák  a 
közönséget. 

Az  ilyen  intézkedések  nagy  hatással  lehetnek  a  magyar  művé¬ 
szet  és  a  közízlés  fejlesztésére.  Eljön  az  idő,  és  hiszem,  nem  is 
sokára,  mikor  a  magyar  közönség  nemcsak  a  művészeti  kiállításokat 
látogatja  érdeklődéssel,  de  annak  szükségét  is  átérzi,  hogy  szobáiban 
az  értéknélküli  olaj nyomatokat  magyar  művészek  eredeti  alkotásai 
helyettesítsék.  A  művészet  aztán  így  válik  a  nemzet  közkincsévé,  a 
nemesebb,  szellemi  élvezet  megkívánt  és  keresett  forrásává.  A  jelek 
biztatók.  A  Képzőművészeti  Társulat-nak,  ennek  a  tisztes  múltra  és 
nagy  eredményekre  mutató  egyesületnek  tagjai  folyvást  szaporodnak, 
s  mellette  ma  már  népszerűvé  tudott  lenni  a  Nemzeti  Szalon  is,  mely 
más  szempontok  által  vezérelt  kritikával,  de  sok  buzgósággal  szintén 
a  szépművészetek  megkedveltetését  és  terjesztését  tekinti  föladatá¬ 
nak.  A  két  művészeti  társulat  kiállításai  a  közönség  rokonszenves 
érdeklődésével  találkoznak  s  a  csak  pár  év  előtt  alapított  Nemzeti 
Szalon  módot  talált  arra  is,  hogy  a  szépművészeteknek  az  általa 
szervezett  vidéki  fiókegyesületekben  teremtsen  megannyi  melegágyat. 
Újabban  a  vidéknek  már  több  nagyobb  városában  (Szegeden,  Aradon, 
Miskolczon,  Pozsonyban,  Kolozsvárt)  rendeznek  művészeti  kiállításo¬ 
kat,  szerveznek  művészeti  egyesületeket,  Szolnok  város  pedig  kényel¬ 
mes  műtermeket  építtet,  hogy  egy  egész  művész-koloniának  adjon 
otthont  a  magyar  népélet  ez  érdekes  központjában. 

A  művészet  nagyobb  térfoglalása  azonban  kétségen  kívül  csak 

akkor  várható,  ha  az  minden  erejével  a  nemzet  szívéhez  szól,  annak 

érzelmeit,  törekvéseit  és  fajbeli  szokásait  igyekszik  kifejezni.  A  mi 
képzőművészetünk  sokáig  nélkülözte  az  erőteljesebben  megnyilatkozó 
nemzeti  jelleget.  Voltak  mestereink,  kiknek  elismeréssel  adózott  a  világ; 
voltak  széptehetségű  fiatal  művészeink,  kik  a  nemzetközi  tárlatokon 
derekasan  megállták  helyüket;  de  sem  az  előbbiek,  sem  az  utóbbiak 
egy  határozottan  megjelölhető  nemzeti  iskola  bélyegét  nem  viselték 
magukon.  Fiatal  képíróink  a  világ  annyi  különböző  részében  meg¬ 
fordultak,  s  oly  különböző  égaljak  alatt,  művelődés,  temperamen¬ 
tum  dolgában  egymástól  annyira  elütő  nemzetek  között  kerestek 
inspirácziót,  hogy  műveikben  a  legkülönbözőbb  hatásoknak  kellett 
megnyilatkozniok  és  nem  egyszer  a  nemzeti  jelleg  rovására.  A  költő 
mondását:  » Művész  hazája  széles  e  világ«  sok  ideig  nagyon  is  tág 
értelemben  vették  művészeink.  Pedig  ez  a  hangzatos  frázis  alapjában 
véve  nem  egyéb,  mint  hazugság.  A  szépművészet,  épp  úgy,  mint  az 
irodalom,  maradandó  és  értékes  dolgokat  csak  akkor  alkothat,  ha  az 
illető  fajnak  vérmérséklete,  jelleme  és  gondolkozásmódja  tükröződ¬ 
nek  vissza  benne.  A  magyar  szellem  eléggé  elütő  a  többi  európai 
népekétől  arra,  hogy  úgy  az  irodalomban,  mint  a  művészetekben 
önálló  kifejezést  követelhessen.  Az  irodalomban  már  sikerült  elérnünk 
ezt,  midőn  a  népszellem  örökké  friss  forrásából  új  életre  keltettük  és 
megerősítettük  az  utánzás  nyűgei  alatt  már-már  teljesen  elsenyvedt 
magyar  költészetet;  most  már  arra  kell  törekednünk,  hogy  nemzeti 
géniuszunkat,  s  jellemünk  eredeti  vonásait  a  szépművészetekben  is 
minden  ponton  uralomra  juttassuk. 

Művészetünk  csak  akkor  lesz  igazán  magyar  művészet,  ha  a 
nemzet  egyénisége  talál  benne  igaz  és  megkapó  kifejezést.  A  külső¬ 
ségek:  a  nemzeti  ruházat,  a  környezet  és  tájkép  egyszerű  másolása 
még  nem  teremti  meg  azt  a  magyar  művészetet,  melyről  a  jobbak 
álmodoznak. 

A  nemzeti  jellemvonásnak  a  tárgyban  és  az  ábrázolás  szelle¬ 
mében  egyenlő  erővel  kell  megnyilatkoznia.  A  magyar  művész,  ha 
következetesen  magyar  tárgyakat,  magyar  népet,  magyar  tetteket,  és 
magyar  természetet  fest  és  farag,  bizonyára  megtalálja  az  alkalmas 
kifejezési  módot  s  ezzel  együtt  az  eredetiséget  is  a  művészetben.  S  ha 

művészeinket  kivétel  nélkül  ez  a  szellem  vezérli :  előbb-utóbb  az 
önálló  magyar  művészeti  iskola  is  megszületik. 

Az  utóbbi  esztendők  tárlatai  már  azt  mutatják,  hogy  művészeink 
fölismerték  a  helyes  utat.  Genrefestőink  ma  már  a  körülöttük  pezsgő 
életet  festik  s  nem  a  lényegtelen  külsőségek  másolásában,  hanem  a 
jellemzetes  nemzeti  vonások  kiemelésében  buzgólkodnak,  a  mint  erre 
a  szobrászatban  példát  adott  Izsó  Miklós,  midőn  Juhász-ki ,  a  leg- 
magyarabb  genre-alakot  megteremtette.  Művészeink  újabb  alkotásain 
már  a  tőrül  metszett  hazai  alakokkal  egyre  sűrűbben  találkozha¬ 
tunk,  s  az  ábrázolt  jelenetek  nem  a  színpad  kimért,  gondosan  ren¬ 
dezett  világát,  hanem  a  való  életet  mutatják  az  emberi  érzelmek 
mesterkéletlenül  őszinte  megnyilatkozásaival.  S  a  mint  igazi  magyarokká 
lesznek  a  művész  alkotásain  szereplő  alakok:  magyarrá  lesz  a  nekik 
hátterül  szolgáló  természet  is.  Jobb  tájképeinken  a  lokális  jelleg  ma 
már  félreismerhetetlen.  Képíróink  előszeretettel  festik  a  magyar  talajt, 
a  magyar  eget  és  magyar  növényzetet.  Azok  a  nagyobb  és  kisebb 
művészcsoportok,  melyek  a  szabadban  való  dolgozásra  alkalmas  nyári 
hónapokban  a  haza  vidékeit  bebarangolják,  a  magyar  természet  rej¬ 
tett  titkait  ellesik  s  megteremtik  a  magyar  tájképfestészetet,  mint 
megteremtették  a  francziát  Corot,  Troyon  és  mások,  kik  egykor  a 
világ  fővárosának  nevezett  Páris  zajából  és  konvenczióiból  a  szabad 
természet  ölére  menekültek. 

Képíróink  már  érzik,  hogy  képzeletünkhöz  és  érzelmeinkhez 
csak  akkor  szólanak,  ha  műveikben  a  magyar  életet  s  a  magyar 
természetet  ábrázolják.  Gazdag  és  változatos  terrénum  ez  a  maga 
újabb  és  újabb  jelenségeiben;  meríthet  belőle  a  festő  és  képfaragó 
egyéni  hajlamai  szerint  eleget.  És  ha  szenvedélye  a  mindennapi  kör¬ 
nyezetből  a  leviharzott  múltak  felé  vonzaná:  ott  van  hazai  történel¬ 
münk  is,  örökké  élő  alakjaival  s  lélekemelő  eseményeivel.  Fényes  és 
változatos  képet  mutat  ez  a  hétköznapi  élet  szürkeségétől  irtózó 
művész- szemnek. 

A  történeti  múlt  művészi  földolgozása  az  ötvenes  és  hatvanas 
években  még  sok  nehézséggel  járt.  Historikusaink  eleinte  csak  a 
háborúskodások  véres  mozzanatai  iránt  érdeklődtek;  műveikből  csak 

a  haza  szabadságáért  vívott  csaták  iszonyai  s  a  vértanúság  fényétől 
sugárzó  önfeláldozások  szólották  hozzánk.  A  múltak  kultur-történeté- 
vel  csak  szórványosan  foglalkoztak;  az  események  lélektani  okait,  a 
környezetnek,  a  külső  viszonyoknak  az  emberi  elhatározásra  való 
befolyását  nem  kutatták,  de  jóformán  nem  is  kutathatták,  mert  azok 
a  forrásművek,  melyek  az  ilyen  kérdésekre  feleleteket  adhattak  volna, 
ekkor  még  az  állam  levéltárában  vagy  a  magánosok  gyűjteményeiben 
rejtőztek.  Az  elbeszélőnek,  a  képirónak  csaknem  emberfeletti  fárad¬ 
ságába  került,  míg  történeteinek  hátterét  a  szórványos  adalékokból 
megalkothatta,  s  alakjait  bensőleg  és  külsőleg  úgy  ruházhatta  föl, 
hogy  azok  reánk  legalább  a  korszerűség  hatását  gyakorolják.  Az 
a  történeti  légkör,  melyet  manapság  az  Írótól  és  művésztől  mind 
hangosabban  követel  a  kritika,  a  múlt  század  közepén  nálunk  még 
jóformán  ismeretlen  volt,  sőt  történelmi  jelmezeinket  is  csak  nagy 
fáradsággal  és  hézagosán  tudta  összeállítani  egy,  a  múltak  esemé¬ 
nyein  igaz  lelkesedéssel  csüggő  képiró.  Az  ötvenes,  hatvanas  évek 
művészei,  mondhatni,  minden  előkészület  nélkül  fogtak  hozzá  törté¬ 
neti.  képeik  megfestéséhez. 

A  helyzet  az  utóbbi  egy-pár  évtized  alatt  megváltozott.  A  magyar 
tudományos  Akadémia  egész  könyvtárt  állított  össze  a  magyar  törté¬ 
netírás  forrásműveiből:  naplójegyzetekből,  emlékiratokból;  a  Törté¬ 
nelmi  Társulat  egymás  után  tette  a  nagy  fontosságú  fölfedezéseket; 
fényes  történeti  múlttal  bíró  családok  a  kutatók  előtt  ritka  előzé¬ 
kenységgel  nyitották  meg  levéltáraikat  s  bocsátották  közre  izmos 
kötetekben  azoknak  hosszú  időn  át  rejtegetve  őrzött  kincseit,  hogy 
a  modern  szellemű  történetíráshoz  érdekes  és  értékes  adalékokat 
szolgáltassanak.  A  megyék,  városok,  püspökségek  szintén  részt  vet¬ 
tek  az  adatok  közlésének  érdemes  munkájában,  s  néhány  év  alatt 
annyi  becses  monographia  látott  napvilágot  nálunk,  hogy  ugyanannyi 
idő  alatt  többet  talán  Európa  egyetlen  irodalmában  sem  produkáltak. 
Es  megjelent  a  Magyar  Történelmi  Életrajzok  gyűjteménye  is,  mely 
nem  csupán  az  ismeretlen  adatokat  hordja  össze  hangya-szorgalom¬ 
mal,  de  képes  részében  is  hű  és  beszédes  tükre  a  felölelt  korszakok¬ 
nak.  Mindezek  a  művek  megbecsülhetetlen  segédforrásai  úgy  a  szép- 

irodalomnak,  mint  a  képzőművészetnek,  mert  apró  részleteikkel  a 
felölelt  korszakok  természetét  s  a  szereplő  egyének  jellemét  egyaránt 
megvilágítják,  s  egyúttal  tájékoztatást  nyújtanak  afelől  is,  milyen 
környezetben  éltek,  miként  ruházkodtak,  az  élet  kínálkozó  örömei 
közül  melyekben  és  mi  módon  részesültek  történelmünk  ama  nagy 
alakjai,  a  kiknél  inspirácziót  keres  a  költő,  a  szobrász  és  a  képiró. 

Ezekben  a  forrás-művekben  a  mai  boldogabb  művész-nemzedék 
egy  kis  elmélyedés  mellett,  szertelen  gazdag  anyagot  találhat  a 
nagyobbszabású  alkotásokhoz.  És  ha  ezt  az  anyagot  nemcsak  művészi 
szemmel,  de  egyúttal  az  elmúlt  időkön  szeretettel  csüggő  hazafi-lélekkel 
is  tudja  szemlélni,  megtalálta  a  módját  annak,  miként  lehet  meg¬ 
teremteni  a  nemesebb  értelemben  vett  históriai  festészetet,  mint  meg¬ 
találták  annak  idején  a  spanyolok,  kiknek  irodalma  szerfelett  gazdag 
emlékiratokban. 

A  körülöttünk  pezsgő,  ezer  újabb  és  újabb  alakban  jelentkező 
modern  életnek  pontos  megfigyelése,  s  az  elmúlt  idők  történeteibe 
való  szeretetteljes  elmélyedés  fogják  nagyra  nevelni  azt  az  önálló 
magyar  művészetet,  mely  arra  van  hivatva,  hogy  határozottan  kör- 
vonalozott  helyet  követeljen  magának  a  szépművészetek  általános 
történetében.  És  ez  a  magyar  művészet,  jóllehet  nincsenek  száza¬ 
dokba  visszanyúló  tradicziói,  helyét  becsülettel  meg  fogja  állami 
társai  között,  mert  a  magyar  fajban  megvan  a  képesség  a  művészi 
alkotásokra;  van  eleven,  tüzes  képzelődése;  van  mélyen  érzelmes 
kedélye,  mely  mindig  kész  a  külső  hatások  befogadására;  s  van 
invencziója  és  formaérzéke  is,  hogy  annak,  a  mi  az  eszét  és  szívét 
foglalkoztatja,  a  szépművészetek  eszközeivel  kifejezést  adhasson. 
Művészetünk  fiatal  erejével  máris  azt  hirdeti,  hogy  a  magyarra  a 
művészetek  továbbfejlesztésének  nagy  munkájában  még  nem  közön¬ 
séges  szerep  várakozik. 

Aggházy  Gyula: 

Terefere  .  25o 

Madonna  .  25 1 

Aratás  után  .  274 

Kisértés .  275 

Balló  Ede: 

Morelli  Gusztáv  arczképe  .  299 

Barabás  Miklós: 

Vásárra  induló  oláhok  .  67 

A  nász  megérkezése  .  69 

Bauer  Mihály: 

Nagy  Kristóf  szobra  .  22 

Beck  Ö.  Fülöp: 

Érem  .  343 

Plaquette  .  347 

Benczúr  Gyula: 

Vadászati  jelenet  .  196 

Ámor  .  200 

Scherzo .  201 

Részlet  a  » Budavár  visszavételé « -bői  202 

A  művész  gyermekei .  2o3 

Gróf  Károlyi  Gyula  arczképe  .  2o4 

Gróf  Károlyi  Gyuláné  arczképe .  2o5 

Kereszttűzben  .  276 

Biró  előtt  .  276 

Az  ő  nótája  .  277 

Borsos  József: 

Brocky  Károly: 

Ezt  tegyétek  az  én  emlékezetemre  287 

Donáth  Gyula: 

Bodrogparti  részlet  .  3og 

Eisenhut  Ferencz: 

A  szemfényvesztő  .  294 

A  kegyvesztett  .  295 

Engel  József: 

Holló  Barnabás  : 

Jankovics  Gyula: 

Buzaszentelés .  273 

Marastoni  Jakab: 

Görög  nő  . 

5 1 

Margitay  Tihamér: 

65 

Tájkép  . 

Mendlik  Oszkár  : 

i\.driai  halászok  . 

...  3 1 3 

Mészöly  Géza: 

Vizi  malom  . 

Szénás  szekér  . 

...  217 

Baromfi-udvar  . 

...  219 

Tél  . 

Molnár  József: 

Ábrahám  költözködése  . 

89 

Munkácsy  Mihály: 

,  ...  1 57 

Zálogház  . 

A  falu  . 

Műteremben  . 

Virágok  alatt  . 

Az  ő  nótája  . 

.  ...  i75 

384 


SZÖVEGKÉPEK 

Paál  László: 

Erdei  út  . 

Erdőrészlet  . 

Pállik  Béla: 

Papp  FIenrik  : 

Üres  bölcső  . 

Pataky  László: 

Krumpliszüret 

...  29S 

Játszó  gyermekek  . 

Révész  Imre: 

- 

Petőfi  a  nép  között  . 

...  279 

Rippl  Rónai  József: 

Ivuglizók  . 

...  35g 

Róna  József  : 

Savoyai  Jenő  emlékszobra  ... 

...  335 

Utolsó  szerelem ... 

...  337 

Roskovics  Ignácz: 

Aczél,  kova,  tapló  . 

Sz.  Imre  ...  . 

Scháffer  BÉLA: 

Történeti  régiségek  . 

56 

Senyei  Károly: 

Hiúság  . 

...  33q 

A  kurucz  lovas  . 

...  354 

Skuteczky  Döme: 

Enyelgés  . 

Spányi  Béla: 

Szent  Genovéva  . 

Legelőn  . 

Naplemente'  . 

Sterio  Karoly: 

Magyar  konyha  . 

Stetka  Gyula: 

Krisztus  sirbatétele  . 

Stróbl  Alajos: 

Toldi . 

Perseus  . 

Deák  Ferencz  sarkophágja  . 

Anyánk  . 

Gróf  Zichy  Jenő  . 

Szárnovszky  Ferencz: 

Plaquette  . 

Erem  . 

Székely  Bertalan : 

Szent  Margit  zárdába  lép  . 

SZENTGYÖRQYI  JÁNOS : 

Gyümölcsök  és  virágok . 

SZENTPÉTERY  JÓZSEF : 

Pórus  király  fogságba  ejtése . 

Krisztus  a  kálvárián . 

Diszkard  . .  . 

Szinyei  Merse  Pál: 

Majális  . 

Szlányi  Lajos: 

Hajnal  . 

Telcs  Ede: 

Nincs  édesebb,  mint  a  méz  . 

Telepy  Károly: 

A  Kárpátokból  . 

Than  Mór : 

Atilla  lakomája . 

Tikos  Albert: 

Gyermekét  tápláló  anya  . 

Kutszobor  .  237 

Hűmmel  emléke  Pozsonyban  .  2  38 

Bródy  Adél  szobra  .  239 

Mozart  emléke  .  24 1 

Részlet  a  Mozart-emlékről  1 .  242 

Részlet  a  Mozart-emlékről  II .  243 

Tornai  Gyula: 

Értékes  foglyok  .  293 

Tóth  István: 

Tölgyessy  Artúr  : 

VÁGÓ  PÁL: 

A  gyik .  280 

Vig  társaság .  281 

Valentiny  János: 

Küzdő  bikák .  3i8 

Szamarak  .  348 

Bivalyok  .  348 

Wagner  Sándor  : 

...  i47 

Weber  Henrik: 

Nyugvó  oroszlánok  . 

.  ...  87 

Zala  György: 

Mária  és  Magdolna  . 

.  ...  328 

Áldozatkészség  . 

.  ...  329 

Harczkészség . 

Honvéd-emlék  . 

.  ...  33 1 

A  szegény  asszony  otthona  . 

Az  újszülött  . 

Zarándoknő  . 

Zichy  Mihály: 

Koporsóbezárás  . 

.  ...  71 

A  pipázó  . 

Tanulmány  . 

Tivornya  . 

.  ...  i84 

A  zsidó  vértanuk  . 

.  ...  187 

Az  » Ember  tragédiájáéból  . 

.  ...  191 

Hulló  csillagok  . 

Züllich  Rudolf  : 

Juno . 

.  ...  73 

Baditz  Ottó  : 

Idyll  (fénymetszet)  .  27? 

Az  angyalcsináló  .  275 

Benczúr  Gyula : 

Vajk  keresztelése  (fénymetszet)  .  197 

Elhagyatva  .  201 

Bihari  Sándor  : 

Leánykérés  (fénymetszet)  .  277 

Bruck  Lajos: 

Jó  tanácsok  (fénymetszet)  .  269 

Donáth  Gyula: 

Sirszobor  .  24g 

Feszty  Árpád: 

Golgotha  (fénymetszet)  .  2.S7 

Izsó  Miklós: 

A  juhász  (fénymetszet)  .  225 

Joanovics  Pál  : 

Oktatás  a  vívásban  (fénymetszet)  ...  293 

Markó  Károly: 

Paczka  Ferencz: 

Révész  Imre: 

Roskovics  Iqnácz: 

A  magyarok  Kiev  előtt  (fénymetszet)  261 
Valentiny  János: 

A  kis  művész  (fénymetszet)  .  1 53 

metszet)  .  1 85 

Női  tanulmány  .  193 

. .  .  Ezt  a  könyvet  műmellékleteivel  együtt  nyomtatta  az  .  .  . 

Emich  Gusztáv 

igazgatása  alatt  álló 

ATHENAEUM 

irodalmi  és  nyomdai  részvény  társulat,  mint  kiadó-tulajdonos. 

1900  október  9.  napján. 

